
Barca luneca încet pe braţul fluviului. 

Prea încet, se gândi încordat Jules Hebert. Alesese în mod deliberat o barcă cu 
vâsle şi nu una cu motor, pentru că la ora asta din noapte atrăgea mai puţin atenția, 
dar nu luase în calcul criza asta de nervi. 

Trebuia sa-şi pastreze calmul. Biserica era puţin mai în amonte. 

- O să ne descurcăm, Jules, spuse încet Etienne, în timp ce mânuia vâslele. Te 
frămânţi prea mult. 

Dar fratele său, Etienne, era prea liniştit, se gândi cu disperare Jules. Înca din 
copilărie Jules fusese cel serios, cel care trebuia sa-şi asume responsabilitatea, în 
timp ce Etienne zburda prin viaţă cu o nepăsare încântătoare. 

- Ai aranjat ca oamenii să aştepte la biserică? 

- Bineînţeles. 

- Şi nu le-ai spus nimic? 

- Doar că vor fi bine plătiți pentru ceea ce fac. Şi am lăsat barca cu motor 
acolo unde mi-ai spus. 

- Bun. 

- Totul o să meargă foarte uşor. Etienne zâmbi. Îti promit, Jules. Te-am 
dezamăgit vreodată? 

Nu intenţionat. Afecţiunea dintre ei era prea puternica. Trecuseră prin multe 
împreună. 

- Fără supărare, frățioare. Am întrebat şi eu aşa. Jules înțepeni când văzu 
silueta întunecata a vechii biserici de piatră profilându-se ameninţător în lumina 


slabă a lunii. Privirea îi fugi spre cele câteva case răzlețe, pe plantaţia de pe cealaltă 
parte a braţului. 

Nimeni. Nici o mişcare. 

- Ţi-am spus, zise Etienne. Norocul e de partea noastră. Cum ar putea fi altfel? 
Norocul e întotdeauna de partea celor drepți. 

Nu asta fusese experienţa lui Jules, dar nu vroia să se certe cu Etienne. Nu în 
noaptea asta. 

Când ajunsera la debarcader, Jules sări din barcă, şi cei patru oameni angajaţi 
de Etienne urcară in barca cu fundul plat. 

- Aveţi grijă cu el, spuse Jules. Pentru Dumnezeu, să nu-l scăpaţi! 

- Îi ajut şi eu, spuse Etienne făcând un salt inainte. Doamne, e greu! Îşi băgă 
umărul masiv sub un colţ. Număr până la trei. 

Cu mare grijă, ridicară uriaşul sicriu negru şi îl trecură pe debarcader. 


VILA DE PE LAC 

Sicriu. 

Eve Duncan se trezi tresărind, cu inima batându-i nebunește. 

- Ce e? Întrebă somnoros Joe Quinn. S-a întâmplat ceva? 

- Nu. Eve se ridică şi se aşeză pe marginea patului. Am avut un vis urât. 
Mă duc sa iau un pahar de apa. Porni spre baie. Culcă-te la loc. 

Doamne sfinte, chiar tremura! În aşa hal se prostise? Îsi clăti faţa şi sorbi 
doi pumni de apă înainte de a se întoarce în dormitor. 

Veioza de pe noptieră era aprinsă şi Joe statea in capul oaselor. 

- Ţi-am spus să te culci la loc. 

- Nu vreau să mă culc. Vino încoace. 

Ea se duse in braţele lui întinse şi i se cuibări la piept. Siguranţă. Iubire. 
Joe. 

- Vrei să facem dragoste? 

- Mi-a trecut prin cap gândul ăsta. Poate mai târziu. Acum vreau să 
vorbim despre coşmarul tău. 

- Oamenii mai au şi vise urâte, Joe. Nu e chiar atât de neobişnuit. 

- Dar tu n-ai mai avut demult un vis urât. Credeam că ai terminat cu ele. 
O strânse in braţe. Vreau să se termine. 

Ea ştia asta, şi ştia ca el încerca cu disperare să-i ofere siguranţa şi 
mulţumirea care, credea el, ar fi scăpat-o de aceste vise. Însa Joe ar fi trebuit 


să cunoască mai bine ca oricine că niciodată coşmarul nu avea să dispară cu 
totul. 

- Taci şi culcă-te la loc. 

- A fost cu Bonnie? 

- Nu. Eve simţi o undă de vinovăţie. Într-o zi, cândva, trebuia să-i spună 
de ce visele cu Bonnie nu mai erau dureroase. Dar nu incă. Nici chiar după 
acest ultim an alături de el nu era pregatită. Într-o zi. 

- Craniul cel nou? Ai muncit mult la el. Poate prea mult? 

- E aproape gata. Este vorba de Carmelita Sanchez, Joe. În vreo două 
zile ar trebui să-i anunţ părinţii. Atunci urma să se încheie cazul şi, poate, 
aveau să-şi găsească şi ei liniştea. Şi ştii că munca mea nu-mi aduce decât 
satisfacţii. Dă-le încolo de vise urâte. Doar tristeţe şi milă şi o pasiune nebună 
de a-i aduce acasă pe cei pierduţi. Visele urâte nu trebuiau să aibă implicaţii 
psihologice adânci. Visul ăsta a fost nebunesc, dezlânat ... Probabil am mâncat 
ceva ce nu mi-a priit. Pizza lui Jane a fost un pic prea grea pentru ... 

- Cu ce a fost? 

Joe nu avea de gând să renunţe. Avea să pigulească subiectul până ieşea 
totul la iveala. 

- Cu un sicriu. Bine? Mă îndreptam spre acest sicriu şi asta m-a speriat. 

- Cine era în sicriu? Făcu o pauză. Eu? Jane? 

- Nu mai încerca să citeşti ceva în asta. Era un sicriu închis. 

- Atunci de ce te-ai speriat? 

- A fost doar un vis. Pentru numele lui Dumnezeu, zilnic am de-a face cu 
morți. Este absolut firesc ca din când în când , sa mai am şi câte un vis 
macabru... 

- De ce te-ai speriat? 

- Las-o baltă. S-a terminat. Îi trase capul spre ea şi îl sărută. Nu mai fi un 
protector pisălog. Singura terapie pe care o vreau acum de la tine este strict 
fizică. 

El înţepeni, rezistând. Apoi se destinse şi se aplecă asupra ei. 

- Mă rog ... dacă insişti ... Bănuiesc că va trebui sa fiu un domn şi să te 
las să mă seduci. 

Eve era surprinsă. Ştia cât de încăpățânat putea fi Joe. Zâmbi şi îl trase 
uşor de păr. 

- Ai al naibii de multă dreptate. 

- O să vorbim mai târziu despre sicriu. 


BRAȚŢUL SARAH 


Sicriul era aşezat în altarul bisericii. 

Jules se aplecă să verifice postamentul de sub acesta, asigurându-se că 
poate suporta greutatea sicriului care fusese consolidat pentru etanşeitate. 
Pusese să fie executat după indicaţiile lui şi avusese grijă să nu existe nici un 
fel de probleme; era responsabilitatea lui şi era hotărât să nu dea greş. Nimic 
nu trebuia să afecteze preţiosul conţinut al sicriului. 

- I-am plătit. Au plecat, spuse Etienne din prag. Veni spre Jules, cu ochii 
aţintiți asupra sicriului. Arată foarte ciudat aici ... Am reuşit, nu-i aşa? 

Jules dădu din cap. 

- Da, am reuşit. 

Etienne rămase tăcut o clipă. 

- Ştiu că ai fost supărat pe mine, dar acum inţelegi, nu-i aşa? 

- Da, inţeleg. 

- Bun. În fine, acum e aici. Am făcut-o împreună. Etienne îl luă pe după 
umeri pe Jules, într-un gest afectuos. Asta îmi dă un sentiment plăcut. Ţie nu? 

- Nu. Jules închise ochii, în timp ce durerea urca în el. Nu l-aş numi un 
sentiment plăcut. 

- Pentru că te frămânți prea mult. Dar acum s-a terminat. 

- Nu de tot. Jules deschise ochii plini de lacrimi. Ţi-am spus vreodată ce 
mult te iubesc, ce frate bun mi-ai fost? 

Etienne râse. 

- Dacă mi-ai fi spus, eu aş fi fost cel care mi-aş fi făcut griji. Tu nu eşti 
omul care ... Ochii i se măriră de groază văzând arma din mâna fratelui său. 
Ce vrei să ...? 

În aceeaşi clipă, Jules trase şi-l împuşcă în inimă. 

Etienne se prăbuşi, iar pe faţa lui îngheţă o expresie de nedumerire. 

Nici lui Jules nu-i venea sa creadă. Dă, Doamne, timpul înapoi cu o 
clipă... 

Nu, pentru că ar fi făcut-o din nou. 

Jules căzu în genunchi lânga fratele său şi îl apucă in braţe. Lacrimile îi 
şiroiau în timp ce îl legana. Frățioare! Frăţioare ... 

Trebuia să se consoleze. Mai avea de îndeplinit o sarcină înainte de a-şi 
permite să jelească. La ora asta, barca cu motor ce-i aducea pe cei patru 
oameni trebuia să fi ieşit din braţ, alfându-se acum in zona cea mai lată a 
râului. 


Căută în buzunar telecomanda şi apasă pe butonul roşu. Nu auzi 
explozia, dar era sigur că se produsese. Amplasase personal încărcătura 
explozibilă şi nu-şi permitea niciodată să facă vreo greşeală. Nu aveau să 
existe supraviețuitori şi nici dovezi. 

Treaba era terminată. 

Jules se intoarse la Etienne şi cu blândeţe îi dădu părul de pe frunte. 
Dormi, frăţioare. Se rugă ca Etienne să se odihnească în pace. Îi părea bine că 
în biserică era prea întuneric ca să vadă şocul şi durerea îngheţate pe faţa lui 
Etienne. 

Nu, în biserică nu era chiar atât de întuneric. Sicriul uriaş, negru, işi 
arunca umbra asupra lui Jules şi Etienne. 

Îşi arunca umbra asupra întregii lumi. 


- Nu, domnule senator Melton, spuse cu fermitate Eve. Nu mă 
interesează. Am destul de lucru ca sa-mi abandonez afacerile pentru tot restul 
anului. ȘI, categoric, n-am nevoie de mai mult. 

- Ne-ar ajuta enorm, dacă te-ai răzgândi. E o situaţie foarte delicată şi 
avem nevoie de ajutorul dumitale. Senatorul făcu o pauză. Şi, la urma urmei, 
ca cetăţean, ai datoria patriotică de a... 

- Nu mă luaţi cu prostiile astea , îl întrerupse Eve. De fiecare dată când 
un birocrat doreşte ca interesul său să fie trecut primul pe lista priorităților, îi 
dă înainte cu datoria patriotică. Nici măcar nu mi-aţi spus despre ce e vorba. 
Tot ce ştiu e că ar trebui să-mi las casa şi familia ca să dau fuga la Baton 
Rouge. Nu-mi vine în minte nici o îndatorire atât de importantă care m-ar 
putea determina să fac asta. 

- Cum am spus, e o situaţie foarte delicată, cofidenţială, despre care nu 
pot vorbi până te angajezi să ... 

- Găsiţi pe altcineva. Nu sunt singurul expert criminalist din lume 
capabil de a face reconstituiri. 

- Eşti cel mai bun. 

- Am avut parte de multă mediatizare. Asta nu inseamnă ... 

- Eşti cea mai bună. Falsa modestie nu te prinde. 

- Bine, sunt a naibii de bună. Făcu o pauză. Dar nu sunt disponibilă. 
Luaţi-l pe Dupree sau pe McGilvan. Închise telefonul. 

Joe ridică privirea din carte. 

- Iarăşi Melton? 


- Nu vrea să renunţe. Dumnezeu să mă ferească de politicieni. Eve se 
întoarse la piedestal şi începu să netezeasca lutul de pe craniu. Doamne, câtă 
importanţă îi dau! 

- Melton are reputaţia de a fi cu picioarele pe pământ. E foarte popular. 
Se spune ca democraţii îl pregătesc pentru funcţia de preşedinte. 

- Eu n-aş avea încredere în nici un politician. Toţi cei de la Washington 
sunt o apă şi-un pământ. Se ghideaza după principiul o mână spală pe alta. 

- Sună puţin dezgustător. Joe o studie. Dar eşti intrigată. Scrie pe tine. 

- Sunt curioasă. Este clar că Melton se pricepe să stârneasca interesul 
oamenilor. Eve nu-şi luă privirea de la sculptură. Singurul lucru pe care a 
putut să mi-l spună a fost ca e datoria mea patriotică. Boul! 

- Atâta tot? 

- A spus că o sa discutăm restul când mă angajez. Netezi zona de sub 
orbită. Mă întreb cine se crede ca... 

Joe o urmări o clipă în tăcere. 

- În octombrie nu e prea plăcut in Louisiana. Am putea face o plimbare 
până la New Orleans. Departamentul îmi datorează niște zile libere, şi lui Jane 
s-ar putea să-i faca plăcere. 

- Tu nu eşti invitat. Eve făcu o strâmbătura. E o treabă absolut 
confidențiala şi ultrasecretă. 

- Atunci, taie-l de pe listă. Se gândi o clipă. Sunt lipsit de tact şi 
înţelegere? Am atâta minte să nu stau in calea muncii tale. Dacă te tentează, 
cred că ne putem descurca fără tine câteva săptămâni. 

- De ce m-ar tenta? Eve îşi şterse mâinile cu un prosop şi se duse la 
fereastră. În această după-amiază frumoasă de toamnă lacul era albastru, iar 
Jane se juca pe mal cu căţeluşul primit in dar de la prietena lui Eve, Sarah 
Patrick. Fata arunca un băț, iar Toby, câinele — o corcitură simpatică — alerga 
nebuneşte să îl recupereze. Amândoi arătau tare fericiţi, sănătoşi şi plini de 
viaţă. 

Ei bine, cine n-ar fi fost fericit aici, în locul ăsta, în perioada asta a 
anului? 

- Eve? 

Ea se uită peste umăr la Joc, protectorul ei, cel mai bun prieten al ei, 
iubitul ci. El era temelia de piatră a vieții ei şi fiecare clipă alături de el si de 
Jane era prețioasă. Îi zâmbi. 

- La dracu”, nu, nu mă tenteaza. Dă-l naibii pe Melton! 


- Ea a refuzat, spuse Melton când Jules Hebert ridică receptorul. Mi-a 
sugerat să-l iau pe Dupree. 

- Nu-l vreau pe Dupree, spuse repezit Hebert. Avea nevoie de Eve 
Duncan. Ţi-am spus de la început. Ţin foarte mult să fie ea. 

- Se pare că va trebui să te mulţumeşti cu Dupree. Are o reputaţie 
bunicică. 

Hebert trase adânc aer în piept. Văzuse mostre ale muncii lui Eve 
Duncan pe internet şi le comparase cu ale altor experți criminalişti. Era ca şi 
cum ar fi comparat o capodoperă da Vinci cu un desen rupestru. Nu putea să 
încredinţeze acest craniu unui om de Neanderthal. Era prea important pentru 
el. Era important şi pentru Melton şi pentru ceilalţi, dar lui Jules nu-i păsa de 
ei. Nu acum. Melton avea o slujbă sigură, intr-o lume sigură. Stătea în biroul 
său, ridica un deget şi-i trimitea pe alții precum Hebert să-şi asume riscuri în 
locul lui şi să-i execute poruncile. 

- Mi-ai spus că trebuie să găsesc o modalitate de a verifica. Dă-mi-o pe 
Eve Duncan şi o voi face. 

- Este greşeala ta, aşa că tu trebuie s-o îndrepți. 

Mâna lui Jules se încordă pe receptor. 

- Întotdeauna există un mod de a obţine ce vrei, dacă ştii cum s-o faci. 
Care-i problema? 

- Părerea mea este că e atât de înglodată în viaţa de familie încât nu vede 
dincolo de vilişoara ei din Georgia. Nici nu poţi să te aştepţi la altceva de la o 
femeie. 

- Să nu subestimezi niciodată femeile. Am cunoscut câteva pe care 
prefer să le evit. E clar ca Duncan are o voinţă foarte puternică. Ai abordat-o 
aşa cum ţi-am sugerat? 

- Da, părea interesată, dar totuşi n-a acceptat. 

- Atunci înseamnă că n-am apăsat pe butoanele potrivite. Trebuie să 
existe o cale de a o convinge. Povesteşte-mi câte ceva despre ea. 

- Îi cunoşti reputaţia, altfel n-ai fi atât de convins că e potrivită pentru 
treaba asta. 

Jules se uită la ziarul cu fotografia lui Eve Duncan, care îl făcuse să-l 
sune pe Melton. Fra fotografia unei femei până în 35 de ani, cu o figură 
puternică şi inteligentă, încadrată de un păr buclat castaniu-roşcat. Purta 
ochelari cu ramă metalică, şi privea lumea cu un amestec ciudat de 
îndrăzneală şi sensibilitate. 

- Îi cunosc capacitatea profesională. Vreau să ştiu mai multe despre 
trecutul ei. Trebuie să găsesc ceva cu care s-o manipulez. 


- A fost copil nelegitim şi a crescut într-o mahala din Atlanta cu o 
nebună de mamă. După ce mama ei s-a lăsat de droguri, au devenit mai 
apropiate. La 16 ani, Eve a rămas gravidă şi a născut o fetiţă , Bonnie. S-a 
întors la şcoală şi se întreținea muncind când fiica ei de numai 7 ani a fost 
ucisă de un descreierat care mai omorâse alți 11 copii. Cadavrul fetiţei nu a 
fost găsit şi asta a determinat-o pe Duncan să se facă expert criminalist. A 
studiat la Georgia State şi a devenit unul dintre cei mai buni experți 
criminalişti din ţară. Lucrează pe cont propriu, dar are şi colaborări cu 
departamente de poliţie din toata ţara. 

- Şi viaţa personală? 

- Trăieşte cu Joe Quinn, un detectiv de la departamentul de poliție din 
Atlanta. Sunt prieteni de peste 12 ani, de când a fost omorâtă fiica ei, dar stau 
împreună doar de 2 ani. A adoptat de curând o fată de 12 ani, Jane MacGuire, 
care a crescut pe străzi, la fel ca ea. Locuiesc într-o vilişoară pe lac, la 
periferia Atlantei. Fiica ei, Bonnie, e îngropată pe proprietate. 

- Mi-ai spus că nu s-a găsit cadavrul ei. 

- Până anul trecut. Au apărut informaţii noi, şi scheletul a fost localizat 
in Chattahoochee National Forest. Testele ADN au confirmat că scheletul era 
Bonnie Duncan. 

lar Eve Duncan şi-a găsit acum liniştea, se gândi Hebert. Cunoştea 
valoarea rezolvării unui caz. Putea să-şi imagineze lumea întunecoasă în care 
trăise în toţi acei ani Eve Duncan. 

- Altceva? întrebă Melton. Am primit toate detaliile; pot sa-ţi spun orice 
vrei să ştii. 

Aşadar, totul era gata pregătit. Jules era sigur că Melton ar fi relatat toate 
acele detalii în acelaşi mod detaşat în care dezvăluise trecutul lui Eve Duncan. 

- Nu e nevoie. 

Nu putea să lase asta în seama lui Melton, se gândi el obosit. Trebuia să 
se ocupe singur de slăbiciunile lui Eve Duncan. 

E atât de înglodată în viaţa de familie încât nu vede dincolo de vilişoara 
ei din Georgia. 

Avea un bărbat şi un copil, iar crucea sa era îngropată pe acea 
proprietate lânga casa ei. Probabil era foarte fericită. Şi de ce nu? Îşi câştigase 
liniştea. 

Aşa că singurul mod de a obţine ce îi trebuia era să-i distrugă acea 
linişte. Şi ştia că avea s-o facă, o dată ce-şi punea în cap acest lucru. Avea să 
lase totul şi să plece la aeroport. Trebuie s-o determine să părăsească imediat 
Atlanta. 


Dar mai avea ceva de făcut înainte să plece. 

- Am să mă duc în Atlanta. 

- Mă bucur să te văd intrând în acţiune. Treaba asta e bine să fie 
rezolvată repede. Nu uita că n-ai mult timp la dispoziţie să dregi lucrurile. 
Boca Raton e stabilit pentru 29 octombrie. 

- Nu trebuie să-mi aduci aminte. Pot să mă ocup de ambele probleme. 

- Mult timp am avut încredere în tine, dar Cabala nu e prea mulţumita de 
tine dupa gafa cu Euenne. 

Iar Melton era şi mai puţin mulţumit. Probabil ca privea peste umăr şi se 
gândea că el avea să fie următorul. 

- A trebuit să-l împuşc. A fost autoapărare. 

- Oare? Melton făcu o pauză. Recunosc că m-am întrebat dacă faci joc 
dublu. 

- N-am nici un motiv să mă acuzi de aşa ceva. 

- Ei bine, atunci fă bine şi vezi ca greşeala ta să nu aiba repercusiuni. 

- De asta mă duc în Atlanta. Am să găsesc eu o cale. 

- Aşa să faci. Melton închise. 

Deşi ameninţarea fusese voalată, Jules înţelese intenția lui Melton de a-l 
strânge cu uşa. Îşi înăbuşi mânia şi încercă să se adune. Era pentru prima dată 
după mulţi ani când cineva din Cabala îl critica. Îi servise cu credinţă. Nu 
merita oare încrederea lor? 

E drept că avuseseră încredere în el când se ocupase de Etienne, dar 
acum trebuia să-şi îndrepte greşeala. 

Boca Raton. 

Acum era imposibil să mai dea greş. Făcuse pregătiri dinainte şi planul 
decurgea cum trebuie. Se va concentra asupra proiectului Duncan. 

Eve Duncan. Hebert se rezemă în scaun şi închise ochii. Voia să plece 
repede, dar câteva minute în plus sau în minus nu contau. Ai fi zis că după toţi 
anii ăştia se călise, dar nu era deloc aşa. Nu cu cei nevinovaţi. 

Trebuia să-şi revină. Îl omorâse pe Etienne; în comparaţie cu asta, orice 
altceva avea să fie floare la ureche. 

Joe Quinn, Jane MacGuire, şi oare pomenise Melton de mama lui Eve 
Duncan? 

Pe care din ei avea să fie nevoit să-l aleagă? 


- Uită-te la el. Faţa lui Jane radia de mândrie privindu-şi căţeluşul. Cred 
că e şi mai deştept decat tatăl lui, Monty, nu-i aşa? 

- Păi ... e foarte bun. Dar nu-i tot una să te rostogoleşti şi să salvezi vieți 


după un cutremur. Eve zâmbi în timp ce aşeza într-o cutie craniul reconstituit 


al Carmelitei. Mai are mult până să facă asta. 
- Are numai 4 luni. Trebuie să-l dresez. Jane pocni din degete şi Toby 


sări în picioare. Poate ar trebui să merg în California ca s-o rog pe Sarah să mă 


ajute. Sunt convinsă că ea l-ar dresa în doi timpi şi trei mişcări. Oricum s-a 
oferit atunci când mi l-a dat. 


Cu condiţia ca Sarah să aibă şi timp pentru asta, se gândi cu tristeţe Eve. 


Pe lângă faptul că umbla prin lume făcând parte dintr-o misiune pentru 
salvarea animalelor, Sarah încerca să se adapteze la căsnicie şi să le ofere o 
viaţă liniştită câinelui ei de aport medaliat cu aur — Monty, şi partenerei 
acestuia — Maggie. Nu era chiar atât de uşor când aveai de-a face cu un lup 
neîmblânzit ca Maggie. 


- Ar putea fi o idee bună. O s-o întrebăm când ar putea să-şi facă puţin 


timp. Scrise adresa pe eticheta de pe cutie. Dar nu până la vacanţa de Ziua 
Recunoştinţei. 

- Aş putea recupera. Oricum sunt înainte cu materiile. 

Și asta era valabil nu numai pentru şcoală. Viaţa pe care a dus-o Jane 
înainte i-a format caracterul şi o oarecare experienţă, deşi avea doar 13 ani 
neîmpliniți. Eve se bucura să vadă acest entuziasm nestăvilit legat de căţel. 
Dumnezeu era martor că fata fusese lipsită de aproape toate bucuriile 
copilăriei. 

- Poate. Mai vorbim despre asta. 

- Te duci la poştă? Putem merge cu tine? 

- Sigur. De acolo, mă duc să pun nişte flori la mormântul lui Bonnie. 
Săptămâna asta n-am fost acolo. 

- Crizantemele de lângă casă? Le iau eu. O să-l iau şi pe Toby şi te 
însoţim. Patrupedul meu are nevoie de mişcare. 

- Ce tot spui acolo? Căţelul ăsta aleargă cât e ziua de lungă. 

- E altceva să alerge la deal. E un antrenament indicat şi face bine la 
plămâni. Jane ieşi în fugă din casă. Ne întâlnim acolo. 

Eve zâmbi şi clătină din cap în timp ce ieşea de pe verandă. Aveau să 
ajungă la mormânt cu mult înaintea ei, şi se putea considera norocoasă că 
Toby nu făcea praf toate florile puse de Jane. 

Dar asta nu conta. Erau doar nişte flori. Iar lui Bonnie i-ar fi plăcut la 
nebunie să vadă cățelul zbenguindu-se vesel şi rupând totul în jur. O luă pe 
poteca ce înconjura lacul. 


11 


Spre mirarea ei, Toby părea acum sedat; stătea pe spate lângă mormânt, 
iar Jane îl scărpina pe burtă. 

- Ţi-am spus eu că urcatul la deal e altceva, spuse femeia. A obosit. 
Trebuie să-şi intre în formă. Se întoarse şi începu să smulgă buruienile de pe 
mormânt. În perioada asta a anului nu merită să faci curăţenie prea des. Am 
fost aici acum 3 zile şi abia dacă era puţin trifoi. 

- Ai fost aici? 

- Sigur. Ştiu că pentru tine e important. O iubeşti pe Bonnie. Jane aranjă 
florile. Gata. Voiam să mătur frunzele alea de arțar, dar culoarea lor roşiatică 
arată foarte plăcut. Parcă ar fi o păturică ce ţine de cald. 

- Da. Eve se uită la frunzele căzute. O pătură pentru Bonnie a ei. Aluzia 
aceasta la căldura unui cămin îi făcea rău, gândindu-se că fiica ei nu avusese 
parte de aşa ceva; şi cât şi-ar fi dorit femeia ca şi copilul ei să se fi bucurat de 
toate astea. 

- E bine aşa? întrebă Jane. 

- Da, îmi place. Eve îşi înghiţi nodul din gât. Ti-am spus în ultimul timp, 
Jane, ce mult te iubesc? 

- Nu trebuie să-mi spui. Fata sări în picioare, fără s-o privească. Te tot 
gândeşti că sunt în dezavantaj. Nu e nevoie să fim chit. Nu aştept acest lucru. 

- Ba suntem chit. Doar că puţin ... altfel. 

- Bine. Ne vedem la maşină. Acum că ai terminat cu Carmelita, poate 
închiriem un film când ajungem în oraş. Joe spunea că vrea să vadă păcăleala 
aia nouă de science fiction. Fata o luă la fugă cu Toby pe urmele ei. 

Mai existau câteva probleme, dar făcuseră progrese mari. Eve era 
convinsă că, până la urmă, totul avea să se rezolve. 

Era timpul să plece. Se uită la mormânt. 

- La revedere, Bonnie, şopti ea. Se întoarse şi porni după Jane. 

O trecu un fior rece. 

Se răsuci în loc şi se uită în urmă la deal. 

- Bonnie? 

Nimic. Nici un sunet. Nici un foşnet de frunze. 

Totuşi, parcă fusese ... ceva. 

Imaginaţie. Probabil că muncise prea mult la Carmelita. 

Bonnie nu-i dădea niciodată senzaţia asta de ameninţare... 

- Eve! Jane îi făcu cu mâna de la poalele dealului. Toby urmăreşte o 
veveriţă. Sau poate e un raton. Vino să vezi. 

Eve se întoarse şi grăbi pasul. 

- Vin imediat. 

Zi 


Copilul putea fi cheia. Jules Hebert dispăru în tufişuri, în timp ce Eve 
pleca de la mormânt. Expresia de pe chipul femeii spunea totul. Era mamă, şi 
emana iubire, răbdare şi tandreţe. Moartea unui copil putea să determine o 
femeie să facă aproape orice. 

Jane MacGuire? 

Ideea îi facea rău. Nu-i plăcea să omoare copii. Se opri şi se rezemă de 
mesteacănul de la poalele dealului. Putea să o facă. Putea să facă orice ar fi 
fost necesar. O dovedise. 

Dar poate că nu era nevoie. Trebuia să-şi limpezească mintea şi să se 
gândească. Chiar trebuia să facă asta? Avea să-i aducă rezultatul dorit? 
Situaţia era critică, dar n-ar fi fost mai bine să exploreze alte căi? Toată lumea 
avea secrete. Putea să tatoneze şi să stea la pândă până când ar fi aflat fiecare 
amănunt din viaţa acestor oameni. Întotdeauna fusese bun la astfel de lucruri. 
Poate descoperea ceva de care să se poată folosi... 

Avea însă nevoie de timp. 

Nu şi dacă dedica misiunii sale toată voinţa şi tot efortul de care era în 
stare. Ajunsese s-o admire pe Eve Duncan. Cu tăria şi inteligenţa ei, femeia îi 
amintea de mama lui. Sigur, putea să mai aştepte câteva zile. 

Boca Raton. 

Trei zile. Mai mult de atât ar însemna să fie iresponsabil. Putea să-şi 
acorde 3 zile pentru a se hotărî. 

Apoi era nevoit să omoare copila. 


- Trebuie să vorbesc cu tine. Glasul lui Jane era ezitant. Ai o clipă liberă, 
Eve? 

- N-am timp să ... Ridică ochii de la craniul la care lucra şi văzu că Jane 
era atât de palidă încât pistruu îi ieşeau în evidenţă. Ce s-a întâmplat? E vorba 
de Toby? 

- Toby e bine. Jane îşi umezi buzele. N-am ştiut ce să fac. M-am gândit 
să-i spun lui Joe, dar de fapt tu eşti ... Am încercat să repar, dar n-am putut. Şi 
pe urmă, n-am vrut să te duci acolo şi să vezi — trebuia să-ţi spun. 

- Ce tot spui, Jane? 

- Vii cu mine? Jane se îndreptă spre uşă. Trebuie să vezi... 

- Ce să văd? 

- Bonnie ... 

- Ce vrei să spui ...? 

Jane coborâse deja în fugă treptele verandei şi o luase pe potecă. 

- Jane! 

Eve alergă după ea, dar nu o prinse din urmă decât aproape de vârful 
dealului. 

- De ce... 

Atunci văzu. 

- N-am ştiut ce să fac. Glasul lui Jane tremura uşor. Am încercat să 
curăţ. 

Sângele se întinsese pe piatra de mormânt. 

Eve se cutremură. 

- Ce ai ... Ce s-a întâmplat aici? 

- Nu ştiu. Am venit azi să smulg buruienile şi era cum vezi. Nu, nu aşa. 
Eu l-am întins şi mai mult. Îmi pare rău, Eve. 

- Sânge. 

- Nu, nu cred. La început am crezut că ... Dar e vopsea sau ceva. Veni 
mai aproape de Eve. N-am putut s-o curăţ. 

- Vopsea? 

Jane dădu din cap. 

- Cineva a trasat un X mare peste numele lui Bonnie şi peste inscripţia 
de pe piatră. O luă de mână pe Eve. Cine a putut să-ți facă una ca asta? 

Eve nu îşi imagina cine ar fi comis o asemenea oroare. Se simţea... de 
parcă cineva ar fi lovit-o în cap. 

- Nu ştiu. Îi era greu să gândească. Poate vreun puşti care s-a gândit că e 
amuzant să profanezi un mormânt. Dar nu mormântul lui Bonnie a ei. Nu pot 
să mă gândesc la altcineva. 

- Am să pun mâna pe el, spuse cu înverşunare Jane. Poate o să se 
întoarcă. Am să-l aştept aici şi, când o să vină, pun eu mâna pe el. 

Eve clătină din cap. 

- Asta n-ar face decât să înrăutaţească lucrurile. Se întoarse. Vino, să 
mergem acasă să căutăm ceva de curăţat vopseaua. 

Jane îşi potrivi pasul cu al ei. 

- Îi vom spune lui Joe de îndată ce ajunge acasă. O să-l găsească pe ăla 
care a făcut fapta asta. 

- Nu înainte ca noi să curăţăm mizeria. 

- Ţi-e frică să nu-i facă ceva puştiului ăla de supărat ce-o să fie. Dar ceva 
trebuie să facă. Am să-l ajut şi eu. 

Doamne, nu putea rezolva asta în momentul de faţă. Eve ştia foarte bine 
că răspunsul lui Joe avea să fie tot atât de violent ca al lui Jane, iar ea era prea 
zdruncinată ca să încerce să-i potolească. În plus, nici nu-şi dorea acest lucru. 
Şocul fu repede înlocuit de mânie. Îi venea să-i frângă gâtul acelui puşti 
psihopat. Nu era un exemplu prea bun pentru Jane. Lui Joe — fost puşcaş 
marin — i-ar fi făcut plăcere să-i facă exact asta. 

- Du-te în magazie şi vezi ce găseşti. Poate a mai rămas nişte terebentină 
de astă-primavară când am vopsit veranda. 


- Ai necazuri? 

George Capel se uită fără chef la bărbatul din Saturnul albastru care se 
oprise lângă el. Ce întrebare stupidă, când îl văzuse cum stătea, cu capul sub 
capota Mercedesului. 

- E moartă de tot. Eşti cumva mecanic? 

- Îmi pare rău, nu. Sunt vânzător de computere. Bărbatul din Saturn se 
strâmbă. Şi, crede-mă, am avut şi eu parte de pene din belşug. Ţin minte că o 
dată, în Macon, în toiul nopţii, n-am ... Se opri. Cred că nu te interesează asta. 
Ce zici să te împing? 

- Putem încerca. Capel se uită la costumul impecabil de culoare 
bleumarin al bărbatului. Dar ai grijă. Eu mi-am mânjit deja cămaşa cu ulei. 

Bărbatul zâmbi. 

- Întotdeauna sunt grijuliu. Zece minute mai târziu, însă Capel înjura de 
mama focului şi maşina tot nu voia să pornească. 

- Un rahat! Şi când te gândeşti ca e un Mercedes, pentru Dumnezeu! Ştii 
cât m-a costat maşina asta? 

- O grămadă de bani. E nouă? 

- De anul trecut. 

- Îmi pare rău că nu ţi-am fost de ajutor. Poate ar fi mai bine să suni 
după o maşină de tractare. 

- Telefonul meu de pe maşină moare o dată cu ea. Ai cumva un celular? 

Celălalt zâmbi. 

- Se pare că ai probleme cu obiectele mecanice. Îmi amintesc de o carte 
a lui Stephen King despre maşinile cuprinse de amoc. Am ascultat-o pe „Cărţi 
înregistrate pe bandă” când mergeam cu maşina prin lowa. 

Capel încercă să-şi păstreze calmul. 

- Ai un telefon? repetă el. 

- Sigur, dar e la motel, l-am pus la încărcat. Am ieşit doar să caut un 
restaurant unde să iau masa. Îşi sterse fruntea cu batista. Dar urcă lângă mine 
şi te reped până la cel mai apropiat service. Sunt nou pe aici. Ştii un service pe 
aproape? 

- E un Texaco la câţiva kilometri mai încolo. Capel exită, uitându-se la 
Mercedez. 

- Nu cred c-o să pornească. 

- Asta e sigur. Rablă nenorocită. Ocoli Saturnul şi se aşeză pe locul din 
dreapta. Să mergem. Numai de asta n-aveam nevoie. Am plecat mai devreme 
de la birou pentru că am bilete diseară la meciul de baschet. Şi, uite, a trebuit 
să am ghinion. La naiba, nu-mi place să am necazuri cu maşina. Cu cât 
terminăm mai repede, cu atât mai bine. 

- Aşa ziceam şi cu. Urăsc neplăcerile. Jules hebert urcă la volan. Hai să 
terminăm cu asta. 


Joe se îndepărtă de mormânt. 

- O să înlocuim piatra funerară. 

- Am curăţat aproape toată vopseaua. 

- Dar de fiecare dată când o să te uiţi la ea, o să-ţi aduci aminte. Vom 
pune o piatră nouă. Mă ocup de asta mâine, când merg la muncă. Se uită la 
Eve. N-ai văzut pe nimeni pe aici în ultimele zile? 

Eve clătină din cap. 

- Fu liniştită, n-o să se mai întâmple. 

- E o proprietate mare. Nu poţi să-i ţii la distanţă pe răufăcători. 

- N-o să se mai întâmple, repetă Joe. Întoarce-te acasă, eu o să mai arunc 
o privire pe aici. 

Ea îl privi circumspectă. 

- Hei, sunt polițist. Lasă-mă să-mi fac meseria. 

Dar cel din faţa ei nu era poliţist. Joe avea o atitudine protectoare, însă 
putea fi foarte periculos când era atât de supărat. 

- Nu vreau să fii prea zelos. A fost un act de vandalism. 

- Ţi-a produs prea multă suferinţă, spuse Joe pe un ton neutru. Nu permit 
aşa ceva. 

- Iar eu nu-ţi permit să omori nu ştiu ce puşti care s-a distrat făcând asta. 

Bărbatul rămase tăcut o clipă. 

- Dacă într-adevăr a fost un puşti, ar putea să scape doar cu o lecţie pe 
care n-o s-o uite niciodată. Mulțumită? 

- Nu. Dar asta era tot ce avea să obțină de la el. Eve îşi dorea să nu afle 
niciodată cine făcuse acest lucru îngrozitor. Nu poți să mobilizezi o echipă de 
criminalişti ca să rezolve un caz de vandalism. 

- Mă descurc foarte bine şi singur. Întoarce-te la vilă. Jane are nevoie de 
tine. E foarte tulburată. 

- Nu mai e. Vrea să facă acelaşi lucru ca şi tine. A spus că „o să puna ea 
mâna pe el”. 

- Bravo ei! Deşteaptă fată! Dar nu va trebui să-şi bată ea capul. Eve se 
uită exasperată în urma lui Joe, care dispărea în tufişuri. Plecase la vânătoare, 
iar ea nu putea să facă nimic pentru a-l opri. 

Se întoarse şi începu să coboare dealul. 


Joe descoperi imediat urme de paşi. 

Nu erau pantofi de sport sau bocanci de munte, cum purtau majoritatea 
puştilor din zona asta. Erau pantofi obişnuiţi. Mărimea 41 sau 42, iar urma 
lăsată nu era prea adâncă, aşa că cel care îi purta nu era prea solid. 

ȘI nu încercase să şteargă urmele. Nu putea fi vorba de un puşti. Joe se 
luă după urme în josul dealului. 

Urme de maşină. 

Se întuneca. Aprinse lanterna şi se lăsă pe genunchi pentru a studia 
urmele. Nu se pricepea destul de bine la tipurile de anvelope, ca să le 
identifice. Trebuia să se ducă acasă să ia nişte ghips ca să facă un mulaj, pe 
care să-l treacă prin baza de date de la sediu. 

Nu-i plăcea deloc treaba asta. Mâna i se strânse pe lanternă amintindu-și 
de mormânt şi de expresia de pe chipul lui Eve când îi spusese de profanare. 

O să pună el mâna pe nemernicul care a făcut aşa ceva. 


Telefonul lui Hebert sună, în timp ce urca din nou în maşină. 

- Nu am primit nici o veste de la tine, spuse Melton. E nevoie să-ţi 
amintesc că timpul este esenţial? 

- Nu. 

- Am putea avea probleme. Te-ai mai gândit la racolarea lui Dupree? 

- Dă-l încolo pe Dupree. Jules se rezemă obosit de scaun. S-ar putea să 
nu fie nevoie. 

- De ce nu? 

- Lucrurile încep să se aranjeze. Vreau să mai aştepţi o zi, apoi s-o suni 
pe Eve Duncan şi să-i faci din nou oferta. 

- A fost absolut de neclintit. 

- Mai încearcă o dată. 

- Cum spui tu. E bine că lucrurile avansează atât de bine. Melton închise. 

Nu era nimic bun în asta în afară de rezultatul final, se gândi Jules. 
Fusese o noapte oribilă. Omul se dovedise mai greu de înfrânt decât crezuse 
iniţial, iar tortura era întotdeauna mai rea decât omorul în sine. Apăsând pe 
butonul de încheiere a conversaţiei, observă sânge pe telefon. Îşi privi mâinile. 
Și pe ele avea sânge. 

Se şterse cu o cârpă, apoi curăţă şi telefonul. Se uită la foaia de hârtie de 
pe scaunul din dreapta. Bun. Pe asta nu era sânge. Nu voia să lase urme. 

Se uită la şanţul de scurgere aflat la câţiva metri distanţă de şosea. Apa 
avea să spele orice dovadă pe care el ar fi lăsat-o. 

Îsi dori să-şi fi putut curăța la fel de uşor şi mintea şi sufletul. 


- Am dat nas în nas cu cel de la FedEx. Jane îşi lăsă manualele pe masa 
de cafea şi aruncă pe biroul lui Eve scrisoarea de la FedEx. 

- De la cine este? 

- Habar n-am. Nu are adresa expeditorului. Unde e Toby? 

- Afară, lângă lac. Azi-dimineaţă urmărea nişte rațe. 

- E bine, are sânge de câine de aport. 

- Dar a luat-o la sănătoasa când una s-a înfuriat şi l-a ciupit de nas. Eve 
râse. Halal câine de aport! 

- Sărmanul Toby! Jane porni către uşă. Asta trebuie să-i fi rănit mândria. 
Mă duc să-l consolez. 

- A uitat deja. O oră mai târziu l-am văzut alergând după un fluture. 
Probabil s-a gândit că ăsta n-o să mai fie atât de periculos. 

Jane chicoti. 

- Ceva mai mult respect, te rog. leşi în fugă pe uşă şi cobori scările. 
Toby! 

Eve încă mai zâmbea când luă scrisoarea de la FedEx şi o deschise. 
Slavă Domnului că exista Toby! Jane a ajutat-o să uite grozăvia de acum două 
zile. Îşi dorea ca şi Joe să se poată agăța de ceva ce l-ar putea distrage de la 
problemele sale ... 

Dumnezeule! 

- Vino acasă, Joe, spuse Jane, de îndată ce acesta ridicase receptorul. 
Imediat. Trebuie să vii numaidecât. 

- Uşurel. Ce s-a întâmplat? 

- E vorba de Eve. Stă acolo şi nu scoate o vorbă. Mi-a spus că nu s-a 
întâmplat nimic, dar a rămas ca o stana de piatră. 

- Poate chiar nu s-a întâmplat nimic. 

- Asta să i-o spui lui mutu”! Glasul lui Jane tremura. Vino Joe. 

- Plec chiar acum. 


- Eve? 

Era Joe. Ea se ghemui şi mai mult într-un colţ al divanului. Pleacă, lasă- 
mă. Du-te de aici. 

- Ce naiba s-a întâmplat? 

În loc de răspuns, ea repetă: 

- Du-te de aici. 

Joe se aşeză lângă ea. 

- Nu încerca să mă expediezi. Nu plec nicăieri. Ce s-a întâmplat? 

- Nu vreau să vorbesc acum despre asta. 

- Ei bine, eu vreau. Asta înseamnă o relație. Să împărtăşeşti unul cu 
celălalt. 

- Ce să împărtăşeşti? Să împărtăşeşti minciunile? 

- Ce tot spui acolo? 

- Ţi-am spus, nu vreau deloc să vorbesc. Ea voia doar să se închidă în ea 
ŞI să încerce să-şi vindece rana deschisă. Du-te să vezi ce face Jane. Cred c-am 
speriat-o. 

- Pe mine mă sperii. S-a întâmplat iarăşi ceva cu mormântul lui Bonnie? 

- Nu ştiu, spuse ea cu indiferenţă. Nu contează. 

- Jane spunea că ai primit o scrisoare de la FedEx. Pot s-o văd? 

Ea se ridică în picioare. 

- Nu acum. 

Bărbatul rămase tăcut o clipă. 

- Lasă-mă să te ajut. Eşti nedreaptă cu mine, Eve. 

Ea se răsuci spre el cu ochii în flăcări. 

- Eu sunt nedreaptă? Dumnezeule, cum ai tupeul să-mi spui asta după tot 
ce mi-ai făcut? 

El încremeni. 

- Şi ce ţi-am facut? 


19 


- Minciuni. M-ai minţit, Joe. A fost cea mai crudă minciună, cel mai 
nemilos lucru pe care puteai să mi-l faci. Trase adânc aer în piept, aţintindu-şi 
privirea disperată asupra lui. N-am fost cu adevarat sigură până nu ţi-am văzut 
faţa. Nu mi-a venit să cred. Nu pot să cred că ai putut să-mi faci una ca asta. 

El se uită prin cameră. 

- Aia e scrisoarea? Se duse la birou şi luă singura foaie de hârtie care se 
afla acolo şi o parcurse cu privirea. Eve îl văzu îndreptându-şi şira spinării, de 
parcă îşi făcea curaj înainte să se întoarcă cu faţa la ea. 

- Are şi adresa expeditorului? 

Ea se uită la el, uluită. 

- Dumnezeule, asta-i tot ce ai de spus? 

- Nu, dar trebuie să ştiu cine a vrut să te facă să suferi atât de mult. ŞI 
cine a vrut să-mi facă mie rău. 

- Nu mă interesează cine a fost. Singurul lucru de care îmi pasă este că 
m-ai minţit. Închise ochii în faţa noilor valuri de durere. Şi că fetiţa pe care am 
îngropat-o pe dealul ăla nu este Bonnie a mea. Doamne, nu-mi vine să cred! 

- Dar totuşi crezi. Sunt convins că ai verificat gunoiul ăsta otrăvitor. 

- Nu-i un gunoi. Deschise ochii strălucind de lacrimi. Este raportul 
oficial al laboratorului criminalistic din Georgia, care atestă faptul că ADN-ul 
fetiţei găsite în Chattahoochee National Park nu se potriveşte cu cel al lui 
Bonnie Duncan. E semnat de doctorul George Capel. 

- Şi l-ai sunat pe George Capel? 

- Am încercat, dar nu este la birou. Aşa că am verificat cu şeful 
departamentului. Nu a găsit hârtia oficiala referitoare la rezultate, dar în cele 
din urmă a dat peste nişte copii. Să-ţi spun ce erau? 

- Nu te deranja. 

- Eu eram în acea zi în Atlanta, iar tu ai răspuns la telefon. Când am 
venit acasă, mi-ai spus că Bonnie fusese găsită. 

- Da, aşa ţi-am spus. 

- M-ai minţit în mod deliberat. 

- Da. 

Durerea făcea ravagii în ea. 

- Cum ai putut să-mi faci asta? şopti ea. 

- Cum puteam să n-o fac? Glasul lui Joe era aspru de durere. 12 ani te- 
am văzut suferind, am văzut cum o căutai pe Bonnie în fiecare din figurile 
alea pe care le reconstituiai. Era o rană care nu se mai cicatriza, o rană care nu 
avea să se vindece până nu o găseai pe Bonnie. Sarah Patrick a căutat prin tot 
acel National Park şi aproape că renunţasem să mai sperăm când a fost găsit 

scheletul. În acel punct, şansele erau practic nule. Aşa că m-am rugat în 
fiecare noapte ca acel schelet să fie al lui Bonnie. Aruncă hârtia pe birou cu o 
violenţă abia controlată. ȘI, la naiba, n-a fost aşa! Nu mai puteam să te văd 
suferind. A trebuit să te mint să-ţi găseşti liniştea. 

- O minciună cumplita. M-ai ... înşelat. 

- Vrei să-ţi spun că îmi pare rău? Nu-mi pare rău. Ba da, îmi pare. Îmi 
pare rău c-ai aflat şi că suferi. Dar aş face-o iar dacă aş fi sigur că n-ai să afli 
ca e o minciună. Cuvintele îi veneau repede, pline de pasiune. Te iubesc. De 
peste 12 ani tu eşti centrul vieţii mele. Aş face orice să te ţin departe de iadul 
prin care ai trecut în tot acest timp. Aş minţi. Aş ucide. Aş fi în stare de orice 
să țin durerea la distanţă. 

- Ei bine, n-ai făcut-o. 

- Nu, n-am făcut-o. 

Eve îşi duse la buze mâna tremurândă în timp ce se gândea la altceva. 

- Doamne, doi ani mai târziu am primit o notificare oficială, ca răspuns 
la verificarea apelului telefonic. Tot mâna ta a fost şi atunci? 

- Am mituit pe cineva de la laborator să-mi facă acest serviciu. Ştiam că 
ai să verifici. 

- Ai fost foarte ... meticulos. 

- Era important pentru mine. A fost poate cea mai importantă acţiune pe 
care am întreprins-o în viaţa mea. Joe rămase tăcut o clipă, palid, încordat. Și 
acum ce-o să fie? 

- Nu ştiu. Am avut încredere în tine şi m-ai trădat în cel mai cumplit 
mod cu putinţă. Nici nu pot să mă gândesc. Eve se îndreptă, abia mişcându-sc, 
spre dormitor. Mă duc la culcare. Tot ce vreau e să dorm. 

- N-ai să dormi. Vrei doar să pleci de lângă mine. 

- În clipa de faţă nici nu pot să te privesc. 

- Mă iubeşti, Eve. 

Îl iubea. Se îndoia că ar fi putut să-l părăsească vreodată, iar asta era o 
parte din durerea pe care o simţea. 

- Dar cum aş putea să mai am vreodată încredere în tine? Să nu-i minţi 
pe cei pe care îi iubeşti. 

- Nu, pe dracu”! 

Ea clătină din cap şi închise uşa dormitorului. Se rezemă de aceasta. 
Doamne, se simţea pustiită. Era ca şi cum totul se scursese din ea, lăsând în 
urmă doar un gol dureros. Oare şi Joe simţea acest gol? Nu, el era plin de 
amărăciune, de mânie şi disperare în faţa situaţiei. Îl cunoştea foarte bine, îi 
cunoştea mintea, caracterul, trupul ... 

Dar nu suficient. N-ar fi bănuit niciodată că el avea să-i facă asta. 
Se duse la pat şi se întinse privind lung în întuneric. 


Ți-am făcut o cafea, Joe. Jane îi întinse cana şi se aşeză lângă el, pe 
treapta verandei. 

- Mulţumesc. Puse cafeaua alături. 

- Crezi că avem vreo şansă s-o facem pe Eve să mănânce ceva? 

EI clătină din cap. 

Fata nu se uită la el. 

- Am tras cu urechea, să ştii. Trebuia să ştiu de ce suferea. 

- Din cauza mea. 

- Da. Nu trebuia s-o faci, Joe. 

El nu răspunse. 

- Decât dacă erai sigur că n-ai să fii descoperit. 

El se uită la copilă. 

- Stăteam acolo lângă lac cu Toby şi mă gândeam că poate şi eu aş fi 
făcut la fel dacă nu mi-ar fi fost teamă că ar putea afla. Era cu adevărat fericită 
de când am adus-o pe Bonnie acasă. Adică ... pe cealaltă fetiţă. Aşa că e mai 
bine să fii fericită sau tristă? Dădu din cap. Nu ştiu ... 

El ar fi trebuit să ştie că Jane nu vedea totul în alb sau negru. De mică 
trecuse prin multe case de copii şi văzuse destule în scurta ei viaţă. 

- Să fim lămuriţi. Am făcut un lucru rău, dintr-un motiv bun. 

- I-ai spus că ai face-o din nou. 

- Probabil că aş face-o. Şi n-a fost o minciună. 

- Ei bine, data viitoare, fu mai deştept. 

- S-ar putea să nu mai existe o dată viitoare. S-ar putea să nu mai am 
ocazia să fiu atât de apropiat de ea ca să ... Îşi frecă tâmpla care îi zvâcnea. Şi 
credeam că am fost deştept, sau cel puţin atent. L-am mituit foarte bine pe cel 
care a efectuat testul ca să facă pierdută foaia cu rezultatul. 

- Dar el i-a trimis-o lui Eve. L-ai supărat cu ceva? 

Joe clătină din cap. 

- Şi nici n-a încercat să scoată mai mulți bani de la mine. 

- Ce făceai dacă încerca? 

- ÎI băgam în sperieţi. Capel era avid de bani, dar nu tâmpit. Se îndreptă 
de spate. N-ar trebui să vorbesc cu tine aşa. Cei de la asistenţa socială te-ar lua 
de lângă noi cât ai zice peşte, dacă ne-ar auzi. 

- Nu m-aş duce. Se rezemă de umărul lui. Dă-i în mă-sa. 

- lar comentariul ăsta ar fi încă un punct în defavoarea mea. O cuprinse 
cu braţul. Vreau să mă asigur de ceva, Jane. Să nu-mi iei niciodată partea 
împotriva lui Eve. Am greşit şi ea are dreptate. Ai înţeles? 

- Sigur. 

- Atunci, n-ar fi mai bine să te duci să vorbeşti cu ea? 

- Nu o să vrea. Nu când e vorba de Bonnie. Niciodată nu ştie cum am să 
„.„ Se teme să nu-mi rănească sentimentele, iar în clipa de faţă suferă prea 
mult. 

Joe închise ochii. 

- Doamne, am făcut-o! Îi simţea durerea de parcă era a lui. Era a lui. 

Jane îi lua mâna. 

- Aşa că mai bine stau aici cu tine. În regulă? 

Mâna lui se strânse pe a ei. 

- În regulă. 


Eve era tot trează când Joe intră în dormitor câteva ore mai târziu. 

El îngenunche lângă pat. 

- Nu te încorda. Nu stau mult. Nici măcar nu te ating. Vreau doar să-ţi 
aminteşti câteva lucruri, chiar dacă mă consideri un nemernic. 

- Nu eşti un nemernic. 

- Vreau să-ţi aminteşti ce avem împreună. Vreau să-ţi aminteşti ce 
însemnăm unul pentru celălalt. Făcu o pauză. Şi poate o să-ţi treacă vreodată 
prin cap că te-am minţit cu intenția de a o scoate pe Bonnie din viaţa noastră. 
Nu e adevărat. Dacă aş fi crezut că ai să te vindeci şi ai să trăieşti o viață 
normală, aş fi continuat să o caut până în ziua în care aş fi închis ochii. Dar 
pentru tine continuă să fie o rană deschisă. Şi asta mă doare. Îmi doresc să fi 
fost fiica noastră. Atunci poate m-ai fi iertat că am făcut asta. Pentru că, dacă 
Bonnie era a mea, aş fi făcut acelaşi lucru. Mă crezi? 

- Cred ... cred că o spui cu convingere. 

Joe se aplecă şi îşi lăsă fruntea pe pat la doar câţiva milimetri de mâna 
ei, dar nu o atinse. 

- Cred că asta e tot ce pot să cer în clipa de faţă. Mingea e în terenul tău, 
Eve. Se ridică în picioare şi se îndreptă spre uşă. Ne vedem dimineaţă. 
Încearcă să dormi. 

Puțin probabil. Fiecare cuvânt rostit de el fusese ca un cuţit care o sfâşia. 
El o sfâşia. Era atât de plină de mânie şi de sentimentul amar de trădare, şi 
totuşi îi venise să întindă mâna să-l mângâie. Nu putea înţelege acele emoţii 
contradictorii care o copleşeau. 

Cum să suporte asta? 
Doamne, îşi dorea să poată plânge. 


Jane bătu la uşă, apoi băgă capul. 

- Bună, vrei să pregătesc micul dejun? Privirea ei fugi la geamantanul de 
pe pat. Uh-oh! 

- E trecut de 8. Ai pierdut autobuzul şcolii. 

- Joe a spus că nu-i nimic dacă rămân acasă. A zis să am grijă de tine. 
Fata intră în cameră. Unde pleci? 

- Mă bucur că nu te-ai dus la şcoală. Eve puse în geamantan o pereche 
de blugi. Mă gândeam să mergem pentru o săptămână sau două la mama. Du- 
te şi fă-ţi bagajul. 

- Pot să-l iau şi pe Toby? 

- Fireşte. Mamei îi place javra asta prostuţă. Aruncă în bagaj şi pantofii 
de tenis şi nişte şosete. Vom face tot felul de lucruri plăcute. Poate mergem la 
grădina zoologică să vedem noii urşi panda. Ce zici? Jane nu răspunse; Eve se 
uită întrebător la ea. 

Fata îşi umezi buzele. 

- Ştiu ce a făcut Joe. Am tras cu urechea aseară. Se simte foarte prost 
din cauza asta. 

- Ştiu. Femeia se duse în baie şi reveni cu periuţa de dinţi şi câteva 
articole de toaletă. Ştiu că se simte foarte prost. 

- Te mai întorci? 

- În clipa de faţă nu ştiu. Nu sunt în stare să gândesc. Trebuie să pun 
timp şi distanţă între noi. A făcut ... un lucru cumplit, Jane. Închise 
geamantanul. Ştiu că îl iubeşti pe Joe, dar nu pot să mă uit în fiecare zi la el 
fără să ... Îşi înghiţi nodul din gât. 

Fata dădu încet din cap. 

- Am de gând să rămân aici. 

- Poftim? 

Jane traversă camera şi o cuprinse în braţe pe Eve. 

- Tu ai spus că trebuie să te gândeşti. N-aş face decât să-ţi stau în drum. 
În locul tău, aş vrea să-mi ascund capul sub pătură şi să nu văd pe nimeni şi 
nimic. Făcu un pas înapoi. Şi pe lângă asta, Joe are nevoie de mine. Are mare 
nevoie de mine. 

- Şi crezi că eu n-am? 

- Nu acum. Poate mai târziu. Jane zâmbi. Asta nu înseamnă că nu vreau 
să fiu cu tine sau că nu te iubesc. Ştii asta, nu? 

- Da, ştiu. 

- Bun. Fata dădu să iasă. Am să-ţi pregătesc ceva de mâncare înainte să 
pleci. Şuncă şi ouă? 

- Grozav. Privirea lui Eve o urmări ieşind din cameră. Doamne, erau în 
joc sentimentele fetei. Femeia se simţea vinovată că voia să fugă şi să se 
izoleze de Joe şi de tot ce-i amintea de el. Avea nişte responsabilităţi, iar Jane 
era una dintre ele. Dar se părea că fata se hotărâse, iar Eve nu era inclusă în 
acea decizie. Era în drum spre dulap să mai ia un braţ de haine, când sună 
telefonul. 

- Domnişoară Duncan, îmi pare rău că vă deranjez, spuse Melton, când 
ea ridică receptorul. Dar m-am simţit obligat sa încerc încă o dată, deoarece 
sarcina este extrem de urgentă. Mă întreb dacă n-aţi vrea să vă reconsideraţi 
decizia... 


- Nu vrei să-ţi schimbi hotărârea? întrebă Joe. Nu-mi place ideea că o 
întinzi undeva fără să cunosc mai multe... Se opri când văzu expresia feţei lui 
Eve. În regulă, nu e treaba mea. 

Eve ignoră ultima remarcă. 

- Ai grijă de Jane. I-am spus că am s-o sun din 3 în 3 zile să văd ce face. 
Ridică geamantanul. Am sunat-o pe mama şi am rugat-o s-o ia pe Jane când 
eşti plecat în misiune. 

- Te-ai gândit bine. 

- Am încercat să fac cum e mai bine. Ochii li se întâlniră. Deocamdată 
nu e uşor, şi faptul că mă concentrez pe sarcina asta îmi va fi de ajutor. 

- N-ai să-mi telefonezi? 

- Probabil că nu. Asta ar zădărnici scopul. Porni către uşă. La revedere, 
Joe. 

El o urmări urcând în maşină şi pornind. 

Se simţea gol pe dinăuntru, singur ... şi speriat. 

- La naiba! Se întoarse, îşi scoase telefonul şi formă un număr. 

- A plecat, spuse el când Logan răspunse. Ce-ai aflat despre Melton? 

- Nimic foarte rău. Se pricepe la politică. A fost ales în Senat din partea 
Louisianei şi a făcut o treabă destul de bună. Are prieteni sus-puşi şi, în câţiva 
ani, s-ar putea să fie nominalizat la preşedinţie. 

- Ce legătură ar putea avea el cu o treabă secretă ca reconstituirea asta? 

- Întreabă-mă să te întreb! Logan făcu o pauză. Dacă eşti atât de 
îngrijorat, puteai s-o însoţeşti. 

- Ti-am spus ce s-a întâmplat. În afară de cazul în care am un motiv al 
naibii de bun, n-o să mă vrea pe acelaşi continent. Poate nici chiar atunci. 

- Ei bine, încă nu pot să-ţi dau un motiv bun. Am să verific mai departe. 
Poate că ar trebui să-i dai ceva timp să se adune. Asta ar fi mişcarea 
inteligentă. 

- În clipa de faţă nu mă simt prea inteligent. Şi nu vreau sfaturi. Crezi că 
te-aş fi sunat dacă n-aş fi ştiut că îi cunoşti pe toți politicienii din Washington? 

- Nu, nu m-ai iertat niciodată pentru anul acela în care am trăit cu Eve. 
Ar trebui să ştii că între mine şi ea nu mai e nimic. Acum suntem doar 
prieteni. Ceea ce n-aş putea spune despre voi în clipa de faţă. 

- Dacă sunteţi prieteni, atunci găseşte un mod de a o proteja. Dumnezeu 
mi-e martor că eu nu pot s-o fac acum. 

- S-ar putea să nu aibă nevoie de protecţie. 

- Nu-mi place ce s-a întâmplat la mormântul ăla. Şi de 4 zile Capel nu a 
apărut la lucru. 

- Nu văd nici o legătură cu călătoria lui Eve. 

- Nici eu. Doar că nu-mi place. Şi nu-mi place că nu pot să fiu sigur că 
nu există nici o legătură. Joe făcu o pauză. Vrei să-l pui pe Galen să se ducă la 
Baton Rouge? 

- Guvernul SUA nu prea e de acord cu Galen. 

- E dur. 

- Şi Galen e liber profesionist. El acceptă comenzi unde are chef. 

- Sunteţi prieteni. Foloseşte-te de asta. 

- Un ordin? 

- Te rog, spuse printre dinți Joe. Trimite-l pe Galen. 

- Aşa e mai bine. Am să-l întreb şi pe urmă te sun. 

Joe se întoarse la fereastră, dar Eve nu se mai zărea. Curând avea să fie 
în avion în drum spre Baton Rouge, îndepărtându-se de el cu viteză. 

Nu putea fi mai departe de el decât fusese în urmă cu câteva momente în 
camera asta. abia aştepta să plece de lângă el. Zidul pe care-l ridicase între ei 
era aproape tangibil, iar expresia feţei ei ... 

Dă-o încolo de durere. Nu se putea aştepta la altceva. Trebuia chiar să fi 
anticipat că Eve avea să primească această sarcină de reconstituire. Ori de câte 
ori suferea sau se simţea singură, se cufunda în muncă. 

Și asta trebuia să facă şi el. Avea să ducă la secţie mulajul după urma de 
anvelopă şi apoi să vadă ce putea afla despre Capel. 

Poate că, dacă îşi făcea de lucru, putea să uite expresia feţei lui Eve 
înainte ca ea să iasă pe uşă. 

Poate. 


3). 


Un bărbat solid, mătăhălos, într-un costum bleumarin, se apropie grăbit 
de Eve, de îndată ce cobori din avion. 

- Bine aţi venit la Baton Rouge, doamnă Duncan. Sunt Paul Tanzer de la 
primărie. Senatorul Melton s-a gândit că vă veți simţi mai bine cu un coleg 
sudist. Mi-a cerut să vă întâmpin şi să mă ocup de dumneavoastră. Aţi 
călătorit bine? 

- Foarte bine. Era o minciună. Fusese o călătorie mizerabilă. Zborul nu-i 
făcuse probleme, dar ea se simţea singură, pustiită şi deprimată. Credeam c-o 
să-l întâlnesc pe senatorul Melton. 

- O să fie mâine aici. Trebuie să participe diseară la un dineu care are loc 
la New York în scopul strângerii de fonduri. Tanzer o conduse către 
Cadillacul său din parcare. Dar am să vă instalez cu. Nu vă faceţi griji, micuță 
doamnă. 

Eve strânse din dinţi la acele ultime cuvinte ocrotitoare. 

- Nu-mi fac griji. Vreau doar să trec la treabă. Asta înţeleg eu prin 
instalat. 

- Admirabil. Tanzer o ajută să se urce în maşină. M-am gândit că vreţi să 
vedeţi câte ceva prin Baton Rouge cât staţi aici. De fapt, aveţi mare noroc că 
senatorul m-a ales pe mine să mă ocup de dumneavoastră. Eu ştiu tot ce se 
petrece în oraşul ăsta. E prima dumneavoastră vizită? 

- Da. Nu prea călătoresc. 

- Atunci trebuie neapărat să avem grijă să prindeți gustul Baton Rouge- 
ului. 

Tanzer nu o asculta. 

- La ce hotel mi-aţi făcut rezervarea? 

- Senatorul Melton a hotărât că ar fi mai bine să nu staţi la hotel. Am... o 
casă minunată pe o plantație aflată cam la o oră de oraş. E aproape de biserica 
unde o să lucraţi. Trebuie doar să traversaţi un pod; sunt sigur că o să vă placă 

locuinţa. Casa e foarte veche şi arată superb. Desigur, aici există multe lucruri 
vechi. Baton Rouge are o adevărată atmosferă de ... 

- Staţi puţin. Femeia încercă să-l domolească. Am să lucrez într-o 
biserică? 

- Ei bine, a fost. E închisă de 10 ani. A fost construită pe la 1800 şi e 
cam în paragină acum. Primăria oraşului nu s-a hotărât încă dacă să o 
demoleze sau să bage bani în restaurarea ei, şi a primit cu bucurie solicitarea 
senatorului Melton de a o închiria pentru un timp. E vreo problemă? 

- Nu-mi pasă. Dacă tot am ajuns, aş putea să încep în dupa-amiaza asta. 

- Cred că nu se poate. Trebuie să-l aşteptăm pe senatorul Melton. Tanzer 
zâmbi cu toată faţa. Dar am să-i transmit că sunteţi nerăbdătoare să începeţi. 
Va fi foarte impresionat de inițiativa dumneavoastră. 

- Nu intenţionez să-l impresionez pe senatorul Melton. Eve încercă să-şi 
ascundă nerăbdarea. La urma urmei, omul nu-şi făcea decât datoria. Şi, dacă 
îmi dați numărul lui, am să-i telefonez chiar eu. 

- Desigur. Tanzer scrise un număr pe cartea sa de vizită şi 1-0 întinse. 
Dar o să fie greu să luaţi legătura cu el. E un om foarte ocupat. Acum, 
permiteți-mi să vă arăt câteva din priveliştile noastre ... 

În următoarea oră, Tanzer nu rămase o clipă în pană de privelişti sau de 
conversaţie. Eve fu profund recunoscătoare când, în cele din urmă, el arătă cu 
capul spre o casă cu coloane albe. 

- Am ajuns. V-am spus eu că e frumoasă. Seamănă cu Tara din filmul 
din „Pe aripile vântului”. Este foarte pitorească, iar braţul de râu care 
şerpuieşte în faţa ei este absolut fermecător. Vă veţi simţi ca la Veneţia, iar pe 
aici vremea este plăcută în acest anotimp. 

Asta spusese şi Joc. Eve îşi alungă repede gândul. Nu trebuie să se 
gândească la Joe. Uşor de spus. Joe intrase atât de mult în viaţa ei încât totul îi 
amintea de el. 

Tanzer o ajută să coboare din maşină. 

- Cea mai mare parte a casei este închisă, dar aveţi un apartament 
absolut fermecător. Patru dormitoare şi o baie în marmură încântătoare. Există 
chiar şi o bibliotecă bine dotată. Am avut grijă să găsiți acolo câteva romane 
de dragoste. Bătu la uşă. Marie Letaux este bucătăreasa şi menajera. E din 
Cajun şi dovedeşte un real talent la bucătăria locală. Are scrisori de 
recomandare excelente. Am avut mare noroc că am găsit-o. Le deschise uşa o 
femeie micuță şi brunetă, trecută de 35 de ani. Bună ziua, Marie. Aceasta e 
doamna Duncan. Tocmai îi spuneam ce menajeră minunată eşti şi cât de bine 
o să te ocupi de ea. 

Marie Letaux îi aruncă o privire rece. 

- Sunt madame Letaux. lar de grijă o să-şi poarte singură. Eu m-am 
ocupat de casă şi de gătit. 

Pentru prima dată în ultimele două zile, Eve zâmbi când îl văzu pe 
Tanger clipind mărunt. 

- Absolut corect, madame Letaux, spuse ea. Nici n-aş fi acceptat să fie 
altfel. 

Menajera o măsură din ochi, apoi dădu încet din cap. 

- Puteţi să-mi spuneţi Marie. 

- Mulţumesc. 

Tanger zâmbi forţat şi se întoarse spre Eve. 

- O să vă duc geamantanul în camera dumneavoastră. Nu-i aşa că am 
avut dreptate când v-am spus că locul este grozav? 

Eve se uită prin hol. Podeaua din stejar strălucitoare ducea spre o scară 
care părea desprinsă din romanul citat de Tanzer mai devreme. Pretutindeni 
era lemn de calitate, iar pe pereţi, fresce pictate delicat. 

- E foarte frumos. 

Dormitorul era şi mai frumos, cu tavanul înalt şi patul uriaş cu 
baldachin. Eve îşi aruncă geanta pe cuvertura de satin şi ieşi în balconul de 
fier forjat care dădea spre braţul unui râu. 

Priveliştea era de vis. Apele şerpuitoare se furişau pe lângă casă, iar 
chiparoşii şi sălciile formau un văl verde deasupra malurilor. Un pod arcuit 
traversa apele întunecate ducând la ceea ce părea a fi o insulă acoperită de 
muşchi. În locul unde braţul râului făcea un cot se înălța o structură 
întunecată, pe care ea ... 

- Nu v-am spus că e pitoresc? spuse Tanzer din spatele ei. Și acum, ce 
ziceți să luăm masa la un restaurant frumos unde se servesc fructe de mare, 
apoi să vă conduc într-un tur al oraşului? 

Doamne, ce insistent era! 

- Nu vreau să merg nicăieri. Sunt obosită şi vreau să fac un duş şi să mă 
odihnesc. Mulţumesc pentru invitaţie. 

El aprobă din cap. 

- Vedeţi? Oricum n-aţi fi putut lucra. E foarte bine că senatorul Melton a 
fost reţinut în New York. 

- Rareori sunt prea obosită că să lucrez. Eve se întoarse iar spre râu. 
Aceea e biserica? 

- Da. Tanzer dădu din cap spre intrarea ornamentală a uriaşei structuri în 
ruină aflată la câteva sute de metri. Vedeţi, nu e departe. 

- Pare complet părăsită. 

- Poate că e. Nu vreau să ştiu. 

- Acolo e craniul acum? 

Ridică din umeri. 

- Nu mi s-a spus. E unde veţi lucra. 

- Este cineva cu care pot lua legătura? 

- Senatorul Melton ştie. 

Eve renunţă să-l mai tragă degeaba de limbă. Îi întinse mâna. 

- Nu vă mai rețin. Vă mulțumesc pentru tot. 

Tanzer îi strânse mâna. 

- Sunteţi sigură că o să vă simţiţi bine aici? 

- Mă voi simţi foarte bine. Mulţumesc. 

- Dacă pot să vă ajut cu ceva sunaţi-mă la birou. Sunt la dispoziția 
dumneavoastră. 

- Am să ţin minte. Femeia aşteptă până când el ieşi din cameră, apoi se 
duse la telefon şi formă numărul de pe cartea de vizită. 

- V-am adus prosoape. Marie stătea în uşă. 

- Mulţumesc. Vin şi eu într-o clipă să te ajut. 

- De ce? Asta e treaba mea. Traversă camera şi dispăru în baie. 

Melton nu era la hotel, iar Eve fu nevoită să-i lase un mesaj. Grozav. Pur 
şi simplu grozav. Nu avea nevoie să ardă gazu’ în seara asta. avea nevoie să 
muncească până cădea frântă ca să poată dormi. 

- Să vă ajut la despachetat? întrebă Marie din baie, apoi reveni în 
cameră. 

- Nu, mulțumesc. Nu mi-am adus multe lucruri. Eve zâmbi. Şi nu vreau 
să te deranjez. Asta nu e treaba ta. 

- Decât dacă vreau. Marie îi întoarse zâmbetul. Nu-i nimic ruşinos în a fi 
servitoare. E o muncă grea, onorabilă. Doar că nu-mi place să fiu tratată de 
sus, de un trou du cul. 

Ce era un trou du cul? Habar n-avea, dar trebuia să vadă dacă găseşte 
într-un dicţionar francez-englez din biblioteca aia de care pomenise Tanzer. 

leşi din nou în balcon şi se uită la intrarea principală a bisericii. Poate că 
era cineva acolo. Poate va merge într-o plimbare până acolo după cină ... 

Dar cina avea să fie gata in 30 de minute şi i-ar fi plăcut să facă şi un 
duş. Trebuia să se grăbească. Dacă întârzia, n-ar fi fost de mirare ca Marie să-i 
arunce mâncarea în râu. 

Şi ce era un trou du cul? 


30 


- E delicios. Eve luă şi ultima îmbucătură din farfurie. Ce e? 

- Spezzatino di Manzo coi Fagioli, răspunse Marie. 

- Adică? 

- Ostropel de vacă. 

- E o reţetă cajuneză? 

- Nu, italiană. Nu m-am specializat doar în mâncarea cajuneză. Făcu o 
grimasă. Ştiu că probabil Tanzer m-a pus la sertar într-un colțisor al minţii lui, 
dar nu sunt atât de previzibilă cum i-ar plăcea lui. 

- Nu seamănă cu nici un ostropel de vacă pe care l-am mâncat. Ce-ai pus 
în el? 

- De toate. Dar nu pot să spun. E reţeta mamei mele şi e un mare secret. 
Dacă vă spun, va trebui să vă ucid. 

Umorul femeii n-o mai mira pe Eve. Descoperise că Marie ştia să facă o 
conversaţie interesantă şi avea cunoştinţe bogate. Era o femeie neobişnuită, ca 
să nu spună decât atât. 

- Doamne fereşte! Mama ta te-a învăţat să găteşti? 

- În parte. Am urmat şcoala de bucătari din New Orleans, după ce m-am 
lăsat de facultate. Aveam de gând să ajung un bucătar-şef nemaipomenit şi 
temperamental, ca să uimesc lumea cu delicioasele mele preparate. 

- Ei bine, pe mine m-ai uimit. Te-ai răzgândit? 

Marie dădu din umeri. 

- Viaţa mi-a schimbat intenţia. Am rămas însărcinată şi a trebuit să fac 
unele modificări. Nu poţi să rişti când trebuie să ai grijă de un copil. 

- Ai un copil? 

- Un băiat. Mă rog, e bărbat. Pierre este acum la Universitatea Tulane 
din New Orleans. E foarte inteligent şi blând. O să fie un doctor minunat, dar 
asta cere o grămadă de bani. Se uită la Eve. Aveţi copii? 

- Am o fiica adoptată, Jane. Are numai 12 ani, dar şi ea e minunată. 

- Atunci înţelegeţi ce simt pentru Pierre, spuse cu seriozitate Marie. Aş 
face orice pentru el. El e tot universul meu. 

- Da, înţeleg. 

- Bun. Marie inspiră adânc. Mai doriţi vin? 

Eve clătină din cap. 

- Trebuie să-mi păstrez mintea limpede. Mă gândeam să fac o plimbare 
până la biserică, poate găsesc ceva de făcut. 

- Ce lucraţi? 

- Sunt expert criminalist. Asta era rareori o explicaţie suficientă. 
Reconstitui chipuri după cranii. 

31 


- Am văzut la televizor ceva despre asta. Marie se strâmbă. Sinistru. 

- Depinde cum priveşti. Te obişnuieşti. Eve se ridică în picioare. 
Mulţumesc pentru masa delicioasă, Marie. 

- Pe cine o să ... Femeia căută cuvântul. Reconstituiţi? 

- Încerc să nu ştiu. M-ar putea influenţa. Te mai văd când mă întorc? 

Marie clătină din cap. 

- Spăl vasele, apoi mă duc acasă. 

- Unde locuieşti? 

- Am casa mea în oraş. Cheia de la uşa din faţă este pe masa din hol. Am 
să încui uşa din spate. Mă întorc dimineaţa la 7 să vă pregătesc micul dejun. 

- Ne vedem atunci. Dar Eve spera ca la ora aia să fie la treabă. La 
revedere, Marie. 

Menajera zâmbi şi se îndepărtă. 

Cumsecade femeie, gândi Eve, în timp ce ieşea din casă. Slavă 
Domnului că avea în preajmă , în locul ăsta ciudat, pe cineva care îi plăcea şi 
cu care se înţelegea. Deja se simţea aici aproape ca acasă. 

Câteva minute mai târziu traversa podul arcuit peste braţul râului. 
Biserica asta veche era o alegere ciudată pentru un loc de lucru, se gândi ea. 
Sau poate nu. Era în mod sigur un loc izolat, iar Melton pusese accentul pe 
confidențialitate. 

Ciocănelul de alamă scoase un zgomot răsunător pe uriaşele uşi duble. 

Nici un răspuns. 

Bătu din nou. 

La naiba, tăcere! 

Ei bine, oricum fusese puţin probabil să dea de cineva. Bătu încă o dată, 
aşteptă câteva minute, apoi se întoarse şi porni către pod. Era clar că trebuia să 
aibă răbdare şi să aştepte până mâine. 

Dar Eve nu voia să aibă răbdare. Voia să se apuce de treabă. De ce nu 
putuse Melton să fie aici aşa cum promi... 

Ce-a fost asta? 

Se opri, şi privirea îi zbură în urmă, la intrarea principală a bisericii. 

Venise cineva la uşă şi o strigase? 

Uşa era tot închisă. 

Totuşi, ar fi jurat că cineva o strigase. Impresia fusese atât de vie... 

Ei bine, nu fusese nimic. Probabil că totul se explica prin faptul că îşi 
dorise mult ca uşa să se deschidă. 

Era încă devreme, dar avea să se ducă la culcare şi să încerce să doarmă. 
Când se va trezi, avea să mănânce ceva în fuga şi să vină iar la biserică. 


32 


Înainte să intre în casă se opri şi privi în urmă, la biserică. 

Uşa era tot închisă. 

Deja vu. 

Îşi aminti brusc de săptămâna trecută, cand avusese acea senzaţie de ... 
ceva... sus pe dealul lui Bonnie. 

Nu Bonnie. Nu era Bonnie. Totul fusese o minciună. 

Dar poate că acel sentiment pe care îl avusese pe deal nu fusese o iluzie. 
Poate că nemernicul care profanase mai târziu mormântul fusese acolo. 

Însă sentimentul de acum era ... altfel. Ar fi jurat că auzise pe cineva 
strigând-o. 

Prostii. Asta se întâmpla pentru că avea nervii întinşi la maximum ŞI era 
o epavă din punct de vedere emoţional. Singurul lucru pentru care simţea 
chemare era munca pe care sperase s-o facă în seara asta. După un somn bun, 
totul avea să fie mai bine. 


Eve se trezi trei ore mai târziu şi abia reuşi să nu vomite în pat. 

- Oh, Doamne! 

Îi era rău. Foarte rău. 

O luă, împleticindu-se, spre baie, dar mai vomită de două ori pe hol până 
să ajungă acolo. 

Stomacul i se întorcea întruna pe dos. Durere. Ameţeală. Se lasă pe 
podea lângă toaletă şi vomită iar şi iar şi iar. 

Ostropelul ... 

O dureau coastele. Nu putea respira. 

Intoxicaţie alimentară... 

Avea să moară. 

Bonnie. 

Vomuită din nou. 

Nu era nimeni aici. Casa era goală. Nu avea cine s-o ajute. 

Să ajungă la telefon. 

Era prea slăbită să poată merge. O luă pe hol, în patru labe, înapoi spre 
dormitor. Acesta era la un milion de mile depărtare şi fu nevoită să se 
oprească de câteva ori că să-şi tragă sufletul. 

Coastele ei ... 

Telefonul ... 911. Nu avea ton. 

Încercă la centrală. 

- Ajutor ... Ajutaţi-mă, vă rog. 

Receptorul îi căzu din mână. Avea să-şi piardă cunoştinţa. 

Nu aici. Nu voia să moară aici. 

Balconul. Poate o vedea cineva. Poate reuşea să strige... 

Nu putea ajunge în balcon. 

În regulă. Avea să fie cu Bonnie. De ce să se mai chinuie să ajungă în 
balcon? Era mai simplu să renunţe. 

Joe. 

Se târî mai departe. leşi pe balcon şi îşi lipi obrazul de barele din fier 
forjat. Metalul era rece, lipicios ... 

Nu văzu pe nimeni în apropierea râului, iar casele erau prea departe ca s- 
o audă cineva dacă striga. Biserica se înălța ameninţător, uriaşă, intunecată şi 
tăcută. 

- Ajutor ... Abia îşi auzi ea însăşi strigătul zadarnic. Doamne, îi venea 
întruna să vomite! Ajutor ... 

Alunecă, ajungând cu faţa pe dalele de piatră. Nu mai vedea braţul 
râului, ci doar uşile înalte şi negre ale bisericii. Asta avea să fie ultimul lucru 
pe care îl vedea... 

Întuneric. 


- Nu. Nu trebuie să dormi. Nu încă. 

Era purtată pe scări în Jos. 

Un bărbat ... brunet ... În întunericul din hol nu-i vedea faţa, dar tonul lui 
era disperat. 

Disperat? De ce? se întrebă ea vag. Ea era cea care era pe moarte. 

- Vom ajunge curând acolo. Rezistă. 

Unde acolo? 

Icni din nou, dar nu mai avu ce să vomite. 

Oh, Doamne, o dureau coastele. 


- Eşti acolo? Vin Bonnie. 

- Să nu îndrăzneşti! Nu ţi-a sosit încă timpul. Bonnie era aplecată 
asupra ei. Luptă, mamă. 

- Sunt prea obosită. Prea tristă. 

- Nu contează. Lucrurile se vor îndrepta. 

- Vreau să fiu cu tine. 

- Eşti cu mine. Mereu. De ce nu vrei să mă crezi? 

- Sunt prea obosită ... trebuie să ... renunţ. 

- Nu, n-ai să renunți. N-am să te las. Mă auzi, mamă? N-am să te las. 

În casă era întuneric, dar el nu aprinse lumina. Străbătu repede antreul, 
apoi holul. 

Repede. Trebuia să se grăbească. Nu ştia cât timp avea. 

Bucătăria mirosea a lămâie şi săpun, iar frigiderul alb strălucea în 
lumina lunii care pătrundea prin fereastră. 

Repede. 

Deschise frigiderul şi luă de pe raft singurul castron acoperit. Săltă 
capacul şi verifică conţinutul înainte de a închide uşa frigiderului. Apoi şterse 
mânerul şi porni spre uşă. 

Treaba era făcută. 

Când ajunse în stradă, privirea îi fu atrasă de uşile bisericii, cum se 
întâmpla de fiecare dată când se afla în preajma ei. Îşi simţi stomacul 
strângându-se, în timp ce încordarea şi groaza puseră stăpânire pe el. 

Nu, treaba era doar parțial făcută. 

Repede ... 


Alb. 

Pretutindeni alb. Pereţii albi, cearşafuri albe pe pat. 

- Vrei nişte cuburi de gheaţă? Spuneau că probabil ai să vrei de îndată ce 
te trezeşti. 

Un glas profund, cu o urmă vagă de accent britanic. 

Privirea ei se mută la bărbatul brunet care stătea pe scaunul de lângă pat. 
Îi trebui un moment ca mintea să i se limpezească suficient ca să-l recunoască. 

- Galen? 

Sean Galen dădu din cap. 

- Apă? 

Acceptă cu o mişcare din cap. Gâtul o durea prea tare ca să mai poată 
scoate un cuvânt. 

El îi duse paharul la buze. 

- Ai perfuzie pentru că eşti deshidratată, dar asta o să-ți facă bine. 

Lichidul rece care îi aluneca încet pe gât chiar îi făcea bine. Deşi era 
dureros de greu să înghită. 

- Ce cauţi ... aici? 

- Doare, nu-i aşa? Galen se lăsă pe speteaza scaunului. Am să încerc să 
umplu golurile. Trebuie să-ţi pun câteva întrebări. Tu îmi răspunzi cu un semn 
din cap. Vorbeşte cât mai puţin cu putinţă. Te afli în spitalul Assisi din Baton 
Rouge. Îţi aminteşti cum ai ajuns aici? 

Ea clătină din cap. 

- Ai făcut o intoxicație alimentară din cele mai urâte. Era să mori. Ai 
fost adusă după miezul nopţii, iar acum e aproape 4 dimineaţa. A trebuit să se 
ocupe mult de tine. 

- Intoxicaţie alimentară? 

- Aşa au spus. Ai mâncat aseară la restaurant? 

Ea clătină din cap. 

- Acasă. Marie ... 

- Cine e Marie? 

- Marie Letaux. Menajera. Mi-a făcut ostropel. 

- A mai mâncat cineva din el? 

Ea clătină din cap. 

- Asta e bine. În ce cameră ai luat masa? Ştii cumva dacă restul 
ostropelului ai rămas în frigider? Trebuie să-l aruncăm. 

- Am mâncat în bucătărie. Încercă sa-şi amintească. Îsi aminti vag c-o 
văzuse pe Marie punând capacul pe castron, dar nu-şi amintea să-l fi pus în 
frigider. Probabil. 

- Am să verific. Mai turnă apă în pahar şi o ajută să bea. Deşi nu m-ar 
mira să-l fi lăsat pe masă, dacă e atât de neglijentă la gătit. 

- N-o învinui... E de treabă. Poate că nu-i vina ei. Poate că cineva i-a 
vândut la piaţă ceva ce n-a fost bun. 

- Poate. 

- Ce cauţi aici? întrebă ea din nou. 

- M-a sunat Logan şi m-a rugat să vin să văd ce faci. 

- Logan? De unde ştia el unde ... Ştiu răspunsul. Joe. 

Galen dădu din cap. 

- Logan mi-a spus că la rugămintea lui, Quinn a vrut să se asigure că eşti 
bine. Era neliniștit în legătură cu aranjamentul de aici şi spunea că voi doi v- 
aţi certat. Cum Quinn şi Logan nu sunt în cele mai bune relaţii, acesta din 
urmă s-a gândit că lucrurile trebuie să fie destul de serioase, aşa că m-a sunat. 

La ce se gândise Joe? Eve îl mai întâlnise pe Galen o singură dată, dar 
Logan îi povestise despre trecutul lui extrem de dubios. Făcuse de toate, de la 
mercenar la depanator, pentru diverse corporaţii. Clătină din cap. N-am nevoie 
„„„ de tine. 

- Ei bine, Logan m-a plătit în avans. Am să mai stau pe aici câteva zile. 
Zâmbi. Mă vei găsi foarte util. Sunt o companie nemaipomenită, gătesc 
grozav şi îți promit că n-am să-ţi dau mâncare otrăvită. Ce-ai mai putea cere? 

- N-am nevoie de companie. Am venit aici ca să lucrez. 

- N-ai să lucrezi până te faci bine. Doctorul nu o să-ţi dea drumul până 
mâine şi spune că vreo câteva zile ai sa fii fără vlagă ca un pisoi. 

Nu-i venea să creadă. Tocmai se trezise, dar abia putea să-şi mai ţină 
ochii deschişi. 

Galen se uită la ea cu ochii mijiţi. 

- Dacă nu-mi accepţi serviciile, poate că ar trebui să-l sun pe Quinn şi 
să-i spun de povestea asta cu mâncarea otrăvită. 

Iar Joe ar fi aici cu zborul următor. În clipa de faţă n-ar fi putut face faţă 
unei întâlniri cu el. 

- Şantaj. 

El dădu vesel din cap. 

- Mă pricep, nu-i aşa? 

- Oh, la dracu”! N-are importanţă. 

- Poţi să rămâi, dacă îmi promiţi să nu-i spui lui Joe despre asta. 

- S-a făcut. El se ridică şi se îndreptă spre uşă. Acum am să te las să te 
odihneşti. Paul Tanzer e în sala de aşteptare. A insistat să te vadă, dar nu l-am 
lăsat. Vrei să-l trimit aici? 

Ea clătină din cap. 

- E obositor. Marie l-a numit ... care erau cuvintele? Trou du cul. Ce 
înseamnă? 

EI chicoti. 

- Cretin. Încep să-mi dau seama că Marie a ta nu-i chiar atât de proastă 
pe cât credeam. 

- E foarte isteaţă. Dimineaţă , când o să vină la lucru, o să se întrebe 
unde sunt. Vrei să-i spui tu? 

El dădu din cap şi deschise uşa. 

- O să am grijă de asta. Ştii unde locuieşte? 

- Nu. 

- Atunci am să-l întreb pe Tanzer. 

- Galen. 

Acesta se întoarse şi se uită la ca. 

- Nu tu m-ai găsit şi m-ai adus la spital, nu-i aşa? 

EI clătină din cap. 

- Am venit la spital cu domnul Tanzer. Logan a aflat de la Melton că 
Tanzer e omul lui de legătură aici şi tocmai l-am sculat din pat când i-am 
telefonat. 

- Atunci cum am ajuns la spital? 

- Nu mai ţii minte? 

- Ultimul lucru de care îmi amintesc este că eram pe balcon şi mă 
gândeam că am să mor. Atunci a apărut un bărbat ... brunet. 

- Se leagă. Cei de la camera de urgenţă spuneau că ai fost adusă de un 
bărbat scund, brunet, care le-a dat poşeta ta şi o carte de vizită cu numele şi 
numărul de telefon ale lui Paul Tanzer. Le-a spus să investigheze otrăvirea cu 
mâncare. A plecat înainte ca ei să apuce să-i ceară şi alte informaţii. Recunoşti 
descrierea? 

Eve clătină din cap. 

- Ţin minte doar că mă căra şi îmi spunea să nu adorm. 

- Cum a intrat în casă? Uşa era descuiată? 

- Am încuiat chiar eu uşa din faţă şi Marie a spus c-o s-o încuie pe cea 
din spate. O fi uitat. 

- Tot ce se poate. Galen ridică din umeri. lar el o fi fost bunul samaritean 
care te-a auzit strigând dupa ajutor şi a dat buzna înăuntru. Am să verific uşile. 
S-ar putea să mai auzim de el. În ziua de azi nu întâlneşti la tot pasul buni 
samariteni care nu aşteaptă răsplată. Ridică mâna. Ne mai vedem. Vin mâine 
să te iau şi te duc înapoi în apartamentul tău. 

Plecă. 

Bunul samaritean. Dacă era adevărat ce spunea Galen, probabil că acesta 
îi salvase viaţa. 

Dar cum intrase în apartament? În fine, poate că Marie uitase să încuie 
uşa din spate. Avea s-o întrebe mâine. Acum îi era prea somn ... 


4. 


Căsuţa în care locuia Marie Letaux se afla pe o stradă întortocheată în 
partea de sud a localităţii Baton Rouge. La fel ca restul caselor din jur, era 
veche, dar strălucea de curăţenie, iar pe treapta din faţa uşii avea ghivece cu 
muşcate roz. 

Marie Letaux nu răspunse la prima bătaie în uşă a lui Galen. Nici la a 
doua, nici la a treia. 

Aşteptă câteva minute, apoi încercă uşa. 

Încuiată. 

Examină broasca. Floare la ureche. Îi luă doar câteva minute s-o spargă. 

Intră într-o cameră de zi cu mobilă confortabilă, dar nimic ostentativ. Pe 
masa de cafea erau alte muşcate. Din biblioteca aflată în partea cealaltă a 
camerei îl priveau mai multe fotografii de familie in rame de arțar asortate. 
Impresia generală era că în această casă drăguță locuiau oameni de treabă. 

Însă Galen ştia din experienţă ca rareori lucrurile erau aşa cum păreau a 
fi. Se duse la birou şi cauta în sertare. Scrisori expediate din New Orleans. Un 
carnet de cecuri şi un libret de economii, o chitanţă de închiriere a unei casete 
de valori, datată cu două zile în urmă. Alte fotografii, neînrămate, în care 
apărea un tânăr în tricou verde. 

Închise sertarul şi traversă camera înspre uşa mai îndepărtată care 
probabil ducea la bucătărie. Observă frigiderul alb pe care erau prinse cu 
magneţi figurine colorate. Marie Letaux avea gust şi imaginaţie, ceea ce se 
vedea în lucrurile mărunte din preajma ei ... 

Se opri în prag, cu privirea atrasă de femeia prăbuşită pe podea, lângă 
aragaz. 

O femeie mărunţică, brunetă, cu părul adunat la spate într-un coc, cu 
ochii larg deschişi , de parcă se holba la el. 

Probabil, Marie Letaux. 

Fără îndoială, moartă. 


- Nu pot să spun ce rău îmi pare că asta s-a întâmplat în prima seară 
petrecută aici. Primele cuvinte ale senatorului Kendal Melton erau rostite cu o 
sinceritate venită din inimă. 

- Nu cred că ar fi fost mai plăcut dacă se întâmpla în oricare din serile 
următoare, spuse sec Eve. 

- Nu, bineînţeles că nu. Cum te simţi? 

- Mizerabil. Mă doare aşa de tare în piept că abia pot respira. Eve se 
ridică în şezut şi îl privi cu un ochi critic. Părea mult mai cosmopolit decât 
Tanzer. Părul lui grizonat şi perciunii albi erau perfect în ton cu bronzul 
dobândit fără îndoială la West Palm Beach. Dar mă simt mai bine decât azi 
dimineaţă. Probabil că mâine am să fiu în stare să lucrez. 

- Aşa sper. El veni mai aproape de pat. Ţi-a fost de vreun ajutor Paul 
Tanzer? l-am spus să-ţi acorde tratament de VIP. 

- A fost foarte amabil. 

- Dorim să primeşti tot sprijinul de care ai nevoie. 

- Atunci spuneţi-mi la ce urmează să lucrez. Tot misterul ăsta începe să 
mă cam obosească. Am acceptat slujba; acum puneți-mă în temă. 

- Am să-ţi spun tot ce ştiu, dar mă tem că nu e suficient, aşa cum ţi-ar 
plăcea. La naiba, şi eu aş vrea să ştiu mai multe. Îţi cer să stabileşti identitatea 
unui schelet descoperit de curând în mlaştinile de la sud de orașul ăsta. 

- Descoperit de către cine? Şi de ce n-a fost scheletul predat poliției 
locale? 

- Şeriful Bouvier din circumscripţia Jefferson a primit un pont despre 
probabila identitate a scheletului şi locul în care se afla. El a fost cel care l-a 
scos la suprafaţă. Şeriful e prieten cu mine şi m-a anunţat. Mi-a dat 
permisiunea de a încerca să descopăr discret identitatea, înainte de a înainta 
raportul. Ştia că descoperirea mi-ar putea crea dificultăţi cu presa, dacă n-ar fi 
rezolvată corect. 

- De ce? Al cui craniu se presupune a fi? 

El ezită. 

- Domnule senator Melton, amintiţi-mi să vă povestesc despre stăpânul 
drogurilor din Miami, care mi-a cerut să fac o reconstituire pe un craniu care 


- Nu, nu. Nu e nimic de genul ăsta. Singurul motiv pentru care încercăm 
să păstrăm secretul e că nu vrem să dăm cuiva speranţe false. Noi credem că 
ar putea fi Harold Bentley. Făcu o pauză. Mai ţii minte ce a scris presa despre 
Bentley? 

Eve clătină din cap. 

- Mă rog, asta a fost acum mai bine de 2 ani, dar dispariția lui a stârnit 
mare vâlvă. Bentley candida la postul de senator pe care îl deţin eu acum. Era 
considerat câştigător sigur, dar a dispărut cu 4 luni înaintea alegerilor. Era un 
cetăţean serios, de bază, care n-ar fi dispărut de bunăvoie, aşa că s-a bănuit că 
la mijloc era o mână criminală. Dar nu s-au găsit indicii. Dispariţia lui a 
plantat un nor negru asupra carierei mele şi vreau să o lămuresc. 

- Pentru că vă gândiţi să candidaţi la preşedinţie? 

- Asta e în mâinile providenţei, dar vreau să-mi continuu ascensiunea. Ți 
se pare ciudat? 

- Nu. 

- Atunci, ajută-mă. Dosarul Bentley a rămas deschis, dar n-a mai apărut 
nimic nou ... până a fost găsit scheletul ăsta. 

- Familiei lui i-aţi spus? 

Melton clătină din cap. 

- Nu încă. Cum spuneam, mă tem să le dau speranţe false. Te rog să mă 
crezi. Nu sunt total egoist. Sigur, vreau să-mi protejez cariera, dar în acelaşi 

timp vreau să-i pot da vestea soției lui Bentley înainte de a se confrunta din 
nou cu furtuna stârnită de presă. Îi ajunge prin câte a trecut. 

- De ce aveţi nevoie de mine? Cum e ADN-ul? 

Melton se strâmbă. 

- Din nefericire, corpul scheletului pare să fi dispărut. 

- Poftim? 

- Nu te alarma. Eşti în perfectă siguranță. 

- Sigur că sunt. Doar că cineva nu vrea ca acest cadavru să fie 
identificat. Cum e cu dantura? 

- Nu există dantură. lar craniul a fost ars, însă noi sperăm ... Melton dădu 
din umeri. Prelevarea ADN-ului ar putea fi foarte dificila şi ar lua mult timp. 
Fireşte că vom urma această cale, dar oricând ar putea transpira ceva în presă. 
Trebuie să fiu cumva cu un pas înainte în privinţa identităţii. 

- Astfel încât să puteți folosi cum vă convine mai bine ceea ce descopăr 
eu. Eve clătină din cap. Nu e de mine. 

- Ţi-e frică? 

- Nu sunt tâmpită. De ce mi-aş risca viaţa pentru dumneavoastră şi 
cariera dumneavoastră? 

- Craniul a fost mutat la biserică în mare secret. Nimeni nu va bănui 
unde se află şi vom avea tot timpul oameni acolo care să te apere. 

Eve clătină din cap. 

- Nu te condamn că nu-ţi pasă de problemele mele, dar Bentley a fost un 
om bun. Avea soţie şi 3 copii. Cred că nu e nevoie să-ţi spun prin ce iau au 
trecut în ultimii doi ani. 

Buna mişcare, se gândi Eve cu amărăciune. Calculate sau nu, cuvintele 
atinseră exact coarda care trebuia. Cunoştea chinul anilor de aşteptare fără nici 
un rezultat. 

- Mai gândeşte-te. E vorba de numai câteva zile, o săptămână cel mult. 
Eu am să capăt ce vreau, chinul doamnei Bentley şi al copiilor s-ar putea 
sfârşi, iar dumneata vei avea satisfacția de a fi lucrat la un proiect interesant. 
Toată lumea ar avea de câştigat. 

- De ce nu mi-ai trimis craniul pur şi simplu? 

- Aşa aveam de gând să facem înainte ca scheletul să dispară. După ce s- 
a întâmplat asta, m-am gândit că trebuie să sporim măsurile de securitate. Mă 
mai îngrijora şi presa, întrucât eşti în atenţia lor în oraşul dumitale. Melton se 
strâmbă. N-am vrut să agit presa până n-am ceva clar să le ofer. Tare le-ar mai 
plăcea să răscolească chestiile senzaţionale care au apărut după dispariția lui 

Bentley. Scoase un oftat de uşurare. Mă bucur că acum o să putem da totul pe 
faţă. 

Eve se arătă sceptică. 

- Atunci nu o să vă supăraţi dacă vorbesc cu şeriful Bousier despre 
schelet. 

- Nu-mi place lipsa dumitale de încredere, dar am să-l sun totuşi pe şerif 
să-l spun să nu-ţi ascundă nimic din ce ai dori să ştii. Melton făcu o pauză. lar 
acum că te-ai, asigurat de tot sprijinul nostru, sigur n-o să mai ai nevoie de alt 
ajutor din afară. 

Voia el să ajungă undeva. 

- Adica? 

- Probabil că îți dai seama că Sean Galen are un trecut de criminal şi nu 
e deloc demn de încredere. Sunt sigur că o să-l trimiţi la plimbare. 

- Serios? John Logan are încredere în el. 

- Domnul Logan este un om de afaceri respectabil şi nu i-aş impune 
niciodată cum să-şi aleagă partenerii. Poate că nu-şi dă seama de măsura în 
care Galen ... 

- Logan nu are ochelari de cal. El ştie mai multe despre Galen decât 
dumneavoastră. 

- Să nu ne certăm. Ceea ce voiam să-ţi spun e că nu ai nevoie de Galen. 
L-aş concedia bucuros în locul dumitale. 

- Nu se lasă uşor concediat. Eve îl privi pe Melton direct în ochi. Şi nici 
nu doresc să-l concediez. Galen rămâne. 

- În ce calitate? Nu cred că ai nevoie de un bodyguard, doar din cauza 
acestui mic incident. 

- Acest „mic incident” era să mă omoare. Dar nu, n-am nevoie de 
bodyguard. Să nu indrăzniți să sugeraţi asta în prezenţa lui Marie. A fost un 
accident. Şi aşa o să se simtă prost că m-am îmbolnăvit. 

- Atunci în ce calitate? repetă Melton. Galen nu are nici o calificare în 
afară de... 

- Tu eşti Melton? Galen stătea în prag. Eu sunt Sean Galen. Făcu câțiva 
paşi înainte. Şi am convingerea că ţi-ai prelungit excesiv vizita. Eve arată cam 
stresată. 

- Nu sunt stresată. 

- „Sâcâită” e mai bine? Se întoarse spre Melton. Lui Eve nu-i place să i 
se spună ce să facă. Mă rog, îmi dau seama că nu-i vrei decât binele, dar o 
cam iriți. Presupun că plecai. 

- N-ai nici un drept să ... Melton se întrerupse când întâlni privirea lui 
Galen. Făcu fără să vrea un pas înapoi, dar îşi reveni repede. Doamna Duncan 
înţelege ca vreau doar ce-i mai bine pentru ea. Privirea i se mută pe Eve. 
Mâine dimineaţă vin să te iau. 

- Mi-am revendicat deja această plăcere. Salut. 

Melton îi aruncă o privire rece şi ieşi din rezervă. 

- Şi dacă eu nu voiam să plece? întrebă Eve. 

- Erai zburlită. Când o persoană e bolnavă, aşa ca tine, nu se zburleşte 
decât dacă e foarte supărată. Am auzit ceva din discuţia voastră, inclusiv 
partea despre mine. Sunt flatat. 

- Nu e cazul. Ai dreptate, eram nervoasă, pentru că încerca să-mi spună 
ce să fac. Se gândi la altceva. Dar nu-mi place că l-ai pus pe fugă. Voiam să-i 
mai pun nişte întrebări despre afurisita asta de reconstituire. 

- Ca s-o citez pe una dintre compatrioatele tale sudiste, „Şi mâine e o 
zi”. 

- Accentul ăsta sudist e cumplit. 

- E cel mai bun pe care-l poate realiza un biet flăcău din Liverpool. Se 
aşeză calm pe scaunul de lângă pat. Ştiai ceva despre sarcina asta când ai venit 
aici? 

- Ştiam doar că era o solicitare din partea unui senator respectabil. 

- Şi voiai să fugi de Quinn. 

Se uită la el. 

- În regulă, am luat-o razna. 

- Corect. Melton are dreptate. N-am nevoie de tine, Galen. 

- Protejează-ți vocea. Ai vorbit prea mult. Îi luă paharul şi i-l umplu cu 
gheaţă pisată. Am să mă feresc să mai vorbesc de Quinn. Dar s-ar putea să ai 
nevoie de mine, aşa că am să rămân prin preajmă. Îi dădu paharul. Tocmai am 
fost acasă la Marie Letaux. E moartă. 

Șocul o zgudui. 

- Poftim? 

- Am găsit-o în bucătărie, pe podea. Pe masă era o farfurie cu resturi de 
ostropel. Se strâmbă. Erau şi pe podea nişte resturi. Este evident că a vomitat. 
- A luat ostropelul acasă? Eve clătină din cap îngrozită. Doamne, e 

îngrozitor! 

- Spuneai că l-a pus în frigider. 

- Probabil s-a răzgândit. Am plecat înaintea ei. Trist. Incredibil de trist. 
Avea un fiu. Studiază medicina în New Orleans. 

Galen dădu din cap. 

- Avea fotografii peste tot în camera de zi. Arătos puşti! 

- E clar că îl adora. Eve simţi că o înţeapă ochii de lacrimi. La naiba! 
Doar ce-o cunoscusem, dar îmi plăcea. Cred că m-am identificat cu ea. Era o 
femeie singură, care trebuie să-şi croiască drum în viaţă. E sigur că a fost 
toxiinfecție alimentară? 

- N-a fost timp pentru autopsie, dar bănuiesc că asta ar fi concluzia. Mai 
ales că ai aterizat aici cu aceeaşi problemă. 

În tonul lui era ceva... 

- Tu nu crezi că a fost? 

- N-am spus asta. Cred că a fost toxuinfecție alimentară. 

- Galen. 

- Scuze. Sunt bănuitor din fire. Era în cămaşă de noapte şi halat, iar patul 
ei era răvăşit. Asta înseamnă că probabil s-a trezit in toiul nopţii şi a mâncat o 
porție uriaşă de ostropel. O masă foarte grea pentru o gustare în miez de 
noapte. 

- Probabil că nu mâncase seara şi s-a trezit de foame. 

- Posibil. Dar tu, când ai început să vomiţi, ai încercat să ceri ajutor, nu-i 
aşa? Marie Letaux avea telefon, dar n-a fost în stare să contacteze pe nimeni. 
Locuieşte foarte aproape de vecinii ei, deci n-ar fi fost normal să roage pe 
unul dintre ei s-o ducă la spital? 

- Ar fi fost greu. Eu eram atât de slăbită că abia mă puteam mişca. 

- Dar te-ai mişcat. Şi ai spus că era o femeie obişnuită să-şi poarte 
singură de grijă. Este evident că a fost atât de sleită încât nici măcar nu a 
reuşit să ajungă la chiuvetă sau la toaletă ca sa vomite. La tine nu ăsta a fost 
primul impuls? 

Ea dădu din cap. 

- Unde baţi, Galen? 

- Oh, mă jucam de-a „ce-ar fi fost dacă”. Îi luă paharul şi îl puse pe 
masă. Dar dacă nu 1-a fost foame în timpul nopţii? Dacă cineva a stat vizavi de 
ea la masă şi a forţat-o să mănânce ostropelul ăla, apoi a aşteptat până şi-a 
făcut otrava efectul? 

Ochii ei se măriră din cauza şocului. 

- Asta e o nebunie. În primul rând, eu n-am avut nici un fel de simptome 
mai bine de trei ore. 

- Sunt de acord că ar fi fost nevoie de multă răbdare şi concentrare. ȘI 
mai era nevoie de mult tupeu sa stea s-o privească cum moare. Mai ales dacă 
nu era sigur că în orice clipă nu dădea buzna cineva, după ce s-au gândit că şi 
Marie ar fi putut sa fie în pericol de îmbolnăvire. 

Eve era înspăimântată. 

- Ideea este absolut macabră. 

- Aşa e mintea mea. 

- De ce ar face cineva asta? 

- Ei bine, după ce am descoperit cadavrul şi înainte de a chema poliţia, 
m-am dus la biroul ei şi m-am uitat în acte. Nu avea cecuri sau economii, dar a 
închiriat o cutie de depozitare în siguranţă acum două zile. Foarte convenabil. 
Și dacă a pus la păstrare în cutie un purcoi de bani? 

- Crezi că am fost otrăvită intenţionat? 

- Cred că am motiv să întreb de ce ai făcut toxiinfecţie alimentară de la o 
mâncare gătită de o bucătăreasă cu experienţă. 

Eve clătină din cap. 

- Nu pot să cred asta. 

- Pentru că o plăceai. 

- Şi de ce ar fi fost omorâtă? 

- Ca să nu vorbească? Galen ridică din umeri. Motive pot fi multe. 

- Dar tu nu faci decât să presupul. 

El zâmbi. 

- Dar dacă? 

- Ai spus asta şi la poliţie? 

- Fu serioasă. Aş fi primul suspect pe listă. Si-aşa mi-a fost greu să 
explic de ce eu am fost cel care a găsit-o. Ba chiar au telefonat la spital să 
întrebe dacă ai fost adusă cu toxiinfecţie alimentară. Se gândi o clipă. Am 
câțiva prieteni la New Orleans, specializați în criminalistică; ar putea veni să 
vadă ce altceva mai pot afla. 

- Prieteni oficiali? 

- Fu realistă, repetă Galen, lăsându-și capul într-o parte şi studiindu-i 
chipul. lei în serios teoria mea? 

Eve dădu încet din cap. Trebuia s-o ia în serios. Nu voia să creadă, însă 
toată viaţa ei ŞI, cu siguranţă, întreaga ei carieră, avusese de-a face cu 
brutalitatea şi înşelăciunea. Se cutremură. 

- Să stai acolo şi să te uiţi la ea ... Doamne, cât sânge rece! 

- Şi pentru încercarea de a te omorî pe tine a fost nevoie de sânge rece. 

- Şi de ce ar vrea cineva să mă omoare? 

- Poate ar trebui să-l întrebăm pe domnul Melton. 

- Crezi că e vorba de reconstituire? 

- E o legătură logică. Şi nu cred povestea lui Melton. Nu-mi place tot 
misterul ăsta. Ei ştiu că preferi să lucrezi departe de ochii presei; asta le oferă 

un pretext în plus să te aducă aici în loc să fi trimis craniul ăla. Nu crezi că ar 
fi mai înţelept să-ți faci bagajul şi să pleci acasă? 

- Nu există nici o dovadă că e vorba de altceva în afară de toxiinfecţie 
alimentară. Poate că în cutia aia de la bancă nu-i nici un ban. Sau poate că 
Marie făcea economii de mulţi ani şi s-a hotărât să le pună la adăpost. 

El ridică sceptic o sprânceană. 

- Îmi plăcea, Galen. 

- Puţini oameni sunt complet răi. Unii au doar o vână sau două de 
răutate, dar e destul ca să-ţi facă rău. ŞI cum e cu scheletul ăla care a dispărut? 
Nu te deranjează? 

- Bineînţeles că mă deranjează. Asta înseamnă că cineva nu vrea ca 
Melton să identifice acea victimă. Dar majoritatea craniilor la care lucrez 
aparţin unor persoane asasinate şi nu e prima dată când am problema asta. 
dacă mă opream din lucru de fiecare dată când mi se părea că există cineva 
care nu voia să lucrez, n-aş mai fi terminat nici o reconstituire. 

Galen îi studie faţa. 

- Şi eşti curioasă referitor la reconstituirea asta, nu-i aşa? Chiar vrei s-o 
faci. 

- Da. Se pare ca Harold Bentley a fost un om minunat. Urăsc ideea că a 
sfârşit aruncat într-o mlaştină, ca un gunoi. Vreau să ştiu ... Ridică din umeri. 
Nu-mi place deloc. 

- Te cred. Se ridică încet. Bine, mergem înainte. Ştiu că dacă vrei s-o 
faci, nimic nu te va opri. Dar n-am să mă pierd în fundal cum aveam de gând. 

- Sunt sigură că ai fost vedetă. 

- Ştiu să fiu discret. Rânji. Doar că nu e prea amuzant. Porni spre ușă. 
Dar am să merg în fiecare zi cu tine la biserică. Şi sunt degustătorul tău 
oficial. Stau lângă tine zi şi noapte. De acord? 

- S-ar putea să fie mult zgomot pentru nimic. 

- Dar te vei simţi mai în siguranţă. Ce te-ai face fără mine? 

Eve scoase un sunet nepoliticos. 

- Asta e lipsă de delicateţe. Se uită la ea peste umăr. Eşti sigură că nu 
trebuie să-i spui lui Quinn despre asta? 

- Sunt sigură. 

El făcu un gest, în glumă, de înfricoşare faţă de tonul ei. 

- Am vrut doar să verific. Se pare că situaţia dintre noi e cam 
înfierbântată. 

Femeia îl înfruntă cu privirea. 

- Care-i problema? Nu te descurci, Galen? 

- Asta a fost o lovitură sub centură. Eşti o tipă dură. Am auzit că ai 
crescut pe străzi. Cred asta. 

- Sunt sigură că Atlanta nu e mai dură decât Liverpool. 

- Nu, nu e. Galen dădu din cap. Bine. Fără Quinn. 

Ea se uită cum uşa se închidea în urma lui. 

Fără Quinn. 

Vorbele astea îi răsunau în minte. Joe Quinn făcuse parte din viaţa ei 
atâta timp, încât ideca că nu se afla acolo era practic de neacceptat. Avea să-i 
ia timp să înţeleagă ce se întâmplase. 

Putea să se obişnuiască cu gândul că Joe nu mai avea loc în viaţa ei? Eve 
nu era sigură dacă ar fi durut-o mai mult ruperea legăturii dintre ei sau să 
trăiască mai departe cu ce făcuse el. Nu ştia şi nici nu voia să se gândească 
acum la asta. Nu voia decât să facă reconstituirea, iar apoi poate că avea să 
trimită dupa Jane şi să plece la New Orleans pentru un timp. Trebuia să mai 
vadă şi altceva în afara colțişorului ei de lume. Socotea că nu trebuie să se 
întoarcă acasă. 

Iar ideea că Marie Letaux atentase la viaţa ei era tot atât de bizară ca 
tabloul urât pe care îl schiţase Galen cu privire la posibila asasinare a lui 
Marie. Nimeni nu putea să aibă atâta sânge rece. 

Ba da, putea. Ucigaşul lui Bonnie fusese un asemenea monstru şi mai 
cunoscuse şi alti criminali la fel de cumpliţi. Doar că nu voia ca acel gen de 
oroare s-o atingă acum, când încerca să-şi depăşească propria oroare. l-ar fi 
plăcut să nu fie adevărat. 

Poate că nici nu era. Experienţa lui Galen îl făcuse să bănuiască pe 
oricine, de orice. Ei bine, lasă-l să fie bănuitor. Lasă-l s-o apere. Nu era nimic 
rău în asta. 

Nu dacă îi dădea libertatea să-şi facă treaba. 


- Ştiu că nu ţi-ai dorit nici un amestec, Jules, spuse Melton. Am încercat 
s-o fac să se descotorosească de el, dar e foarte încăpăţânată în privinţa asta. 
Am vrut să ştii că n-am abandonat problema. Am să sun câţiva oameni să văd 
cum îl pot strânge cu uşa pentru a-l determina să nu se mai bage. 

- Lasă-l în pace, spuse Hebert. N-o să fie o problemă pentru noi. 

La celălalt capăt al firului se lăsă tăcerea. 

- Poate că ar trebui să-ţi trimit un dosar cu privire la el? 

- Am deja unul. 

- Şi nu crezi că ar putea fi supărător? 

- Cred că o să fie şi mai supărător dacă încercăm să scăpăm de el. Vreau 
să fie liniştită cât lucrează la craniu. Prezenţa lui Galen o s-o facă să se simtă 
în deplină siguranţă. 

- Da, asta-i important. Melton rămase tăcut o clipă. M-am neliniștit când 
am auzit de toxiinfecţia alimentară. A fost un accident? 

- Bineînţeles. Era pe jumătate adevărat. Era un accident că Eve Duncan 
nu murise. 

- Tocmai mi s-a spus că, acum câteva ore, Marie Letaux a fost găsită 
moartă, ca urmare a toxiinfectiei alimentare. 

- Atunci asta ar trebui să te convingă că a fost un accident. 

- Oare? Cum e cu decesele alea de luna trecută? Şi despre ele s-a 
presupus că au fost accidente. 

- Şi probabil au fost. Hebert adăugă batjocoritor: Devii paranoic. În 
ultimul timp ai început să te uiţi peste umăr, Melton? 

- La naiba, am tot dreptul să fiu îngrijorat. Pauză. Mai întâi Etienne, iar 
acum asta - încă un incident foarte ciudat. Se pare că plutesc în jurul tău ca un 
nor negru. 

Hebert ignoră aluzia. 

- Ezită să facă reconstituirea? 

- Da, însă cred totuşi că e nerăbdătoare s-o facă. Trebuie doar să apăsăm 
pe butoanele potrivite. 

- De asta avem nevoie. Dorinţă ... şi viteză. 

- Mâine o să iasă din spital şi cred că o să vrea să se apuce imediat de 
treabă. 

- Asta-i bine. O să am grijă s-o facă. Dă-mi de ştire dacă pot să te mai 
ajut cu ceva. Hebert închise. 

Melton era bănuitor, dar nu destul ca să-i facă lui Jules probleme 
imediat. Melton nu avea să întreprindă nimic până după Boca Raton. Cabala 
avea nevoie ca lucrurile să meargă lin, iar pregătirile preliminare cereau timp 
şi efort. În punctul ăsta, nu voiau să aducă pe cineva nou. 

Hebert se lăsă pe spate în scaun şi îşi acoperi ochiu cu mâna. Simţea 
panica urcând în el şi trebuia s-o zdrobească. Fusese nevoit să-l mintă pe 
Melton, dar lucrurile erau încă sub control. Evenimentele se precipitau, iar el 
trebuia să se mişte repede, ca să nu fie prins de val şi tras la fund. Doamne, 
Eve Duncan era puternică! O simţțise cum se lupta să trăiască. Păcat că lupta ei 
era zadarnică, se gândi el cu tristeţe. 

Pentru că aşa cum mergeau lucrurile, nu putea s-o lase în viaţă. 

- M-ai speriat, mamă, spuse Bonnie. 

Eve se uită în partea opusă a rezervei şi o văzu pe Bonnie ghemuită într- 
un scaun de lângă fereastră. Infirmiera stinsese lumina cu 40 de minute în 
urmă, dar luna care intra pe fereastră lumina părul buclat şi roşcat al lui 
Bonnie. Era prea întuneric ca să-i vadă şi pistruii de pe nas. Trupul ei mic era 
îmbrăcat în blugi şi un tricou cu Bugs Bunny, ca întotdeauna când venea la 
Eve. Îşi înăbuşi valul de iubire care o cuprindea şi spuse pe un ton acuzator: 

- La naiba, nu m-ai lăsat să plec. 

- [i-am spus, nu-ţi venise vremea. Și nu voiai cu adevărat să mori. 

- Nu-mi spune tu ce vreau. Cine e mama aici? 

- Cred că toţi anii ăştia de când umblu ca o fantomă îmi dau dreptul să 
am un cuvânt de spus. Bonnie oftă. Eşti foarte încăpăţânată, mamă. Tot nu 
vrei să admiţi că nu sunt decât un vis. 

- Pentru că așa-zisele tale puteri de stație par să fie destul de limitate. Și 
dacă nu voiai să mor, de ce m-ai lăsat să mănânc ostropelul ăla? M-ai fi 
scutit de durerea de burtă. 

- [i-am spus că nu pot să împiedic lucrurile să se întâmple ... nu merge 
aşa. 

- Foarte convenabil. Asta înseamnă că tu nu eşti niciodată de vină. 

Bonnie chicoti. 

- Aşa e. E unul din avantajele de a fi stație. 

- Există şi lucruri rele, iubito? 

- Uită-te la tine. Eşti sfâșiată de durere. Da, lucrul rău este să încerc să 
te împiedic să mai fii atât de nefericită. Credeam că poate eşti pe drumul cel 
bun, dar iată-te deprimată, suferind, şi la sute de mile depărtare de Joe. 

- Joe m-a minţit. Privitor la tine. La mormântul tău. De ce nu mi-ai spus 
că nu erai tu în el? 

- Dacă sunt un vis, cum puteam s-o fac? Râse. Te-am prins! 

- De ce? insistă Eve. 

- Ştii răspunsul. Pentru mine nu contează unde îmi este corpul. Eu sunt 
intotdeauna cu tine. Făcu o pauză. Și erai mai fericită crezând că eu sunt 
acolo. Aşa că de ce să nu te las să crezi? 

- Vorbeşti ca Joe. Pentru mine e important. Vreau să vii acasă, Bonnie. 

- Sunt acasă, oftă Bonnie. Dar eşti prea încăpățânată ca s-o crezi. Îmi 
ingreunezi foarte mult situaţia. Și nu-mi place deprimarea asta. Eşti o 
luptătoare, dar aseară nu te-ai luptat până nu te-am înghiontit eu. Asta n-o să 
se mai întâmple, mamă. Lucrurile sunt foarte ... încurcate. S-ar putea să 
trebuiască să lupţi din greu şi poate eu n-am să mai fiu prin preajmă. 

- Asta ar trebui să mă facă să mă simt mai puţin deprimată? 

- Întotdeauna am să vin la tine aşa, dar nu poţi să te bazezi pe mine, 
mamă. Însă îi ai pe Joe, pe Jane, pe bunica. Nu e ăsta un noroc? Se strâmbă. 
Te-am simţit înghețând când am pomenit de Joe. Treci peste asta, mamă. 

- Pe naiba! 

- Bine, o să vorbim despre altceva. Vreau ca dimineaţă să te simţi bine. 

Eve se simţea intotdeauna mai bine după aceste vise. Ele începură la 2 
ani după ce murise Bonnie, şi uneori, Eve considera că ele o ajutaseră să nu 
innebunească. Probabil ca un psihiatru ar fi trimis-o imediat la o casă de 
glumeți, daca i-ar fi spus aşa ceva. Ei bine, la naiba, cu psihiatrii! Visele nu 
aveau nimic care să nu fie pozitiv. 

- Dacă mă dor coastele, n-am cum Să mă simt bine dimineaţă. 

- O să-ţi fie ceva mai bine. Bonnie se rezemă în scaun. E frumos locul 
ăsta. Îmi plac toate braţele de râu. Nu cumva am fost vreodată aici? 

- Nu ştiu. Eu una n-am fost. 

- Ei bine, şi in Panama City era frumos. Îmi plăcea tare mult apa ... 

- Știu, iubito. 

- Există o mulţime de lucruri adorabile. Acum povesteşte-mi despre 
cățeluşul lui Jane. Sarah i l-a dat? 

- Da, e un pungaş şi jumătate. Fireşte, Jane îl crede cel mai deştept 
animal din univers. Spune că o să se ducă pe coastă s-o roage pe Sarah s-o 
ajute să-l dreseze ... 

În dimineaţa asta eşti în toane mai bune. Galen studie expresia feţei lui 
Eve, în timp ce o ajuta să urce în maşină, după ce părăsiseră spitalul. Şi, în 
plus, mult mai sănătoasă. Ai dormit bine? 

- Când n-am visat. 

- Coşmaruri? 

Ea clătină din cap. 

- Nu, vise frumoase. Se uită la cerul senin. E o zi frumoasă. 

El aprobă din cap. 

- Probabil ți-ar prinde bine o zi de odihnă. De ce să nu stai pe balcon , să 
te uiţi la lumea care trece? 

Biserica, întunecată şi amenințătoare, umplându-i tot câmpul vizual în 
timp ce zăcea pe balcon. 

- Vreau să mă apuc de treabă. Ai mai aflat ceva despre moartea lui 
Marie? 

- Oficial, toxiinfecție alimentară. Cazul a fost închis. 

- Înţeleg. 

- Eu nu. L-am mituit pe un funcționar de la procuratură să arunce o 
privire pe raportul preliminar. 

- Şi? 

- Toxiinfecţie alimentară. Galen făcu o pauză. Singurul lucru ceva mai 
neobişnuit au fost câteva julituri uşoare pe braţe. 

- Cauzate de ce? 

- Nici o concluzie. Dar m-am întrebat ... frânghu? 

- Dar procurorul nu a menţionat acest lucru. 

- Nu. Galen ridică din umeri. În orice caz, cadavrul a fost eliberat şi 
înmormântarea are loc mâine. 

- Fiul ei o să vină? 

- Presupun că da. Ăsta e oraşul natal al mamei lui. De ce? 

- Vreau să-l văd şi să-i transmit condoleanţe. 

- Poftim? Galen se strâmbă. Cred că nu e cazul să transmiţi condoleanţe 
familiei cuiva care a încercat să te omoare. 

- Nu cred c-a încercat să mă omoare şi cred că fiului ei i-ar plăcea să 
audă ce mi-a spus despre relația lor. Gândesc că i-ar prinde bine într-un 
moment ca ăsta. Aş vrea să merg la înmormântare. 

- În regulă, am să aflu ora şi locul. Mă miră că eşti dispusă să întârzii 
începerea reconstituirii. 

- Sprijinul înseamnă mult pentru cei ce au suferit o pierdere. Perioada 
asta e un coşmar. Nimeni nu ştie acest lucru mai bine ca mine. 

- Aşa am auzit. Glasul lui Galen era grav. Bonnie a ta. 

- Bonnie a mea. Ajunseseră în faţa casei şi ea cobori din maşină. M-a 
sunat Melton la spital şi am hotărât să ne întâlnim aici la 1, după care o să 
meargă cu mine la biserică. Vu cu noi? 

- N-aş vrea să ratez ocazia. Galen aşteptă ca Eve să descuie uşa din faţă, 
apoi intră în foaier înaintea ei. Se uită în jur, după care porni spre scară. Eve îl 
urmă. Scheletele sunt pasiunea mea. Te superi dacă arunc o privire prin 

dormitorul tău? Am fost aici mai devreme şi am făcut puţină curăţenie, dar m- 
aş simţi mai bine dacă aş mai verifica o dată. 

- Tu ai făcut curat aici? 

- Păi, menajera ta n-a putut. Nu voiam să vii acasă şi să dai cu ochii de 
mizeria aia. 

- Mulţumesc. Ai fost foarte amabil. 

- Sunt amabil. Deschise brusc uşa dormitorului şi se uită în jur. Mama 
spunea că dacă vrei să răzbaţi în lume, trebuie să le faci altora ce-ţi fac ei ţie. 

- Nu aşa e proverbul. 

- E mai logic cum spunea mama. leşi în balcon şi se uită peste râu. Pare 
în regulă. Tu odihneşte-te. Eu am să mă uit prin baie şi la parter, apoi am să-ţi 
pregătesc o masă uşoară. 

- Nu sunt invalidă. Mi-o pregătesc singură. 

- Încerci să-mi elimini sarcina? Cum să fiu degustătorul şef al reginei, 
dacă faci totul singură? Se îndreptă spre uşă. Apropo, m-am instalat în 
dormitorul de alături. Am verificat şi aud practic tot ce se întâmplă în camera 
asta. Pereții sunt subţiri ca hârtia. Sper să nu sforăi ... 

Câteva minute mai târziu, îl auzi coborând treptele în fugă. Se mai uită o 
dată la biserică înainte de a pleca din balcon. Cu greu îşi luă privirea de la ea. 
Presupuse că era firesc ca vechea structură să atragă atenţia şi era ultimul 
lucru pe care-l văzuse când credea că o să moară. 

Eve se forță să se întoarcă şi să intre în dormitor. Patul larg era foarte 
tentant. Era caraghios să fie atât de obosită şi s-o doară atât de tare corpul. 
Când ieşise din spital crezuse că o să-şi revină mult mai repede. Trebuia să 
ignore oboseala şi să facă un duş. Avea să-i fie bine o dată ce intra în priză. 

Poate ca un pui de somn ... 


- Pantofii au fost făcuți de Norton Shoe Company. Carol Dunn azvârli 
raportul pe biroul lui Joe. E o companie din sud-est cu filiale în Alabama şi 
Louisiana. Mărimea 9. 

- Distribuiţi de cine? întrebă Joc. 

Carol clătină din cap. 

- Sunt multe firme în ambele state şi, într-o măsură mai mică, aici in 
Georgia. Cu genul ăsta de talpă subţirică, nu sunt un articol piperat şi se vând 
binişor. 

- Asta-i grozav. Joe se încruntă. Ce se aude cu urmele de cauciucuri? 

- Firestone Affinity HP 38mm. Specific pentru noul Saturn L 300. 

- Mulţumesc, Carol. Joe se uită peste raport. Îţi rămân dator. 

- Îţi eşti dator cu o noapte de somn bun, spuse ea. A sunat Jane şi mi-a 
spus să te trimit acasă devreme. 

- Plec. Se ridică şi porni spre uşă. Vrei să o suni şi să-i spui că aduc 
mâncare chinezească şi că trebuie să mai fac o oprire pe drum? 

- Laşule! 

- Corect. E dură. Se uită peste umăr. Am primit vreun telefon de la 
George Capel cât am fost plecat? 

Carol clătină din cap. 

- N-ai încredere în mesageria vocală? 

- Sunt un tip de modă veche. Nu cred în invențiile astea moderne. 

- Şi sperai că nu funcţionează. 

- N-a mai apărut de o săptămână la laboratorul ADN. Am fost acasă la el 
— corespondenţa se adună şi au oprit livrarea ziarului. 

- Nu sună bine, dar poate că a întins-o într-o scurtă călătorie de plăcere. 
S-a mai întâmplat. 

- Da, ştiu. Dar cred că e timpul să stau de vorbă cu vecinii lui. 

- Bine, eu am s-o sun pe Jane, spuse Carol. Ar fi bine să nu uiţi de 
mâncarea chinezească. 

Joe dădu din cap şi ieşi din birou. Când ajunse la maşină, îl sună pe 
Logan. 

- Ai veşti de la Galen? 

- Îmi dă raportul numai dacă are motiv. Îşi conduce singur show-ul. 

- Deci nu ştii dacă Eve e bine. 

- Am fi auzit dacă era vreo problemă. Galen e cu ea. 

Joe nu era cu ea, şi asta îl scotea din minți. 

- Poţi să îi ceri să-ţi dea raportul cu regularitate? 

- Nu e stilul lui. 

- Atunci ar trebui să fie, la naiba! 

- Tu l-ai cerut pe Galen, Quinn. 

Pentru că era cel mai bun, dar asta nu însemna că independenţa lui nu-l 
supăra ca dracu’. Voia să ştie. 

- Tu cum te descurci? întrebă Logan. 

- Bine. Îmi fac mereu de lucru. Dar nu suficient. Cele 3 zile de când 
plecase Eve i se păruseră 300. Încerc să dau de urma lui Capel. Se pare că a 
dispărut. 

- Crezi că a fost plătit să-i trimită lui Eve raportul ăla şi apoi a întins-o 
din oraş? 

- Posibil. N-a încercat să mai scoată de la mine nişte bani, aşa că trebuie 
să fi avut altă sursă. 

- Ai vreo idee? 

- Cineva care a vrut să ne facă rău mie şi lui Eve. Probabil mie. Ea nu 
are duşmani. Eu am dosare pline cu ei. 

- Ca să vezi, murmură Logan. 

- Şi tu n-ai? 

Logan nu răspunse. 

- Îţi dau de ştire dacă primesc veşti de la Galen. 

- Poate ar trebui să-l sun eu. Nu, lasă. 

- Bună alegere. N-ai vrea ca Eve să ştie că te interesezi de ea. Ce face 
Jane? 

- Grozav. Mai bine decât merit acum. 

- De acord. La revedere, Quinn. 

Joe închise şi porni motorul. Să discute cu vecinii lui Capel şi apoi să se 
ducă acasă la Jane. Să nu se gândească ce face Eve la sute de mile depărtare, 
în Baton Rouge. 

Filialele companiei din Alabama şi Louisiana. 

Louisiana... 

Să nu se grăbească să tragă concluzii. Profanarea mormântului putea să 
nu aibă nici o legătură cu reconstituirea din Baton Rouge. La dracu” , nu-i 
plăcea cum mergea investigația asta. 

ȘI tare i-ar mai fi plăcut să-l contacteze pe Galen şi pe omul pe care-l 
mituise. Să mai verifice treaba cu urmele lăsate de cauciucuri. Să facă tot ce 
putea ca Jane să fie fericită. Să încerce să se abțină, să nu sară în avion ca să 
se ducă la Baton Rouge, dupa Eve. 

Și, să spere din toată inima că timpul avea să vindece ruptura dintre ei. 


- Am adormit. Eve cobora scara, încercând să-şi aranjeze părul răvăşit. 
Pentru Dumnezeu, e 5 şi un sfert după-amiaza! De ce nu m-ai trezit? 

- Uşurel. Aveai nevoie de somn. Galen rânji. lar eu aveam nevoie de 
timp ca să pregătesc o masă excelentă. 

- Trebuie să mă duc la biserică. Melton n-a apărut? 

- A fost aici la timp. I-am spus să plece. 

- Nu aveai dreptul să faci asta. 

- I-am spus c-o să ne întâlnim în faţa bisericii la 6. Se uită la ceas. Asta 
înseamnă ca avem la dispoziţie 45 de minute să mâncăm cina nemaipomenită 

pe care am pregătit-o. Arătă spre sufragerie. Nu-mi place să mănânc în grabă 
— scade valoarea mesei. Dar de data asta nu prea avem altă soluție. 

- Trebuia să mă trezeşti. 

- Pierzi timpul. Nu vreau să-l facem pe onorabilul nostru senator să ne 
aştepte. 

Ea îl urmă. 

- L-am făcut deja să mă aştepte 4 ore. 

Galen râse răutăcios. 

- O merita. 

Îi trase scaunul să se aşeze, îi desfăcu şervetul şi i-l puse în poală. 

- Acum să începem cu salata de spanac. 

- Nici vorbă. Eve sări de pe scaun. Galen, vreau să mă duc să mă 
întâlnesc cu Melton. Oricum n-aş putea să mănânc. Am încă stomacul 
deranjat. 

- Ce nătâng sunt! Bineînţeles că nu poţi. M-am lăsat dus de valul 
geniului meu culinar. Bine, poate am să-ţi fac o supă diseară când ne 
întoarcem de la biserică. 

- S-ar putea să nu mă întorc. Deseori lucrez noaptea. 

- Ba ai să te întorci. Eşti încă palidă. 

- Galen. 

- Fii fără grijă. Nu încerc să te dădăcesc. Profit uneori de împrejurări 
pentru a obţine ce vreau, dar îţi respect liberul arbitru. 

- Chiar îţi place să găteşti? 

- Mâncatul este una din marile plăceri ale vieţii. Îndulceşte cele mai 
aspre muchii. 

Și probabil că viaţa lui Galen avusese o mulţime de muchii ascuţite. 
Privirea lui Eve rătăci de la fața de masă albă din damasc, la lumânările verzi 
care pâlpâiau si, apoi, la vesela delicată din porțelan. Între masa ei tihnită de 
acum două seri din bucătărie şi ce vedea acum era o diferenţă ca de la cer la 
pământ. 

Și chiar asta fusese intenţia lui, îşi dădu ea seama dintr-o dată. Dorea s-o 
facă să uite de nenorocirea lui Marie Letaux şi de masa pe care aceasta i-o 
pregătise. 

- Sunt sigură ca tot ce ai pregătit e minunat. Mulţumesc, Galen. 

- Cu plăcere. Păcat că trebuie să mai aştept până voi fi apreciat cu 
adevărat. O luă de braţ. Să mergem la biserică , pentru ca să nu te mai 
frămânţi. 

Spre mirarea ei, îl găsiră pe Melton aşteptând nerăbdător în faţa bisericii. 

- Bun, ai venit devreme. Cum îți mai este? Galen spunea că nu te simți 
bine. 

- Mă simt mult mai bine. Privirea ei se mută pe uşă. Mă aşteptam să fiți 
înăuntru. 

- N-am cheie. Îl aşteptam pe ... Iată-l. Privirea lui era aţintită pe un 
bărbat cu părul de culoarea nisipului, care venea grăbit spre ei. Acesta e Rick 
Vadim. L-am angajat pe Rick să te ajute la treabă. Rick, aceasta e doamna 
Duncan. 

Tânărul dădu din cap şi îi zâmbi lui Eve. 

- Îmi pare bine de cunoştintă, doamnă. 

- Bună. Mă bucur să te cunosc. Aceasta este Sean Galen. E... 

- Asistentul doamnei Duncan, completă Galen. Voi avea grijă să nu-i 
lipsească nimic. 

- Atunci suntem doi, spuse solemn Rick. Asta e şi misiunea mea. 

- Rick a fost angajat s-o ajute pe doamna Duncan la tot ce va fi nevoie, 
spuse Melton. 

- Eşti expert criminalist? întrebă Eve. 

- Nu, n-am pregătire ştiinţifică. Dar mă pricep foarte bine să fac rost de 
tot ce trebuie. Deschise uşa. Vreţi să vedeţi craniul? 

- De asta mă aflu aici. Eve se uită prin vestibul. Se așteptase ca interiorul 
bisericii să fie plin de praf, dar totul era imaculat. Unde e? 

- În altar. Rick arătă spre intrarea cu arcadă. Pe aici, vă rog. 

- În altar? 

- Pare mai respectuos, spuse Rick. Din câte am citit despre munca 
dumneavoastră, se pare că celor care au trecut pe lumea cealaltă trebuie să li 
se arate respect. 

- Da, aşa cred. Dar mă îndoiesc că am să pot lucra în acest loc. Am 
nevoie de multă lumină, o masă de lucru şi un piedestal pentru materialele 
mele. 

- Am aranjat deja o încăpere pentru dumneavoastră. Cred că veţi fi 
mulțumită. Deschise uşa. Aici este. 

Un uriaş sicriu negru. 

Eve se opri brusc în prag şi se uită lung la el. Sicriul domina micul 
sanctuar. 

- Eu am să aştept aici afară, spuse Melton. 

Eve simţi aceeaşi ciudată reţinere de a se apropia de sicriu pe care, 
evident, o avea şi el. 

- Credeam că aţi scos deja craniul din sicriu. Nu mă aşteptam să văd... E 
foarte ... mare ... 

- Sicriul e menit să protejeze rămăşiţele să nu se deterioreze. Am vrut să 
fim siguri de conservarea craniului în perfectă stare, spuse Rick cu seriozitate. 
Credeţi-mă sunt foarte supărat ca restul scheletului a fost rătăcit. N-am fost 
aici când s-a întâmplat. 

- Rătăcit? repetă Eve. Eu n-aş folosi termenul ăsta. 

- Şi mie mi se pare de necrezut. Toată afacerea asta e stranie. Dar oricum 
nu-i treaba mea. Eu trebuie să am grijă ca totul să meargă bine de acum 
înainte. Rick înaintă şi se opri lângă sicriu. Mi s-a spus că s-a păstrat foarte 
bine craniul. Deschise capacul şi se dădu la o parte. Ce părere aveţi? 

- Cred că am nevoie de puţină lumină. Abia îl pot distinge. E prea 
întuneric aici. 

- Scuzaţi-mă. Rick aprinse repede o lumânare. În camera de lucru pe 
care v-am pregătit-o aveţi şi lumină, şi căldură. Nu m-am gândit că o să vreţi 
să vă uitaţi îndeaproape la craniu aici. Nu mi-a trecut prin minte ... 

Era atât de supărat, încât Eve încercă să-şi ascundă nerăbdarea. 

- E în regulă , Rick. Dacă va fi nevoie, o să iau craniul acasă. 

- Nu, vă rog să nu faceţi asta. Credeţi-mă, camera de lucru pe care v-am 
pregătit-o este tot ce ați putea cere. Domnul senator vrea să se lucreze aici. 

- De ce? 

- E pe insulă. Senatorul Melton a fost foarte îngrijorat de dispariția 
scheletului. El vrea ca doamna Duncan să fie în perfectă siguranţă, iar oamenii 
de pază pe care i-a angajat spun că biserica va fi mult mai uşor de 
supravegheat. Vă promit că am să fac tot ce pot ca să vă simţiţi bine în 
biserică. 

- Asta va lua ceva de lucru.Galen veni mai aproape, scoase din buzunar 
o lanternă stilou şi lumină interiorul sicriului. E al naibii de frig. În locul ăsta 
îți pătrunde umezeala în toate moleculele. 

- Camera de lucru este încălzită. 

- Asta-i grozav, spuse absentă Eve, cu ochii pe craniu. Tot nu vedea 
mare lucru, dar lanterna stilou era mai bună decât nimic. Deşi craniul era 
înnegrit de foc, rămăsese intact, exceptând faptul că nu avea dinţi, iar 
maxilarul era spulberat. Dar nu existau înţepături sau spărturi vizibile. Ăsta 
era un noroc. 

- E un bărbat. Caucazian. Craniul e surprinzător de bine conservat. Am 
să pot lucra pe el. 

- A fost maltratat puţin. Galen arătă spre maxilarul spulberat. Şi n-are 
dinţi. A trecut printr-o luptă cumplită. Mă duce cu gândul la filmul ăla cu 
gladiatori. 

- Taci, Galen, spuse Eve. Nu trebuie să fiu influenţată de nimic când am 
să ajung în stadiul final. Nu vreau ca faţa să semene cu a lui Russell Crowe. 

- Grozav film! Galen se uită la Rick şi îi făcu cu ochiul. Poţi să-mi spui 
mai târziu cine crezi că e, când n-o să fie ea de faţă. 

Rick zâmbi şi clătină din cap. 

- Eu sunt la fel de nepriceput ca şi tine. Pot doar să-mi dau cu 
presupusul. Se întoarse spre Eve. V-am pus în atelier un piedestal şi două 
mese de lucru. Am înţeles că o să aveţi nevoie de un echipament video si un 
computer pentru confirmare. Am luat legătura cu Departamentul pentru 
Criminalistică de la LSU şi cred că am înţeles bine. Când sunteți pregătită, vă 
aduc craniul. 

Era evident nerabdător s-o îndepărteze de acolo şi s-o vadă apucându-se 
de treabă. Nerăbdarea lui era ispititoare, dar Eve nu era pregătită să plece de 
lângă craniu. 

- Galen, vrei să te duci cu Rick să verifici camera de lucru cât timp 
încerc să mă uit mai bine la craniu? 

- Sigur. Galen îi întinse lanterna stilou. Nu e cea mai interesantă 
însărcinare pe care am primit-o, dar menirea vieţii mele este să servesc. 

- Mulţumesc. Lumină cu lanterna cavitatea nazală. Fără nici o îndoială 
caucazian... 

- Vino, Rick. Nu avem ce face aici. 

Eve îşi dădu seama vag că ei plecaseră şi era singură în altar. Nu conta. 
Sentimentele ei de neliniște se risipiseră de tot în clipa în care văzuse craniul. 
Era doar încă unul din cei dispăruţi. Nu conta dacă acesta era Bentley sau 
vreun sărman vagabond. În cele din urmă fusese şi el o victimă ca micuța 
Carmelita, a cărei reconstituire tocmai o încheiase. Judecând după starea 
craniului şi după faptul că dinții fuseseră probabil smulşi după moarte, aprecie 
că el suferise infinit mai mult decât fetiţa. 

Era timpul să-l cunoască. Eve îi atinse uşor un pomete. 

- Cum să-ţi spun? Ştia că oricine din afară ar fi considerat-o sărită de pe 
fix, dar ea îşi făcuse un obicei din a da tuturor subiecţilor ei un nume. Fiecare 
avea o istorie şi o viaţă. Fuseseră iubiţi de cineva, râseseră, chiar şi acest 
sărman războinic „bătut măr”. Evident că nu căştigase această ultimă bătălie, 
dar ea spera ca avusese parte de victorii la viaţa lui. Victor? Nu e un nume rău. 

Dădu din cap. Merge. Lăsă cu grijă capacul peste sicriu. Ne vedem mâine, 
Victor. Şi vom vedea ce putem face să te aducem acasă. 

- Gata? Galen stătea în uşă. Rick s-a întrecut pe sine. Camera ta de lucru 
e minunat echipată, are multă lumină şi căldură. Străluceşte de curăţenie ca o 
baracă a recruţilor din marină. Vrei s-o vezi? 

Ea dădu să răspundă afirmativ, dar apoi se opri. La naiba, energia pe 
care crezuse ca o recăpătase se scurgea din ea. Veni spre el. 

- Nu, am încredere în tine. Am s-o văd mâine când mă instalez. 

- Mâine? 

- În regulă, ai avut dreptate că nu sunt cu totul în formă. Credeam că mă 
apuc de lucru în seara asta, dar sunt prea obosită. Nu pot să încep să lucrez 
când sunt atât de slăbită. Făcu o grimasă. O să mă bucur când am să-mi 
recapăt toate forţele. Am dormit mult în după-amiaza asta, dar şi aşa, tot ce-mi 
doresc este să dorm. 

- Atunci asta ar trebui să faci. Mă bucur că nu insişti să începi treaba în 
seara asta. 

- Am început deja să lucrez. Eve se uită peste umăr la sicriul negru. Ca 
să-mi instalez echipamentul şi să mă apuc de măsurători trebuie să am mintea 
limpede. Victor mai poate aştepta câteva ore. 

- Victor? 

- Craniul. 

- Oh. Galen nu se uită la ea când porniră pe hol. Nu vreau să fiu 
nepoliticos, dar mereu vorbeşti cu craniile? 

- Nu. Sunt foarte selectivă. 

- Din partea mea, nici o problemă. Am întrebat doar. Privirea i se mută 
la Rick; acesta aştepta împreună cu Melton la uşa din faţă. Băiatul mi se pare 
un tip de treabă. E şi isteţ. A făcut şcoala în nord. 

- Asta nu mă miră. Vorbeşte ca un yankeu. Ce şcoală a urmat? 

- Notre Dame. E mare amator de fotbal. 

- Aşa sunt toţi din zona aia. E tipul americanului, cu păr blond şi obrajii 
rozalii. Abandonă subiectul. Ai aflat la ce oră e mâine înmormântarea lui 
Marie? 

- La 11. Te duci, totuşi? 

Eve dădu din cap. 

- Am să mă apuc de treabă devreme şi o să fac o pauză ca să merg la 
înmormântare. Când ieşi din biserică cu Galen, îi întinse mâna lui Rick. Îţi 
mulţumesc pentru tot. Presupun că ne vedem dimineaţă. 

- Plăcerea va fi de partea mea. Rick îi strânse mâna. Am să vă pregătesc 
totul. Am observat că e cam murdar craniul, dar vă las pe dumneavoastră să-l 
curăţaţi. 

- Foarte bine. Nu trebuie să riscăm să-l deteriorăm şi mai mult. 

El dădu din cap cu solemnitate. 

- Cu siguranţă. Pot să vă mai ajut cu ceva? 

Doamne sfinte, ce zelos era! Dar acea nerăbdare aproape copilărească 
era plăcută. 

- Nu sunt foarte pretențioasă, ai să vezi. Să mă laşi doar să-mi fac treaba. 

El zâmbi. 

- Nu o să vă deranjeze nimeni. Vă promit. Se întoarse spre Galen. A fost 
o onoare să vă cunosc, domnule. 

Galen păru luat prin surprindere. 

- Ne mai vedem, Rick. În timp ce se îndepărtau, îi spuse lui Eve pe un 
ton coborât : Domnule? Sunt chiar atât de bătrân? 

- Nu mai întâlneşti genul ăsta de curtoazie. Mi se pare revigorant. 

- Nu mi-ai răspuns la întrebare. 

- Câţi ani ai, Galen? 

- 37, 

- Asta îţi dă dreptul să-ţi spună „domnule”. Îi veni brusc un gând şi se 
uită în urmă la Rick, care încă mai stătea de vorbă cu Melton. Rick! 

El se întrerupse şi se uită la ea. 

- Aveţi nevoie de ceva? Nu trebuie decât să cereţi. 

- Un balaur de ucis, un Sfânt Graal de găsit, murmură Galen sarcastic. 

Eve îl ignoră. 

- Ai fost aici acum două seri, când am venit la biserică, Rick? 

El se încruntă. 

- Aţi mai fost aici? 

- În prima seară când am sosit în Baton Rouge. Am venit şi am bătut la 
uşă. Nu mi-a răspuns nimeni. 

- Pentru că nu era nimeni aici. Eu eram la LSU şi mă ocupam de livrarea 
echipamentului video. Am sosit avia ieri dimineaţă. Dacă aş fi fost în biserică, 
v-aş fi deschis. 

- Nu era nimeni aici? 

EI clătină din cap. 

- Numai paznicii care patrulează în împrejurimi. Şi cred că ei trebuie să- 
ŞI fi dat seama că nu eraţi o intrusă. Vi s-a părut că era cineva în biserică? 

- Nu, cred că nu. Doar că am avut senzaţia că ... Nu contează. Ne vedem 
dimineaţă. Se întoarse spre Melton. La revedere, domnule senator. 

- Înţeleg că eşti gata să primeşti slujba. Nu eram sigur c-o s-o accepti. Îţi 
sunt foarte recunoscător. 

- N-o fac pentru dumneavoastră. O fac pentru familia acelui om. 

Melton zâmbi. 

- Totuşi, îţi sunt recunoscător. Mă bucur că totul a ieşit bine. Ai numărul 
meu de telefon, te rog să mă suni dacă ai vreo problemă. 

- Nu contaţi pe asta. Vino, Galen. Eve porni către pod. 

- Ai văzut ceva care te-a făcut să crezi că era cineva aici în seara aia? 
întrebă Galen. 


- Nu, a fost doar o impresie. 

El chicoti. 

- Poate că era fantoma gladiatorului nostru. 
- Nu cred în fantome. 


- Asta probabil e bine. Ţinând cont de câte schelete te ocupi, puteai s-o 
iei razna. 


Ea îşi luă privirea de la el. 

- Tu crezi în fantome? 

- Nu în mod special. Dar cred că totul e posibil. Trebuie doar să mi se 
demonstreze. Zâmbi. lar până acum, prietenele noastre fantome n-au găsit de 
cuviință să mi se arate. 

- Mintea vede ce vrea ea să vadă. Totul ţine de imaginaţie ... sau de vise. 

- Vise? 

Ea schimbă subiectul: 

- Şi nu-i mai spune gladiator. 

- Aşa-i. Îl cheamă Victor. Nu aşa l-ai botezat? 

Eve se uită în urmă la biserică. Melton şi Rick probabil au intrat acolo. 
Uşa era închisă, iar intrarea recăpătase acel aer tainic şi ameninţător pe care îl 
remarcase prima dată când o văzuse. 


Ei bine, secretele erau menite sa fie rezolvate, şi mâine avea să se apuce 
de treabă. 


- Da, îl cheamă Victor. 


- Vrei s-o faci? întrebă Joc. Tot ce îţi cer e o după-amiază din timpul tău. 
Vino cu mine la vecinii lui Capel şi lasă-i să-ţi-l descrie pe tip. 

- Nu mă zăpăci. Ăsta e doar începutul. Lenny Tyson desenă o linie lângă 
nările dilatate ale femeii din schiţa lui. Abia după aceea începe adevărata 
muncă, iar în momentul de faţă nu-mi văd capul de treabă. 

- O favoare, Lenny. 

Tyson ridică privirea de pe schiţă. 

- De ce? Tipul e un criminal în serie sau ceva de genul ăsta? 

Joe clătină din cap. 

- Treaba asta nu ţine de departament, e ceva personal. Am să te plătesc 
dublu faţă de cât eşti plătită pentru schiţă. George Capel a fost văzut de doi 
vecini cu o zi înainte să dispară. A intrat în casă cu un bărbat scund şi brunet, 
în jur de 30 de ani. Au ieşit după câteva ore şi au plecat împreună cu maşina. 
A mai fost văzut în aceeaşi zi, la bancă, unde are o casetă de valori. Era însoţit 
de acelaşi bărbat. Asta a fost cam acum o săptămână. 

- Şi vrei să fac o schiţă a prietenului lui Capel? 

- Haide, Lenny. Cât poate să-ţi ia? 

- Depinde cât de bună e memoria vecinilor. Tyson se rezemă în scaun. 7 
zile e mult. Faptul că ei îşi amintesc culoarea părului şi că el era un bărbat nu 
prea înalt e promiţător. Cât de mare trebuie să fie asemănarea? 

- Vreau să fac o comparaţie cu fotografiile din articol. 

- Au! Asta-i tare! 

- Vrei s-o faci? 

- Dublu faţă de cât plăteşte departamentul? 

- Triplu. 

Lenny oftă, se ridică şi îsi luă mapa. 

- Să mergem. 


6. 


Craniul lui Victor era aşezat pe un piedestal când, în dimineața 
următoare, la 7, Eve intră în camera ei de lucru. 

- V-am spus că am să pregătesc totul. Rick zâmbi larg, arătând cu mâna 
în jur. Acestea sunt mesele de lucru, iar piedestalul l-am obținut de la un 
sculptor care locuieşte aici în Baton Rouge. E bine? 

- E foarte drăguţ. 

- Şi echipamentul video? 

- Am să-l verific mai târziu. Ăsta e ultimul stadiu. Eve îşi puse trusa pe 
masa de lucru. Acum, dacă îmi faci rost de mai multe prosoape şi un castron 
cu apă, pot să încep. 

- Vorbeşti de parcă ar urma să faci o operaţie sau să aduci pe lume un 
copil. Galen apăruse în uşă. 

Rick chicoti şi ieşi grăbit din încăpere. 

- E valabil pentru ambele situaţii. Eve îşi suflecă mânecile cămăşii albe 
şi lungi. Mă întrebam unde eşti în dimineaţa asta. 

- Am vorbit la telefon cea mai mare partea a nopţii. Am stat cu ochii pe 
tine din balcon când ai plecat de acasă. 

- De ce ai vorbit la telefon? 

- Cercetări. Melton e puţin prea alunecos ca să-mi placă. Aşa că am 
contactat câţiva oameni. Se strâmbă. Dar se pare că Melton spune adevărul pe 
toate fronturile. Bentley chiar a dispărut acum 2 ani şi tot ce ţi-a spus despre el 
pare să se confirme. Cetăţean, soţ şi tată model. Din tot ce am auzit, a fost cu 
adevărat un tip de treabă. Şeriful Bouvier este un ofiţer respectat, care nu se 
abate de la litera legii. Cu greu i-a dat scheletul lui Melton. 

- Scheletul? 

- Bouvier nu ştia nimic de dispariţia scheletului. Melton 1-a promis că o 
să pună un expert să facă repede un test ADN şi apoi o să reconstituie 
rămăşiţele. Când i-am spus lui Bouvier că s-ar putea să lipsească un număr 
mare de piese, l-a apucat nebunia. Are răspundere pe linia asta. Când s-a mai 
calmat, a spus c-o să ia legătura cu senatorul şi că e sigur ca Melton o să facă 
uz de toată influenţa lui pentru a se găsi cadavrul şi a-i fi returnat. Era plin de 
vorbe de laudă la adresa senatorului. E înfipt bine în tabăra lui Melton. 

- Pari dezamăgit că povestea lui Melton se confirmă. 

Galen dădu din umeri. 

- Am un presentiment rău legat de asta. 

- Dacă vom descoperi că e vreo problemă, pot oricând să las treaba baltă 
şi să plec acasă. Dar de fapt nu voia asta. Nu avea intenţia să se întoarcă şi să 
se confrunte cu o situaţie de care fugise. Voia să muncească până cădea şi 
apoi s-o ia de la capăt. 

- Eşti sigură că nu pot să te conving s-o întinzi de aici? Am să sun să văd 
dacă obţin două bilete pentru Atlanta. 

- Două? 

- Misiunea mea nu s-a terminat. Rămân cu tine până sunt sigur că nu mai 
e nici un pericol. 

- Nu-mi place să umblu cu un bodyguard după mine, Galen. 

- Doar până sunt sigur. Sun la aeroport? 

Eve se gândi la asta. Nu era o persoană care să subestimeze puterea 
instinctului, dar nu exista nici un motiv solid să creadă că nu putea termina în 
siguranţă sarcina asta. Adevărat, toxiinfecția alimentară pe care o suferise o 
îngrijora, dar acum era bine păzită de Galen şi de oamenii pe care îi văzuse azi 
dimineaţă patrulând în jurul bisericii. 

Și nu-i plăcea ideea ca cineva care omorâse un om precum cel descris de 
Galen, să scape nepedepsit. Şi nu puteai pedepsi o crimă fără să identifici 
victima; iar asta era treaba ei. 

- Până nu voi fi sigură că am un motiv să plec, voi rămâne să lucrez. Eve 
se întoarse la craniu. Acum, pleacă. Trebuie să-mi fac treaba. 

- E destul de jegos. Galen atinse noroiul de pe fruntea lui Victor. O 
murdărie care arată ciudat, nu-i aşa? 

- Murdăria e murdărie, spuse Eve, ridicând din umeri. 

- Ai să poţi s-o înlături pe toată? 

- În mare parte. N-am să încerc s-o înlătur din toate cavitățile. S-ar putea 
să deteriorez şi mai mult craniul. Hai, pleacă. Vreau să mă apuc să-l curăţ pe 
Victor înainte să plecăm la înmormântarea lui Marie. 

- Mergi, totuşi? 

- De ce n-aş merge? Unu, poate a fost un accident. Doi, dacă nu a fost, 
poate că altcineva a strecurat ceva în ingredientele aduse de Marie. Dacă e 
nevinovată, atunci a fost omorâtă ca să nu vorbească sau pentru ca ceea ce mi 
s-a întâmplat mie să pară un accident. Nu-i un gând drăguţ, nu-i aşa? 

- Crima e şi mai puţin drăguță. Galen zâmbi. Dar tu vrei să crezi ce e 
mai bine despre Marie. Aşa că mergem la înmormântare. 

După plecarea lui Galen, Eve se întoarse la Victor şi începu să 
îndepărteze cu grijă murdăria de pe craniu. 

E o murdărie stranie. 

Se opri şi o studie îndelung. Arăta ciudat. Aşchii albe, minuscule, păreau 
înfipte în noroiul negru, făcându-l să pară mai deschis la culoare. 

Dar nu merita osteneala. Probabil că tot noroiul din districtul şerifului 
Bouvier era aşa. Dacă nu era, poliția trebuia să fi observat. Nu era treaba ei. 


Fiul lui Marie Letaux, Pierre, arăta bine — frumos, înalt, şi era evident, 
distrus de moartea mamei sale. Era înconjurat de rude şi prieteni când, după 
ceremonie, Eve se apropie de el în mica biserică. 

Eve întinse mâna. 


64 


- Sunt Eve Duncan. Condoleanţele mele. N-am cunoscut-o bine pe 
mama ta, dar s-ar putea să fiu ultima persoană care a văzut-o. Ţi-a spus că a 
fost angajată pentru mine? 

Pierre dădu din cap. 

- Era emoționată. Ştia că sunteţi o persoană importantă. 

- Nu chiar. 

- Domnul Tanzer spunea că sunteţi renumită. Mamei îi plăcea ideea că o 
să lucreze pentru o femeie care a realizat ceva în viaţă. Ochii 1 se umplură de 
lacrimi. Mama voia să fie renumită. Nu i-am spus, dar aveam de gând ca după 
ce termin facultatea şi îmi deschid un cabinet, să-i deschid şi ei un restaurant. 
Trebuia să-i fi spus. Glasul i se frânse. Îmi doresc să-i fi spus. Dar voiam să 
fie o surpriză. 

- Ştiu că o iubeşti. Era foarte mândră de tine. Eve se uită la sicriul 
acoperit cu flori, care fusese aşezat într-un dric cenușiu. Voia tare mult să-ţi 
termini studiile. 

Pierre dădu din cap. 

- Mereu se gândea cum să mă mai ajute. Cu o seară înainte de a muri m- 
a sunat să-mi spună să nu-mi fac griji, că o să găsească ea o cale ca să facă 
rost de bani pentru taxe. Că totul o să fie bine. 

- Serios? 

El dădu din cap şi se uită la sicriu. 

- Mă scuzaţi, acum trebuie să plec. 

- Desigur. Sper ca pe viitor totul să meargă bine pentru tine. 

- Acum nu mă pot gândi decât la mama. Mi-e foarte greu. Era să mi se 
frângă inima când m-am uitat aseară printre lucrurile ei. Atâtea amintiri ... 
Încercă să zâmbească. Dar mâine mă întorc la facultate şi-am să-mi dau toată 
silinţa să fac ceva de care să fie mândră. Vă mulţumesc pentru urările de bine. 
Se întoarse şi se îndreptă spre dric. 

- Un puşti de treabă. Galen înaintase şi se oprise lângă ea. 

Eve se uită după dricul care înainta încet prin cimitir către mormântul în 
care avea să fie îngropată Marie. 

- Da. 

El o luă de cot. 

- Eşti gata de plecare? 

Ea dădu din cap, cu ochii tot la dric. 

- Ai auzit ce mi-a spus despre telefonul de la mama lui? 

- Da. 

- N-ai de gând să spui nimic? 

- Te las să hotărăşti singură. Nu-mi place să vorbesc despre ce ţi-am 
spus eu. 

- S-ar putea să nu însemne nimic. Îşi strânse pumnii. N-am vrut să cred. 
Încă nu vreau. 

- Pe de altă parte, s-ar putea ca tânărul Letaux să aibă o surpriză plăcută 
când va deschide caseta de valori. Galen o împinse uşor pe Eve spre maşina 
lui. Ce zici de o masă şi un mic tur al oraşului înainte să te duc acasă? Cred că 
ai nevoie de puţină destindere. 

- În regulă. Aruncă o ultimă privire peste umăr la dric şi la fiul lui Marie, 
care avea să-şi ia la revedere pentru totdeauna de la iubita lui mamă. Şi Marie 
îl iubise. 

Suficient pentru a face acest lucru cumplit, de dragul lui? 

- Nu-ţi face griji, spuse Galen. Niciodată să nu strici o masă bună cu 
gânduri rele. Povesteşte-mi de fiica ta, Jane. Am auzit că a preluat sarcinile 
mele de dădacă anul trecut după ce am plecat de la cabana din Phoenix a lui 
Sarah Patrick. Nu-mi dezumfla orgoliul spunând că a făcut o treabă la fel de 
bună ca şi mine. 

- Ei bine, Sarah trebuie să fi considerat că s-a descurcat binişor, 
dăruindu-i un căţeluş. 

- Crezi rău sau bine? 

Eve zâmbi. 

- E bine. Căţeluşul e Monty întreg ... sper. N-am văzut nici un semn de 
sălbăticie la Toby. 

- Păcat. N-ar fi stricat să aibă puţin sânge de tigru. Ar fi fost o corcitură 
interesantă. 

- Nu sunt de acord. 

- Ba cred că eşti. L-ai ales pe Quinn. 

Da, Joe avea în el mai mult decât un tigrişor, dar în ultimul an ea nu 
văzuse asta. Nu văzuse decât iubire, camaraderie şi apropiere. Fusese minunat. 
Nu, mai mult decât minunat, pentru că totul fusese sincer şi adevărat. 

Cel puţin, ea crezuse că era sincer. 

Îşi înăbuşi unda de durere. Oare avea să se mai poată gândi vreodată la 
Joe fără s-o doară? Schimbă subiectul. 

- Unde mâncăm? Să nu fie nimic greu. Încă îmi simt stomacul de parcă 
l-ar fi burduşit Evander Holyfield. 


Caseta de valori în siguranță. 
Eve se ridică în şezut, cu inima bubuind. 

- Galen! 

- Te aud, strigă Galen din camera alăturată. În câteva secunde era în 
camera ei. Ce s-a întâmplat? Ai văzut vreo ... 

- Cutia de depozitare în siguranţă. Sau cutia de valori, cum i se mai 
spune. Dormeam, dar m-am trezit şi ... 

- la-o mai uşor. Trage-ţi răsuflarea. Se aşeză pe pat lângă ea şi îşi puse 
revolverul pe noptieră. Ai avut un coşmar. 

- Nu. Trebuie că era în subconştientul meu şi ... Vorbesc de cutia de 
valori a lui Marie. Tu te gândeai că în ea s-ar putea să fie o mită, şi cel care m- 
a otrăvit a vrut să fie sigur că totul o să pară un accident. Pentru el era 
important să nu atragă atenţia asupra a ceea ce făcea. 

- Şi? 

- Pierre, fiul ei. Mâine dimineaţă o să se întoarcă la New Orleans. Voia 
să termine cu toate detaliile astea. E foarte posibil ca azi după-amiază să se fi 
dus la bancă pentru a încheia toate socotelile ei. Dacă în acea cutie de valori s- 
ar afla o sumă uriașă, atunci ar fi un semnal de alarmă, nu-i aşa? 

- Crezi că s-ar putea ca cineva să vrea să-l împiedice să raporteze acei 
bani? 

Eve îşi umezi buzele. 

- Oh, Doamne, sper că nu. Se ridică în picioare. Vreau să mă duc la el. 
Mă îmbrac. Vrei să suni acasă la Marie să vezi dacă poţi să dai de el? 

- Ai numărul? 

- Nu. 

- Am să-l cer la informaţi. Galen întinse mâna după telefonul de pe 
noptieră şi aprinse lumina. 

Eve clipi mărunt. 

- Eşti gol puşcă. 

- Nu ţipa. Doar nu era să pierd timpul cu îmbrăcatul. Vorbi la telefon, 
apoi se uită peste umăr. Fugi de-aici. 

N-a fost nevoie să 1 se spună de două ori. leşi în grabă din dormitor şi se 
duse la baie. 

Când se întoarse în 5 minute, Galen ieşea din camera lui , vârându-şi 
cămaşa în pantaloni. 

- Pierre nu răspunde. Se uită la ea. Ascultă, s-ar putea să fie o alarmă 
falsă, dar când ajungem acolo eu sunt şeful. Să nu faci nimic până nu-ţi spun 
eu. Bine? 

- Am auzit. Grăbeşte-te. 

Nimeni nu răspunse când bătură la uşă. 

- S-o fi hotărât să plece mai devreme, spuse Galen. Sau poate şederea 
aici îl trezea prea multe amintiri. 

- Nu-mi place treaba asta, spuse Eve. Uşa e încuiată? 

- Da. Galen se aplecă o clipă asupra broaştei. Dar dacă asta te va face să 
te simţi mai bine ... Uşa se deschise. Intru eu primul. Tu rămâi afară până te 
chem eu. Dacă vezi ceva, strigă-mă. 

- Vreau să ... Hai, grăbeşte-te, dacă nu e aici, trebuie să dau de el la un 
hotel. 

- Mă grăbesc. Galen dispăru în casă. 

Ei nu-i venea să rămână afară. Se uită neliniştită peste umăr la ferestrele 
caselor de peste drum. Întuneric, linişte. 

Urmărire. 

Prostii! Nu-i urmărea nimeni. 

- Intră. Galen se întoarse. E-n regulă. 

- E aici? 

- Da. Închise uşa. Dar s-ar putea să nu vrei să îl vezi. Nu e o privelişte 
plăcută. Are capul zburat pe jumătate. 

Eve se cutremură la auzul veştii. 

- Poftim? 

- E la biroul din cealaltă parte a camerei. 

Lumina era stinsă, dar ea reuşi să vadă vag o siluetă prăbuşită peste 
birou. 

- Pierre? 

- Din câte mi-am dat seama. 

- Omorât. 

- Treaba e regizată să pară sinucidere. Arma e încă în mâna lui. De fapt, 
poate chiar a apăsat pe trăgaci. 

- La fel cum Marie a fost obligată să mănânce ostropel. 

- Corect. 

- Vreau să-l văd. 

- Eşti sigură? 

- N-ar fi primul cadavru pe care-l văd, Galen. 

- Știu, dar trebuie să-mi înăbuş instinctele protectoare. Aprinse 
lampadarul de lângă uşă. Să nu atingi nimic. 

Peste tot era sânge şi fragmente de creier. Ea se forță să înainteze până 
ajunse în apropierea biroului. În faţa lui Pierre, pe birou, se aflau mai multe 
fotografii ale mamei lui. 

- Arată ... îşi înghiți nodul din gât ... ca şi cum s-ar uita prin lucrurile ei. 

- Şi l-a cuprins deznădejdea şi şi-a luat viaţa. Toată lumea de la 
înmormântare o să depună mărturie că era distrus. Sau crezi că într-adevăr s-a 
sinucis? 

Eve clătină din cap. 

- Voia să facă totul ca munca ei grea să nu fi fost în zadar. N-ar fi ... 
Trebuia să iasă de aici. Se întoarse şi porni spre uşă. Nu s-a sinucis. Altcineva 
a făcut asta. 

- Aşa m-am gândit şi eu. Galen o urmă, oprindu-se doar pentru a-şi 
şterge amprentele de pe lampadar şi de pe clanță. Dar probabil că verdictul va 
fi sinucidere. 

Când ajunse în stradă, Eve respiră adânc. 

- Am putea spune poliției despre Marie. 

- Fără nici o dovadă reală în afară de vânătăile alea? Nici tu n-ai vrut să 
crezi că moartea lui Marie nu a fost un accident. 

- Presupun că el chiar s-a dus azi la bancă. 

- Mă îndoiesc că ar fi fost mort, dacă nu ar fi descoperit cutia de valori 
cu bani. Trebuie că a avut timp să se uite în ea, altfel n-ar fi fost o amenințare. 

- Era atât de tânar... 

- Da, e foarte neplăcut. Galen o luă de cot pe Eve. Să plecăm de aici. 
Dacă ne vede cineva prin preajmă, ar putea hotărî că nu a fost sinucidere şi ne 
iau în colimator ca suspecți. Tu s-ar putea să fii în afara oricăror bănuieli, dar 
eu, nu. 


- Stai jos. Galen o împinse pe Eve pe un scaun din bucătărie şi puse 
ibricul pe foc. Îţi fac o cafea. 

- N-am nimic. Minţea. Nu-i era deloc bine. Nu se gândea decât la acel 
tânar frumos care acum nu mai era frumos. Pierre, a cărui viaţă fusese curmată 
atât de brutal. 

Atunci ţine-mi companie. Sunt foarte sensibil. Sângele mă tulbură 
întotdeauna. 

Ea încercă să zâmbească. 

- Mincinosule. 

- Sunt sensibil. Luă de pe raft două ceşti şi puse în ele cafeaua instant. 
Iar sângele — face mizerie. Trebuie vărsat numai când e nevoie. Există multe 
moduri de a ucide — mai curate. Se uită la ea peste umăr şi rânji. Mai că te-am 
dat gata! Te-aşteptai să te linguşesc? Eşti prea tare pentru asta. 

- Oare? 

- Sigur. Bineînţeles, Quinn te-ar putea alina, probabil. Dar de la mine n- 
ai să capeţi asta. turnă în cești apa clocotită şi se aşeză la masă în faţa ei. Aşa 
că în loc de asta, ia o ceaşcă de cafea. 

În ciuda vorbelor lui, încerca s-o liniştească. Ea luă o gură de cafea. 

- Mă miră că un gurmand ca tine acceptă cafeaua instant. 

- Se prepară repede. Se rezemă în scaun. Şi accept orice. Sunt obişnuit 
cu toate. 

- E bună. femeia mai luă o gură. Chiar aveam nevoie de asta. Sunt destul 
de zdruncinată. Vrăsc moartea. Ne luptăm şi ne luptăm şi tot nu putem face 
nimic în privinţa asta. 

- Uneori putem. Eu unul am de gând să trăiesc până la 150 de ani. Îmi 
închipui că, făcând atâtea cercetări, aş putea să fiu tot atât de ager la vârsta aia. 

- Pierre era aşa de tânăr! Este şi mai cumplit să mori tânar. 

- Ca Bonnie a ta. 

- Da. Eve se uită în ceaşcă. Ca fetiţa mea. 

Galen rămase tăcut. 

Ea oftă tremurat. 

- Şi îi urăsc pe monștrii care iau viaţa tinerilor. Îmi vine să îi iau de 
beregată şi să le strig cât e de nedrept să răpească acei ani frumoşi şi luminoşi. 
E crud şi urât... La dracu’! Lacrimile îi curgeau pe obraji. Îmi pare rău. N-am 
vrut să ... 

Galen îngenunche lângă scaunul ei. 

- Hei, nu-mi face asta. o luă în braţe şi o legănă, apoi o simţi că se 
retrage şi îi dădu drumul imediat. E vorba iarăşi de instinctele mele fireşti. O 
femeie plânge, şi eu reacționez. O privi direct în ochi. Dar cunosc diferenţa 
dintre un moment vulnerabil şi treaba adevărată. Îmi placi, şi te respect şi, 
dacă mi-aş permite, te-aş găsi sexy. Dar nu eşti disponibilă. Aşa că sunt 
protectorul tău, prietenul tău şi, uneori, un umăr pe care să te rezemi. Ai 
priceput? 

Ea zâmbi. 

- Am priceput. 

Zâmbi şi el. 

- Măcar mica aia neînțelegere a fost bună la ceva. Nu mai plângi. Scoase 
teatral un oftat de uşurare. Nu suport lacrimile. Mă termină. 

- Am să ţin minte asta. S-ar putea să fie util. Se ridică. Mă duc la 
culcare. Mâine trebuie să mă scol devreme. 

Galen se uită la ceas. 

- E deja mâine. Sun la aeroport? 

- La naiba, nu! Eve porni spre uşă. Nu vor scăpa nepedepsiţi pentru 
uciderea acelui băiat. Vor plăti pentru asta. Am să-i dau lui Victor un chip. 

- Pot să intru? întrebă Galen. 

Eve ridică privirea de la craniu. 

- Dacă nu mă ţii de vorbă. 

- Doar câteva minute. Unde e Rick? 

- Pe aici pe undeva. Mi-a adus cafea acum două ore. De ce? 

- Verificam şi eu ... De regulă, e atât de grijuliu încât mă tem c-am să-mi 
pierd slujba. 

- O fi el grijuliu, dar e liniştit şi nebăgăcios. Aproape că nu-l simt că e 
prin preajmă. 

- Mă îndoiesc că l-ai observa chiar dacă ar alerga pe aici batând într-o 
tobă. Văd că eşti prinsa de proiectul ăsta, nu glumă. N-am mai văzut pe 
nimeni atât de obsedat. 

- Asta e munca mea. Munca o salvase din adâncurile disperării şi o 
ajutase sa nu înnebunească după ce Bonnie fusese omorâtă. Era salvarea şi 
pasiunea el. 

- Mă gândeam să te pun în temă cu câteva lucruri pe care le-am aflat 
despre Bentley. 

- Credeam că mi-ai spus deja tot. 

- Numai ce era evident. M-am hotărât să sondez ceva mai adânc. Nu-mi 
place să mă încred în ce este evident. 

- Şi ce ai aflat? 

- Era un ecologist înflăcărat, foarte pasionat de energia solară şi de 
curăţarea râurilor. 

- Și? 

- Asta ar fi făcut din el o ţintă pentru grupurile cu interese în domeniul 
energiei. Şi dacă avea de gând să instituie o platformă care ar fi călcat pe 
bătături nişte persoane foarte importante? 

- Iarăşi începi cu „şi dacă”. 

- Nu mă pot abţine. Aşa sunt eu, bănuitor din fire. Galen zâmbi. Dar cel 
puţin ar trebui să fii uşurată că Bentley se dovedeşte a fi un personaj de foarte 
bună calitate. 

- De ce? 

- Pentru că este clar că te-ai ataşat emoţional de craniul ăla, şi ai fu al 
naibii de mulţumită dacă Victor s-ar dovedi un băiat bun. 

- Oricum ar fi, tot am să-mi fac treaba. 

Galen îşi lăsă capul pe o parte şi se uită atent la craniu. 

- Nu pare că te-ai apropiat prea mult. Seamănă cu o păpuşă voodoo. Ce 
sunt toate beţele alea de pe craniu? 

- Markere de adâncime a țesutului. Tai fiecare marker conform 
măsurătorii corespunzătoare şi îl lipesc pe zona respectivă de pe faţă. Pe 
craniu există mai mult de 20 de puncte pentru care se cunosc adâncimile 
țesutului. Există hărți antropologice care dau o măsurătoare specifică pentru 
fiecare punct. 

- Deci munca ta constă în cea mai mare parte în măsurători? 

- Nu, asta e o treabă auxiliară. Iau fâşii de plastilină şi le aplic între 
markere, apoi le modelez la nivelul adâncimii țesutului. După aceea nivelez şi 
lucrez la craniu până sunt mulţumită. Ultima fază este cea mai importantă. De 
asta nu mă uit la fotografiile subiectului. Nu vreau să-mi fie influenţat 
subconştientul. 

- Ei bine, deocamdată eşti în siguranţă. Dar am de gând să mă duc la 
redacţia ziarului şi să fac rost de o fotografie. 

- N-ai decât, dar s-o păstrezi până termin. 

- Şi când va fi asta? 

- Peste 5 sau 6 zile, poate. Se uită la el. Ceva veşti despre Pierre? 

- Un articol pe pagina 5 a ziarului despre sinuciderea lui Pierre Letaux , 
care, evident, era disperat din pricina morţii mamei sale. 

- Ai spus tu că poliţia nu o să pună la îndoială asta. 

- Recunosc că nu voiam să am dreptate de data asta. Ridică din umeri. 
Dar câteodată băieţii răi câştigă. 

- Nu şi de data asta. Acum pleacă şi lasă-mă să mă lucrez. 

- Am plecat. Ştii, l-am putea suna pe Melton să-i spunem că noi credem 
că s-ar putea ca moartea lui Marie şi a lui Pierre să nu fie ceea ce pare. 

- M-am gândit şi eu la asta. Şi pe urmă el o să mă asigure că greşesc şi 
că rapoartele poliţiei corespund realității. 

- Posibil. 

- Şi n-am nevoie să am de-a face acum cu Melton. 

- Cred şi eu. Nu vrei să te distragă nimic de la Victor. Rick îţi dă de 
mâncare? 

- Când îl las. Ridică o sprânceană. Se pare că degustătorul meu nu-şi 
face treaba. 

- Rick n-ar lăsa să ţi se întâmple ceva. Cel puţin nu până termini cu 
Victor. N-am văzut pe cineva mai hotărât să-ţi uşureze munca. lar diseară am 
să gătesc eu pentru tine. 

- Asta mă linişteşte. 

- Ar trebui să fie mai mult de atât; să ţi se taie răsuflarea de nerăbdare. 

- N-am timp. 

- Bine, să nu mai vorbim de talentele mele de bucătar. Se întoarse să 
plece. Şi eu vreau să se termine repede treaba asta. 

Nu putea fi mai nerăbdător decât ea, se gândi Eve după plecarea lui. De 
când văzuse noaptea trecută cadavrul lui Pierre, nu-şi dorea decât să termine 
reconstituirea. 

Poate chiar înainte de asta. Existau foarte puţini oameni cu adevărat 
buni; Bentley putea să fi fost unul dintre acei indivizi rari. 

Plasă încă un marker. 

- O scoatem noi la capăt, Victor, murmură ea. Galen crede ca s-ar putea 
ca tu să fi fost un fel de martir, dar eu trebuie să am grijă să nu-i dau atenție. 
Poate că ai fost un simplu soldat sau doar un hoinar, sau altă victimă. Nu 
contează. Şi tu meriţi să fu adus acasă. ... 


- Nici o identificare, domnule locotenent. Ofiţerul Krakow ridică din 
umeri. Şi n-o să găsim pe nimeni care să-l recunoască. Băieţii de la 
criminalistică sunt că e mort de cel puţin 4 zile, cu faţa în jos în apa din 
canalul acela de scurgere. 

- Patru zile? Joe se uită la poalele dealului, la echipa de criminalişti 
adunată la locul unde începea canalul. 

- Nu poate fi mai mult. Ştiţi că e greu de stabilit cu exactitate în situația 
când cadavrul a stat în aer liber. Va trebui să-l aşteptăm pe medicul legist. 

- Cu ce e îmbrăcat? 

- Cămaşă Oxford, fără cravată, dar pantaloni bine croiţi. Pare foarte 
îngrijit. Cu siguranţă n-a fost un vagabond. Krakow se uită curios la Joe. Asta 
nu e cazul dumneavoastră, nu-i aşa, domnule? Căutaţi pe cineva anume? 

- Poate. Mulţumesc, Krakow. Joe începu să coboare dealul. Se uita la 
cadavrul întins pe jos, şi mărimea părea potrivită. Capel fusese un bărbat 
voinic, cu păr şaten şi început de chelie, dar de aici nu-i vedea părul. „Foarte 

îngrijit”, fusese descris George Capel. Rămânea de stabilit exact momentul 
decesului. Condiţiile erau totul în ceea ce priveşte descompunerea. Văzuse o 
femeie scoasă din portbagajul unei maşini la doar 7 ore după ce fusese 
omorâtă, iar el ar fi putut jura că era moartă de câteva zile. 

Nu trebuia să fie Capel. Spera din toată inima că nu era. Dacă acel 
cadavru era George Capel, toată povestea asta lua o turnură nouă şi 
periculoasă. 

- Salut, locotenente. Sam Rowley ridică privirea când el se apropie. Se 
pare că ţi-am găsit omul. 

Joe se uită la cadavru. Părul era şaten deschis, dar din cauza feţei 
tumefiate şi desfigurate nu-şi dădea seama dacă avea început de chelie. 

- Omucidere? 

- Pare să aibă o rană de cuţit în spate. Pe corp sunt mai multe răni, dar e 
greu de spus dacă au fost provocate înainte sau după moarte. Se află aici de 
ceva timp. 

- Vreau să ştiu cine e. Amprente? 

- S-ar putea să fie greu de determinat cu mâinile atât de umflate. 
Probabil va trebui să ne ghidăm după dantură. 

- Cât o să dureze? 

- Laboratorul e foarte aglomerat. Două săptămâni, probabil. 

Sam clătină din cap. 

- Vorbeşte cu cei de la laborator. Ştii că eu nu pot să te ajut. 

- Am să vorbesc. Joe se întoarse şi începu să urce dealul. 

O rană de cuţit în spate. Multe alte răni. 

Când se urcă în maşină simţi cum 1 se strânge stomacul. Să nu intre în 
panică, nu încă. Să se ducă la sediu şi să tragă sforile pentru a obţine imediat 
identificarea. 

Doamne, spera să nu fie Capel! 


- Cât de departe ai ajuns? întrebă Galen în acea seară, în timp ce-i turna 
cafeaua lui Eve. Ai trecut de stadiul voodoo? 

- Mâine. Trebuie să merg foarte încet pentru a avea o bază absolut 
autentică. Eve duse ceaşca la gură. A fost o masă foarte bună, Galen. 

- A fost o masă magnifică. Eşti prea obosită ca să mă apreciezi. 

- Ba nu sunt obosită. ÎI studie cu seriozitate. Ce bărbat neobişnuit era! 
Complex, neted la suprafaţă, cu adâncimi categoric întunecate şi enigmatice. 
Totuşi, nu s-ar fi simţit mai sigură cu nici un alt bărbat în afară de Joe. Eşti 
foarte bun cu mine, Galen. 

- Nu-mi fac decât meseria. 

- Ba nu. Chiar de când m-am trezit la spital, mi-ai oferit tot ce mi-a 
trebuit. 

- Asta e datoria mea. Sunt furnizor. Se rezemă în scaun. Şi mi-a fost uşor 
cu tine. N-a trebuit să schilodesc sau să uşui pe nimeni în ultimul timp. 

Glumea. Sau aşa era el? Poate că nu. Iarăşi adâncimile alea întunecate... 

- Sper că nu va trebui s-o faci nici pe viitor. Mâna ei se strânse pe 
ceaşcă. Moartea e urâtă. 

- Da, este. Şi nimeni nu ştie mai bine decât tine. 

- Nici chiar tu? 

El zâmbi. 

- Să zicem că experiența mea e activă, iar a ta e pasivă. 

- De ce ai acceptat slujba asta de bodyguard, Galen? Am impresia că ai 
jucat pe o scenă mult mai mare. 

- Îmi place Louisiana. Am chiar şi o casă în apropiere de New Orleans. 

- Ai primit slujba asta pentru că îţi place zona? Nu cred. 

- Bine, Logan mi-e prieten şi m-a rugat s-o accept ca pe-o favoare. 
Umblu prea mult ca să-mi pot face prieteni, aşa că încerc să-i păstrez pe cei pe 
care îi am. Făcu o pauză. Şi cred că mi-a cam plăcut ideea de a fi distribuit în 
rolul unui cavaler care apără o doamnă. De obicei, sarcinile mele sunt mai 
puţin nobile. Te-am întâlnit doar o dată, dar nu mi-a plăcut ideea că te arunci 
în bucluc. 

Era cu certitudine în bucluc când îl întâlnise prima oară în Arizona, în 
urmă cu 2 ani, se gândi cu tristeţe Eve. Pe lângă îngrijirea lupoaicei rănite a 
lui Sarah, Maggie, încerca să-şi rezolve propriile probleme cu Jane. 

- Ei bine, ai fost foarte bun cu Maggie, Sarah a fost impresionată. 

- Avem multe în comun. Luă o gură de cafea. Quinn trebuie să fi fost cu 
adevărat îngrijorat în legătură cu această călătorie, altfel nu l-ar fi sunat pe 
Logan. Am impresia că nu sunt cei mai buni colegi din lume. 

- Nu vreau să vorbesc despre Joe. Îşi termină cafeaua şi se ridică. Şi în 
câteva zile nici unul dintre noi n-o să mai avem de ce să ne facem griji. Să 
terminăm cu farfuriile astea. Vreau să mă duc sus şi s-o sun pe Jane înainte să 
merg la culcare. Ce preferi, să le speli sau să le ştergi? 

- Mă ocup eu de ele. Trebuie să-mi cheltuiesc surplusul de energie. Tu 
du-te şi sun-o pe fetița ta. Am verificat etajul când erai tu la duş. E sigur. Dar 
să nu ieşi pe balcon. 

- Crezi c-o să ma împuşte cineva? 

EI clătină din cap. 

- Ar fi prea bătător la ochi. Până acum, totul s-a făcut astfel încât să pară 
accident sau sinucidere. Dar nu strică să fii atentă. În astfel de situaţii, uneori 
apar elemente noi. 

- Vorbeşti de parcă pentru tine e ceva banal. Mie mi se pare mult mai 
stresant. 

EI începe să strângă farfuriile. 

- În mod sigur e interesant. 

Femeia îi aruncă o privire şi clătină din cap. Tocmai când credea că 
făcuse progrese în a trece dincolo de acel exterior neted , el o trăgea cu 
fermitate înapoi. 

- Noapte bună, Galen. 

Nu ieşi în balcon, ai putea fi împuşcată. 

Nu mânca nimic negătit de Galen, să nu fii otrăvită. 

Nu din materia asta erau făcute visele frumoase. 


Când Joe intră în cameră în acea seară, Jane ridică privirea de la salata 
pe care o amesteca. 

- A sunat Eve puţin mai devreme. 

- Cum se simte? 

- Bine. Obosită. Lucrează la craniu. L-a botezat Victor. Vrei să iei tu 
friptura, Joe? 

Joe intră în bucătărie şi deschise frigiderul. 

- Cât mai are până termină? 

- Nu ştie. Jane scoase grill-ul şi îl băgă în priză. Ştii că Eve nu e 
niciodată sigură când e vorba de termene. Totuşi, treaba merge bine. 

- A pomenit de Galen? 

- Doar că el l-a numit pe Victor gladiator şi că ea se chinuie cumplit să-şi 
scoată asta din minte. Oh, şi a spus că e un bucătar nemaipomenit. Chicoti. E 
bine că măcar unul dintre ei este. Eve nu e atât de talentată într-ale bucătăriei. 

- Nu, nu e. Îi dădu carnea de friptură. Sună foarte convenabil. 

- Da. Jane se uită la el şi zâmbetul i se stinse. S-a întâmplat ceva, Joe? 

- Nu, sigur că nu. Mă duc să mă spăl. Mă întorc imediat. 

Când închise uşa de la baie, îşi dădu cu apă pe faţă, apoi întinse mâna 
după prosop. Oh, nu, nu se întâmplase nimic. Strânse prosopul până ce 1 se 
albiră încheieturile. Doar că era gelos ca dracu” şi îi venea să-l omoare pe 
Sean Galen. 

La naiba, i-ar fi omorât pe toţi, la care se uita Eve pe stradă sau cărora le 
zâmbea în restaurant. Foarte sănătos. Foarte rezonabil. 

Dar cine spunea că el era responsabil când era vorba de Eve? Ea fusese 
centrul vieții lui de când o cunoscuse, cu mulți ani în urmă şi îi aparținuse 
doar puţin timp. Nu destul. Niciodată nu avea să fie destul. 

Joe trase adânc aer în piept. Trebuia să se controleze. Nu trebuia s-o lase 
pe Jane să vadă ce nemernic nebun şi obsedat era. Ea fusese un înger de la 
plecarea lui Eve. Nu, nu un înger. Era prea pământeană şi prea reală ca să fie 
numită înger. Avea aceeaşi fire tare şi iubitoare ca a lui Eve. 

Eve ... Totul se învârtea în jurul ei. lar ea era în Baton Rouge cu Galen, 
care o ajuta, care îi pregătea afurisitele alea de mese, care vorbea cu ea ... El îl 
trimisese pe Galen să fie cu ea şi ar fi făcut-o iarăşi, dar asta nu uşura deloc 
situația. 

- Joe, friptura e gata! strigă Jane. 

- Vin! Agăţă prosopul in cui şi deschise uşa. Îşi compuse un zâmbet. 
Sunt lihnit. Azi am uitat să mănânc de prânz. 

- Munceşti prea mult. Jane duse friptura la masă, mai să se împiedice de 
căţel. Toby, dă-te la o parte. Nu-ţi dau friptură. 

- Pun pariu că o să capete resturile. 

- Poate. N-ar trebui s-o fac. Sarah spunea că trebuie să aibă un regim 
echilibrat, iar resturile de la masă nu sunt recomandate pentru el. Dar e un 
mâncău şi jumătate! N-am mai văzut câine căruia să-i placă atât de mult 
mâncarea. 

- Ce a mai spus Eve? 

- Nu mare lucru. M-a întrebat mai mult ce fac şi cum se simte Toby. I- 
am spus că e bine. Se aşeză la masă. l-am spus că şi tu eşti bine. 

- Dar n-a întrebat, nu-i aşa? 

- Nu, dar mi-am închipuit că probabil ar vrea să ştie. 

- Eşti optimistă. 

- Munceşte, şi deja mi s-a părut mai veselă decât când a plecat. Munca o 
ajută întotdeauna. 

- Ştiu. 

- Aşa că trebuie doar să aştepţi şi să ai răbdare. Acum mănâncă-ţi 
friptura. 

EI zâmbi vag. 

- Am înţeles, doamnă. Altceva? 

- Da, să nu mai munceşti aşa mult. Se încruntă la Toby care îşi pusese 
capul pe genunchii ei. Nu cerşi! E nepoliticos! 

- N-ai să rezişti până la sfârşitul mesei. 

- Ba am să rezist. Trebuie să înveţe... 

zii 


Telefonul lui Joe sună. 

Jane oftă. 

- Mă temeam eu că n-ai să apuci să termini de mâncat. 

- N-am să răspund. Am să las căsuţa vocală să preia mesajul. 

- Dar ai să faci indigestie frământându-te. Răspunde şi termină o dată. 

Joe răspunse. 

- Quinn. 

- Sunt Carol. A venit identificarea după dantură. E vorba de George 
Andrew Capel, 42 de ani. 

Mâna lui Joe se strânse pe telefon. 

- Dumnezeule! Ceva despre raportul de autopsie? 

- Nu ştiu. Stai să mă uit. Da, e aici. Moarte cauzată de cuţit intrat în 
inimă din spate. Celelalte răni au fost minore. Nici una nu a fost mortală, dar 
au fost extrem de dureroase. S-ar părea că ucigaşului nostru îi place să se 
Joace cu victimele. 

- Probabil. Mulţumesc, Carol. Închise. 

- Joe? şopti Jane. 

O speria. 

- E în regulă. Doar că a apărut ceva de care trebuie să mă ocup. 

- Eve? 

- Nu. Cum să fie Eve? Abia ce ai vorbit cu ea. Era Carol de la secție. E 
vorba de o problemă de serviciu. 

- Problemele de serviciu nu te-au tulburat niciodată atât de tare. 

Era prea isteaţă, iar el prea cuprins de panică pentru a-şi ascunde frica. 
Se ridică de la masă. 

- Trebuie să dau două telefoane particulare. Tu mănâncă mai departe. 
Mă întorc repede. 

Ea se incruntă. 

- Bine. Dar ţi se răceşte friptura. 

- Am s-o încălzesc. Oricum nu mai putea să mănânce. Mâncarea era 
ultimul lucru din mintea lui. Mormântul. Raportul trimis lui Eve. George 
Capel. Sarcina lui Eve din Baton Rouge. Toate piesele se îmbinau. 

Iar tabloul pe care îl alcătuiau îl speria de moarte. 


- E încă destul de urât, chiar şi fără beţişoare. Galen lăsă capul într-o 
parte şi studie craniul aflat pe piedestal. Poate din cauza orbitelor goale. 
- Pleacă, Galen. 

- Nu, e 8 şi eşti aici de dimineaţă de la 6. E timpul să închizi prăvălia. 
Am de gând să te duc acasă şi să te hrănesc. Rick te-ar lăsa să munceşti toată 
noaptea. 

- Nu sunt gata de plecare. 

- Ai să poți să-l termini în seara asta? 

- Nici vorbă. Mai am de muncit 4 zile bune. Poate mai mult. 

- Atunci ţi-ar prinde bine puţină odihnă. Dacă tot nu e urgent. 

- Ba e urgent. 

- Nu pentru tine. Melton poate aştepta. 

El nu înţelegea. Când se apuca de treabă, urgenţa venea din interior. Era 
ca şi cum persoana pe care o reconstituia o îmboldea, îi şoptea: „Gaseşte-mă. 
Ajută-mă. Du-mă acasă.” 

- Ce culoare? Galen se tot uita la orbite. De unde să ştii ce culoare să 
foloseşti pentru ochi? 

- Nu ştiu. De obicei îi fac căprui. E culoarea de ochi cel mai des 
întâlnită. De ce te deranjează orbitele alea? 

- Am cunoscut un tip în Mozambic, care vindea droguri şi căruia un 
client rău îi scosese ochii. Individul se descurca surprinzător de bine, dar mie 
îmi dădea mereu fiori. 

- Înţeleg de ce. 

- Mă scotea din minţi. Urăsc mutilarea. Nimeni n-ar trebui să facă asta, 
nimănul. 

Eve se întoarse şi se uită la el. 

- Nu te-am mai văzut niciodată supărat. 

- N-ai vrea să mă vezi. Devin foarte rău. 

- Aşa ai fost şi cu „clientul” acela care se droga? 

Galen nu răspunse direct. 

- Nimeni n-ar trebui să fie lăsat să facă asta, repetă el. Zâmbi brusc. Ai 
făcut-o. M-ai ajutat să-mi amintesc de lucrul ăla urât şi acum sunt total 
deprimat. Trebuie să vii acasă ca să-ţi pot pregăti o masă bună şi să uit de asta. 
E o terapie. 

- Eu i-aş spune manipulare. Puse un prosop peste craniu. Dar de data 
asta am să-ţi fac pe plac. Poate că sunt puţin obosită. 

- Corect. Spală-te pe mâini şi s-o întindem. Galen se duse la fereastră şi 
se uită afară. Chiar ar trebui să vezi mai mult din Baton Rouge. E un orăşel 
grozav. 

- Am luat masa cu tine în ziua înmormântarii lui Marie. În ziua aceea am 
vizitat oraşul ore întregi. Şi n-am venit aici ca turistă. 

- Cineva trebuie să te tragă de mână. Viaţa nu înseamnă doar cranii cu 
orbite goale. 

- Nu mai sunt goale când le umplu. Eve se şterse pe mâini cu un prosop. 
Și nu sunt total dependentă de muncă. 

- Eşti pe aproape. Eu unul cred în oprirea pentru a mirosi trandafirii. 
Galen îi deschise uşa. Deşi cunosc mai bine oraşul New Orleans decat Baton 
Rouge. Aşa că o să mergem fără să ne grăbim şi am să-ţi spun istoria oraşului 
şi poate şi câteva fragmente din istoria şederii mele acolo. Poţi hotărî care 
dintre ele e mai distractivă. 

Poveştile lui Galen erau clar mai distractive şi ţineau tot drumul până 
acasă. 

- Chiar îl chema Marco Polo? întrebă Eve. Probabil glumești. 

- Nici vorbă. Spunea că mama lui i-a dat numele ăsta pentru că era 
destinat să fie un mare explorator. De fapt, se potrivea cu unul din ciudaţii 
care locuiau în Cartierul Francez. Ori de câte ori era acasă purta straie din 
secolul XIII si avea o afecţiune deosebită pentru prostituatele chinezoaice. Nu 
cred că la genul ăsta de explorare a Orientului se gândise mama lui, dar cine 
sunt eu să ... La dracu”! O smuci într-o parte şi trecu în faţa ei. Cine dracu” 
eşti? 

- Quinn. Joe ieşi din umbra intrândului unei uşi de alături. O să-ți 
confirme Eve, dacă te dai la o parte din faţa ei. 

Eve se uită la el uluită. 

- Joe? 

- Mai ştiu cum mă cheamă? Cred că ar trebui să-ţi fiu recunoscător. 

- Nu trebuia să vii. Nu te vreau aici. 

- N-ai lăsat nici o îndoială în privinţa asta. Dar sunt şi rămân aici. 

- Unde e Jane? 

- Jane e bine. E la mama ta. Soţul Sandrei şi micul Mike sunt în Oregon, 
la pescuit. Adevărata mamă a puştiului a fost din nou închisă pentru droguri şi 
ei s-au gândit pentru un timp să-l ducă în altă parte. Mama ta s-a bucurat c-o 
să aibă companie. 

Șocul fu înlocuit de supărare. 

- Ţi-am spus când am plecat că nu vreau să vii cu mine. Întoarce-te în 
Atlanta, Joe. 

- Scuze. Joe se întoarse spre Galen. Ce se petrece aici? 

- Nu-i treaba ta, spuse Eve. Du-te acasă. 

Joe se răsuci spre ea şi vorbele îi ţâşniră ca nişte gloanţe. 

- Ascultă. N-am de gând să dau buzna în locuinţa ta confortabilă de aici. 
Știu că nu mă vrei în aceeaşi casă cu tine. Dar rămân. Nu mă poți opri. Acum 
am venit şi am să-ţi spun câteva lucruri, după care tu sau Galen o să mă puneţi 
la curent cu ce se întâmplă aici. 

- Cred c-ar fi bine să-l invităm în casă, Eve, spuse Galen în timp ce 
descuia uşa. Nu pot să sufăr scenele în public. 

- El pleacă. N-o să fie nici o scenă. 

- Ba o să fie. În punctul ăsta sunt gata să dau foc întregului afurisit de 
district dacă nu obţin ce vreau. 

- N-am vrea să faci asta, spuse Galen. Tocmai îi spuneam lui Jane ce 
orăşel frumos e. 

- Oh, asta îi spuneai? murmură Joe. Eu aş fi bănuit cu totul altceva. 

- Aha. Deci aşa bate vântul? Galen deschise larg uşa. Intră, Quinn. Îmi 
dau seama că o să fie o discuţie interesantă. Privirea 1 se mută la Eve. Acordă- 
1 20 de minute, Eve. E clar că are de spus ceva ce poate ar trebui să auzim. 
Din ce am auzit despre el, nu e atât de prost să fi venit atâta drum fără motiv. 

- Nu vreau să ... Poate că era mai bine să termine o dată. Cunoştea 
expresia de pe faţa lui Joe. 20 de minute. Trecu pe lângă Joe şi intră în casă. 

- Mă întorc imediat. Galen urcă scara în fugă. Trebuie să verific etajul. 
Dacă vrei să te faci util, poţi să verifici parterul, Quinn. 

- Ai încredere în mine să fac asta? întrebă sarcastic Joe. Crezi că ... Dar 
Galen dispăruse. Joe se întoarse şi porni spre prima uşă pe stânga. Aici e 
bucătăria. 

- Sufrageria. Bucătăria e alături. 

Joe deschise uşa. 

- Rămâi aici. 

- Pe dracu”, rămân! Eve îl urmă prin sufragerie în bucătărie şi se uită la 
el în timp ce verifica cele două cămări, sufrageria şi pe sub masa din 
bucătărie. Nu-i corect să faci asta. Nu sunt pregătită să te văd, Joe. 

- Ai să fii vreodată? Trecu pe lângă ea în hol. Acela e salonul? 

Ea dădu din cap şi îl urmări verificând încăperea. 

- În regulă? Galen cobora scara. Acum că am terminat cu asta, presupun 
că nu vrei un pahar de vin sau o cafea, nu-i aşa? Mă gândeam eu că n-ai să 
vrei. Intră în salon şi se aşeză pe canapeaua îmbrăcată în pluş. Scuză-mă că 
stau jos în faţa ta, Eve, dar din privirea ta îmi dau seama că n-ai chef să te 
relaxezi. Se întoarse spre Joe. E zbârlită. Cred că ar fi mai bine să-i dai zor. 

- N-am nevoie de sfaturile tale. O cunosc pe Eve mai bine decât ai s-o 
cunoşti tu vreodată. Privirea lui nu se dezlipi o clipă de pe faţa lui Eve. Nu-i 
aşa? 

- Oare? Şi eu credeam că te cunosc. 

- Mă cunoşti. Doar că nu vrei să accepţi ce cunoşti, ce ai cunoscut 
mereu. Clătină din cap. La dracu”! În clipa de faţă nu mai are nici o 
importanţă. Trebuie să-ţi spun de Capel. 

- Cine e Capel? 

- George Capel. E doctorul pe care l-am mituit să-ţi trimită rapotul ADN 
pozitiv şi să-l facă pierdut pe cel adevărat. 

- Şi cel care mi-a trimis raportul adevărat. 

- N-a fost Capel. El n-ar fi făcut asta fără să încerce mai întâi să mai 
scoată nişte bani de la mine ... decât dacă cineva i-a dat o sumă enormă. Aşa 
că am început să investighez. Două zile Capel n-a apărut la muncă, ceea ce m- 
a făcut să cred că şi-a luat zborul. Buzele lui Joe se strânseră. Ştia că am să-l 
caut. Dar cineva trebuie să fi bănuit ceva. M-am dus la laboratorul ADN şi am 
pus nişte întrebări. Până la urmă am găsit pe cineva care si-a amintit de un 
ofițer de poliţie de la Forsythe Country, care ceruse să verifice dosarele lui 
Bonnie. Funcţionara era foarte supărată că nu le găsea. Întrebată de ofiţerul de 
poliţie cine se ocupase de caz, ea i-a spus că George Capel şi a încercat să 
aranjeze o întâlnire între cei doi. I-a răspuns că avea să vină altă dată , când 
dispunea de mai mult timp. În aceeaşi zi, doi vecini l-au văzut pe Capel cu un 
bărbat scund şi brunet. Au intrat în casa lui, au stat un timp, apoi au plecat 
iarăşi. În aceeaşi zi, un bărbat cu aceleaşi semnalmente I-a însoţit pe Capel la 
bancă. Funcţionara care l-a condus la subsol i-a spus că părea a fi bolnav. l-a 
spus acesteia că avea gripă. Părerea mea e că bărbatul care a fost în laborator a 
bănuit ceva necurat văzând că nu s-a găsit nici un dosar şi s-a hotărât să-l 
verifice pe Capel. A intuit că la mijloc erau bani murdari. Capel era suficient 
de transparent, şi cuiva destul de hotărât nu i-ar fi fost greu să-l facă să 
vorbească. Probabil că a fost forţat să meargă cu acesta acasă. Aşa că 
individul a avut posibilitatea să facă o percheziţie. Nici aici nu a dat de 
dosarul ADN. Atunci treaba a devenit serioasă. Cred că s-a irosit mult timp 
pentru a-l constrânge pe Capel să dezvăluie unde a ascuns dosarul. Și astfel a 
aflat că documentul respectiv este la bancă, unde au mers împreună şi l-au 
găsit. Nu e de mirare că arăta bolnav. Probabil că avea dureri cumplite. 

- Şi toate astea din cauza dosarului ADN a lui Bonnie? întrebă sceptică 
Eve. Nu are logică. 

- Faptul că acum două zile am găsit cadavrul lui Capel te convinge? 

Ochii ei se măriră. 

- Poftim? 

- Omorât? intrebă Galen. 

Joe dădu din cap. 

- Înjunghiat în inimă pe la spate. Pe corp avea multe alte tăieturi. 

- Mijloacele de convingere, murmură Galen. 

- Aşa m-am gândit şi eu. 

Eve clătină din cap ameţită. 

- De ce? 

- Pentru tine, spuse Joe. De ce ai venit aici? Ce te-a împins? 

- Ştii de ce am venit. 

- La dracu”, da, ştiu. Totul a fost foarte bine orchestrat. Profanarea 
mormântului era menită să trimită primul val de şoc. Apoi sosirea raportului 
ADN. O mişcare în doi timpi care te-a făcut să fugi cât mai departe de mine. 
Și n-a fost convenabil că aveai o slujbă care îți făcea cu mâna să vii aici? 

- Tu spui că omul ăla a fost omorât ca să vin eu aici? 

- Mai vrei şi alte dovezi? Urmele de încălțăminte de pe deal au fost 
lăsate de nişte pantofi de la o companie care distribuie foarte mult în statul 
ăsta. Ele duceau la urme lăsate de cauciucuri care sunt un element standard la 
Saturn. Am pus să mi se facă un portret-robot al bărbatului care l-a însoţit pe 
Capel acasă la el şi la bancă. Am verificat înregistrările făcute de camerele de 
luat vederi ale băncii, dar a fost prea deştept şi şi-a ferit faţa. Însă ambii vecini 
şi funcţionara de la bancă au fost de acord cu portretul-robot , aşa că m-am 
dus cu el la agenţiile de închiriat maşini de la aeroport. Bingo! Avis a închiriat 
un Saturn unui anume Karl Stolz din Shreveport, Louisiana. A plătit cu cartea 
de credit şi a fost foarte amabil cu funcţionarul. A returnat maşina şi s-a urcat 
într-un avion cu destinaţia Baton Rouge chiar în ziua în care i-ai spus lui 
Melton că primeşti slujba oferită de el. 

- Ai făcut o treabă bună punând totul cap la cap, spuse Galen. Presupun 
că ai dat de urma carți de credit. 

- Aparţinea într-adevăr lui Karl Stolz având adresa în Shereveport. Un 
caz tipic de identitate furată. În ultimele 6 luni, omul nu a plecat de acasă. 
Crede-mă, Eve, toate astea au fost menite să te atragă în Baton Rouge. Acum 
pleacă naibii de aici. 

Era incredibil. Şi totuşi ea îl credea. 

- Spui că omul ăsta a încercat să-mi distrugă viaţa şi a omorât pe cineva 
doar pentru a mă face să accept slujba asta? Încercă să gândească. Melton? 

- L-am sunat azi înainte să mă urc în avion. El neagă, fireşte, dar toată 
afacerea pare să conducă la el ... sau la un asociat de-al lui. 

- Mă miră că nu l-ai strâns cu uşa să mărturisească. 

- N-am avut timp. 

Eve clătină din cap. 

- Du-te acasă, Joe. Nu vreau să te implici. Dacă e vreo problemă, o 
rezolv eu. 

- Vrei să spui că nu mă vrei în viaţa ta. Ei bine, păcat. Nu eşti singura 
victimă aici. Cel care l-a omorât pe Capel, a făcut o treabă a naibii de bună şi 
mi-a dat şi mie viaţa peste cap. Acum ai de gând să-mi spui ce se petrece aici? 

- Nu. 

- Atunci, am să aflu singur. Se răsuci pe călcâie. Dacă te răzgândeşti, mă 
găseşti la Westin Hotel. 

- Stai puţin. Galen se ridică în picioare. Putem vorbi între patru ochi 
câteva clipe, Quinn? Eve, de ce nu te duci sus, să te odihneşti? 

- Galen, îl avertiză ea. 

- Nu tu îl implici. Eu. Am să profit de tot ajutorul pe care îl pot obține. E 
mai bine să aibă o ocupaţie ajutându-mă, decât să se vânture pe aici şi să-mi 
stea în drum încercând să descopere ceva fleacuri. Zâmbi. Poți totuşi să 
păstrezi distanţa. Lasă-mă pe mine să tratez cu el. 

- Nu vreau să rămână aici. 

- Eu vreau. Galen zâmbi. Aşa că dacă n-ai de gând să-ţi faci bagajele şi 
să te duci acasă, el rămâne. Nu aproape. Pe margine. Dar rămâne. Aşa că du-te 
să te odihneşti, şi am să-ţi prepar cina după ce pleacă Quinn. 

- Nu mă mai trata ca pe un copil. Nu îmi e foame şi am să fac ce-mi 
place. Eve ieşi cu paşi mari prin cameră şi urcă scara. La naiba, nu se 
aşteptase ca Galen să se intoarcă împotriva ei. Asta era o surpriză, dar nu un 
şoc atât de mare ca povestea pe care i-o spusese Joe. Părea imposibil ca cineva 
să recurgă la măsuri atât de diabolice pentru a o aduce aici. Omul ăla 
scormonise în cea mai dureroasă zonă a vieții ei şi se folosise de Bonnie 
pentru a o manipula. 

Un val de mânie o cuprinse. Nemernicul! Şi cum era cu povestea pe care 
1-0 spusese Melton? Cât era adevăr şi cât minciună? 

Marie şi Pierre Letaux? Fuseseră omorâţi pentru a o împiedica să facă 
reconstituirea? Ei unde se încadrau? Oh, nu ştia. Acum nu putea gândi. Era 
derutată şi mânioasă, iar şocul şi durerea pe care le simţise când îl văzuse pe 
Joe nu faceau decât să înrăutăţească lucrurile. 

Trebuia să-l facă pe Joe să plece din Baton Rouge. N-ar fi putut trăi în 
atomosfera asta de confuzie şi, în mod cert, n-ar fi putut lucra. 


8. 


Este evident că n-ai ajuns s-o cunoşti pe Eve atât de bine pe cât credeam, 
îi spuse Joe lui Galen când auziră uşa lui Eve trântindu-se. Nu trebuia s-o 
ameninţi. 

- Nu prea cred că eşti specialist în domeniul ăsta, spuse Galen. Ştii la ce 
mă refer? 

Joe se îmbăţoşă. 

- Ţi-a spus de raportul ADN? 

- Te deranjează, nu-i aşa? Nu, Logan mi-a povestit tot ce i-ai spus. Ai 
riscat mult. Schimbă subiectul. Vrei să ştii ce se petrece aici, sau nu? 

Joe rămase tăcut o clipă. 

- Da, vreau. 

- N-a fost prea dureros, nu-i aşa? 

Galen îl puse la curent cu evenimentele petrecute de la sosirea lui Eve în 
Baton Rouge. 

Când termină, Joe trânti o înjurătură. 

- De ce nu m-ai sunat? De ce nu mi-ai dat de ştire? 

- Logan m-a angajat, nu tu. Şi singurul mod în care puteam s-o fac pe 
Eve să mă accepte aici a fost să fiu de acord să nu-ţi spun nimic. Aşa că a fost 
vina ta. 

- Îmi face plăcere să-mi spui asta. 

- Antagonismul scoate întotdeauna la suprafaţă tot ce e mai rău în mine. 
Ai înaintat portretul-robot FBI-ului să vadă dacă pot găsi ceva? 

- N-au putut. 

- Aş vrea să văd şi eu schiţa. Omul care a dus-o pe Eve la spital în 
noaptea aia corespunde descrierii. Putem s-o arătăm personalului din camera 
de gardă. O ai aici? 

- Am mai multe copii la hotel. Am să-ţi dau una. Joe se uită în susul 
scării. Ea nu vrea să mă asculte. Nu poţi tu s-o convingi să nu mai rămână 
aici? 

- Am să încerc. O să fie foarte furioasă pe Melton dacă va crede că are 
legătură cu ceea ce i-ai povestit. Pe de altă parte, e captivată de reconstituire. 
A trebuit s-o iau cu forţa de acolo în seara asta. 

- La naiba, e clar că cel care se află în spatele acestei afaceri nu joacă pe 
mize mici. Un pas greşit şi ea ar putea fi ... Se întrerupse şi inspiră adânc. Nu 
suport să nu fiu aici ca s-o ajut. Treaba asta mă scoate din minţi. 

- Se vede, spuse Galen. Am să-mi dau toată silinţa. Între timp, dă-mi 
numărul celularului tău şi-am să te ţin la curent. 

- Vreau să fiu mai mult decât informat. 

- E tot ce pot să fac. Dacă dai târcoale pe aici, pândind, Eve o să 
explodeze. Crede-mă, am avut mare grijă de ea, şi am s-o fac în continuare. 

- N-am încredere în tine şi nu vreau ca tu să ... Joe îi îndesă în mână o 
carte de vizită cu numele şi numărul de celular, se întoarse şi porni spre ușă. 
Dacă nu-mi dai de ştire ce se petrece te fac bucățele. 

- Urăsc amenințările. Îmi ofensează firea blândă. 

- Pe naiba! 

- Ce să fac eu ca să nu mă las mai prejos? Galen zâmbi răutăcios. Să-ţi 
spun cât de bine am ajuns s-o cunosc pe Eve? Am schimbat puncte de vedere 
şi am depănat amintiri din trecut. Am mâncat împreună, am împărtăşit 
tristețea şi moartea. Am apărat-o şi am ţinut-o în braţe. 

- Nemernicule! 

- Cred că e suficient. Trecu pe lângă Joe şi se îndreptă spre bucătărie. 
Acum trebuie să pregătesc ceva de mâncare. 

Lui Joe îi veni să se ducă după el şi să-l strângă de gât. Galen se uită 
peste umăr şi clătină din cap. 

- Eu sunt scutul ei, Quinn. Scapă de mine şi ai să intri în rahat până la 
gât. 

Joe bombăni o înjurătură şi deschise uşa din faţă. 

- Oh, am uitat un lucru mărunt, spuse Galen. Acum două nopţi am fost 
gol-puşcă în dormitorul ei. Dispăru în bucătărie. 

Joe îşi simţi timpanele zvâcnind şi dădu să se ducă după el. Se opri şi 
inspiră adânc. Trebuia să-şi păstreze calmul. Galen voia să i-o plătească. Poate 
că mintea. 

Dar poate că spunea adevărul. N-avea încotro, trebuia să accepte. Dacă 
spunea adevărul şi Eve îl luase de iubit, asta era. Acum el unul era obosit. Şi 

avea nevoie de ticălos, ca Eve să rămână în viaţă. Nu putea să se atingă de el. 
Nu acum. 
Mai târziu. 


- Ţi-am adus un sandwich, spuse Galen când Eve îi deschise uşa. Ştiu că 
al spus că nu ţi-e foame, dar trebuie să mănânci ceva dacă vrei să-l termini pe 
Victor. 

- Nu-mi place să mi se comande, Galen, spuse ea cu răceală. Mai ales 
când e vorba de treburile mele personale. 

- Nu sunt numai treburile tale personale. Aici e vorba de viaţa ta şi am 
fost angajat ca să ţi-o protejez. Aşa că faci ce vrei cu Quinn, iar dacă eu am 
nevoie de el îl voi folosi. Puse tava pe noptieră. Logan mi-a spus că a fost 
puşcaş marin, pe lângă pregătirea de agent FBI si de poliţist. S-ar putea să fie 
util. 

- Nimeni nu-l foloseşte pe Joc. 

- Cu atât mai amuzant. Galen scoase din buzunar o sfoară cu clopoței de 
argint şi traversă încăperea spre balcon. Balconul ăsta mă deranjează. Şi am 
obosit să-l verific de două ori pe noapte. 

- Nu ştiam că faci asta. 

- Asta pentru că sunt foarte bun. leşi pe balcon şi legă şiragul de clopoței 
de două bare de fier forjat aflate la o oarecare distanţă una de alta, apoi trase. 
Imediat aerul nopţii se umplu de clinchetul clopoţeilor. Gata. Mulţumesc 
Domnului pentru invenția asta. Nu e o tehnologie avansată, dar sună frumos şi 
destul de tare ca să mă alerteze dacă avem vreun spărgător pisică. Se uită 
peste umăr cu un zâmbet răutăcios. Sau dacă Quinn se hotărăşte să joace o 
scenă a la Romeo şi Julieta. 

- Joe e prea pragmatic ca să facă pe Romeo. 

- Nu mi-a făcut impresia că e chiar atât de pragmatic. În seara asta 
fierbea, şi nu-i convenea deloc că sunt atât de aproape de tine. La început m-a 
amuzat, dar pe urmă a intrat în funcţie mecanismul meu de apărare şi mă tem 
că am fost cam răutăcios. 

- Ce-ai făcut? 

- Oh ... una, alta ... Mai trase o dată de şiragul de clopoței. Sună foarte, 
foarte frumos. Reveni din balcon, închise uşile şi le încuie. Mănâncă şi 
încearcă să dormi. Ştiu că ce ţi-a spus Quinn te-a tulburat. 

- Bineînţeles că m-a tulburat. Era înspăimântată. Mă simt ... violată. 
Ticălosul ăla s-a folosit de fetiţa mea şi a încercat să-mi controleze viaţa după 
cum îi convine. lar ce i-a făcut lui Capel ... 

- Mă mir că asta te deranjează. Ai uitat cât te-a manipulat. 

- Nu, e vorba de Joe. El l-a manipulat pe Capel şi pe mine. Când Joe îşi 
pune ceva în minte, să te opui lui e ca şi cum ai încerca să opreşti o tornadă. 

- Aşa am auzit şi eu. Galen porni spre uşă. Dar poate că eşti un pic cam 
prea dură cu el. 

- Tu nu ştii nimic, Galen. 

- Ai dreptate, dar asta nu mă împiedică să îmi spun părerea. Îi zâmbi şi 
deschise uşa să iasă. Noapte bună, Eve. Ai grijă să mănânci sandwich-ul ăla 
nemaipomenit cu şuncă şi o să mă preţuieşti dimineaţă. 

Ea clătină din cap. Galen era absolut imposibil. Se uită la sandwich fără 
entuziasm, dar îl luă şi începu să mănânce. El avea dreptate. Avea nevoie de 
forță. Nu doar ca să muncească, ci şi ca să treacă prin tot coşmarul ăsta care o 
înconjura. Trebuia să rumege bine ceea ce îi spusese Joe şi tot ce se 
întâmplase de când venise aici ca să poată lua o decizie. 

Probabil că trebuia să-şi facă bagajele şi să se întoarcă în Atlanta. 

Dar Victor aştepta. ÎL simţea chemând-o. Cu fiecare zi, se apropia tot mai 
mult de aducerea lui acasă. 

Trebuia să se gândească, însă lucrul ăsta îi era imposibil din cauza 
valului de emoţii stârnit de revederea lui Joe. 

Doamne, ce mult îşi dorea ca el să nu fi venit! 


Clopoţeii din balcon sunară încetişor. 

Eve înţepeni în pat, şi ochii îi fugiră către uşile de sticlă. 

- Stai acolo. Galen era la uşa dormitorului ei. Avem un musafir. Înaintă 
pe întuneric spre balcon. Şi nu unul prea deştept dacă tot mai încearcă după ce 
a auzit primele clinchete. 

- Ai grijă, şopti ea. Abia îl vedea pe întuneric, dar în acel moment uşa fu 
deschisă cu o smucitură şi el ieşi pe balcon. Auzind o bufnitură, femeia sări 
din pat şi fugi după el. 

Galen şi alt bărbat se luptau pe pardoseala balconului. 

Galen ridică braţul şi pumnul lui lovi în plin maxilarul adversarului său. 

Bărbatul căzu moale. 

- Şi nici prea priceput la bătaie, spuse Galen ridicându-se de pe el şi 
târându-l în dormitor. A fost floare la ureche să-l dau gata. 

Ea îl urmă în cameră. 

- Îmi pare rău că nu-l consideri demn de talentele tale, dar mi se pare o 
ameninţare serioasă când doi se încaieră în balconul meu. 

Bărbatul, care părea să aibă în jur de 45 de ani, avea trăsături pronunţat 
slave şi părul înspicat cu fire argintii. 

- L-ai rănit? 

- Nu, are maxilar de sticlă. Galen îl scotoci prin buzunare. Și e burtos. E 
într-o formă jalnică pentru genul ăsta de ... 

- La dracu”. Bărbatul deschise ochii căprui şi îl fulgeră din priviri pe 
Galen. Cred că mi-ai fărâmat toate oasele feţei. De ce dracu” ai făcut-o? 

- Mi s-a părut potrivit. Galen puse un genunchi pe pieptul bărbatului. Lui 
Eve nu-i plac bărbaţii care dau buzna în locuinţele particulare. Deschise 
portofelul bărbatului şi se uită la permisul de conducere. Bill Nathan, 47 de 
ani. Culoarea ochilor corespunde, dar greutatea nu. Are cu cel puţin 7 kg mai 
mult decât scrie aici. 

- M-am mai îngrăşat puţin când am abandonat fumatul. Privirea lui 
Nathan se mută la Eve. Vrei să-i spui ... ticălosului ăsta să se dea jos de pe 
mine ca să pot vorbi cu tine? 

- Mă numesc Sean Galen şi în situaţia în care eşti, nu poţi să îmi spui 
decât „domnule”. Galen termină percheziţia corporală. E curat. Îi întinse lui 
Eve o carte de vizită. Legitimaţie de presă. Lucrează la Times Picayune ... se 
pare. 

Nathna se uită urât. 

- Mă laşi să mă ridic? 

Galen îi aruncă lui Eve o privire întrebătoare. 

Femeia dădu din cap. 

- Poate n-ar trebui... Galen ridică din umeri. În fine, oricum nu reprezintă 
cine ştie ce ameninţare. Se ridică, îl trase pe Nathan în picioare, apoi îl 
împinse pe scaunul de lângă pat. Vorbeşte. Ce cauţi aici. 

- La naiba, sunt în misiune de salvare. Și nu-mi place să fiu azvârlit de 
colo-colo. 

- De ce balconul? 

- Nu ştiam dacă uşa din faţă e păzită sau nu. Crezi că îmi place să mă 
caţăr pe peretele unei case ca un personaj din benzi desenate? 

- În mod sigur nu e domeniul tău de specialitate, spuse Galen. 

- Lasă-l să vorbească, Galen, îi spuse Eve. Ce vrei de la noi, Nathan? 

- Pe termen scurt, vreau să vă salvez gâtul. Pe termen lung, sper la un 
Pulitzer. 

- Să ne salvezi de la ce? 

- De la terminarea reconstituirii. Nathan îşi pipăii uşor obrazul tumefiat. 
Doamne, am nevoie de o țigară! 

- Spui că terminarea reconstituirii este periculoasă? 

- Aşa cred. Dacă terminaţi, n-or să mai aibă nevoie de voi, şi s-ar putea 
să ştiţi prea multe. 

Galen înălță sprâncenele. 

- Aşa crezi tu? 

- Cum aţi auzit. Nu pot să mă uit într-un glob de cristal ca să ştiu ce vor 
face. Încă mai fac săpături. Deocamdată nu ştiu ce dracu’ se întâmplă. 

- Este evident că ştii mai multe decât noi, spuse Eve. Cine sunt „er? 

- Cabala. 

- Sună ca un sobor de vrăjitoare, spuse Galen. 

- Nu-i amuzant. Nathan îi aruncă celuilalt o privire otrăvită, înainte de a 
se întoarce spre Eve. Nu crezi că am fost tentat să te las să termini 
reconstituirea astfel încât să aflu la al cui craniu lucrezi? Dacă nu termini, risc 
să pierd articolul. 

- Atunci de ce ai făcut-o? 

EI se strâmbă. 

- Etica. Otrava vieţii mele. 

- Interesant, murmură Galen. 

- Adevărul gol-goluţ. 

Femeii 1 se păru că sesizează în răspunsul bărbatului o notă de 
sinceritate. 

- De unde ştiai că lucrez la craniu? 

- Nu ştiam. Am urmărit craniul şi am supravegheat biserica. Și nu sunt 
singurul. Era să mă împiedic de alți doi tipi în apropierea bisericii. 

- Paznicii. Sunt 4, uneori 5 , spuse Galen. Şi mult mai pricepuţi decât 
tine. 

- Eu sunt jurnalist, nu bandit. 

- Cum ai luat urma craniului? întrebă Eve. 

Mă rog, nu l-am urmărit efectiv. Etienne mi-a spus că avea să fie dus la 
biserică. 

- Etienne? 

- Etienne Hebert. Inspiră adânc. Uite ce e, dacă nu-mi daţi o ţigară, pot 
să primesc măcar o ceaşcă de cafea? Am nevoie de cofeină. 

- Nu e o întâlnire protocolară, spuse Galen. Mai întâi să auzim ce ai de 
spus. 

- Pentru Dumnezeu, dacă nu aveam de gând să vă spun tot ce ştiu, n-aş 
mai fi venit aici în noaptea asta. Aşa cum ai subliniat, nu sunt prea priceput la 
furişat. 

- Adevărat. Dar ai putea fi spion. 

Eve se hotărî. 

- O să mergem la bucătărie să bem o cafea. Se pare că i-ar prinde bine 
una. 

Galen ridică din umeri. 

- Cum vrei. Se dădu la o parte, lăsându-l pe Nathan să se ridice, şi se 
îndreptă spre uşă. Sper să nu regreţi, Eve. 

- O ceaşcă de cafea? Femeia ieşi după ei în hol. L-ai cam şifonat, şi 
trebuie să răspundă la nişte întrebări, şi ar fi bine să fie în largul lui când o va 
face. 


10 minute mai târziu turna cafeaua aburindă în ceaşca lui Nathan. 

- Cine e Etienne Hebert? 

- Nu cred că e valabil timpul prezent când vorbim despre el. Nathan 
sorbi din cafea şi scoase un oftat adânc de satisfacție. Cred că Jules l-a omorât. 
Dar s-o iau cu începutul. În urmă cu vreo lună am primit un telefon la birou de 
la un bărbat pe nume Etienne Hebert. Spunea că ştia ce se întâmplase cu 
Harold Bentley şi că aceasta era partea cea mai interesantă a poveștii. Mi-a 
cerut să ne întâlnim în afara New Orleans-ului, într-o baracă mică pe 
Mississippi, unde se vând crabi. 

- De ce tu? 

- De unde dracu” să ştiu? Poate pentru că eu am scris despre dispariția 
lui Bentley. Oricum, ne-am întâlnit. Era un tip solid, nu avea mai mult de 21 
sau 22 de ani, şi părea cam tâmpiţel la prima vedere. După ce am stat de vorbă 
cu el un timp, mi-am dat seama că era mai deştept decât crezusem. Doar că se 
frământa şi se simţea vinovat că vorbea cu mine. Avea un frate mai mare, 
Jules, şi nu voia să-l bage în belea. Era evident că îl venera. Etienne era un 
simplu pescar, dar Jules era deşteptul familiei. Era singurul care făcuse 
facultate. Se strâmbă. Poate ar fi fost mai bine să nu fi făcut. Era în primul an 
la Tulane când l-a recrutat Cabala. 

- Ce e Cabala? 

- O organizaţie secretă înfiinţată la începutul anilor 1900. 

- Organizaţie secreta? repetă Galen. Fu serios! 

- N-as putea fi mai serios. 

- Şi asta se numeşte Cabala? Pentru Dumnezeu, trebuie să fie complet 
lipsiți de imaginaţie. 

- Au numit-o aşa, pentru că membrii ei sunt cooptați din eşalonul de vârf 
al altor organizaţii. Nathan făcu o grimasă. Şi se consideră societatea secretă 
absolută. 

Galen pufni dispreţuitor. 

- Aşa am reacţionat şi eu până mi-am făcut temele, spuse celălalt. În 
lume există sute de organizaţii secrete şi nu se putea să nu existe şi în Statele 
Unite. Masonii liberi, Camarazii ciudaţi, Craniul şi oasele... Studie faţa lui 
Eve. Ştiu. Totul sună destul de caraghios ... până studiezi listele cu membrii. 
Ştiţi că atât George Bush cât şi George W. Bush fac parte din Craniul şi 
oasele şi singurul comentariu al lui W. Bush a fost că nu poate să vorbească 
despre asta? 

- Şi ce-i cu asta? Presupun că nu există nici o dovadă că organizaţia 
„Craniul şi oasele” e implicată în activităţi nelegiuite? 

- Nici o dovadă. Dar organizaţia are membrii şi în posturi de conducere 
la CIA şi pe Wall Street şi practic la toate nivelurile lumii de afaceri. Şi nu 
numai Craniul şi oasele. Comisia trilaterală şi Comitetul pentru relaţii externe 
au fost întotdeauna influente. Grupul Bilderberg se presupune a fi atât de 
puternic încât poate influenţa singur politica mondială. Cariera lui Margaret 
Thatcher s-a propulsat ca o rachetă după participarea acesteia la o întrunire 
Bilderberg. Acelaşi lucru s-a intâmplat şi cu Tony Blair după ce a fost invitat 
la o întrunire în Vouliagmeni, Grecia. În 1991, David Rockefeller l-a invitat 
pe guvernatorul de Arkansas, Bill Clinton, la o întrunire în Baden-Baden, 
Germania. 

- Stai puţin. Eu îi respect pe Bill Clinton şi pe Tony Blair. 

- Si eu. Nu îi acuz. Încerc doar să-ţi arăt ce influenţă poate să aibă o 
organizaţie secretă. Probabil că marea majoritate a membrilor acestora habar 
n-au de activitățile organizaţiilor şi grupurile de elită. Nici eu nu ştiu, de fapt, 
ce grupuri fac parte din Cabala. Poate nici unul din cele pe care le-am 
menţionat. Sau poate toate. Ridică din umeri. Etienne nu ştia câte societăți 
secrete sunt implicate. Ştia numai ce îi spusese Jules, şi anume că în Cabala 
era comprimat eşalonul cel mai înalt din mai multe organizaţii, şi aceşti 
membri de elită se foloseau de societăţile lor pentru a influenţa economia 
mondială. 

- Cum? 

Nathan ridică din umeri. 

- De unde dracu” să ştiu? Dar nu vi se pare ciudat că preţurile la benzină 
au urcat atât de mult în ultima vreme când nu a fost penurie de petrol? 

Eve fusese la fel de supărată ca toți ceilalți de acea scumpire a benzinei 
la pompă. 

- Cum puteau să facă asta? 

- Foloseşte-ţi imaginaţia. Se presupune că în Cabala întră membri ai 
OPEC, agenţi de bursă care fac jocurile pe Wall Street şi experţi japonezi în 
computere. 

- Se presupune? Nu ajunge. Mie dă-mi nume. 

- Dacă ştiam cine, crezi că aş mai fi fost aici? Aş fi fost acasă în New 
Orleans scriindu-mi articolul. Nathan le cercetă feţele. La naiba, e adevărat. 
Ce să vă mai spun? Am urmărit bursa înainte şi după anunţul Greenspan. 
Întotdeauna a existat o activitate febrilă din partea aceloraşi cercuri bancare, şi 
s-au făcut averi de îndată ce a apărut anunţul. Ei ştiu ce o să se întâmple 
înainte de a se întâmpla. Societăţile secrete ne-au îmbibat trecutul şi prezentul. 
Ele au putere în toate cercurile. Aproape toţi preşedinţii Americii din secolul 
XX au fost masoni. La dracu”, ceremonia de investitură a lui George 
Washington a fost masonică. Consilierii lui Lyndon Johnson făceau parte din 
Consiliul de relaţii externe când el a făcut să i-a amploare războiul din 
Vietnam. Primul negociator de pace în Bosnia a fost lordul Carrington, 
preşedintele Grupului Bilderberg. Nathan inspiră adânc. Bine, nu luaţi ca 
literă de evanghelie ce vă spun, dar analizaţi posibilitatea să fie adevărat. Când 
se adună oamenii cu putere, e firesc să încerce să sporească acea putere. 
Lucrează în umbră şi în culise, pentru că dacă publicul ar şti că e manipulat, ar 
urla până la cer. Aşa e încă de pe vremea primelor societăţi secrete din Egipt 
şi Samaria, înaintea erei noastre. Cabala a lucrat decenii întregi să ţeasă o 
pânză de păianjen fantastic de puternică, şi n-are de gând să lase ca acea 
putere să fie pusă în pericol. 

Galen ridică din umeri. 

- Nu văd cum o organizaţie compusă din figuri atât de puternice şi de 
renumite se poate întâlni fără a atrage atenţia. 

-De obicei nu se intâlnesc. Comunică prin mesageri, şi mai nou, prin 
internet. Singura excepţie e atunci când apare ceva cu adevărat important, şi 
trebuie să se adune pentru a realiza o majoritate evidentă. Când se intâlnesc, 
programează întâlnirea într-un aşa moment şi în aşa loc încât pare firesc să fie 
cu toţii prezenţi. O nuntă regală, de exemplu. După spusele lui Etienne, ultima 
întâlnire a fost la Olimpiada de vară. Nimeni nu a bănuit că erau acolo pentru 
altceva decât să-şi încurajeze echipele naţionale. 

- Şi Etienne a fost recrutat în Cabala? 

- Nu, fratele lui a încerat să convingă Cabala să-l accepte, dar ei nu l-au 
considerat un material bun. Toţi vedeau în Jules o piatră prețioasă. Etienne 
spunea ca lui Jules i s-a spălat creierul până a ajuns să creadă că tot ce spunea 
ŞI făcea Cabala era corect, că era nevoie de o mână călăuzitoare puternică 
pentru a păstra pacea şi statul de drept. A devenit specialistul lor în trucuri 
murdare. 

- Asasin? 

- Da. A fost antrenat la o şcoală de terorişti din Libia; dar şi-a 
îmbunătăţit propriile tehnici. A devenit expert şi lucra de 10 ani pt Cabala 
când a fost omorât Bentley. 

- Omorât? Eşti sigur? 

- Etienne mi-a spus că era aici când s-a întâmplat şi n-am nici un motiv 
să cred că m-a minţit. 

- Parcă spuneai că n-a fost acceptat de Cabala. 

- Dar Jules avea încredere în el şi l-a luat într-o serie de misiuni. Etienne 
nu a constituit o problemă pentru Jules până la cazul Bentley. Ceva l-a 
deranjat în legătură cu asasinarea acestuia. 

- Ce? 

- N-a vrut să-mi spună. Mi-a spus doar că n-a fost un lucru bun şi că ce 
Cabala făcea era rău. Nu-i plăcea crima şi nu i-a plăcut nici să aducă scheletul 
înapoi, 2 ani mai târziu. Trebuie că treaba l-a îngrijorat serios, dacă l-a făcut 
să o rupă cu un frate pe care până atunci îl urmase orbeşte. 

- Dar nu suficient ca să intre în detalii. 

- Încă mai spera să-l facă pe fratele său să se răzpândească în privinţa 
Cabalei si voia să se folosească de mine ca de o plasă de siguranţă în caz că nu 
reușea. Spunea că cineva trebuie să ştie despre Cabala şi să-i oprească. Spunea 
că trebuie să ne grăbim. Făcu o pauză. Era îngrijorat de ceva legat de un ordin 
pe care trebuia să-l execute Jules în Boca Raton. Spunea întruna că trebuie să-i 
oprim înainte de 29 octombrie. 

- De ce? 

- Atât mi-a spus. M-am gândit că poate e o întrunire a Cabalei, dar nu e 
programat nici un eveniment care să le ofere un pretext de a se afla în Boca 
Raton la data aceea. Aşa că s-ar putea să aiba legătură cu Bentley. Nathan se 
strâmbă. Totul e o bănuială. Am fost frustrat ca dracu”. El mi-a spus că o să 
aducă scheletul aici, dar nu şi când sau de ce. Mi-a spus c-o să mă sune după 
ce scheletul o să fie depus în biserică. Nu m-a sunat. 

- Nu există nici un schelet, spuse Eve. Numai un craniu. 

- Serios? Nathan se încruntă. El vorbea de un schelet. Mă întreb ce s-a 
întâmplat cu ... 

- Un schelet are infinit mai multe posibilităţi de stabilire a ADN-ului, 
spuse Galen. Craniul nu are nici dinţi. Opera lui Etienne? 

- S-ar putea, spuse Nathan. Dacă da, îmi închipui că Jules a fost negru de 
supărare. L-am avertizat pe Etienne să fie atent. Furtul unui schelet nu-i o 
bagatelă. 

- Dar n-ai încercat să-l opreşti. 

- Eu sunt reporter, şi totul promitea să fie un articol grozav. Nu mă simt 
vinovat ca-mi fac meseria. lar Etienne nu era nici pe departe curat ca lacrima. 
Zâmbi cu tristeţe. Dar, din nefericire, am conştiinţă când în joc sunt vieți 
omeneşti. De asta mă aflu aici. 

- Ţi-a luat cam mult până să te hotărăşti să ne avertizezi, spuse Galen. 

- Trebuia să mă gândesc bine. Ăsta e adevărul. Apoi am citit despre 
moartea lui Marie Letaux şi din articol reieşea că şi doamna Duncan a fost 
doborâtă de aceeaşi toxiinfecţie alimentară. Am încercat să-mi spun că poate a 
fost un accident. Dar când a murit şi Pierre Letaux ... Prea multe coincidente, 
ținând cont de ce îmi spusese Etienne. Am rumegat povestea un timp, apoi am 
hotărât că nu puteam să aştept până termini reconstituirea. A trebuit să-mi risc 
articolul. Aşa că fă-ţi bagajele şi cară-te naibii de aici. 

Galen se uită la Eve. 

- Nu-i o idee rea. 

- ÎI crezi? 

- Suficient. Dovezile se adună şi nu-mi place. Ținând cont şi de ce ne-a 
spus Quinn în seara asta, cred că ar fi prudent să ne strângem cortul şi s-o 
întindem. 

Nici ei nu-i plăcea. Povestea lui Nathan despre organizațiile secrete care 
controlau viața de zi cu zi a oamenilor era atât înspăimântătoare, cât şi 
neverosimilă. Şi la fel era şi faptul că fusese ademenită în slujba asta de către 
Melton, care putea să fie mână în mână cu bărbatul care se folosise de moartea 
fiicei ei ca de un instrument. Gândul îi provocă un val de furie. 

- Eve? 

- Mă gândeam. Galen avea dreptate. Fie că exista sau nu Cabala, 
dovezile unui soi de conspirație se adunau. Moartea lui Capel şi ai celor doi 
Letaux ar fi trebuit să fie îndeajuns. Dar obsesia ei de a-l termina pe Victor o 
împiedicase să recunoscă. 

Victor. 

- Plecăm de aici, spuse ea. Dar nu las craniul. Victor vine cu noi. 

- Poftim? întrebă Nathan. De ce? 

- Pentru că vrea să-l termine, spuse Galen. Şi-ncep să vreau să facă tot ce 
poate ca să le dea cu tifla nemernicilor ăia. Eve, nu putem avea încredere în ce 
ne-a spus Nathan până nu-l verific, dar oricum trebuie s-o ştergem de aici. 

- Şi îl luam şi pe Victor cu noi, spuse Eve. Nu renunţ la el, până ma 
hotărăsc ce o să facem. 

Nathan clătină din cap. 

- ÎI furaţi, de fapt? 

- Doar îi împrumutăm craniul puţin. Până mă hotărăsc, e al meu. E la 
alegerea mea ce se întâmplă cu Victor. Nu a lui Hebert sau a lui Melton sau a 
vreunei organizaţii secrete. Lasă-i să alerge şi să se omoare între ei. Nu se vor 
folosi de Victor în planurile lor. Se uită la Galen. S-ar putea ca biserica să fie 
încuiată la ora asta, Galen. 

- Îmi sugerezi să dau o mică spargere? 

- Te-ai descurcat destul de bine acasă la Marie Letaux . Să fie biserica o 
problemă? 

- Nu, spuse Galen. De ce ai nevoie din camera de lucru? 

- De Victor. De uneltele mele, de învelitoare de piele a craniului, de 
cutia cu ochii de sticlă. Rick e întotdeauna la biserică dimineaţa când ajung 
acolo, Galen. Dacă e acolo, nu vreau să păţească ceva. 

- Am să ţin minte, dar s-ar putea să facă şi el parte din povestea asta, să 
ştii. 

Ea nu voia să creadă aşa ceva despre Rick. 

- Şi s-ar putea să nu facă. Poate că nu ştie nimic despre asta. atâta timp 
cât nu suntem siguri că povestea e adevărată, nu vreau să pățească ceva. 

- Laşi în seama mea unde mergem? 

- Spuneai că sarcina ta e să furnizezi ce e nevoie. Furnizează. 

- Luarea craniului e o greşeală, spuse Nathan cu hotărâre. Dacă fugiți şi 
vă ascundetți, s-ar putea ca până la urmă ei să abandoneze căutarea. Dar dacă 
luați craniul, vă vor căuta şi în gaură de şarpe, pentru că vor bănui că știți 
ceva. De ce nu mă ascultați? 

- Pentru că nu avem nici o dovadă ca nu eşti altceva decât un spărgător 
cu maxilar de sticlă. 

Dar disperarea lui Nathan era foarte convingătoare şi Eve simți un 
puternic val de panică. 

- Te ascultăm în anumite limite. De asta plecăm din Baton Rouge. Îmi 
fac bagajul şi am să fiu gata de plecare când te întorci, Galen. 

Nathan oftă. 


96 


- Aş putea să te ajut la împachetat. 

- Ba nu, tu vii cu mine, spuse Galen. Nu te las singur cu Eve. 

- Pentru Dumnezeu, după tot ce v-am spus, cred că merit puţină 
încredere! 

- Vorbele n-au valoare. Încrederea se câştigă. Va trebui s-o dovedeşti. 

- Riscându-mi gâtul la biserică? 

- Un mod la fel de bun ca oricare altul. Galen se uită peste umăr la Eve. 
Stii să mânuieşti o armă? 

- Da. 

- E una în sacul meu. la-o. Nu-mi place că te las singură în casă. 

- Atunci, lasă-mă să rămân şi eu! spuse Nathan. 

Galen îl ignoră. 

- Grăbeşte-te, Eve. S-ar putea să nu avem timp deloc când mă intorc. 
Trebuie să iau câteva obiecte din dulapul de bucătărie, şi pe urmă eu şi Nathan 
ne vedem de drum. Ai grijă cât eşti singură. 


9. 


Unde erau? De ce nu mai veneau? 

Eve se uită neliniştită în noapte, dar nu vedea decât silueta întunecată a 
bisericii. 

Plecaseră de mai mult de 30 de minute. Ar fi trebuit să se întoarcă până 
acum. 

Doar dacă nu păţiseră ceva. 

Nu trebuia să se gândească la asta. Galen era prea deştept ca să se lase 
prins, iar ea nu auzise nici un zgomot de încăierare de când stătea în balcon. 

- Să mergem. 

- Se răsuci în loc şi îl văzu pe Galen venind spre ea. Sau cel puţin credea 
că era Galen. Era murdar de noroi, iar hainele ude i se lipeau de corp. 

- Ce-ai pățit? 

- Nici o zecime din ce ar fi trebuit să păţească, spuse cu amărăciune 
Nathan în timp ce întra în cameră. Şi el era ud şi plin de noroi. E cel mai 
nebun ticălos pe care l-am întâlnit vreodată. M-a făcut să trec înot afurisitul 
ăla de braţ al râului. 

- Poftim? 

- Am fi fost localizaţi dacă mergeam pe pod, spuse Galen. Mi s-a părut 
cel mai simplu mod de a evita neplăcerea. 

- Simplu? se stropşi Nathan. M-a împins în apă. Dacă nu ştiam să înot? 

- Apa era destul de mică pentru a o trece cu piciorul. 

- Ba nu era, spuse revoltat Nathan. Şi cum e cu mocasinii de apă şi 
aligatorii ... şi mai ştiu eu ce ne pândea în mizeria aia urât mirositoare? 

- Nu te mai văita, nu te-au muşcat decât ţânţarii. Ar trebui să te bucuri că 
te-am lăsat să stai pe mal, în loc să intri cu mine în biserică. Se duse la baie, 
luă două prosoape şi îi aruncă unul lui Nathan. Şterge-te. N-avem timp să 
facem duş. 

- L-ai luat pe Victor? întrebă Eve. 

El se uită mirat la ea. 

- Bineînţeles. Tot ce mi-ai cerut să aduc este jos, lângă uşa din spate. 
Victor e în siguranţă. L-am ambalat bine ca să nu ia apă când m-am întors 
înot. Am avut grijă de el. Nathan a cărat celelalte lucruri. 

- N-au fost probleme? 

Galen clătină din cap. 

- Minţi, spuse acru Nathan. Am văzut un paznic intrând în biserică după 
tine. N-a mai ieşit. 

- Ba nu mint. Galen îi aruncă o privire supărată. N-am făcut decât să evit 
un incident care s-o tulbure pe Eve. Am spus adevărul. Paznicul n-a fost o 
problemă. L-am anihilat înainte să alerteze pe cineva. 

- L-ai anihilat? 

- Fii liniştită, n-a fost Rick. Să mergem. Trebuie s-o întindem de aici 
înainte să se descopere dispariția craniului. 

- E nebun, îi spuse bombănind Nathan femeii. Puteam să fim mâncaţi 
din cauza ticălosului. Se uită bătăios la Galen. Trebuie să fac un duş. 

- N-avem timp. Mergi aşa cum eşti sau nu mergi deloc. Ai venit singur 
până aici, poți să pleci tot singur, dacă vrei. 

- Ca să-l găsească pe acest Jules Hebert? întrebă Eve. 

- Trebuie să se ţină de program. Mama spunea mereu că ce-o fi , o fi. 

- Am obosit de ce spunea mama ta. Cred că inventezi după cum îți 
convine. Eve porni spre uşă. Îl luăm cu noi. 

Galen dădu din umeri. 

- Dacă insişti ... Dar amândoi mirosim ca dracu”, şi îţi dai seama ce 
duhoare o să fie în maşina aia. Trecu pe lângă ea şi cobori în grabă scara 
înaintea ei. leşim pe uşa din spate şi ajungem la maşina parcată în crângul de 

98 


chiparoşi la câteva sute de metri de casă. Se opri la uşa bucătăriei. Rămâi aici 
un minut. Mă întorc imediat. 

- Unde te duci? 

- Am verificat zona. Paznicii sunt mai toţi pe râu, la biserică, dar unul e 
puţin mai încolo pe malul braţului şi supraveghează casa. N-am avut timp să 
mă ocup de el când m-am dus după craniu. Se uită la Nathan. ŞI, în plus, ăsta 
făcea prea mult zgomot văicărindu-se. Am avut noroc că am reuşit să ne 
întoarcem fără să ne vadă cineva. 

- Încercai să pleci ... 

- Fiți pregătiţi. Galen ieşi pe ușă şi o luă pe lângă casă. Şi ţineţi pumnii 
strânşi să nu-l găsească pe paznicul ăla din biserică. 


- Haideţi. Mişcaţi-vă. Galen apăru la uşă câteva minune mai târziu. 
Suntem în criză de timp. 

- Paznicul? 

- Am avut grijă de el. O luă la fugă când se apropiară de crângul de 
chiparoşi. Pentru paznicul din biserică trebuie să ne facem griji. Au trecut 
aproape 15 minute . Cineva se va duce să-l caute. 

Eve se opri brusc. Maşina maro închiriată de Galen nu era parcată acolo 
aşa cum se aşteptase ea. În locul ei era un Lexus cenuşiu ultimul model. 

Lângă ea stătea Joe Quinn. 

Eve se răsuci spre Galen. 

- Ce dracu” se petrece? 

- Eu, spuse răstit Joe. Urcaţi în maşină şi s-o întindem de aici. 

Eve îl ignoră. 

- Tu l-ai chemat, Galen? 

- Sigur. Înainte să mă duc la biserică. Ţi-am spus că s-ar putea să am 
nevoie de el. Nu pot să fiu peste tot în acelaşi timp. Deschide portbagajul, 
Quinn. Puse bagajele înăuntru. El e Bill Nathan. Urcă pe bancheta din spate, 
Nathan. Se întoarse spre Eve. Tu stai unde vrei, dar Quinn merge cu noi. L-am 
invitat în călătorie. 

- Îţi depăşeşti atribuţiile, Galen. 

- E un obicei de-al meu. Îi deschise portiera din spate. 

- Pentru Dumnezeu, n-am să te contaminez! spuse cu asprime Joe. Urcă 
în maşină. 

Femeia ezită, apoi urcă în maşină , pe bancheta din spate, lângă Nathan. 

- Nu-mi place asta, Galen. 

- Regret. Se uită peste umăr la biserică în timp ce urca pe scaunul din 
dreapta şoferului. Nici o mişcare, încă. Doamne, avem noroc! Să mergem, 
Quinn. 

Joe urcă la volan. 

- Unde mergem? 

- Ia-o spre sud. Am o casă puţin mai la nord de New Orleans. Acolo ar 
trebui să fim în siguranţă un timp. 

- N-or să ne caute acolo? 

- Când ai meseria mea, nu vrei ca toată lumea să ştie unde ţi-e casa. 
Coşmelia e ascunsă destul de bine. 

- Nu fi atât de încrezător, spuse Nathan. Jules Hebert are Cabala în spate 
şi asta deschide o grămadă de uşi. 

- Dacă această aşa-zisă Cabala chiar există. Oricine poate găsi pe 
oricine, dacă dispune de timp. Dar s-ar putea să avem un respiro suficient ca 
Eve să-l termine pe Victor. 

- Poate. 

- Porneşte, Quinn, spuse Galen. Tipul ăsta mă deprimă. 

Joe stătea ţeapăn la volan; nu s-ar fi întors s-o privească pe Eve pentru 
nimic în lume. 

La rândul ei, Eve încerca să pară indiferentă, uitându-se pe geam sau 
pălăvrăgind cu Nathan. Galen nu o ajuta deloc. Pe tot parcursul călătoriei 
fusese neobişnuit de tăcut, cu excepţia câtorva indicaţii de traseu date 
şoferului. Aşa că Eve putea sta liniştită să se gândească la Joe, privindu-l pe 
ascuns ore în şir. 

Se simţea prost că stătea în spatele lui şi nu alături, cum se obişnuise de- 
a lungul anilor petrecuţi împreună, la început ca prieteni, apoi ca iubiţi ... 

Ilubiţi. 

Doamne, ce mult îi plăcea s-o atingă. Simpla amintire a ultimelor clipe 
de dragoste petrecute împreună o făceau să vibreze din tot corpul. Chiar şi 
momentele de după ce făceau sex îi erau dragi, felul în care o îmbrăţişa ca şi 
când ar fi fost lucrul cel mai de preţ de pe lume ... Întotdeauna o făcuse să se 
simtă în siguranță... 

Încercă să-şi desprindă privirea de la el. Viaţa nu înseamnă doar sex. 
Mai e nevoie de încredere, de sinceritate. 

De când se întorseseră din Arizona, în urmă cu doi ani, nu se dezlipise 
de patul lui Joe. Era normal să fie obişnuită cu corpul lui, cu felul în care 
făceau sex. Asta nu înseamnă că nu putea trăi fără el. Mai bine ar ieşi naibii 
odată din maşina aia blestemată. 

Acum, gata. Era cazul să se gândească ce o să facă după ce ajunge la 
casa lui Galen. Erau multe treburi de rezolvat. Ce-ar fi mai bine pentru Jane şi 
maică-sa? Mai bine s-ar gândi la asta decât la Joe. La dracu”, ce-ar fi mai bine 
pentru ea? 

O oră mai târziu, Galen indică o poartă uriaşă din fier forjat a unui gard 
de fier la fel de uriaş. 

- Întoarce acolo. Casa e după cedrii ăia. Apăsă pe un buton de la breloc 
şi poarta se deschise. Slavă Domnului că am ajuns. N-a fost cea mai relaxantă 
călătorie pe care am făcut-o în viaţa mea. Puteam să tai aerul cu cuțitul. 

- E numai vina ta. Eve îi mulţumi în gând lui Dumnezeu că drumul se 
sfârşise şi se aplecă în față pentru a arunca o privire la casa uriaşă cu două 
etaje, de culoare galben-bej şi cu stucaturi. Pentru Dumnezeu, e un conac! 

- I-am făcut proprietarului o ofertă pe care n-a putut s-o refuze, spuse 
Galen în timp ce înaintau pe aleea şerpuitoare spre cele două uși sculptate şi 
înalte. Mi s-a părut potrivită. 

- Sper să nu avem de-a face cu Mafia, spuse Eve. Asta îmi mai lipsea în 
clipa de faţă. 

- Glumeam, spuse Galen. Slujba mea îmi aduce bani frumoşi şi l-am pus 
pe Logan să investească în locul meu. Am ceva bănişori de zornăit. 

- Ceva mai mulţi, spuse Quinn sec. Mă întreb de ce mai muncești? 

- Când creşti în mahala n-ai niciodată bani destui ca să te simţi în 
siguranţă. Gazda cobori din maşină şi deschise portiera din spate. Dar am 
încercat să mă opresc acum vreun an şi n-am suportat. Mă plictiseam de 
moarte. Mi-am făcut de lucru, ba chiar m-am apucat şi de alpinism. Când mi- 
am luxat glezna, am hotărât că sunt un caz trist şi m-am întors la muncă. Mi s- 
a părut cel mai sănătos. O ajută pe Eve să coboare din maşină. Te simţi bine? 

- Grozav. 

- Eu nu, spuse Nathan. Put, sunt murdar şi cred că m-au muşcat 
hpitorile. 

- Serios? Sprâncenele lui Galen se ridicară. De vreun loc interesant? 
Dacă te-au atacat lipitorile, atunci probabil că mai sunt încă pe tine. Vrei să te 
ajut să le dezlipeşti? 

Nathan îl fulgeră cu privirea. 

- Ţi-ar plăcea, nu-i aşa? 

- Nu fi acru. Ai să supravieţuieşti. Mă îndoiesc că ai lipitori pe tine. 

- Eşti specialist? 

- Sigur. Deşi mă pricep mai bine la traversarea râurilor pline de piranha. 

Nathan pufni dispreţuitor. 

- Nu mă crezi? Râul se trece întotdeauna noaptea când piranhiile 
dormitează şi trebuie să te fereşti de docuri ... 

- Nu vreau să mai aud de piranhu. Vrei să descui blestemata aia de uşă? 

- Încercam doar să te intruiesc. Galen se întoarse, urcă 4 trepte, descuie 
uşile din faţă şi aprinse lumina în hol. N-am servitori, Eve. Am pe cineva în 
oraş care vine o dată pe săptămână să şteargă praful. Altfel suntem pe cont 
propriu. Toate dormitoarele sunt la etaj. Cred că sunt 10 sau 11. Alege-l pe 
oricare îți convine. 

- Singurul lucru pe care îl vreau e un duş. Nathan intră şi el în casă. 

- Înfăşoară-te într-un cearşaf când ieşi de la duş, strigă după el Galen. 
Am să încerc să găsesc nişte haine de-ale mele mai largi pentru trupul tău 
olimpian. 

- Am doar câteva kilograme în plus, mârâi printre dinți Nathan. 

- E ţâfnos, nu-i aşa? spuse Galen când acesta dispăruse. Dar sunt de 
acord cu el în privinţa duşului. Totuşi, am să fac sacrificiul suprem şi-ţi arăt 
camera care mi se pare perfectă ca să lucrezi la Victor, Eve. Intraţi. 

- Du-te. Eu iau bagajele. Joe se îndreptă spre portbagaj. Nu sunt deloc 
nerăbdător să văd cuibul lui Galen. Deocamdată, sunt sătul de el. 

- Atunci nu trebuia să vii. 

- Ştii de ce am venit. Şi nu are nici o legătură cu Galen. În afară de faptul 
că aş putea avea prilejul să-i frâng gâtul. 


- Cum ţi se pare să lucrezi aici? Galen deschise uşa unei camere de la 
parter. E multă lumină. 

- O bucătărie? Eve se uită prin camera încăpătoare cu pardoseala de 
piatră , o maşină de gătit antică şi un cămin atât de mare că puteai să intri în 
el. 

- În secolul trecut era folosită ca bucătărie auxiliară. Cel de la care am 
cumpărat casa a transformat în bucătărie o altă încăpere de la etaj. Asta era 
imposibil de adus la zi, iar lui îi plăcea confortul. La fel şi mie. Arătă spre o 
masă masivă de tranşat carnea. Ai putea să-ți pui acolo echipamentul. E bine? 

Ea începu să tremure. 

- E cam frig aici. 

- Pentru asta există căminul. O să mă ocup să fie tot timpul plin cu 
butuci. Să-ţi aduc lucrurile? 

Eve ezită, apoi clătină din cap. 

- Nu. M-am hotărât pe drum. 

- Şi ce ai hotărât? 

- Că sunt o idealistă tâmpită dacă mă gândesc la continuarea acestei 
reconstituiri. 

- Bun. Joe coborî scara. Asta ţi-am spus şi eu. 

- Dacă aş munci toată viaţa, tot n-aş putea duce la capăt reconstituirile 
pentru oamenii care au nevoie de mine. O fi fost Bentley un om cumsecade, 
dar, pe bune, există şi alţii ca el. În jurul meu sunt ucişi oameni. De unde ştiu 
dacă nu se vor atinge şi de familia mea? Da, îmi pare rău că nu-l termin pe 
Victor, dar n-am de gând să fiu proastă. 

- Ei bine, se pare că te-ai hotărât, spuse Galen. Cum vrei să rezolvi 
problema? 

- N-am încredere în Melton. M-a minţit. 

- FBI? întrebă Joe. 

- Poate. 

- Știu, n-ai încredere nici în ăştia. 

- Tu ai lucrat cu ei. Ştii vreunul care e cunoscut ca incoruptibil? 

- Nu-i uşor de găsit un incoruptibil. Lasă-mă să mă gândesc şi să dau 
câteva telefoane. 

- Întrucât nu aveţi nevoie de mine, mă duc să fac un duş. Galen se 
întoarse şi o luă în sus pe scări. Dacă vrei, poţi să-l aduci jos pe Victor şi să-i 
mai faci ceva înainte de a-l abandona de tot. 

- Nu! 

- Era doar o sugestie. M-am gândit că poate ai vrea. 

- Îi e frică, spuse Joe. Crede că dacă se apucă iar de el, n-o să mai poată 
renunţa. 

La naiba, Joe îi citea întotdeauna gândurile! 

- Nu sunt proastă. Ştiu ce e important. Dar şi Victor era important. Era 
dispărut, iar ea putea să-l găsească. Dacă mai lucra la el încă puţin ... Am 
terminat cu Victor. 

Galen dădu din cap. 

Încearcă să te odihneşti puţin, Eve. A fost o noapte lungă. 

- Îmi dai ordine, Galen? 

- Nici vorbă. Ştiu că m-ai trecut pe lista neagră. Dar rămân convins că 
am procedat bine luându-l cu noi pe Quinn. 

Ea fugi după el. Ultimul lucru pe care îl dorea era să rămână singură cu 
Joe. 

- Ai să-l verifici pe Bill Nathan? Pare în regulă, dar nu se ştie. 

- Imediat după duş. Zâmbi şiret. Mă întreb dacă chiar are vreo lpitoare 
pe el... 

- A plecat? Tonul lui Melton era controlat, dar Jules sesiză mânia care se 
ascundea în spatele calmului. Cu craniul? 

- Da. Dar nu-ţi face griji, am s-o găsesc. 

- Nu trebuia s-o pierzi, Hebert. Primiseşi ordin să ai grijă să-şi termine 
craniul, apoi să scapi de ea. Unde dracu” ai fost astă-noapte? De ce n-ai stat cu 
ochii pe ea? 

- A trebuit să mă întorc la Boca Raton să văd cum merge treaba. 
Credeam că nu e nici un pericol. Ea nu părea să bănuiască ceva, şi ştiam cât 
dorea să termine craniul. Mi s-a părut un moment bun să ... Se opri dezgustat. 
Se bâlbâia, se scuza ca un amărât de amator în faţa tâmpitului ăsta. Am făcut o 
greşeală. Am s-o dreg. 

- În mod sigur. Dacă nu e prea târziu. Dacă se duce cu craniul la poliţie? 

- Nu cred că o va face deocamdată, dar va trebui să mă mişc repede. 
Oamenii mei l-au văzut aseară pe Joe Quinn intrând în casa ei. Probabil el sau 
Galen au convins-o să plece. Dar n-are cum să ştie ceva sigur. Dacă a luat 
craniul, a făcut-o pentru că vrea să-l termine. Amândoi ştim cât e de serioasă 
în privinţa muncii ei. Aşa că mai am ceva timp. O să fie nevoie de ajutorul 
tău. 

- Atâta timp cât nu-mi compromit poziţia. 

- N-o să se ducă acasă. Dacă bănuieşte ceva, o să se ascundă. Vreau să 
recurgi la sursele tale şi să afli unde putea s-o ducă Galen. Urgent. 

- Ţara e mare. 

Jules încercă să-şi păstreze calmul şi întrebă răspicat: 

- Poţi să faci asta? 

- Ţi-am permis să urmezi linia asta cu Duncan când ai dat-o în bară cu 
Etienne, dar nu mai putem risca. E prea periculos pentru noi. Pune mâna pe 
craniul ăla şi pe urmă descotoroseşte-te repede de ea şi de cei din jurul ei. Nu 
vreau nici o undă de publicitate. Ai înţeles? 

- Am înţeles. Poţi s-o găseşti? 

- Am să încerc. Melton închise. 

Şi avea să-şi dea toată silinţa, se gândi Jules. O fi încercat Melton să 
pună toată vina în cârca lui, dar nu era cu adevărat răspunzător de Boca Raton 
ŞI voia să încheie problema asta cu Bentley înainte de a fi nevoit să răspundă 
la întrebări stânjenitoare. 

La fel era şi Jules. Îi era greu să ţină toate mingile în aer. Din noaptea aia 
când îl omorâse pe Etienne, fusese pus în situația să mintă, sa înşele şi să facă 
compromisuri. Dacă nu era atent, totul avea să se prăbuşească peste el. 

Nu, nu avea să permită asta. Muncise prea mult ca să se lase înfrânt 
acum. Nu putea să stea aici şi să aibă încredere că Melton o va găsi pe Eve 
Duncan. 

Trebuia să rezolve personal această problemă. 

Doamne, cina asta nu se mai termina! 

Masa părea să dureze la nesfârşit. Atitudinea morocănoasă a lui Nathan 
nu se schimbase deloc. Joe aproape că nu vorbise, iar Eve era atât de 
conştientă de prezenţa lui încât abia dacă reuşi să răspundă monosilabic la 
întrebările şi comentariile lui Galen. 

Acesta era singurul care nu părea afectat de atmosferă. 

- Toţi sunteţi o mare dezamăgire pentru mine, spuse el şi se rezemă de 
spătarul scaunului după ce servise cafeaua. Dacă nu mă pricepeam la 
conversaţie, masa asta ar fi fost un dezastru. 

- Nu suntem la circ, Galen, spuse Joe. Şi nu eşti maestru de manej. 

- Foarte bună comparaţie, Quinn. Evident, nu eşti total nepriceput în arta 
conversaţie. 

- Galen! interveni Eve. 

- E clar că vrea să domolească apele agitate de pe aici. Galen se întoarse 
spre Joe. Se teme pentru mine sau pentru tine? Ce crezi? 

- Cred că am burta plină. 

- Crud. Foarte crud. 

Joe se întoarse spre Eve. 

- Am dat nişte telefoane înainte de cină. Am sunat câţiva oameni 
cunoscuţi de la FBI şi toţi au fost de acord că probabil Bart Jennings este omul 
nostru. E deştept, dedicat meseriei şi lucrează de 20 de ani pentru FBI. 

- ÎI cunoşti personal? 

- Nu, dar am auzit de el când lucram acolo. 

- Ce se întâmplă aici? întrebă Nathan. 

- Eve s-a hotărât să predea craniul. 

- Fără să-l termine? 

Eve dădu din cap. 

- Slavă Domnului! O mişcare inteligentă. Deşi era mai bine să laşi 
craniul şi să fugi. 

- Nu-i dau craniul lui Jules Hebert şi echipei lui. Nu ştiu cât e adevăr în 
povestea ta şi cât speculație, dar nu vreau să am de-a face cu asta. Predau 
craniul autorităţilor. 

- Nu poţi să ai încredere în autorităţi, zise Nathan. În nimeni nu poţi avea 
încredere. 

- Vorbeşti ca un personaj dintr-un film prost, îi spuse Joe. Eve, am vorbit 
cu Jennings şi mi-a promis că totul va fi confidențial. Dar ar vrea să vină să 
stea de vorbă cu tine mâine dimineaţă la 10. 

Eve se încruntă. 

- I-ai spus unde suntem? 

- Nu, n-aş fi făcut asta fără să te întreb mai întâi. l-am spus că am să-l 
sun. 

- Am să mă întâlnesc cu el. Poate că am să scap şi de Victor când o să 
plece Jennings de aici. 

Galen zâmbi. 

- O să-ţi pară rău să te desparți de el. 

Putin spus. Întotdeauna îi părea rău când nu reuşea să aducă un subiect 
acasă, iar Victor devenise pentru ea aproape o obsesie. Dar nu trebuia să se 
gândească la asta acum. 

- I-ai spus că ai informaţii despre Cabala de la mine, Quinn? întrebă 
Nathan. 

- Nu, m-am gândit că ai prefera să n-o fac. Deşi a insistat mult. Cum 
spuneţi voi reporterii, am citat o sursă confidențială. 

- Bine. Pentru ca s-ar putea să faceți o mare greşeală. Nathan se ridică şi 
aruncă şervetul. N-am de gând sa fiu de faţă când vă întâlniți cu Jennings. 
Până acum mi-am păstrat gâtul intact pentru că nimeni n-a ştiut că sunt 
implicat. 

Galen se uită după Nathan care ieşi din cameră, apoi se întoarse spre 
Eve. 

- Apropo, am făcut câteva cercetări cu privire la Bill Nathan — este 
colaborator la Times picayune şi un cunoscut susţinător al reformelor 
referitoare la mediu. Scoase din buzunar un fax şi i-l întinse. Poza din ziar nu-i 
grozavă, dar se vede că el este. 

Eve îşi aruncă ochii pe fax. Galen avea dreptate, fotografia era proastă, 
dar Nathan putea fi recunoscut. 

- Atunci poate că ar trebui să te dai jos din cârca lui. 

- De ce? întrebă Galen mirat. E atât de amuzant! 

- M-am săturat. Joe se întoarse spre Eve. Vreau să stau de vorbă cu tine. 

Ea înţepeni. 

- Bun, daţi-i drumu”. Galen se ridică şi începu să strângă farfuriile. Eu 
trebuie să pun astea în maşina de spălat vase. Gospodina nu-şi termină treaba 
până nu... 

- N-am nevoie de permisiunea ta, Galen, spuse Joe. 

- Ăsta e sindromul maestrului de manej. Galen porni cu farfuriile spre 
bucătărie. Şi cred că îţi prinde bine orice mână de ajutor. 

Joe se uită după el până acesta dispăru în bucătărie. 

- Cam întinde coarda. Mă întreb dacă ştie ce aproape sunt să-l ... Se 
ridică şi se îndreptă spre glasvandul care dădea spre verandă. Să ieşim de aici. 
Să nu-mi spui nu, Eve. Din pricina ticălosului ăstuia mai am puţin şi explodez. 

- A fost foarte bun cu mine. 

- Da, mi-a spus. Vu? 

Ultimul lucru pe care şi-l dorea ea era o confruntare cu Joe, dar nu mai 
suporta tensiunea asta. Să se termine odată. Se ridică. 

- Da, vin. 

Noaptea de toamnă era rece. Adierea dinspre lac o făcu să tremure. 

- Până şi vremea e împotriva mea. Joe îşi scoase haina şi i-o puse pe 
umeri. 

Haina păstra căldura corpului său şi mirosul parfumului preferat al lui 
Joe. 

- N-am nevoie de ea. 

- Iar eu nu vreau să ai un pretext ca să fugi de mine întorcându-te în 
casă. Se rezemă de balustrada de piatră şi se uită spre lac. Îmi place mai mult 
lacul nostru. Ăsta e prea ... drăguţ. 

Înţelegea ce vrea să spună. Locul ăsta nu avea nimic sălbăticia şi 
frumuseţea aspră a împrejurimilor căsuţei lor. 

- Şi nu seamănă nici cu peisajul potrivit cu Galen, dar el a spus ... 

- Nu vorbim de Galen, i-o reteză el. Vorbim despre noi şi despre viaţa 
noastră. Galen nu face parte din ea. 

- Joe, e prea devreme. Nu pot... 

- Crezi că nu ştiu că e prea devreme? Avea de gând să-ţi acord timp. 
Treaba mă ucidea, dar aş fi făcut-o. Apoi totul a explodat. Ai fost la un pas de 
moarte. Nu pot să nu fiu lângă tine acum. Şi nu suport să fugi de mine. Aşa că 
trebuie să ajungem la o înţelegere. 

- Ce fel de înţelegere? 

- Mă laşi să stau cu tine, să te apăr, şi nu-ţi mai cer nimic. N-am să te 
deranjez. N-am să te încolţesc. N-am să-ţi aduc aminte ce bine ne era 
împreună. Făcu o pauză, apoi spuse printre dinţi: Ba chiar am să stau deoparte 
şi am să te las să te culci cu Galen, dacă asta vrei. 

- Poftim? 

El o privi cu ochii mijiți. 

- Nu te culci cu Galen? 

- Eşti nebun?! După atâţia ani de când mă cunoşti, crezi că aş putea sări 
în patul altcuiva fără să mă gândesc bine? 

Joc îşi slobozi încetişor răsuflarea. 

- Sigur am să-l omor. 

- Ţi-a spus că mă culc cu el? 

- Nu chiar. Încercă să schimbe subiectul. Vrei să fiu alături de tine în 
povestea asta? După ce se termină totul ies din scenă şi te las să te întorci la 
cântărirea păcatelor mele. Din moment ce l-ai chemat pe Jennings, n-ar trebui 
să dureze atât de mult. Acum nu pot să te părăsesc în nici un caz. 

Femeia nu răspunse. 

- Nu mă asculţi. O luă de umeri şi o scutură. Merit asta. M-oi fi crezând 
tu un nemernic, dar după atâţia ani şi după toate prin câte am trecut împreună, 
nu poți să mă laşi pe dinafară. Cum te-ai simţi în locul meu? Ții la mine. Nu 
poți să ştergi totul cu buretele doar pentru că ai impresia că am făcut ceva de 
neiertat. 

- A fost ceva îngrozitor. Şi tot îngrozitor era şi faptul că stătea acum 
lângă el, asaltată de patima lui şi de propriile ei sentimente. Mă sfâşii, la 
naiba! 

- Răspunde-mi. Cum te-ai simţi dacă cu aş fi cel care ar putea fi 
înjunghiat de vreun nenorocit? 

O lume fără Joe? Durere. Pierdere chinuitoare. Pustietate. 

- Vezi? Acum fă-mi pe plac şi lasă-mă să rămân să te ajut. 

Eve rămase o clipă tăcută, apoi dădu din cap. 

- Bine. Dar s-ar putea ca asta să înrăutăţească situația. 

- Sunt pregătit pentru asta. Deşi numai Dumnezeu ştie cum ar putea fi 
mai rea de atât. Mâinile lui se plimbară cu dor pe umerii ei înainte de a şi le 
retrage încet. Ştii că nu te-am mai atins de multe zile. E dureros ... Se răsuci 
pe călcâie. Dar nu trebuie să vorbesc despre asta. E împotriva afurisitelor alea 
de reguli. Dispăru în casă. 

Iisuse , avea să înnebunească! Încă îi simţea mâinile pe umeri. Parfumul 
şi căldura hainei lui o învăluiau, şi glasul lui, cuvintele lui zăboveau în aer. 

Dacă eram eu? 

Era singura întrebare care ar fi putut sparge orice zid înălţat de ea. Îşi 
amintea ce disperată fusese cu câţiva ani în urmă când Joe fusese împuşcat; de 
atunci deveniseră şi mai apropiaţi. Să nu se gândească la asta. Să încerce să 
comute pe pilotul automat când era în preajma lui. Cedase pentru că 
recunoscuse că era nedreaptă, dar să cugete la Joe şi la viaţa lor împreună ar fi 
fost o dovadă de masochism. 

Îşi scoase haina lui. Frigul şi singurătatea o asaltară imediat. Era doar o 
haină, la naiba! O duse în casă şi o puse pe un scaun în sufragerie. Să si-o ia 
mai târziu. În clipa de faţă nu mai putea da ochii cu el. Avea să se ducă sus, să 
se culce. Se uită cu jind la uşa bucătăriei auxiliare. Era prea tulburată ca să 
poată dormi. Dacă ar fi lucrat mai departe la Victor, munca i-ar fi abătut 
gândurile. Ar fi putut să se ducă să caute craniul şi ... 

Nu, nu trebuia să cadă pradă acestei tentaţii. Hotărârea fusese luată. 
Mâine, omul de la FBI avea să fie aici şi atât ameninţarea cât şi frământarea 
emoţională aveau să se sfârşească. 


- Îţi mulțumesc că ai acceptat să te întâlneşti cu mine. Bart Jennings îi 
zâmbi femeii. Logan mi-a spus că atitudinea ta faţă de agenţiile 
guvernamentale nu e întru totul cordială. Se strâmbă. Şi eu am câteva 
probleme cu birocraţia. 

- Un om cu cap, murmură Galen. Cred că îmi place, Eve. 

Ea ştia ce vrea să spună. Din clipa în care Jennings apăruse la uşă cu 
puţin timp în urmă, o impresionase. Era un bărbat în jur de 40 de ani, grizonat. 
Avea un fel de a fi direct, era sincer şi deschis. 

- Logan v-a spus că nu vrem ca senatorul Melton să fie implicat? 

- Nici o problemă în privinţa asta. Senatorul are câteva relaţii puternice 
la Washington, dar de când sunt în FBI am văzut multe personaje influente 
venind şi plecând. Acum a ieşit din joc. 

- Serios? Joe se uită cu ochii îngustaţi la Jennings. Pari foarte hotărât. 

- Să spunem că n-am încredere în el. S-ar putea să fie nevinovat , sau s- 
ar putea să fie vârât până-n gat în treaba asta. Și într-un caz, şi în celălalt, 
trebuie să fim precauți. 

- Crezi în teoria asta a marii conspirații? 

- Nu pot s-o elimin pâna nu dovedesc că nu e adevărată. Jennings făcu o 
pauză. Am auzit unele chestii care sugerează că povestea are o oarecare 

substanţă. Unele sunt greu de crezut, dar treaba ar putea fi al naibii de 
serioasă, dacă măcar o zecime din ce ni s-a spus este adevărat. Spuneţi că 
acest Etienne credea că în Boca Raton se petrece ceva important? 

Eve dădu din cap. 

- La început, s-a gândit că ar putea fi vorba de o întrunire a Cabalei, dar 
nu avea loc nici un eveniment care să le ofere membrilor pretextul să vină. 
Trebuia să fie vorba de altceva. 

- Îmi trebuie numele informatorului vostru. 

Joe clătină din cap. 

- Cum ţi-am spus, i-am promis că treaba va rămâne confidențială. 

- Îmi îngreunaţi sarcina. Jennings se întoarse spre Eve. Când crezi că ai 
să termini reconstituirea? 

- Aş fi gata în 3 sau 4 zile. Dar n-am de gând s-o termin. De asta vă 
aflaţi aici. Să mă scăpaţi de craniu. Nu vreau să mai am nici un amestec. 

El dădu din cap. 

- Te înţeleg perfect. Şi eu aş simţi la fel. Dar mă văd obligat să-ți cer să 
termini reconstituirea. 

- O s-o termine pe dracu”! izbucni Joe. 

- Nici vorbă, spuse Eve. 

- Ascultaţi-mă. Este evident că Hebert şi Melton vor cu disperare ca 
reconstituirea să fie terminată şi probabil au un motiv. De ce? 

- Bentley? 

- Dar de ce au nevoie să ştie că e mort? Şi ce legătură are asta cu ce se 
petrece în Boca Raton? Făcu o pauză. Şi noi vrem să ştim. Suntem implicaţi în 
investigarea dispariţiei lui Bentley şi am descoperit câteva frânturi de 
informaţii care ne intrigă. Chiar înainte de a dispărea, Bentley a avut câteva 
aranjamente secrete cu o bancă din Grand Cayman. 

- Spălare de bani? întrebă Galen. 

Jennings ridica din umeri. 

- De ce? Averea personală a lui Bentley era uriaşă. Bunicul lui s-a 
ocupat de afaceri cu petrol — ăsta a fost unul din motivele pentru care Bentley 
a devenit ecologist. Dar în banca aia din Grand Cayman s-au făcut transferuri 
uriaşe. Era un cont comun, cu un anume Thomas Simmons care avea dreptul 
să retragă orice sumă dorea. Apoi contul a fost lichidat şi banii au dispărut. 

- Cine este Thomas Simmons? 

- I-am interogat pe soţia şi pe partenerii de afaceri ai lui Bentley şi n-am 
ajuns la nici un rezultat. Nimeni nu ştia nimic despre Simmons. Dar a apărut 
altă pistă care părea plauzibilă. În urma mai multor cercetări am ajuns la un 

anume profesor Thomas Randall Simmons de la Colegiul Tehnic. La vremea 
dispariției sale, Bentley era în anul sabatic. Ştiţi că, din 7 în 7 ani, profesorii 
universitari au un an în care nu predau. N-am găsit altă legătură până n-am 
verificat la Grand Cayman şi am obţinut un specimen de semnătură a lui 
Simmons. Se potrivea perfect cu cea a profesorului. 

- Escrocare prin abuz de încredere? întrebă Joe. Poate ar trebui să-l 
cercetezi mai bine pe alunecosul domn Simmons. S-ar putea ca Bentley să fi 
descoperit că era furat, şi Simmons s-a hotărât să scape de el. 

- L-am verificat, fir-ar al naibii! spuse Jennings. Şi n-am găsit nimic. Dar 
Bentley era inteligent. Trebuia să fi fost foarte deştept şi priceput ca să-i pună 
în cârcă ceva. 

- Atunci să admitem că Bentley era el însuşi escroc. Unii nu se satură 
niciodată de bani. 

Jennings clătină din cap. 

- Noi nu suntem de aceeaşi părere. Bentley era un idealist şi curat ca 
lacrima, dar existau unele indicii că era posibil să-şi canalizeze banii într-un 
proiect secret. 

- Ce proiect? 

- Ceva în care credea suficient de mult pentru a miza pe el averea 
personală. Asta a fost pista care ne-a condus la Simmons. Era implicat până 
peste cap într-un proiect de cercetare foarte interesant. Ştiţi ceva despre celule 
de combustie? 

- Nu mare lucru. Se presupune că ar fi o alternativă la folosirea 
motorinei şi a benzinei pentru alimentarea maşinilor. Unele companii de 
automobile au experimentat pe scară largă celulele, dar s-au văzut nevoite să 
renunţe din cauza costului prea ridicat. 

- Potenţialul lor energetic depăşeşte domeniul automobilistic. De la 
centralele electrice până la locuinţe şi staţii spaţiale, totul poate funcţiona cu 
celule de combustie. La o zecime din costul actual şi fără efecte secundare 
asupra mediului. Nu există om de pe planetă care să nu aibă de câştigat dacă 
celule de combustie ar deveni o alternativă viabilă. Oamenii de știință sunt 
foarte aproape de a realiza proiectul. Şi totuşi, cei mai mulți nici n-au auzit de 
această tehnologie. Nu vi se pare curios? 

- Ce legătură are asta cu ... Eve se opri. Credeţi că Bentley finanța 
cercetarea. 

Jennings dădu din cap. 

- Simmons lucra pe brânci la proiect. Urmărind banu, am ajuns la o 
sursă din Detroit, care i-a vândut lui Bentley mai multe componente-cheie 

pentru dezvoltarea celulelor de combustie. Nu era prost. N-ar fi investit atâţia 
bani dacă n-ar fi fost sigur că merită. 

- De ce a ţinut totul secret? întrebă Eve. Dacă aceste celule de combustie 
urmează să fie atât de benefice, de ce nu s-a dus la guvern să-l convingă să 
aloce un milion sau două lucrărilor de cercetare? 

- Poate că voia un produs finit, sau poate că nu a avut încredere în 
Congres că o să promoveze o lege care să nu intre în conflict cu toate 
grupurile de presiune din domeniul energiei. 

- Sau poate chiar există Cabala, spuse încet Galen. Poate că ştia asta şi s- 
a temut că or sa facă uz de toată influenţa lor pentru a-l opri. 

Jennings dădu din cap. 

- Ei bine, s-a oprit de tot. Acum trebuie să aflăm ce s-a întâmplat, si de 
ce rămân implicată în povestea asta cumplită? întrebă Eve. 

- Te rog. 4 zile. Faţa lui Jennings era gravă. N-am să-ţi împui capul cu 
prostii despre datorie. Fiecare e liber să facă aşa cum crede. Dar există 
posibilitatea — şi încă una mare — ca Bentley să fi fost omorât pentru că 
încerca să facă ceva în beneficiul nostru, al tuturor. De tine depinde în mare 
măsură aflarea adevărului. 

- Pentru mine şi pentru oamenii la care ţin e mai importantă siguranţa. 

- Îţi vom asigura paza, spuse Jennings. Doar 4 zile. 

- Nu eşti obligată să faci asta, Eve, interveni Joc. 

- Ştiu. Eve se duse la fereastră şi se uită în grădină. Suntem în siguranţă 
aici, Galen? 

- În perfectă siguranţă. Am fost foarte atenţi să nu avem vreo coadă după 
noi. Şi, cum spuneam, va dura ceva timp să ne localizeze. Nici eu, nici Quinn 
nu suntem novici în afaceri de genul ăsta. 

Eve se întoarse spre Joe. 

- Mama şi Jane sunt în siguranţă? 

- Bineînţeles. Am sunat aseară la departament şi am aranjat asta. 
Maşinile de poliţie vor trece prin faţa casei de mai multe ori pe zi şi mai mulți 
poliţişti în civil le vor ţine permanent sub supraveghere. Am vorbit şi cu 
mama ta şi i-am spus despre asigurarea protecţiei ei şi am sfătuit-o să n-o lase 
pe Jane nicăieri singură. Asta fiindcă nu-mi place unde duce treaba asta. 

Nici lui Eve nu-i plăcea. Era împărțită între dorinţa de a-l termina pe 
Victor, şi disperarea cu care voia să fie liberă şi scăpată de toată mizeria 
legată de reconstituirea asta. 

Se răsuci spre Jennings. 

- În regulă, am s-o termin. Dar vreau să scap de ea, în clipa în care e 
gata. Vreau să se termine totul. 

- De acord. Jennings zâmbi. Phiu, ce uşurare! Ai nevoie de ceva? Te 
putem ajuta cu ceva? 

- Doar să aveți grijă ca mama şi copilul meu să fie în siguranţă. Şi 
încercaţi să fiţi discreţi. Nu vreau să se sperie. 

- Nici o problemă. Am sa trimit nişte agenţi din New Orleans să te 
păzească şi ... 

- Ba nu, îl întrerupse Galen. L-am lăsat pe Quinn să-ţi spună de mica 
mea ascunzătoare pentru că ai promis c-o să rămână absolut confidențial. Nu 
trebuie să mai ştie nimeni de ea. Quinn şi cu mine vom asigura paza aici. 

Jennings se uită la Eve. 

- Ai încredere în ei? 

Ea dădu din cap. 

- Ei bine, dacă te răzgândeşti, anunţă-mă. Jennings dădu să plece. Ţinem 
legătura. Mulţumesc, doamnă Duncan. 

- Nu-mi mulţumiţi. Dar să fiți în pragul uşii în clipa în care am terminat 
reconstituirea. 

El zâmbi: 

- Dă-mi de ştire şi am să fiu. 

După ce se închise uşa, Eve se răsuci spre Joe. 

- Nici un protest? 

- Nu-mi place, dar te cunosc prea bine ca să ştiu că nu are rost să mă cert 
cu tine o dată ce ai luat o hotărâre. Am să sun la departament să le spun că or 
să apară la faţa locului nişte agenţi FBI. N-or să se bucure. 

- Să-l instalez pe Victor în bucătăria auxiliară? întrebă Galen. 

- Da, şi echipamentul. Chiar acum. Dacă mă întorc la afurisita asta de 
reconstituire, vreau s-o termin cât mai repede. 

- Da, cum să nu! spuse Joe. Ai obţinut o anulare a execuţiei, recunoaşte. 
Abia aştepţi să te apuci iarăşi de Victor. 

Avea dreptate. Simţea că o mâncau mâinile şi fremăta de nerăbdare. 

- Asta nu înseamnă că n-am să-l termin repede. 

- Nu mă îndoiesc de asta. Ai să lucrezi zi-lumină. Dar ce e nou în asta? 

- De data asta e altceva. 

- De fiecare dată e altceva. Dă-i bătaie. Treci la treabă. Eu am să ţin 
lumea la distanţă. 

- Nu vreau să... 

Dar Joe plecase. 

- Unde e Eve? îl întrebă Joe pe Galen când coborî la parter în dimineața 
următoare la 10. 

- Ai ratat micul dejun, spuse Galen. De fapt, absența ta a făcut ca 
atmosfera să fie mult mai relaxată. 

- Am vorbit la telefon cu cei din departament. În plus, n-aş mai fi 
suportat un spectacol de circ ca ăla de acum două seri. Unde e Eve? 

- Lucrează. Galen se uită la plicul din mâna lui Joe. Schița? 

- Da. FBI-ul caută prin dosare ca să-mi trimită o fotografie a lui Hebert 
pentru comparație, dar n-a găsit-o încă. Deocamdată va trebui să ne mulţumim 
cu asta. Joe se îndrepta deja spre bucătăria auxiliară. 

- Vin şi eu cu tine. 

Joe nu răspunse. Se opri la baza scărilor. Eve lucra la Victor lângă 
fereastră. Soarele făcea să-i strălucească părul castaniu-roşcat şi îi lumina 
chipul absorbit de muncă. De câte ori o văzuse aşa în căsuţa lor de pe lac... 

Eve ridică privirea şi se încordă. 

La dracu”! Îşi luă ochii de la ea şi înaintă. 

- Am nevoie de ajutorul tău, Eve. 

- Asta numeşti tu rămas în fundal, Joe? întrebă Eve. 

- Te-am scutit de prezenţa mea la micul dejun. Am să plec imediat ce 
capăt o confirmare privitor la schiţa asta. Am cerut departamentului să verifice 
cazierul lui Hebert. Traversă încăperea şi scoase schiţa din plic. L-ai văzut 
vreodată pe omul ăsta? 

Eve luă schiţa şi se uită la ea. Se încruntă. 

- Mi se pare cunoscut ... Ăsta e Hebert? Galen, vino încoace. 

- Ce dra ... Galen se întrerupse şi scoase un fluierat. Rick. Eve icni. 

- Imaginează-ţi-l cu părul deschis la culoare, cu faţa mai plină. 
Cumsecade, nevinovat. 

- Omul care te-a ajutat la biserică? întrebă Joc. 

Doamne, Galen avea dreptate! Eve dădu din cap. 

- Rick Vadim. Doar că era brunet. Avea părul şaten deschis, obrajii mai 
plini şi ... rumeni. 

- Scund? 

- Da, dar părea foarte atletic, aşa că nici nu mai băgai de seamă că e 
scund. 

- Deghizarea face parte din repertoriu la cei cu meseria lui Hebert. Galen 
studie schiţa. A fost nevoie doar de vopsirea părului, puţin ruj, şi nişte perniţe 
pentru obraji. 

- Părea aproape un băieţandru, spuse Eve. Şi era foarte dulce şi 
îndatoritor. 

- Dulce! Joe se răsuci spre Galen şi spuse sarcastic : Şi o minte brici, 
Galen! 

Acesta se încruntă. 

- De regulă, instinctele mele sunt foarte bune. Puteam să jur că nu voia 
să-i facă rău. 

Joe se încruntă. 

- Dar de ce s-o fi gândit să se deghizeze? Eşti sigură că nu l-ai mai văzut 
niciodată? 

- Nu cred că ... Eve se opri. Bărbatul care m-a dus la spital. De fapt, nu l- 
am văzut bine. Era întuneric şi îmi tot pierdeam cunoştinţa, dar cu cât mă 
gândesc mai mult, cu atât mi se pare că seamănă mai bine. Ăsta e omul care l- 
a omorât pe Capel şi mi-a trimis raportul? 

- Da. E portretul-robot al lui. 

- Ticălosul! Eve îşi frecă tâmplele. Ce dracu” se petrece? Dacă nu el a 
plătit-o pe Marie să mă otrăvească, atunci cine? 

- Bună întrebare, murmură Galen. Se pare că Hebert voia tare mult să 
rămâi în viaţă. 

- Asta nu înseamnă nimic, zise Joe. Să nu crezi că e bunul samaritean. 
Crede-mă, e un ticălos sadic. Ar fi trebuit să vezi ce i-a făcut lui Capel. 

- Nu, mulţumesc, spuse Eve. Sunt sigură că a avut un motiv să rămân în 
viaţă. Victor. 

- Ar fi bine să-l anunţ pe Jennings că s-ar putea să avem un element 
neprevăzut. Şi, dacă Hebert e deghizat, ar trebui să ştie şi asta. Deşi probabil 
că va ieşi din pielea personajului Rick Vadim, când va simţi că am intrat la 
bănuieli. 

- Doamne, nu mai suport! izbucni Eve. Cum dracu” să-l termin pe 
Victor? Nu vreau să mă chinuiesc să-mi dau seama dacă Hebert m-a otrăvit 
sau unul din șleahta lui. Nu vreau să mă gândesc la Hebert sau la Rick sau la 

Melton sau la altcineva. Aţi priceput? Faceţi ce trebuie să faceţi. Se întoarse la 
piedestal. Şi acum, plecaţi de aici şi Lăsaţi-mă să-mi văd de treabă. 

Joe ezită, apoi se îndreptă spre scări. 

Galen îl ajunse din urmă în antreu. 

- Când primeşti fotografia de la FBI, vrei să faci nişte copii? Am câteva 
legături care s-ar putea să ne fie de ajutor. 

- O să le ai în două ore. S-ar putea să fie o idee bună. Sunt sigur că 
aceste „legături” ale tale au şansa de a-l cunoaşte îndeaproape pe nemernic. 

- Ştiu că ţi-e greu să crezi, dar chiar cunosc câţiva oameni care nu sunt 
criminali, spuse Galen. Uită-te la noi doi : Suntem cei mai buni amici, şi n-am 
făcut în viaţa noastră vreo nelegiuire. 

- Nu eşti prieten cu mine, Galen. 

- Hmm. Galen îl studie o clipă. Asta trebuie că te-a iritat, dar eşti foarte 
calm. Mă tem că Eve ţi-a spus că n-a fost nimic între noi. Păcat, mă distram de 
minune. 

- Mai aveai puţin şi-ti luai adio de la viaţă. 

Galen rânji. 

- Să-ţi fie învăţătură de minte să-l mai confunzi pe Galahad cu 
hbidinosul de Lancelot. 

- Galahad? 

- Am referinţe. Fireşte, unele sunt fabricate. Zâmbetul lui se stinse. Cred 
că distracţia s-a terminat. Va trebui să lucrăm împreună pentru a avea grijă ca 
Eve să nu pătească nimic. Pace? 

Joe se uită lung la el, apoi repetă cu reţinere: 

- Pace. 

- Bine. Atunci, dă-mi fotografiile şi-am să le trimit prin fax. Deşi am 
achiziționat în mare secret casa asta, nu va dura mai mult de 5 sau 6 zile ca să 
afle de ea, dacă cercetarea e făcută de cineva cu mijloacele necesare. Şi 
Melton le are, în mod sigur. Dar, cum Eve e aproape de terminarea 
reconstituirii, mă îndoiesc că va fi dispus să aştepte atât. Va căuta altă cale de 
a ne găsi. 

- Ai vreo idee care va fi aia? 

- Nu, dar lucrez la asta. Se uită din nou la schiţă. Ştie o grămadă de 
lucruri despre tine şi va căuta să afle tot ce se poate despre mine. Aşa că de la 
asta pornim. Privirea i se mută la uşa care dădea spre bucătăria auxiliară. Şi de 
la faptul că Eve n-o să se mai urnească din loc până nu termină. Întotdeauna e 
atât de pasionată de muncă? 

- De obicei e şi mai pasionată. 

116 


- E greu de trăit cu ea. Merită? 

- Merită. Joe adăugă în mod deliberat : Când nu intervin tâmpiţi care să 
ne deranjeze. Am destule probleme şi fără să-mi mai pricinuieşti tu. 

Galen chicoti. 

- Am să încerc să mă abţin. Oricum, cea mai mare parte a plăcerii s-a 
dus. Zâmbetul i se stinse. Singura verigă slabă pe care o văd sunt Jane şi 
bunica ei, dar se pare că ai luat măsuri de precauţie acolo. Eşti sigur că o să fie 
de ajuns? 

- Poliţiştii din Atlanta sunt foarte buni şi vor avea şi mai multă grijă 
ştiind că Jane e a mea. Mă vor suna dacă apare ceva cât de cât suspect. 

- Bun, te-ai descurcat foarte bine până acum, bag de seamă. Dar astăzi e 
altă zi. Începu să urce scara spre etaj. Nu ştiu ce faci tu, dar eu am de gând să 
trec la treabă. 

O ultimă ironie, se gândi Joe, uitându-se în urma acestuia. Cel puţin, 
spera că era ultima. Acum nu era vreme de dueluri personale. Logan avea un 
respect deosebit pentru Galen, dar Joe voia să judece singur. Galen se balansa 
periculos pe linia dintre bine şi infracţiune, şi lui Joe nu-i convenea asta. Nu 
când era în preajma lui Eve. Totuşi, se părea că Galen ştia ce face. Îi scosese 
din Baton Rouge şi îi pusese lui Eve la dispoziție această casă sigură. 

Iar acum treaba lui Quinn era s-o menţină pe Eve în siguranţă şi nu putea 
sta aici să-şi facă griji din pricina lui Galen. Se îndreptă spre bibliotecă pentru 
a-l suna pe Jennings la FBI şi a-l pune pe jar. 


SEDIUL FBI 
WASHINGTON, D.C. 


- Interesant! Agentul special sef Robert Rusk se rezemă în scaun şi se 
uită gânditor la Jennings. Crezi că chiar există Cabala? 

Jennings dădu din umeri. 

- Ţinând seama de celelalte informaţi, aş zice că există o şansă. Cred că 
trebuie să săpăm, şi să săpăm adânc. 

Rusk dădu din cap. 

- O să fie vai de fundul meu dacă nu verificăm totul minuţios. la 
următorul avion spre Boca Raton. 

- N-am nici o pistă. 

- Atunci scormoneşte orăşelul şi vezi ce apare. Nu are ce să strice. 

Jennings dădu din cap. 

- Dar mai întâi trebuie să mă duc în Atlanta să mă ocup de protecția 
fiicei lui Duncan. 

- Aşa e, am să-l trimit pe McMillan să conducă echipa aia. S-ar putea ca 
Boca Raton să fie mai important. 

Jennings se strâmbă. 

- Eve Duncan nu e de aceeași părere. Nici el nu era. Probabil că Boca 
Raton avea să se dovedească un drum înfundat. S-ar putea să fiu mai folositor 
în Atlanta. În Boca Raton am orbecăi în întuneric. 

- Eşti un agent bun, Jennings, spuse Rusk. Şi ai instincte al naibii de 
bune. Te-am văzut scoțând nişte iepuri uimitori din proverbiala pălărie. Am 
nevoie de tine la Boca. 

Nu avea rost să se certe cu Rusk. Nu era numai şeful; de regulă, era pe 
direcția cea bună. Deşi asta putea să fie o excepţie. 

- Cum spuneţi. Jennings se întoarse şi se îndreptă spre uşă. 


ATLANTA 


Poate că, până la urmă, trebuia să fie fetiţa, se gândi cu tristeţe Jules. Se 
uită după ea cum aleargă pe o cărare prin Piedmont Park după căţeluşul ei. 
Bunica ei, Sandra Duncan, râdea fugind după ei. 

Moartea mamei ar fi putut s-o scoată din ascunzătoare pe Eve Duncan, 
dar ameninţarea unui copil avea întotdeauna un impact mai mare. Mai ales în 
cazul lui Eve Duncan. 

Îi sună telefonul. 

- Am localizat una din legăturile lui Galen în New Orleans, spuse 
Melton când Jules răspunse. Există posibilitatea ca Galen să aibă o casă acolo, 
în apropiere. 

- Cât de aproape? 

- Nu ştie. Spune că Galen e un nemernic secretos. Crede că e la o oră sau 
două de mers cu maşina. Lucrez la asta. Mi-a dat un indiciu solid de unde să 
încep să caut actele de vânzare a casei. 

- Atunci, pune mai mulți oameni la treabă. Trimite echipe la fiecare 
tribunal orăşenesc pe o rază de două ore de mers cu maşina. Trebuie să ştiu ... 

O maşină de poliţie trecu încet pe lângă el. 

Închise telefonul şi se ghemui în umbra stejarului sub care stătea. Era a 
treia oară în ultima jumătate de oră şi nu putea fi o coincidenţă. Îl observase şi 
pe alergătorul cărunt în trening verde din faţa şcolu copilei. Quinn îşi 

convocase vechii prieteni din poliţie să stea cu ochii pe fetiţă. Lucrul ăsta avea 
să facă şi mai grea misiunea lui Hebert. 
Dar nu imposibilă. 


NEW ORLEANS 


- Pot să intru? Bill Nathan stătea ezitând la baza treptelor bucătăriei 
auxiliare. 

Eve nu ridică privirea. 

- Nu, sunt ocupată. 

- Stau doar un minut. 

Eve scoase un oftat de exasperare. 

- Ce este? 

- M-am hotărât să te ajut. 

- Poftim? 

- Ei bine, sunt aici, dar Quinn şi Galen consideră că nu sunt calificat să-i 
ajut. Singurul lucru pe care vor să mă lase să-l fac este să mă duc la 
supermarket după cumpărături. Se strâmbă. Aşa că m-am gândit să stau cu 
tine ca să te apăr. 

- Să mă aperi? N-am nevoie de tine. 

- Nu se ştie niciodată. Nathan se încruntă. N-am să-ţi stau în cale. 

- Dar ai să vorbeşti. 

- Pot să şi tac. Te rog. 

- De ce ţii morțiş? Eve netezi cu grijă lutul pe creștetul lui Victor. Este 
evident că dezaprobi faptul că termin reconstituirea. 

- Nu-l dezaprob. Doar mă gândesc că îți asumi un mare risc. Mi-am dat 
toată silința să încerc să te salvez, şi nu vreau ca eforturile mele să fi fost în 
zadar. Privirea 1 se mută la Victor. Dar vreau să ştiu dacă ăsta e Bentley. 

- Te interesează soarta articolului tău. 

- N-am de ce să mă scuz. Asta mi-e meseria. 

- Ţi-a povestit Joe, despre teoria lui Jennings privind celulele de 
combustie? 

- Da. Are logică. Făcu o pauză. Mai există şi un alt motiv pentru care am 
insistat ca acest caz al lui Bentley să rămână deschis multe luni după dispariția 
lui. El lupta pentru ceva în care cred, şi m-a înfuriat că grupurile de interese îl 
scoseseră din luptă. Ştii că există un loc mort, cu o lăţime de 50 de mile, în 
Golful Mexic, unde se varsă Mississippi? Îngrăşământul din fluviu absoarbe 


119 


oxigenul, motiv pentru care în acea zonă nu poate exista viaţă. Și mai ţii minte 
scurgerea de petrol în golf de acum 10 ani? Am scris despre ea. Pata de petrol 
a ucis o grămadă de păsări şi peşti, şi asta m-a îmbolnăvit. Când eram copil, 
mă duceam cu bunicul la pescuit în golf ... Oftă. Vreau să-mi văd copiii 
bucurându-se de aer curat şi apă curată şi frumuseţile pe care le-am cunoscut. 
Și Bentley voia asta, şi lupta pentru ea. Nu e drept că a sfârşit aşa. 

Eve se uită mirată la el. Se părea că sub faţada ursuză a lui Nathan se 
ascundea un om sensibil. Era clar că vorbea serios. 

- La ce te uiţi? întrebă el morocănos. E aşa de ciudat că vreau ca 
pământul să fie mai curat decât este acum? 

- Nu, nu e ciudat, spuse Eve cu blândeţe. Eu trăiesc pe unul din cele mai 
frumoase locuri din câte există. Nici eu nu vreau să fie distrus. 

- În regulă, înseamnă că suntem pe aceeaşi lungime de undă. Nathan se 
aşeză pe scaunul de lângă cămin. Deci, mă laşi să rămân aici şi să te păzesc? 
Mă plictisesc ca dracu” aşteptând să se întâmple ceva. Vreau să fac ceva. 

- N-am nevoie ... Oh, la dracu”! Omul avea intenţii bune, şi se simţea 
abandonat. Dacă nu mă deranjezi. 

- N-am să te deranjez. Scoase o carte din buzunarul de la spate. Tu 
lucrezi, eu citesc. Deschise cartea. Uită că sunt aici. 

- Nici o grijă, am să uit. 


- Ţi-am adus cafea şi un sandwich. Galen puse tava pe masa de lucru, 
apoi se uită la Nathan care dormea dus în scaunul mare de lângă cămin. Dacă 
ştiam că ai companie, aduceam mai multă mâncare. 

- Mă apără. Eve râse, uitându-se la Nathan. A fost foarte insistent, dar 
după vreo 4 ore s-a plictisit şi a lăsat garda Jos. Era bine intenționat. 

- Hm. Galen turnă cafeaua. Cum stai cu Victor? 

- Aş sta mult mai bine, dacă n-aş fi mereu întreruptă. 

- Au! Ei bine, în privinţa mea nu mai trebuie să-ţi faci griji. Am să plec 
să adulmec şi să văd ce pot afla despre prietenul nostru Jules. 

- Unde pleci? 

- La New Orleans, mai întâi. 

- Cât ai să lipseşti? 

- Nu mult, sper. O să ţinem legătura. 

- Gata cu degustătorul meu. 

- L-am desemnat pe Quinn să mă înlocuiască temporar. Ridică mâna 
când o văzu încordându-se. Ştiam eu că asta o să fie reacţia ta. De aceea m-am 
hotărât să vorbesc cu tine înainte de plecare. E important să plec, şi n-aş fi 

putut s-o fac dacă nu era Quinn aici. Este clar că te-ai resemnat în privinţa 
prezenţei lui, dar nu e de ajuns. Ştie ce face, Eve. Trebuie să cooperezi. 
Trebuie să-l asculți. 

- Serios? 

- N-avem timp de glume. Crezi că există o ameninţare la adresa vieții 
tale? 

- Aş fi tâmpită să nu iau în considerare posibilitatea asta. 

- Crezi că Joe Quinn e competent? 

- Desigur. 

- Atunci, la naiba, nu mai fi încăpăţânată şi lasă-l să te ajute. N-o să 
profite de situaţie. M-aş simţi mai bine dacă mi-ai promite că vei coopera cu 
el. 

Nu voia să plece Galen. Fusese un tampon între ea şi Joe. Acum înlătura 
bariera şi rămânea fără apărare în faţa lui Joc. 

În regulă, trebuia să gândească raţional. Era o situaţie de viaţă şi de 
moarte şi nu se putea aştepta ca totul să fie aşa cum voia ea. Hotărâse să-l ia 
pe Victor din biserică. Trebuia să suporte consecinţele. 

- Am să cooperez! 

- Bun, mă întorc cât pot de repede. Ar trebui să fii în siguranţă avându-l 
pe Quinn aici. Se uită la Nathan. Mă îndoiesc că Nathan o să fie de vreun 
folos. Porni spre scări. Trebuie să vorbesc cu Quinn înainte de plecare. N-o să 
lipsesc mult. 

- Unde pleci? Nathan deschise brusc ochii şi se îndreptă în scaun. 

- Ah, ce plăcere că eşti iarăşi cu noi! Mă temeam că trebuie să găsesc o 
broască să te sărute ca să te trezeşti. Sau ăsta e alt basm? 

- Unde dracu” pleci? 

- Să dau de urma lui Hebert. Dar am mare încredere că Eve va fi în 
siguranţă cu tine atâta timp cât nu moţăi. 

- Deşteptu” lu” peşte! Nathan se uită urât la Galen. Măcar eu nu sar în 
râuri cu aligatori şi ... 

Vorbea în vânt. Galen dispăru pe scări. 

Nathan înjură în surdină şi se uită la Eve. 

- Quinn rămâne? 

- Da. Eve se întoarse la reconstituire. Cu întreruperile astea, ar fi fost de 
necrezut să-l termine pe Victor. Acum trebuie să-mi văd de muncă. 

- Scuze. Tăcu o clipă, apoi bombăni: De fapt, nu dormeam. Doar îmi 
odihneam ochii ... 

- Ceva de la FBI? Galen stătea în pragul bibliotecii. 

- Am fotografiile pe care le vrei. Schița şi fotografia au fost două boabe 
într-o păstaie. Joe arătă din cap spre cele două faxuri de pe birou. Hebert 
trebuie să fie foarte deştept. A fost arestat o dată sub bănuiala de crimă, dar n- 
a ajuns la proces. Lipsă de probe. 

- Sau intervenţii de la nivel înalt. 

- N-am să cred asta până nu am dovezi. 

- Asta-i problema când eşti polițist. Eu am avantajul că pot să fac 
speculaţii. Galen împăturii un fax şi îl băgă în buzunar. Mă îndrept spre New 
Orleans şi trebuie să iau maşina. Am să mă opresc şi am să pun să-ţi fie 
trimisă alta. Ai vreo preferinţă? Tot un Lexus? 

- De ce te duci la New Orleans? 

Galen tăcu o clipă. 

- Ca să iau un avion spre Atlanta. Nu e atâta nevoie de mine aici, şi m- 
am gândit că ar fi mai bine să intru în legiunea care le păzeşte pe Jane a ta şi 
pe bunica ei. 

- Crezi c-o să se întâmple ceva în Atlanta? 

- Nu ştiu. N-ar trebui să se întâmple. Le-ai asigurat destulă protecţie. 
Ridică din umeri. Problema mea e că niciodată n-am încredere în nimeni decât 
în mine. Întrucât eşti aici, m-am gândit că poate e mai bine să mă duc să 
cercetez zona. Ai vreo obiecţie? 

Joe se gândi, apoi clătină din cap. 

- Nu, dacă mă suni zilnic şi mă ţii la curent. Cred că te înşeli. Eve va fi 
ținta. Dar nu refuz nici un ajutor pentru apărarea lui Jane, nici chiar pe al tău. 

- Încrederea ta mă înduioşează. Am să te sun. Galen se întoarse şi se 
îndreptă spre uşa din faţă. 

Joe îl urmă şi se uită după el cum se ducea spre Lexus. 

- I-ai spus lui Eve? 

- Nu că mă duc în Atlanta. N-am vrut s-o sperii fără să am vreun un 
motiv solid să mă îndoiesc de aranjamentele de pază făcute de tine. Deschise 
portiera maşinii. Maşina care o să fie adusă aici, nu e o maşină închiriată. Am 
câteva legături în New Orleans care au reuşit să găsească o maşină de 
împrumut. 

- Împrumut? 

Galen rânji. 

- Nu frige. Am să mă duc la Mobil şi am să las acolo maşina asta. Poate 
fi o pistă falsă pentru Hebert, dacă reuşeşte să-i dea de urmă. Porni motorul. 
Nathan pare hotărât să menţină siguranţa lui Eve. S-ar putea dovedi util într-o 

anumită măsură, dar să nu te încrezi prea tare în el. Nu s-ar putea măsura cu 
Hebert. 

- Pot să judec şi singur, la naiba! 

Galen îl studie. 

- Eşti neliniştit că plec. Aş fi măgulit, dacă n-aş şti că te temi că Eve se 
va dovedi dificilă. Ai să te simți uşurat să ştii că am făcut-o să promită că o să 
coopereze cu tine. Zâmbi victorios. Ţi-am atins un punct dureros, nu-i aşa? 
Nu-ţi place când cineva face pe intermediarul între tine şi Eve. Ei bine, nu mai 
al de ce să-ţi faci griji un timp. Eşti pe cont propriu, Quinn. Ridică mâna în 
semn de rămas-bun şi apăsă pe acceleraţie. 

Joe se uită în urma maşinii care se pierdea pe aleea lungă. Îi părea bine 
că Galen pleca şi acum era singurul care controla situaţia. Şi nu putea să nege 
că se simţea ceva mai liniştit la gândul că Galen avea să fie în echipa care o 
păzea pe Jane. 

Acum, trebuia să-şi facă treaba. Îşi îndreptă umerii şi se întoarse în casă. 


- L-ai întors pe Victor pe piedestal, spuse Nathan. De ce? 

- Am ajuns la stadiul final şi nu vreau să mă vezi lucrând la el. 

- De ce? 

- L-ai cunoscut pe Bentley. S-ar putea ca expresia feţei tale să-mi spună 
ceva. Nu vreau să mă influenţeze aprobarea sau dezaprobarea de pe chipul tău. 
S-ar putea s-o iau hăis, când ar trebui s-o iau cea, şi să stric reconstituirea. 

- Eşti foarte grijulie. 

- Trebuie. Victor merită. Toţi merită. 

- Bentley merită. Nu ştiu dacă şi celelalte cranii la care lucrezi. Unele ar 
merita probabil să fie azvârlite în pământ şi să fie date uitării. 

- N-am cum să ştiu care ar merita asta şi care nu. 

- Ce ai face dacă acest craniu ar aparține omului care ţi-a omorât fiica? 

Eve se opri brusc. 

- L-aş termina. lar pe urmă, când aş fi sigură, l-aş călca în picioare, l-aş 
zdrobi şi apoi l-aş incinera. Poate aş angaja chiar şi un preot voodoo să îl 
blesteme. Se uită la Nathan. Asta voiai să ştii? 

- Da. Nathan zâmbi. N-am vrut să fiu insensibil, dar acum mă simt mult 
mai bine. Erai puţin prea nobilă pentru mine. 

- Nobilă? Prostii! N-am prea avut un cămin când eram copil, şi cred că 
pentru mine căminul a devenit o obsesie. Cred că fiecare ar trebui să aibă 
propriul cămin, propria casă, chiar şi în moarte. Poate chiar mai mult în 
moarte, dacă a avut o viaţă obişnuită. Dacă eu îi aduc acasă, lucrul ăsta le 

validează viaţa, arată lumii că nu erau de aruncat, că aveau valoare. Se uită la 
Nathan. Ţi se pare logic? 

El dădu din cap. 

- Este important să-ti cunoşti propria valoare. Toţi trebuie să ne dăm 
seama ce e important pentru noi. 

- Pentru tine ce e important? 

- Copiii mei, slujba mea. 

- Henry - 12, iar Carolyn — 7. Sunt grozavi. Se strâmbă. Aş dori să fi 
fost şi eu un tată grozav. Nu i-am văzut de peste 4 luni. 

- De ce? 

- Am divorţat şi mama lor a primit custodia. A fost corect aşa. Eu lucrez 
pe cont propriu şi sunt specializat în articole despre mediu, aşa că sunt mai tot 
timpul pe drumuri. Nu puteam să le asigur un cămin stabil. Fosta mea soție mă 
lasă să-i văd când pot. E o femeie de treabă. Mi-a suportat slujba mai mult 
decât a trebuit, până când a clacat. Într-un fel, semăn cu tine. Sunt obsedat de 
munca mea. Aş vrea să-i fi putut pune pe primul loc pe ea şi pe copii. Ştii că 
jurnaliştii au o reputaţie proastă. Dar adesea noi suntem paznicii care apără 
publicul de băieţii răi. 

- Experienţa mea n-a fost prea plăcută , dar am cunoscut câțiva reporteri 
pe care îi respect. Uite ce e, ce ţi-am spus acum, e strict confidenţial. Nu-mi 
place să mă ştiu citată de presă. 

- N-o să se întâmple asta, îţi promit. 

- Mulţumesc. 

- Şi eu îţi mulţumesc că m-ai lăsat să-ţi țin companie. Este evident că 
sunteţi destul de sceptici în ceea ce priveşte Cabala. 

- Jennings pare s-o ia în serios ... 

- Dar tu nu. 

- Cred că ar fi o posibilitate. 

- E mai mult decât o posibilitate. Există. Etienne mi-a spus adevărul. Ori 
de câte ori aud de o altă Bosnie sau un alt Sarajevo, mă întreb dacă nu cumva 
Cabala a hotărât că e în avantajul ei să se folosească de un război pentru a 
înainte cu programul său. 

- Mi-e greu să cred asta. Declanşarea războaielor este la o altă scară 
decât politicile de manipulare economică. 

- Războaiele sunt unelte economice. Caută dincolo de retorică şi de 
idealism şi vei găsi potul de bani. Războiul mă sperie. Cabala mă sperie. Şi cel 
mai tare mă sperie faptul că nu ştiu ce-o să se întâmple în Boca Raton. Trebuie 

să fie ceva destul de scârbos, dacă l-a zguduit pe Etienne într-atât încât să-mi 
dezvăluie toate astea. 

Credea ce spunea şi o făcea şi pe ea să creadă şi să simtă aceeaşi 
nelinişte care probabil îl chinuia pe Nathan. Doamne, numai de asta nu avea 
nevoie acum! 

- O fi spus Etienne adevărul, o fi existând cu adevărat Cabala asta de 
care ţi-a vorbit el, dar e treaba FBI-ului să se ocupe de ea. Treaba mea e să-l 
reconstitui pe Victor. Ştiu că Hebert ucide oameni şi că, probabil, Melton e 
vârât până-n gât în povestea asta, dar deocamdată îmi ajunge cât ştiu. 

- Trebuie să fie reconfortant să fu atât de concentrat asupra muncii tale. 
Nathan se ridică şi îşi îndreptă spatele. Dumnezeule, am înţepenit! Trebuie că 
îmbătrânesc. În fine, e timpul să arunc o privire în jurul casei şi să-mi 
dezmorţesc picioarele. O luă pe scări. Mă întorc în 30 de minute cu cafea. 
După o clipă, uşa din capul scării se trânti în urma lui. 

E un om ciudat şi complicat, gândi Eve, în timp ce se întorcea la Victor. 
La început, schimburile de cuvinte dintre el şi Galen o făceau să oscileze între 
disperare şi amuzament, dar de când se instalase în camera ei de lucru 
începuse să-l placă şi să-l respecte. Era deştept şi receptiv, şi de o sinceritate 
atrăgătoare. 

- Nathan m-a rugat să vin să stau cu tine. Joe era pe scară. Nu, nu m-a 
rugat, mi-a ordonat. Nu vrea să rămâi singură. 

Eve se încordă, apoi făcu un efort să se relaxeze. 

- Este excesiv de protector. Se pare că mă crede neajutorată. Dar pot să- 
mi port şi singură de grijă. 

- Ştiu. Eu te-am învăţat. 

Da, aşa era. În primii ani după moartea lui Bonnie, o învățase 
autoapărarea, îi fusese alături şi îi dăduse putere. 

- Atunci, n-ar trebui să-i dai atenţie lui Nathan, spuse ea. 

- Scuteşte-mă. Şi eu sunt excesiv de protector. Ştii asta. Dacă nu vrei să 
vin acolo jos, am să rămân aici. 

Nu voia să-l ştie acolo, în vârful scării. Nu-l voia nicăieri în apropierea 
ei. Ori de câte ori erau în aceeaşi încăpere, îi simţea acut prezenţa. Tot 
confortul relaţiei lor dispăruse. Ei bine, trebuie să se obişnuiască cu asta. Îi 
promise lui Galen că avea să coopereze pentru că era un lucru de bun-simţ. Nu 
era un copil care îşi ascundea capul sub plapumă. 

- Poţi să cobori, dacă vrei. Rămase cu ochii fixaţi pe Victor. Ai să-mi 
distragi mai puţin atenţia dacă stai lângă foc, decât dacă te agiţi acolo sus ca 
un balaur. 

125 


- Doamne fereşte! spuse el coborând treptele. După comparaţia asta, 
garantez că n-am să mă clintesc. Se instală în scaun. Cunosc rutina. 

Da, o cunoştea. Stătuse sute de ore pe canapeau din căsuţa de pe lac, 
citind, scriind, ajutând-o pe Jane la lecţii, în timp ce ea lucra la reconstituirile 
ei. Îi masase gâtul şi umerii când era obosită şi amorţită. O scotea cu forţa la 
plimbare când devenea atât de obsedată încât nu voia să iasă din casă. 

- N-au fost vremuri rele, nu-i aşa? întrebă încet Joc. 

La naiba, ştia ce amintiri îi deşteptase acea ultimă remarcă. 

Nu răspunse şi îşi văzu mai departe de treabă. Cum dracu” putea să facă 
abstracţie de el, când era la numai 3 metri depărtare şi îi simţea până şi 
respiraţia? Nu avea să stea mult aici. Nathan avea să apară curând cu cafeaua 
şi Joe avea să plece. 

Trebuie să lucreze mai departe. 


- Mă bucur să vă văd, domnule Galen. Tânărul roşcat era la poarta 
pentru sosiri când Galen coborî din avionul de New Orleans. David Hughes. 
Bine aţi venit în Atlanta. Am auzit multe despre dumneavoastră. Bob Parks 
mi-a făcut o descriere a dumneavoastră şi m-a rugat să vă întâmpin şi să vă 
stau la dispoziție. Mai aveţi şi alte bagaje? 

Galen clătină din cap. 

- Nu, nu mai am. Aţi pus copila sub observaţie. 

- De îndată ce aţi sunat aseară. Maşinile de patrulare cerute de Quinn 
sunt la datorie şi a pus cel puţin doi poliţişti în civil să o urmărească peste tot. 
Poliţiştii şi tipii de la FBI în legătură cu care ne-ai sunat par să lucreze 
împreună. Băieții mei au avut câteva probleme în evitarea lor. 

- Nu sunt acolo să verifice maşinile de patrulare. Aţi dat de vreo urmă a 
lui Jules Hebert? 

- Încă nu. Am făcut copii după fotografia pe care ne-aţi trimis-o şi le-am 
distribuit. Poate că nu e aici. 

- Sau poate că e. E unde aş fi eu dacă aş vrea să strâng cu uşa pe cineva. 
Întotdeauna cauţi să loveşti unde-l doare mai mult. Care e programul 
puştoaicei? 

- Bunica ei o duce la şcoală şi o ia în fiecare zi. Dimineaţa, puştoaica ia 
câinele la plimbare, apoi dau cu toţii o raită prin parc după şcoală. După ce se 
întorc, copila nu mai iese din casă. Se uită la ceas. În vreo 15 minute trebuie 
să fie în parc. Vreţi să mergeţi acolo? 

- Da. Voia să le vadă pe copilă şi pe bunica ei şi să se asigure că o să 
poată să le recunoască. Să mergem. 

- Mă mir că n-a venit Quinn cu dumneavoastră. 

- Are altă prioritate. Şi e convins că fetiţa e în siguranţă. Are încredere în 
amicii lui din poliţie. 

- Dar ştie că sunteţi aici? 

- Da. Crede că pierd timpul. Poate că Quinn avea dreptate. Totul părea în 
regulă la suprafaţă, însă el era neliniștit şi întotdeauna se bazase pe instinctele 
lui. Să ne grăbim. 

Pleca, slavă Domnului! 

Eve se uită după Joe care urca scările. Întotdeauna îi plăcuse la nebunie 
felul în care se mişca. Avea o graţie senzuală, o voiciune atât de diferită de 
momentele când se odihnea. Şi totuşi, nici acea nemişcare nu era pasivă. 

- N-am adus frişcă, spuse Nathan din cealaltă parte a camerei. Bei 
cafeaua simplă, nu-i aşa? 

- Poftim? Eve luă repede ceaşca pe care Nathan o pusese pe masa de 
lucru lângă ea. Da, o beau simplă. 

Auzi uşa din capătul scărilor închizându-se după Joe. 

- Deci am reţinut bine. 

- Da, e bine. Totul era bine. Joe plecase. Putea să lucreze. Fir-ar al 
naibii, trebuia să se concentreze! 


- Du-te la culcare, îi ordonă Eve lui Nathan. E aproape miezul nopţii şi 
ai stat toată ziua aici. 

- Am să mă duc când ai să te duci şi tu. Nu te-am deranjat, nu-i aşa? 

- Nu, ai fost foarte liniştit. Eve îşi scoase ochelarii şi se frecă la ochi. Dar 
n-are rost să stai după mine. Încep să mă simt vinovată de câte ori mă uit la 
tine. 

Nathan schiţă un zâmbet. 

- În ultimele 6 ore ai fost atât de absorbită încât nici n-ai ştiut că sunt 
aici. Cum merge? 

- Bine. Privirea lui Eve se mută înapoi la Victor. E aproape gata. 

- Eşti emoționată. Vrei să termini în noaptea asta? 

- Aş vrea, dar sunt prea obosită. Trebuie să mă opresc. Degetele ei 
atinseră cu blândeţe obrazul lui Victor. Dar sunt atât de aproape, fir-ar să fie! 

- Acum pot să mă uit? 

- Nu, n-ai recunoaşte nimic, încă. Ultimul stadiu e cel care spune 
povestea. Îşi şterse mâinile cu prosopul. Dar mâine, pe la sfârşitul zilei, o să 
fie gata. 

- Bine. Privirea lui Nathan se fixă pe spatele craniului. De ce sunt atât de 
importante aceste ultime ore? 

- Atunci intră în acţiune instinctele. Uneori am impresia că subiectul mă 
călăuzeşte, îmi vorbeşte. Ciudat, nu-i aşa? 

Nathan dădu din umeri. 

- Am auzit şi lucruri mai ciudate. Pentru mine, întregul proces e un 
mister. Nu înţeleg cum faci asta. 

Eve zâmbi. 

- Mai întâi, trebuie să vrei s-o faci cu toată fiinţa. După aceea e floare la 
ureche. 

- Da, cum să nu! De asta munceşti de-ți sar capacele. Pentru că e atât de 
Uşor. 

- Nici o carieră nu-l uşoară, dacă vrei să fii cel mai bun. Şi tu eşti foarte 
pasionat de munca ta, altfel n-ai urmări acel Pulitzer. 

- E culmea carierei de jurnalist. Niciodată n-am vrut să fiu altceva decât 
reporter. Poate că într-o zi am să scriu o carte sau două. Sunt un suflet simplu. 

- Da, vezi să nu! 

- Tu eşti cea care şi-a ales o carieră considerată în cel mai bun caz 
macabră. 

- Toată lumea a crezut c-am să mă satur de moarte după ce a murit 
Bonnie. Dar mergi încotro te duce viaţa. Aruncă o ultimă privire la Victor 
înainte de a se îndepărta. Iar acum mă duc la culcare ca să pot să mă scol 
dimineaţa devreme. 

- La ce oră? Nathan se ridică. Vreau să fiu aici pentru marea dezvăluire. 

- Când mă voi trezi. Dar o să-mi mai ia vreo 7 ore până să-l termin. 

- Am să cobor la 6. Nathan se îndreptă spre scări. Sus se opri şi se uită în 
urmă la Victor. Eşti sigură că în această fază nu l-aş recunoaşte? 

- Sunt sigură. Acum uită de el şi culcă-te. 

- Ai vreo veste de la Galen? 

Eve clătină din cap. 

- A plecat de numai două zile. O să anunţe el dacă află ceva. Stinse 
lumina din bucătăria auxiliară. Şi-o să-l sunăm mâine dacă îl termin pe Victor. 

Aruncă o ultimă privire la craniul întunecat de pe masa de lucru de jos. 
„Aproape am ajuns, Victor. Eşti aproape acasă.” 


BOCA RATON, FLORIDA 
23 octombrie 


- E pierdere de timp, domnule, îi spuse Jennings lui Rusk. Am luat 
legătura cu agenţii biroului nostru din Miami şi n-au nici un indiciu că s-ar 
întâmpla ceva aici în afară de droguri şi spălare de bani. Mai bine mă întorc. 

- Dacă aşa crezi. Glasul lui Rusk era dezamăgit. Speram să ai noroc. 
Închise. 

Norocul nu era de ajuns, se gândi Jennings. Se rezemă în scaun şi se uită 
pe fereastra hotelului la albastrul-cenuşiu al Atlanticului. La suprafaţă, totul 
era neînsemnat în oraşul ăsta. Poate şi în partea nevăzută. 

După cum îi spusese lui Rusk, fusese pierdere de timp. Nu realizase 
nimic aici; trebuia să se întoarcă şi să încerce o altă pistă. 

Totuşi, de ce avea senzaţia asta sâcâitoare că îi scăpase ceva? 

Ce dracu”! Să mai încerce o dată. 

Îşi deschise agenda la însemnările despre Bentley şi Cabala pe care şi le 
făcuse în acea primă seară când îl sunase Joe Quinn. Alături, puse însemnările 
pe care le făcuse de când sosise în Boca Raton. 

15 minute mai târziu, înţepeni în scaun. 

Doamne Dumnezeule! 


Fetiţa semăna puţin cu Eve Duncan, se gândi Galen, în timp ce o 
urmărea alergând prin parc după căţel. Ciudat. Ştia că cele două nu erau rude, 
dar părul lor castaniu-roşcat avea aceeaşi nuanţă. Totuşi, nu avea aerul 
circumspect al lui Eve. Era a doua după-amiază când o urmărea şi, slavă 
Domnului, fata era preocupată doar de câinele ei. 

- Îmi aminteşte puţin de fata mea. Cindy a mea are aceeaşi vârstă. 
Hughes se aşeză pe bancă lângă Galen. Drăguţă puştoaică. 

- Da. Galen se uită cum Jane ridică un băț şi 1-l aruncă lui Toby. Nici 
urmă de Hebert? 

- Nu. Poate sunteţi pe o pistă greşită. 

- Poate. Dar Galen nu credea. Nimeni nu dă târcoale locuinţei? 

- Nu. Am verificat toate maşinile şi am luat la întrebări câţiva oameni 
care păreau să caşte gura pe acolo. Dar toţi locuiau pe strada aia. Uitaţi-o că 
vine iar în fugă după căţel. Ar fi bine să deschideţi ziarul. 

Jane venea spre ei pe urmele lui Toby. Galen ridică în faţa ochilor 
exemplarul ziarului Atlanta Journal Constitution. 

- Cine eşti? 

Cobori ziarul şi o văzu pe Jane în faţa lor. 

- Poftim? 

- Ce se petrece? Copila îl privea bătăioasă în ochi. De ce mă urmăreşti? 

- Nu ştiu ce vrei să spui. 

- Nu mă minţi. Eşti de două zile aici. Eşti un detectiv în civil ca Joe? 
Dacă da, vreau să-ţi văd legitimaţia. 

- Nu, nu sunt detectiv ca Quinn. Şi n-ar trebui să iei la întrebări un străin 
în parc. 

- Maşina de patrulare o să treacă pe aici în orice clipă şi un detectiv în 
civil e pe urmele bunicii. Nu trebuie să ştiu nimic nici despre ei. Strânse 
buzele. Nu trebuie să ştiu nimic. Cum te cheamă şi cine eşti? 

Și el care credea că puştoaica asta nu avea firea bănuitoare a lui Eve! 

- Mă numesc Sean Galen. Iar el e David Hughes. Suntem aici ca să ne 
asigurăm că eşti bine. 

- Eşti prietenul lui Logan. Am auzit despre tine. Ar trebui să fu cu Eve 
acum. Se uită la Hughes. Dar despre el nu ştiu nimic. Trimite-l la plimbare. 

Hughes se ridică repede în picioare. 

- Plec. Ne vedem mai târziu, Galen. 

Jane se întoarse spre Galen. 

- Dă-mi să-ţi văd legitimaţia. 

- Da, doamnă. Îi întinse permisul de conducere. 

Ea se uită la el şi 1-l dădu înapoi. 

- Dacă eşti Galen, trebuie să ştii cum o cheamă pe mama lui Toby. 

- Frumoasa şi năbădăioasa Maggie. Mulțumită? 

Jane se destinse. 

- Nu. Se uită peste umăr. Vine bunica. Trebuie să ne grăbim. De ce eşti 
aici? 

- Sunt sigur că dacă ai întreba-o pe bunica ta, ți-ar spune tot ce trebuie să 
ştii. 

- Lasă-mă cu prostiile astea. Bunica nu vrea să mă sperie. Dacă aş 
întreba-o ceva, m-ar minţi doar ca să mă simt mai bine. Are legătură cu Eve, 
nu-i aşa? Are necazuri? 

- Încercăm să o ferim de necazuri. 

- Mi-am dat seama că ceva nu e în regulă când am vorbit cu ea la telefon 
acum două seri. Spunea că e bine şi că Joe este cu ea. 

- Este, într-adevăr. 

- Dar tu eşti aici. De ce? 

- Jane! o strigă bunica ei, alergând spre ea. 

Jane îi făcu cu mâna, apoi îi spuse lui Galen. 

- Grăbeşte-te. 

Se hotărî să fie sincer. Puştoaica era isteaţă, şi nu strica s-o avertizeze. 

- Credem că e posibil ca cei care încearcă să-i facă rău lui Eve, să caute 
să ajungă la ea prin tine. Ai văzut pe cineva suspect? 

- Vrei să spui în afară de tine? Nu prea te pricepi la asta, nu-i aşa? 

- Mă pricep. Dar de data asta nu m-am străduit suficient. Nu mă 
aşteptam să fu bănuitoare şi m-am gândit că apariţia mea putea să-l facă pe 
careva să dea înapoi. 

- Pe cine? Pe cealalta jigodie? 

Galen înţepeni. 

- Jigodie? Ai mai văzut pe cineva urmărindu-te? 

- Acum două zile. M-a urmărit la şcoală şi apoi aici în parc. Era mult 
mai bun ca tine. 

- Te-ai uitat bine la el? 

- Am avut grijă s-o fac. Observasem deja maşinile de poliție. Ştiam că se 
întâmplă ceva. 

El scoase fotografia lui Hebert. 

- Semăna cu ăsta? 

Jane se uită la fotografie. 

- Ele. 

- De ce nu i-ai spus bunicii tale? 

- Nu puteam fi sigură că e o jigodie. Putea să fie un prieten de-al lui Joe 
şi aş fi speriat-o degeaba. Sau putea să fie un pervers oarecare. Am văzut o 
grămadă din ăştia. 

- Oh, chiar aşa? 

- Nu l-am mai văzut de atunci. Trebuie să plec, altfel bunica o să cheme 
poliţiştii. Nu-mi place că nu ştiu ce se întâmplă. Să le spui asta lui Eve şi lui 
Joe. 

EI clătină din cap. 

- Am să-i spun lui Joe ce ai zis, dar n-am să-i spun încă de „jigodia” ta. 
Ăsta ar fi un mod sigur să-l fac să lase totul şi să dea fuga aici. E mult mai 
bine să rămână în ascunzătoare. 

- Ascunzătoare? Eve nu a pomenit nimic de asta. De ce se ascund? 

- E complicat. Eve vrea să termine treaba pe care a început-o. 

- Atunci tu de ce eşti aici? Du-te înapoi şi ai grijă ca Eve şi Joe să fie în 
siguranţă. Fă-ui treaba! Eu o să am grijă de bunica. Se răsuci pe călcâie şi o 
rupse la fugă. E în regulă, bunico, strigă ea. M-a întrebat de o stradă. Încă un 
yankeu rătăcit. Toate străzile astea Peachtree îi derutează. 

- Ţi-am spus să nu stai de vorbă cu străinii. Cheamă-ţi tâmpitul ăla de 
câine şi să mergem acasă la masă. 

- Uau! spuse încet Hughes întorcându-se la Galen. Trebuie să mă 
corectez. Nu seamănă deloc cu puştoaica mea. Dacă aş avea nevoie de-o 
gorilă, aş angaja-o. 

- Eve mi-a spus că a crescut pe străzi. Dar nu mi-a spus ca are 12 ani şi 
merge pe 50. 

- I-ai arătat fotografia? 

- L-a văzut. Hebert e aici în Atlanta. Sau cel puţin era acum două zile. Se 
ridică. Dar unde dracu” e? Dacă bănănăia pe aici, ar fi trebuit să-l localizaţi. 

- Poate s-a speriat. 

- Sau poate s-a dat la fund şi aşteaptă ocazia potrivită. 

Ideea că Hebert o urmărea pe puştoaica aia deşteaptă foc îi întoarse 
stomacul pe dos. 

- N-o să i-o oferim, Hughes. 


Jules se uită cum camioneta neagră se scufunda în apele lacului Lanier 
aproape fără să facă valuri. Aici în Atlanta era multă apă, lucru foarte 
convenabil pentru el. 

Alesese o porțiune adâncă a lacului, astfel încât omul să nu fie găsit prea 
curând. Trei zile, cel puţin, nu avea să se alarmeze nimeni. Leonard Smythe 
era divorţat şi locuia singur în rulota lui şi, din câte observase Jules în scurtul 
timp cât îl supraveghease, părea un om singuratic. 

Jules se uită la comoara pentru care murise Smythe. Dacă ar fi avut de 
ales, Smythe ar fi renunţat la ea într-o clipită, dar Jules nu putuse să rişte 
oferindu-i o asemenea opţiune. 

Era trist când un om trebuia să moară pentru un clipboard şi câteva 
bucăţi de hârtie. 

NEW ORLEANS 


Craniul lui Victor era luminat slab de razele lunii care pătrundeau pe 
fereastră. 

Nathan nu aprinse lumina. Ştia că Joe Quinn verifica împrejurimile casei 
noaptea, dar nu ştia la ce ore. 

Cobori treptele în linişte, cu grijă. N-ar fi trebuit să fie surprins aici. Eve 
dormea dusă, verificase asta. Dar atât Eve, cât şi Joe Quinn erau încă două 
necunoscute pentru el, iar necunoscutul era întotdeauna periculos. 

Ajunse la baza scării şi înaintă în linişte spre piedestalul lui Victor. 
Cunoştea foarte bine partea din spate a craniului, dar nu avea nici o idee 
despre trăsături. Singurul lucru pe care putuse să îl vadă fusese expresia 
încordată a feţei lui Eve în timp ce lucra. 

Scoase lanterna pe care o găsise în dulapul de bucătărie şi se apropie mai 
mult de piedestal. Inspiră adânc şi aprinse lanterna. 

Bucătăria auxiliară fu brusc luminată de lumină. 

- Vrei să-mi spui şi mie ce faci? Joe Quinn stătea în capul scării. 

La naiba! 

- Nu aveam de gând să-i fac ceva. 

- Nu mi-ai răspuns. Joe cobori treptele. De ce te-ai furişat aici în toiul 
nopţii? 

- Voiam doar să-l văd. 

- Dar Eve nu vrea să-l vezi până nu-l termină. L-a terminat? 

Nathan clătină din cap. 

- Mâine. Mi-a spus că abia atunci am să-mi pot da seama cine e. Însă m- 
am gândit că l-aş putea recunoaşte şi acum. Voiam doar să mă uit. 

- Dă-1 înainte. Nu te opresc. 

Nathan ocoli piedestalul, oprindu-se in faţa lui Victor. Simţi un val de 
dezamăgire. În acest stadiu, trăsăturile erau de nerecunoscut. 

- Trebuia să o crezi, spuse Joe. Eve nu minte. 

- Nu m-am gândit că minte ... La naiba! Nu mai aveam răbdare. Vreau 
să ştiu. 

- Şi n-ai avut încredere în ea. 

- În meseria mea am învăţat să n-am încredere în oameni. Nathan se 
îndreptă spre scări, iar apoi se opri şi se uită la Joe. Ai să-i spui că am fost 
aici? 

- Aşa ar trebui. Eve te place şi de obicei are încredere în oamenii pe care 
îi place. Nu-i apreciază pe cei care se furişează pe la spatele ei. 

- N-am făcut nimic rău. Dacă sunt vinovat de ceva e că îmi pasă prea 
mult. Pentru mine e important să ştiu cine e „Victor”. Doamne, sper că nu e 
Bentley. Sper că e în viaţă, că poate s-a dat la fund şi e gata să-şi facă apariţia 
pentru a-i da în gât pe ticăloşii ăştia. 

Joe îl studie. 

- Te cred. Dădu din umeri. Deocamdată, am să-mi ţin gura. Nu s-a 
întâmplat nimic rău. Dar ai făcut o greşeală. 

- Toţi greşim. Tu trebuie să fi făcut una lată, altfel Eve nu s-ar fi supărat 
pe tine. Urcă repede treptele, apoi se opri şi se uită peste umăr la Joe. Tocmai 
am mai făcut o greşeală. De unde ai ştiut că sunt aici jos? 

- Patrulam pe afară şi am văzut mişcare în bucătărie pe fereastră. Faptul 
că erai tu, care cotrobăiai prin dulapuri, mi-a stârnit curiozitatea. Mai ales că 
al luat numai lanterna aia. 

- M-am uitat dacă e cineva afară, dar trebuia să fiu mai atent. 

- Cum spuneai, toţi greşim. 

- Mulţumesc. Îţi rămân dator. Nathan urcă repede treptele rămase. Putea 
fi mult mai rău. Ar fi trebuit să aibă răbdare, dar, la naiba, îi venea tare greu să 
aştepte! 


Subsolul era bine luminat, iar instalaţiile de încălzire şi aer condiţionat 
erau solide şi străluceau. Culmea tehnologiei americane, se gândi Jules în timp 
ce înainta pe interval. 

- Hei, ce cauţi aici? 

Se uită peste umăr. Un paznic în uniformă ieşea din ascensor. 

- Voi, băieţi, nu vorbiți niciodată între voi? Jules agită în aer clipboardul. 
Tocmai am trecut prin asta cu paznicul de la uşa din faţă. Se uită la insigna 
bărbatului. Phillips. M-a trimis şeful în control. Trebuie să verific instalațiile. 

- Am fost în pauza de cafea, se scuză paznicul. 

Jules ştia. Nu se aşteptase ca Phillips să se întoarcă atât de repede, dar 
totdeauna trebuie să fii pregătit să te adaptezi la situaţie. Aproape că am 
terminat aici. Ai remarcat vreo problemă în rondurile tale? Întreruperi în 
funcționarea instalaţiei de aer condiționat? Abur în exces? 

Phillips clătină din cap. 

- Dacă tot eşti aici, vrei să vii cu mine în sala cazanelor şi să-mi ţii 
lanterna? Trebuie să mă bag după cazane şi e al naibii de greu de văzut ceva. 

Phillips se încruntă. 

- Dacă nu durează prea mult. Trebuie să mă întorc la uşa din faţă să-l 
schimb pe Charlie. 

- Cum spuneam, aproape am terminat. Jules îşi luă trusa de scule şi porni 
pe interval. O să dureze doar un minut. 

Phillips îl urmă. 

- Eşti sigur? 

- Oh, sunt sigur. Jules zâmbi peste umăr. Îmi cunosc meseria. 


- Eşti pregătit, Victor? murmură Eve. A sosit momentul. 

- Ai spus ceva, Eve? întrebă Nathan din celălalt capăt al camerei. 

- Taci. Nu vreau să aud o vorbă de la tine până termin. 

Lutul era moale şi rece sub degetele ei. ÎI atinse cu blândeţe. 

Uşurel. 

Nu te gândi. 

Instinctul. 

Se mişca repede; degetele o furnicau. 

Cine eşti, Victor? Spune-mi, ajută-mă. 

Nu ştia ce formă să dea urechilor. Fă-le clasice. 

Gura. Doamne, gura era greu de făcut. Ştia numai lăţimea. 

Instinctul. Să nu se mai gândească la ce nu ştia şi să lase mâinile să 
lucreze singure. 

Mergea prea repede. 

Opreşte-te o clipă şi studiază ochii, unghiul orbitelor, partea osoasă de 
deasupra ... 

Gata, modelează. 

Vezi înălțimea acelei buze ... 12 mm. E bine. Proiecţia nasului — 18 mm. 
Ar trebui să fie 19. Modifică. 

Uşurel, modelează, umple. 

Fu atentă la măsurători, dar lasă instinctele să domine acum. 

Hai, Victor. Lasă-mă să te aduc acasă. 

Vârfurile degetelor ei păreau să aibă viaţă, un fel de minte numai a lor. 

Uşurel. 

Modelează. 

Umple. 


Galen cobori din maşină şi se îndreptă spre Hughes, care stătea sub un 
stâlp de iluminat stradal. 
- Ceva nou? 


135 


Hughes clătină din cap. 

- Linişte peste tot. Copila a intrat în clădire cu bunica ei la ora obişnuită. 
O maşină de poliţie a trecut pe aici acum 5 minute. Probabil au mai pus la 
treabă nişte poliţişti în civil. Am văzut un tip pe care nu l-am recunoscut 
vorbind cu paznicul de la uşa din faţă. Dar e în regulă, l-am văzut după 20 de 
minute urcând în maşina de patrulare. Poliţiştii îl cunoşteau. 

- Înăuntru? 

- Am un tip la acelaşi etaj cu puştoaica şi spune că totul e bine. Tu ce ai 
făcut? 

- Am fost în recunoaştere. La 5 străzi de aici e o dubiţă de la telefoane? 
Ce caută aici noaptea, la ora asta? Ai verificat-o? 

Hughes clătină din cap. 

- De ce? 

- Mai devreme nu era acolo. Am să văd ce e cu ea. 

- Acum. 

- De ce eşti atât de nervos. E la cinci străzi de aici. 

- S-ar putea să fie o dubă de interceptare a convorbirilor telefonice. Eve 
o sună regulat pe Jane. 

- Ţi-am spus că am verificat clădirea. Blocul e prea înalt şi telefoanele n- 
ar putea fi ascultate pentru că interferența e prea mare. 

- Tu verifică dubita, bine? 

- Cum spui. Hughes îşi scoase telefonul din buzunar. Galen porni spre 
bloc, în timp ce Hughes îi spunea unuia dintre oamenii săi să verifice 
vehiculul. La naiba, era neliniștit! 

Hughes închise. 

- O să încerce să lămurească treaba cu compania de telefoane. Mulţumit? 

- Nu. Ceva se întâmplă. Trebuie să fie pe undeva pe aici. Ştie că n-are 
mult timp. 

- Ce vrei să spui? 

- Nu contează. Se uită la maşinile parcate pe stradă. Nu era nici una 
nouă, iar astea toate fuseseră verificate deja. Am un presentiment. 

- Dacă Hebert s-a dat la fund, a coborât destul de adânc, spuse Hughes. 

Galen înţepeni. 

- Poftim? 

- Spuneai că Hebert trebuie să se fi dat la fund, altfel am fi putut să ... 

A coborât adânc. 

- La dracu”! Galen porni spre intrarea blocului. 

Hughes alergă dupa el. 

- Unde te duci? 

- Tu ai să-i distragi atenția paznicului şi să afli de la el dacă s-a întâmplat 
ceva ieşit din comun. Deschise uşa de sticlă. Eu am să văd cât de departe e 
dispus Hebert să meargă pentru a pune mâna pe pușştoaică. 


Galen găsi un paznic în uniformă după unul din cazanele mari care 
încălzeau blocul. Lângă cadavru, găsi explozibilul din plastic şi ceasul care îl 
controla. 

22 de minute. 

La dracu”! 

Nu era un ceas simplu şi avea probabil o şmecherie ascunsă. Nu avea 
timp să-l facă inofensiv. 

Îşi închise telefonul şi o luă la fugă spre ascensor. Soneria unui telefon 
putea face o bombă să explodeze. Când ajunse în stradă , deschise iar 
telefonul. Acesta sună imediat. 

- Nimic neobişnuit , spuse Hughes. O inspecţie a clădirii. Unuia dintre 
paznici i s-a făcut rău şi a trebuit să plece acasă. Vrei să mă... 

- Las-o baltă. I-ar fi luat mai mult timp să se ducă el însuşi la Jane, decât 
să delege pe altul. leşi din clădire. Sună-ţi omul de la etajul 12 şi spune-i să le 
scoată de acolo pe Jane MacGuire şi pe bunica ei. Acum. Are la dispoziţie 
circa 20 de minute. Apoi sună la cei care se ocupă cu dezamorsarea bombelor 
şi trimite-i aici. Cred că va fi prea târziu, dar s-ar putea să mă înşel. 

- Bine. Hughes închise. 

Galen se uită la ceas. 

19 minute. 

Jane MacGuire era la etajul 12 . Nu mai era mult timp. 

Şi nu mai era timp deloc pentru restul oamenilor care locuiau în clădire. 
Galen n-ar fi trecut de primele câteva blocuri înainte ca bomba să explodeze. 

lisuse, ce să facă? 


- Gata. Eve se rezemă de masa de lucru şi îşi sterse faţa. Dumnezeule, 
era epuizată! Adrenalina se scurgea din ea, şi se simţea moale ca o cârpă. 

- Credeam că n-ai să mai termini niciodată. E aproape 3 dimineaţa. 
Nathan se aplecă în faţă, tremurând de nerăbdare. Acum pot să mă uit? 

- Nu încă. Trebuie să pun globii oculari în orbite. Zâmbi slab, în timp ce 
se întoarse spre caseta în care avea ochii. Galen s-ar bucura de asta. Are el o 
chestie cu orbitele goale. 

- Dă-1 bătaie! Nathan îşi umezi buzele. lartă-mă, n-am vrut să ... dar sunt 
... nerăbdător. 

- Ştiu. Eve deschise caseta, scoase o pereche de ochi căprui şi se întoarse 
la Victor. Numai că acum nu mai avea să mai fie Victor. Curând, putea să aibă 
un nume adevărat. Durează doar câteva minute. 

Dar dură mai puţin până se dădu la o parte şi se întoarse spre Nathan. 

- Acum poți să te uiţi. 

Nathan sări de pe scaun şi traversă repede încăperea. Se opri, trase adânc 
aer în piept, apoi ocoli piedestalul şi se opri lângă Eve. 

Se uita lung la trăsăturile reconstituiri. 

Privirea lui Eve îi cercetă faţa. 

- Ei bine, spune ceva. E Bentley? 

- El e. Buzele lui Nathan se subțiară. E Harold Bentley. 

- Eşti sigur? 

- Sunt sigur. Glasul lui era inegal. Ai făcut o treabă bună. El este. Se 
întoarse şi porni repede spre scări. Scuză-mă. Sunt atât de furios încât îmi vine 
să strâng de gât pe cineva. Nu pot să mă uit la el. Speram... 

Nathan o luă la fugă pe scări şi mai să dea peste Joe care cobora. 

- Iartă-mă. N-am vrut ... Trecu pe lângă el şi ieşi pe uşă. 

- Ce-i cu el? întrebă Joe coborând treptele rămase. Apoi văzu expresia 
feţei lui Eve şi spuse : Oh, momentul adevărului? 

- E Bentley. Eve îşi masă ceafa, care o durea. Cât timp nu există o 
dovadă reală, omul speră. 

Joe veni lângă ea şi se uită la reconstituire. 

- E limpede că ai făcut o treabă bună, dacă e atât de sigur. 

- Speram la fel de mult ca şi el să nu fie Bentley, spuse Eve. Din ce am 
auzit despre el, a fost un om foarte bun. Nu voiam să fi murit aşa. Ochii i se 
umplură de lacrimi. Dar viaţa are ciudăţeniile ei. Mor mai mulţi oameni buni 
decât răi. Cei buni au încredere. Sunt lipsiţi de apărare. Ca Bonnie ... 

- Şşş. O îmbrățişă. Doamne, eşti atât de obosită încât abia mai stai în 
picioare! Ascultă-mă, ai făcut o treabă bună. L-ai adus acasă pe acest biet om. 
Nu e important? 

- Ba da. Asta e important. Dar nu chiar acum. 

Îi masă punctul dintre umeri, care întotdeauna o supăra. Genunchii i se 
înmuiară de relaxare. 

- Muşchii tăi sunt numai gloduri, spuse Joe. Du-te la culcare şi încearcă 
să dormi. Bănuiesc că nu vrei să mă laşi să-ți fac un masaj? 

- Nu. Am să-mi revin. 

- Ţi-ai reveni un pic mai repede cu mine. Aş avea eu grijă de asta. 

Ridica din umeri. 

- Dar despre chestia asta nu e scris în cărți. Vino, am să te ajut să te culci 
şi am să te învelesc. 

- Mă descurc şi singură. 

- Nu mă mai contrazice. Mai ai puţin şi cazi din picioare. Ştiu că în clipa 
de faţă eşti vulnerabilă şi mi-ar plăcea la nebunie să profit de tine. Dar n-am s- 
o fac. Îşi strecură braţul pe după mijlocul ei şi, mai pe sus, mai pe jos, o 
conduse spre scări. De ce te împotriveşti? Nu-i mare scofală. De câte ori am 
făcut asta după ce ai terminat o reconstituire? 

De atâtea ori încât ea nici nu mai ţinea minte. Uneori, i se părea că erau 
de o viaţă împreună. 10, 12 ani? Nu putea să gândească. Acum, totul era în 
ceaţă. 

- Dacă tot am terminat cu Victor, cred că e timpul să-l sun pe Jennings. 
Probabil că FBI-ul ar trebui ... 

- Am să mă ocup eu de asta. 

- Chiar nu voiam să fie Bentley, Joe. 

- Știu. Nu contează. Dimineaţă ai să te simţi mai bine. 

Eve nici nu-şi dădu seama cum ajunse în pat. Joe îi scoase pantofii şi o 
înveli cu plapuma. 

- Mă întorc imediat. Se duse la baie şi se întoarse cu un prosop umed. Îi 
şterse cu grijă lutul de pe mâini. Deocamdată ajunge. Ai să faci un duş când te 
scoli. 

- Mulţumesc, Joe. 

- Mereu mi-a plăcut să am grijă de tine. Asta te face şi mai mult a mea. 
După sex, e lucrul care-mi plăcea cel mai mult. Ştiai asta? 

Nu, nu voia să se gândească la asta acum. Era ceva prea intim şi 
lucrurile nu erau de loc în regulă între ei. Îi era greu să-şi amintească de ce . 
Nu voia să-şi amintească de ce. Nu acum. 

- Nu, nu ştiam ... 

- Şi nu vrei să te gândeşti la asta acum. E în regulă. Am stabilit că n-am 
să te fac să fugi de mine. Se aşeză lângă ea şi îi luă mâna. Deocamdată mă 
mulțumesc cu atât. 

Mâna ei se strânse pe a lui. 

- N-ar trebui să ... 

- Şşş. Dormi. 

Era deja pe jumătate adormită. Se ghemui şi închise ochii. 

- E... atât de trist ... Bietul om nu... 

13. 


Eve dormea. 

Joe îi privea faţa. Doamne, cât voia să-i uşureze durerea! Slabe şanse. 
De la moartea lui Bonnie, Eve se lupta cu această durere, avea de-a face cu ea. 
Îşi ofere mintea şi inima şi talentul aducerii acasă atât a celor vii, cât şi a celor 
morți. Ei bine, găsise încă un dispărut şi, ca de fiecare dată, nu putea decât să 
stea pe margine şi să o ajute atunci când voia să îl lase. 

La dracu”, el însuşi se simţea acum pierdut. Gata, îşi plânsese destul de 
milă. Nu de asta avea ea nevoie. Dădu drumul mâinii lui Eve şi se aplecă să-şi 
lipească buzele de fruntea ei. 

- Somn uşor, iubito, şopti el. 

Nu-i venea să plece dar, cu un efort, se ridică şi se îndreptă spre uşă. 

Când ajunse în hol, îi sună telefonul. 


Latura blocului explodase într-o minge de foc şi beton. 

Galen se uită la flăcările care ieşeau pe ferestre. Putea fi şi mai rău. 
Bomba fusese plasată astfel încât să afecteze doar latura de vest. Apartamentul 
bunicii lui Jane MacGuire era în latura de vest a clădirii. 

- Bunica e speriată. Să-l prinzi pe nemernicul ăla. Jane MacGuire veni 
cu un pas mai aproape de Galen. O mulţime de oameni puteau să fie răniți 
dacă n-ar fi pornit stropitorile alea. Tu ai făcut asta? 

- A fost singurul lucru care mi-a venit în minte ca să-i fac pe toţi să se 
trezească şi să iasă din apartamente la timp. Am deconectat alarma de 
incendiu care ar fi putut declanşa explozia bombei şi i-am trimis pe oamenii 
lui Hughes să bată la uşi cât mai era timp. Din cauza apei care le inunda 
apartamentele, n-au mai avut timp de comentarii. Se uită la strada slab 
luminată, plină de bărbaţi, femei, copii, îngrămădiţi laolaltă şi îmbrăcaţi aşa 
cum apucaseră. Câinii alergau lătrând la pisicile ţinute strâns în braţe de 
stăpânii lor. Sper că au ieşit toţi. 

- Şi eu. Jane îl trase pe Toby de lesă ca să-l ţină lângă ea. Bunica nu a 
vrut să plece când a venit omul ăla la uşă. A ieşit numai când au pornit 
sprinklerele. 

În depărtare se auzeau sirenele maşinilor de pompieri. 

- Unde-i bunica ta? 

- E acolo şi încearcă să o liniştească pe doamna Benson. Tocmai a 
născut şi e foarte zdruncinată. 

- M-a mirat că te-a lăsat să vorbeşti cu mine. 

- I-am spus cine eşti. Poate că trebuia s-o fac mai înainte. De obicei, 
bunica e foarte de treabă. Se uită iar la incendiu. A făcut toate astea ca să ne 
omoare pe noi? 

Galen dădu din cap. 

- Şi-a făcut-o ca s-o scoată pe Eve din ascunzătoare? 

- Da. 

- Atunci spune-i să stea acolo unde e. Îşi umezi buzele. Şi-ar fi bine s-o 
faci repede. Primul lucru pe care l-a făcut bunica atunci când a ajuns în stradă 
a fost să-l sune pe Joe. 

- Ce? 

- Joe i-a spus să-l sune dacă e vreo problemă. O să creadă că asta e o 
mare problemă. 

- Când a sunat? El însuşi voise să-l sune pe Quinn. 

- Acum 5 minute. Joe i-a spus să stea cu mine şi că o să trimită el o 
maşină de poliţie. Se uită la maşina de patrulare care dădea colţul. Uite-o, aia 
e. 

- Poate. Apare o maşină de poliție şi dispare cu Jane şi bunica ei? Nici 
vorbă. Nu până nu o verifică. Se îndreptă spre maşină. Rămâi aici. 


- Ce dracu” se petrece? întrebă Joe când, 10 minute mai târziu, Galen 
răspunse la telfon. Tocmai am primit un telefon isteric de la mama lui Eve şi 
vorbea despre tine şi blocul care a sărit în aer şi sprinklerele ... 

- Jane e în siguranţă. Maşina de poliţie pe care ai trimis-o le-a luat pe ea 
şi pe bunica ei şi le-a dus într-o casă sigură. Ăsta e lucrul cel mai important. 

- Erai acolo ca s-o aperi pe Jane. Cum a ajuns nenorocitul ăla atât de 
aproape de ea? 

- Acum e în siguranţă. Asta e tot ce contează. Galen se uită la blocul 
înalt care ardea încă. Îţi povestesc restul mai târziu. 

- Fii convins de asta. Trebuie să ştiu ce... 

- Stai puţin. Hughes încerca să-i atragă atenţia lui Galen. Se întâmplă 
ceva. 

- Scuză-mă, spuse Hughes. Tocmai am primit veşti despre dubiţa aia de 
telefoane. Bell South spun că n-au trimis nici o dubiţă în zona aia. lar acum, 
dubita a dispărut. 

- Iisuse! Mâna lui Galen se strânse pe telefon. 

- Ce se întâmplă? întrebă Joc. Jane e bine? 

- Jane e bine. Dar s-ar putea ca Hebert să fi obținut ce voia. 

- Şi atunci cum spui că Jane e în siguranţă? 

- Calmează-te. Cred că Hebert a vrut să se asigure în caz că ratează. 
Există posibilitatea să fi avut o dubiţă de intervenţie de la telefoane parcată 
cinci străzi mai încolo. Nu putea să intercepteze telefoanele date din bloc, dar 
o dată ce mama lui Eve a ieşit din clădire, n-a mai avut nici o problemă. 

- lar ea m-a sunat imediat. 

- Dacă bomba le omora, aţi fi ieşit din ascunzătoare. Dacă nu omora, te- 
ar fi sunat şi i-ar fi dat şansa să vă ia urma. Plecaţi de acolo, Quinn. 

- Dai cu presupusul. 

- Eşti dispus să rişti? S-ar putea ca Hebert să prefere să-şi facă personal 
treaba murdară, dar n-ar strica să vă piardă pentru că n-a fost la faţa locului. 
Ar trimite pe altcineva să facă treaba. Dacă e pornit, nu mai aveţi mult timp. 
Plecaţi dracului de acolo! 

Tăcere. 

- Unde? 

Slavă Domnului că Quinn îl asculta. 

- Voi porniţi la drum, deocamdată. Sună-mă când veţi fi plecat. Eu mă 
ocup să vă găsesc un loc sigur undeva. 

- Unde o mai fi şi ăsta. Quinn închise. 


Joe ezită o clipă, gândindu-se. Eve era istovită. Avea s-o lase să doarmă 
cât mai mult, în timp ce el făcea pregătirile de plecare. 

O luă pe hol spre camera lui Nathan , deschise uşa şi aprinse lumina. 

- Scoală-te. Am nevoie de ajutorul tău. 

Nathan se ridică în şezut. 

- Ce e? 

- Trebuie să plecăm de aici. Du-te jos şi împachetează tot echipamentul 
lui Eve şi reconstituirea. Eu mă duc să aduc maşina în faţa casei. 

- De ce? Nathan se dădu jos din pat şi îşi trase pantalonii. Ce s-a 
întâmplat? De ce trebuie să plecăm? 

- Galen spune că s-ar putea să avem musafiri în orice clipă. 

- Hebert? 

- Nu, Hebert e în Atlanta. La fel şi Galen. Mişcă-te. Trebuie s-o scot pe 
Eve de aici. 

- Să descui portbagajul ca să pun echipamentul. Nathan îşi lega 
şireturile. Ar fi bine să-i strângi tu hainele lui Eve când o trezeşti. E foarte 
obosită. 

- Am eu grijă de Eve. Joe o luase deja pe hol. Dă-i zor. 


- Scoală-te Eve. 

Joe o scutura, îşi dădu ea seama vag. Era atât de obosită ... 

- Scoală-te. Trebuie să plecăm de aici. 

Ea deschise ochii. 

- Mi-e somn ... 

- Îmi pare rău. Poţi dormi în maşină. S-ar putea să avem musafiri. 

La căsuţa de pe lac? Rareori aveau musafiri. Era o oază de linişte şi 
pace. Avea grijă Joe de asta. 

Dar nu erau la căsuţa de pe lac, înţelese brusc. New Orleans. Victor. Nu, 
nu era Victor. Era Bentley. Se ridică şi se frecă la ochi. 

- Ce tot spui acolo? 

- Ţi-am făcut bagajul. Joe o săltă în picioare. Nathan e deja în maşină. O 
luă aproape pe sus şi o ajută să coboare treptele. Ţi-a strâns tot echipamentul. 
Tot ce avem de făcut e să ajungem la şosea. 

- De ce? 

- A sunat Galen. Avem o problemă. O trase spre uşa din faţă. Aici nu 
mai suntem în siguranţă. 

- De ce? 

- Mai târziu. O împinse in scaunul din dreapta Lexus-ului trimis de 
Galen şi, după ce ocoli maşina se instală la volan. Ai luat tot, Nathan? 

- Echipamentul e în portbagaj. Reconstituirea e aici în spate, cu mine. 
Nathan se uită pe şosea. Faruri. Vor fi în câteva clipe la porți. 

- Sunt încuiate, nu-i aşa? 

- Vor avea ei cu ce să le deschidă, spuse Nathan. E o problemă de câteva 
minute. 

- Atunci să folosim acele câteva minute. Joe nu aprinse farurile, ci 
conduse încet, în linişte, pe alee. Când ajunse la păduricea care înconjura casa, 
ieşi din alee şi intră între copaci. 

Maşina care se oprea la porți era un Volvo de culoare închisă. De pe 
bancheta din spate coborâră doi bărbaţi şi se apropiară de porți. După nici 3 
minute, porțile se dădură în lături. Bărbaţii intrară înapoi în maşină. 

Eve îşi ţinu răsuflarea când maşina trecu pe lângă ei şi urcă aleea spre 
casă. Avea farurile stinse, şi în întuneric, părea lunecoasă şi amenințătoare. 

- Acum, şopti Nathan. 

- Nu încă. Lasă-i să intre în casă. Trei bărbaţi intrară pe uşa din faţă. Alţi 
doi se duseră în spate. Destul de aproape. Luă piciorul de pe frână şi apăsă pe 
acceleraţie. 

Zgomotul motorului nu putea fi atât de puternic cum 1 se păru lui Eve, 
dar era destul de puternic. Un bărbat apăru în fugă de după casă. 

- Accelerează, spuse Eve. 

Joe accelera deja. Trecu în viteză pe porţile deschise şi ajunse în şosea 
cu o sută de kilometri la oră. 

Naiba să-i ia pe copacii ăia din jurul casei, se gândi Eve. Nu putuse să 
vadă nimic. Ce era în capul ei? Poate că acei copaci îi salvaseră. 

Acum vedea. Farurile goneau pe alee spre porţi. 

Apoi dispărură când Joe luă o curbă şi apăsă pe acceleraţie. 

- E o staţie de benzină ceva mai încolo. E închis, dar văd pompele, spuse 
Nathan. Poţi să tragi în spatele lor şi să-i laşi pe tipi s-o ia înainte. 

- Asta a ţinut când eram acasă. Joe ieşi din şosea şi trase în spatele 
benzinăriei. A doua oară s-ar putea să nu mai meargă. Vom vedea. ... 

Sunse farurile. 

Da, era posibil să nu mai meargă, se gândi Eve. Mâna lui Joe se strecura 
sub haină. Cunoştea acel gest. Îşi scotea arma din toc. 

- Ieşiţi, spuse Joe. Acum. 

- Poftim? 

- Nu obiecta. Amândoi. Afară! se răsti el. 

Eve se supuse instinctiv. Nathan o urmă. 

- Ai grijă de ea, Nathan. Lexus-ul se îndepărtă mugind şi se întoarse pe 
şosea. 

Fir-ar al naibii! Eve strânse pumnii şi se uită cum luminile de poziţie 
dispăreau în curbă. Totul se petrecuse atât de repede, încât nu-şi dăduse seama 
ce făcea Joe. Dar ar fi trebuit să-şi dea seama. Îl cunoştea, la dracu”! 

Volvo-ul scrâşni în curbă şi se îndreptă glonţ spre el. 

Mai aproape. 

Încă puţin şi se năpustea peste ei. 

Și atunci, trecu pe lângă ei. 

Câteva secunde mai târziu, nu se mai zărea. 

- A ținut, spuse Nathan. Acum ar trebui să plecăm. 

- Cum adică să plecăm? S-a dus după Joe. 

- Dar exact asta voia şi el. Nu avem cum să-l ajutăm. O să-l sunăm după 
ce o ştergem de aici. Dacă rămâi aici, îi strici planul. Nu e exclus ca tipii să se 
întoarcă şi să verifice zona, în cazul în care nu-l prind din urmă. 

- Îi mai dai puţin timp să scape de ei, apoi îl suni şi-i spui că nu plecăm 
nicăieri. Nu mă mişc de aici până nu se întoarce. 

Nathan se uită la ea apoi ridică din umeri. 

- Bine, dar nu-i o tactică bună. 

- Puțin îmi pasă de tactici. Eve se rezemă de peretele benzinăriei cu ochii 
la curba în care dispăruse Joe. Doamne, ce speriată era! 

- Probabil va reuşi, spuse Nathan. E bine antrenat, nu-i aşa? 

- Doar pentru că a fost puşcaş marin, nu înseamnă că e campion de 
raliuri. Şi fir-ar să fie de treabă, nu trebuia să ne lase aici! 

- A fost o tac ... Nathan se întrerupse când întâlni privirea lui Eve. Scuze. 
Îşi scoase repede telefonul şi în clipa următoare vorbea cu Joe. Nu e deloc 
încântat, spuse el când închise. 

- Păcat. Nu avea dreptul să ţâşnească de aici ca din puşcă. Nu e singurul 
implicat. 

- N-a prea fost timp de discuţii. 

Eve ştia că are dreptate, dar asta n-o făcea să se simtă mai puţin 
supărată, neajutorată ... şi îngrozită. 

Joe. 

- Se pare că e un as în conducere, spuse Nathan. 

Încerca s-o liniştească , îşi dădu seama Eve. 

- Da. 

- Şi cred că Lexus-ul e mai rapid decât acel Volvo. 

Nathan dădu din cap şi se cufundă în tăcere. 

Trecură 10 minute. 

Unde dracu” era Joe? 

15 minute. 

Abia după 45 de minute Joe opri lângă benzinărie. Se întinse şi deschise 
portiera din dreapta lui. 

- Urcă. Cred că i-am păcălit, dar trebuie să plecăm urgent de aici. 

Nathan se aşeză pe bancheta din spate. 

- Nu te-ai descurcat deloc rău, Quinn. 

- Mulţumesc, spuse el ironic, înscriindu-se pe şosea. Mă bucur că ţi-am 
stârnit admiraţia. 

- Am încercat s-o fac să plece, dar era prea îngrijorată. 

- Chiar aşa? Joe se uită cu coada ochiului la Eve. 

- Ba nu eram îngrijorată. Ai fost prost. Puteai să rămâi cu noi şi i-am fi 
tras în piept, dar probabil că îți face plăcere să te joci de-a hoţi şi vardişti. 
Glasul îi tremura. A fost o ... tâmpenie. 

- Părea cel mai rezonabil lucru ... 

- A fost o tactică bună, nu-i aşa? Ţine-ţi gura şi să plecăm de aici. Joe 
fluieră uşurel. 

- Am înţeles, doamnă. Imediat, doamnă. Joe porni înapoi în direcția din 
care veniseră. 

- Unde mergem? 

- Habar n-am. Am să mă gândesc la asta când voi fi sigur că nu avem 
nici o coadă după noi. 


Joe se opri doar când era la 50 de mile distanţă de casa lui Galen, după 
ce schimbase de două ori şoseaua şi direcţia. În cele din urmă trase în parcarea 
unui supermarket dintr-un orăşel aflat la est de New Orleans. 

Îşi scoase telefonul şi formă numărul lui Galen. 

- Am plecat. Am avut musafiri, într-adevăr. 

- Mă temeam de asta. Sunteţi teferi? 

- Da, dar ne aflăm la dracu-n praznic, într-un orăşel Podunk. Găseşte-mi 
un loc pentru Eve. 

- De asta mă ocup acum. Te sun mai târziu. Galen închise. 

- Acum pot să ştiu şi eu ce dracu” se întâmplă? întrebă Eve. 

Joe cobori din maşină. 

- Vino să facem o plimbare. 

- Şi eu sunt implicat în asta, să ştii, spuse Nathan. 

- Mai târziu, spuse Joe. Rămâi aici şi ai grijă de craniu. 

Era frig, aşa că Eve îşi îndesă mâinile reci în buzunarele jachetei, în timp 
ce îşi potrivea pasul cu al lui Joe. 

- Te ascult. 

- N-o să-ţi placă. 

- Şi care-i noutatea? Nu mi-a plăcut nimic legat de reconstituirea asta, 
spuse Eve. 

- Ce-o să-ţi spun bate aproape de casă. 

Eve înţepeni. 

- Jane? 

- Nu intra în panică. Jane e bine. La fel şi mama ta. O puse la curent cu 
ce îl spuseseră mama ei şi Galen. 

- Şi asta la tine înseamnă bine?! Eve îşi strânse pumnii în buzunare. 
Pentru Dumnezeu, ticălosul ăla nebun a aruncat în aer blocul! E o minune că 
mai sunt încă în viaţă! 

- Dar sunt. 

- N-ar fi trebuit să plec de lângă ea. N-ar fi trebuit să pleci de lângă ea. 

- Nu crezi că asta îmi spun şi eu de când am vorbit cu mama ta? 
Credeam că Hebert se va concentra asupra ta şi totuşi am încercat să le asigur 
destulă protecţie ... 

- N-ai făcut-o. Puteau să moară. Trebuia să ... Clătină din cap. De ce te- 
oi fi învinuind pe tine? Sunt la fel de vinovată. Eu sunt cea care a acceptat 
slujba asta. Eu am ales să fur blestematul ăla de craniu. Credeam că pe mine 
mă vor căuta. Eu sunt vinovată. 

- Şşş. Nu mai tremura. Nu s-a întâmplat nimic. 

- Cum adică? Ba s-a întâmplat! Era să le omoare! Eram atât de 
îngrijorată pentru Victor şi atât de preocupată să-i dau cu tifla lui Hebert încât 


- Taci. O luă în braţe şi îi lăsă capul pe umărul lui. Jane şi mama ta sunt 
bine şi o să avem grijă să rămână aşa. 

Oh, Doamne, câtă nevoie avea de el! O ancoră într-o mare furtunoasă. O 
stâncă neclintită. 

- Joe ... Fără să gândească, îşi strecură braţele în jurul lui. Jane nu a fost 
niciodată sigură că o iubesc cu adevărat. Mereu a crezut că Bonnie e pe primul 
loc. Dar o iubesc. Numai că ... altfel. 

- Ştie că o iubeşti. 

- Nu e sigură. Vreau să i-o spun din nou. Dacă murea şi nu mai aveam 
ocazia să-i spun ce mult înseamnă pentru mine? 

- Dar n-a murit. 

- Sunt atâtea lucruri pe care nu i le-am spus lui Bonnie înainte să-mi fie 
luată. N-am de gând să mai fac greşeala asta. Lacrimile îi şiroiau pe obraji. 
Dar era s-o fac. La dracu”! 

- În regulă, nu eşti perfectă. Cine e? Dar Jane e puternică şi deşteaptă şi e 
o supraviețuitoare. Seamănă mult cu tine. Îi luă obrajii în căuşul palmelor şi o 
privi în ochi. Mă asculţi, Eve? Jane nu vrea o mamă. Te iubeşte, dar v-aţi 
cunoscut prea târziu pentru o relație mamă-fiică. Nu se aşteaptă la asta. Eşti o 
prietenă al naibii de bună şi, pentru ea, asta e grozav. 

- Oare? Eve zâmbi, dar buzele îi tremurau. Niciodată nu mi-am dat 
seama că ai studiat într-atât relaţia noastră. 

- Trebuia. Cine te atrage pe tine, mă atrage şi pe mine. 

Ea nu-şi putea lua ochii de la el. 

Joe îi dădu drumul şi făcu un pas înapoi. 

- Şi eu sunt foarte norocos că o iubesc pe Jane. 

- Ei bine, n-am prea reuşit nici unul să-i dovedim asta. Porniră înapoi 
spre maşină. Slavă Domnului că nu e prea târziu. E timpul să mă gândesc la 
Jane şi la mama în loc de blestemata asta de slujbă a mea. 

- Adică? 

- Am de gând să mă întorc în Atlanta. N-am să permit ca Jane şi mama 
să fie pedepsite pentru faptele mele, în timp ce eu sunt la sute de mile 
depărtare. 

- Galen spunea că tocmai pe asta mizează Hebert. 

- Dă-l naibii pe Galen! Jane are nevoie de mine. 

- Are nevoie de noi. Aşa e, dă-l naibii pe Galen! 


Când Eve ajunse la maşină, sună telefonul. Era Bart Jennings. 

- Trebuie să-ţi spun că... 

- Du-te naibii! Glasul lui Eve tremura de supărare. Mi-ai promis că vor fi 
în siguranță! Asta-i tot ce ţi-am cerut şi ai dat-o în bară. 

- Ai tot dreptul să fii supărată. Te-a sunat Galen? Oamenii mei i-ar fi fost 
recunoscători dacă ar fi lucrat cu noi. Nici măcar nu s-a identificat în faţa lor 
până nu a luat-o pe fiica ta. 

- E bine că a fost el acolo. Tu ai dat-o în bară. 

- Nu mă scuz. Dacă asta te va face să te simţi mai bine, află că lucrăm 
mână-n mână cu poliția din Atlanta şi casa sigur e total acoperită de noi. 

- Şi blocul l-aţi acoperit. 

- Legitimaţia lui Hebert era perfectă, iar el era deghizat. Azi trebuia să 
fie o inspecţie ... paznicul de la birou a verificat la administraţie când a sosit 
Hebert. Nu l-am putut găsi pe Leonard Smythe, omul care trebuia să facă 
inspecția. Presupunem că Hebert i-a venit de hac. 

- Nu vreau să aud asta. 

- Îmi pare rău. Trimit doi agenţi să te ia şi să te aducă... 

- Prea târziu. Ai făcut o treabă de mântuială. Eve închise. Îi pare rău. A 
avut tupeul să îmi spună că îi pare rău. Mama şi Jane erau să sară in aer, iar el 

- Uşurel. E un tip de treabă. Ce altceva putea să spună? Nu că nu mi-ar 
veni şi mie să-l trăznesc. Trebuia să ... Îi sună telefonul şi nu aşteptă ca Galen 
să vorbească. Ne întoarcem în Atlanta. Fără obiecţii, Galen. Doar găseşte-ne o 
cale de a ajunge acasă. Îşi scoase pixul şi notă un nume şi un număr de 
telefon. Bine, ne vedem în Georgia. Joe închise şi se întoarse spre Eve. Spune 
că ştia c-o să se ajungă la asta. Mi-a dat numărul de telefon al unui anume 
Philip Jordan. Mi-a spus să-l sun, şi el o să ne ia şi o să ne ducă la un aeroport 
particular din Metairie, Louisiana. 

- Vă întoarceţi în Atlanta? întrebă Nathan. 

- Da. 

- Vreau să vin cu voi. 

- Ce surpriză! spuse Joe. N-are nici o legătură cu faptul că Hebert s-ar 
putea să fie acolo? Poate că vine încoace, să ştii. 

Nathan clătină din cap. 

- Nu când o să afle că oamenii lui nu ne-au prins în casa lui Galen. Jules 
Hebert e isteţ. Luaţi-mă cu voi. 

- Ai devenit cam ca o pasăre a furtunii, Nathan. 

Acesta se întoarse spre Eve. 

- Vreau să vin. Suntem împreună în treaba asta. 

Eve se uită o clipă la el, apoi dădu din cap. 

- Aşa mă gândeam şi eu. Joe începu să formeze un număr. Am să-i spun 
lui Jordan că va mai avea unul de luat. 


Avionul ateriză pe un aeroport aflat la nord de Ginesville, Georgia, în 
zorii zilei. Când trase în faţa hangarului, Galen le ieşi în întâmpinare. 

- Bun venit acasă. Sprâncenele i se înălţară când dădu cu ochii de 
Nathan. Văd că ţi-ai adus şi bodyguardul. 

- Gura, Galen. Eve înaintă spre maşina de pe pistă. Sunt destul de 
supărată pe tine; nu mi-ai spus că bănuiai că Hebert o să se ducă după Jane. 

- Nerecunoştinţă, numele tău e femeie. 

- Îţi sunt recunoscătoare. Doar că aş fi vrut să ştiu ... Se întoarse cu faţa 
la el. Sunt o ticăloasă. Le-ai salvat viaţa. Îţi rămân îndatorată pe veci. 

- Aşa-i mai bine. Se uită la Joe. Ei bine, ai ceva să-mi spui? 

- Da. Joe îi întinse cutia de piele pe care o căra. Nu mai face pe nebunul 
şi pune-l pe Bentley în portbagaj. 

- Nu fac pe nebunul. Încerc să culeg ce mi se cuvine. Se uită la cutie. 
Chiar e Bentley? 

Eve dădu din cap. 

- Nathan e sigur, dar va trebui să fac comparaţiile foto şi video obişnuite. 
Am să mă ocup de asta de îndată ce ne stabilim. Urcă în maşină. Unde e Jane? 

- Ea şi bunica ei se află într-o casă sigură în Gwinnett. 

- Vreau să merg la ele. 

- Ce surpriză! Galen se întoarse spre Joe. Am instalat pază în jurul 
căsuţei voastre de pe lac. M-am gândit că o să vreţi să vă duceţi acolo. I-am 
angajat pe Bill Jackson şi echipa lui să patruleze în zona din jurul căsuţei. L- 
am mai folosit şi altă dată şi e foarte bun. 

Joe se uită la Eve. 

Ea dădu din cap. 

- Vreau s-o iau pe Jane acasă. A fost mutată destul de colo-colo. 

- N-o să fie încântată, spuse Galen. Voia să rămâi în ascunzătoare. M-a 
rugat să-ți transmit să nu fu tâmpită să vii acasă. 

Eve zâmbi. 

- Asta e Jane. 

- Iar tu ai de gând s-o ignori. Galen puse în portbagaj cutia cu craniul. 
Pot garanta siguranţa căsuţei şi a zonei imediat învecinate din jurul ei, dar 
dealurile şi lacul sunt vulnerabile. Aveţi o suprafaţă de teren particular al 
dracului de mare. Ceea ce înseamnă că nu puteţi ieşi, iar să fii închis în casă 
cu câinele ăla poate fi mai rău decât confruntarea cu Hebert. 

- Vom dezbate problema asta când vom ajunge acolo. 

- Pot să vă dau o sugestie? Hebert a obţinut ce voia. Ai ieşit din 
ascunzătoare şi i-ai adus craniul. Acum, tu eşti ţinta, nu Jane. Ea va fi în 
pericol doar dacă e aproape de tine. Putem să comunicăm poliţiei să o mute în 
casa sigură din Markum, un orăşel de 5 minute de mers cu maşina faţă de 
căsuţa de pe lac, dar nu trebuie să fie împreună cu tine. 

- Nici să n-aud. Vreau să fie lângă mine. Nu suport gândul că... 

- Are dreptate, Eve, spuse Joe. 

Ştia că Galen are dreptate, dar asta n-o încălzea deloc. Perspectiva de a fi 
separată de mama ei şi de Jane rămânea sumbră. Inspiră adânc. 

- Bine. Dar să dea dracu” să n-ai grijă să fie în siguranţă! 

- O să am grijă, spuse Galen. Cu ajutorul prietenilor lui Quinn, patru 
agenţi FBI foarte timizi. N-aş risca. Dar, cum spuneam, Hebert a obținut ce 
voia. Nu mai are motiv să dea de belea ducându-se după Jane când se poate 
concentra asupra ta. În definitiv, craniul se află la tine. 

- Bine, bine, am înţeles. Dar vreau să mă duci imediat la Jane. 

- N-o să-i placă asta, spuse Galen. Dar te duc. 

Nathan făcu o strâmbătură. 

- Pe mine poţi să mă laşi la o agenţie de închiriat maşini? M-am săturat 
să fiu fără roți şi nu vreau să tulbur un moment intim de familie. O să ne 
vedem la această căsuţă de pe lac. 

- Vai, Nathan, câtă sensibilitate! spuse Galen. Mă înduioşezi. 

- Ţi-am spus ce plăcute au fost aceste ultime zile fără tine? bombăni 
Nathan în timp ce urca în maşină. 

- Toate lucrurile bune au un sfârşit. 

Când maşina porni, Eve se uită absent pe geam. 

- Povestea asta e a naibii de încurcată şi de periculoasă. Trebuie să existe 
un mod de a ieşi din ea, care să fie sigur pentru Jane. Trebuie să mă gândesc. 

- Ce vrei să spui? întrebă Joe. 

- Vreau să spun că oi fi cu supărată foc pe Jennings, dar ne-ar putea 
scăpa de craniul ăsta. 

- Asta înseamnă că ai de gând să i-l predai? 

- Nu ştiu ce o să fac. Acum nu pot să gândesc limpede. Singurul lucru pe 
care îl vreau este ca mama şi Jane să fie în siguranţă. 


14. 


Casa din Gwinnett era un bungalow mic de cărămidă cu o verandă largă 
în faţă. Când o văzu pe Eve coborând din maşină, Jane ieşi pe verandă. 

- Ce căutaţi aici? Se uită acuzator la Galen. Nu poţi face nimic ca lumea? 
Ţi-am spus să-i ţii la distanţă. 

- Am încercat. A trebuit să fac un compromis, spuse Galen. E aproape la 
fel de dură ca şi tine. 

- Da, aşa este, spuse Jane încruntată. Joe, ştii că nu-i o idee bună ... Oh, 
lua-m-ar naiba! Alergă pe trepte şi se aruncă în braţele lui Eve. Am fost foarte 
îngrijorată, spuse ea îmbrățişând-o. Mi-a fost dor de tine. 

Eve se abținu să nu plângă. 

- Şi mie. Îmi pare rău că a trebuit să treci prin toate astea. 

- N-a fost mare scofală. Dar n-ar trebui să fii aici. Îi dădu drumul, apoi îl 
îmbrățişă pe Joe. Spune-i tu, Joe. 

- N-o să stăm mult aici. Câteva ore, poate. Unde e Sandra? 

- Înăuntru. Îi dă de mâncare lui Toby. Mă bucur când pot să-l iau de 
lângă ea. Îi dă să mănânce de fiecare dată când cerşeşte. O să se îngraşe ca un 
urs polar. 

- Şi unde sunt oamenii care trebuie să vă apere? 

- La o partidă de cărţi. Jane strâmbă din nas. Îmi plac mai mult tipii ăia 
doi de la FBI din casa de peste drum. Mă urmăresc oriunde mă duc. 

- Bun. Dar nu trebuia să te lase să ieşi pe verandă. 

- S-au uitat pe fereastră şi au văzut că eraţi voi. Detectivul Brady spunea 
că te cunoaşte. Să mergem înăuntru. Trebuie s-o opresc pe bunica să-l îndoape 
pe Toby. 

- Iar eu am să mă ocup de îndopatul vostru, spuse Galen. Sper că aveţi o 
bucătărie bine aprovizionată. 

- Mâncare congelată. Bunica e la pământ cu gătitul. 

Galen se arătă nemulţumit. 

- Congelată? Am să improvizez eu ceva. Sunt sigur că o să pot asigura o 
masă grozavă. 

Jane deschise uşa de plasă. 

- Sper să reuşeşti să faci ceva ca lumea. 

Joe chicoti. 

Galen îl privi încruntat. 

- Să n-aud o vorbă. 

Acesta îi răspunse cu o privire nevinovată. 

- Sinceritatea copiilor. 

Mama lui Eve, Sandra, ridică privirea de la castronul pe care îl spăla. 

- Era şi timpul să ajungeţi. O îmbrăţişă pe Eve. Singurul care nu se 
plânge de felul cum gătesc este Toby. 

- Azi-dimineaţă i-a dat şi clătite, spuse Jane. Haide, Toby. Am să te duc 
în curtea din spate să dai jos ce-ai pus pe tine cu atâta mâncare. 

Jane ieşi. 

- Regret tot ce s-a întâmplat, spuse Eve. Cât de rău a fost? 

- Păi, ce să fie, doar că mi-a sărit în aer apartamentul ... Sandra zâmbi 
văzând-o pe fiica sa îngrijorată. E în regulă, draga mea. 

- Ba nu e deloc în regulă. Te-am încărcat cu o sarcină care trebuia să fie 
a mea. 

- Putea fi şi mai rău. Sandra clătină din cap. Te simţi vinovată. Poate ar 
trebui. Sau poate era rândul meu să fiu cetaţeanul responsabil. N-am făcut o 
treabă prea bună când erai tu mică. E de mirare că nu eşti acum pe undeva în 
vreo închisoare. E timpul să-mi plătesc datoriile. 

- Prostii! 

- În regulă, atunci poate că-mi place să am grijă de Jane şi de câinele ăla 
tâmpit. Ei mă menţin în alertă. Jane îmi spune bunică. Nimeni nu mi-a mai 
spus aşa de la Bonnie ... Mi s-a părut ciudat, pentru că ţie şi lui Joe vă spune 
pe nume. Dar a simţit că îmi face plăcere. E o fată foarte deşteaptă. Ca tine, 
Eve. 

- Probabil mă depăşeşte. 

- Nici vorbă. Tu ai răzbit având o copilărie alături de o mamă ca mine. 
Asta te ridică la rangul de geniu. O luă pe Eve de braţ. Acum să lăsăm astea şi 
să mergem s-o luăm pe Jane. N-o să intre în casă până ce nu va considera că 
ne-a lăsat destul timp să vorbim. 

Eve se uită la ea cu o privire drăgăstoasă. 

- Măcar mă laşi să-ţi spun mulţumesc? 

- Ai spus-o. Sau ceva în sensul ăsta. Acum devii plictisitoare. 

- Doamne fereşte! Să mergem după Jane. 


- Altcineva trebuie să spele şi să şteargă vasele, anunţă Galen după 
masă. Eu am făcut partea creativă şi v-am asigurat un adevărat festin. Cinstit e 
ca voi să faceţi munca de sclav. 

- Le spăl eu, spuse Jane. Probabil că Galen ar provoca un dezastru. 

- Încă o lovitură pentru eul meu, oftă el. Punct ochit, punct lovit. Porni 
spre camera de zi. Trebuie să mă duc pe verandă să-i pun la curent pe prietenii 
vostri poliţişti cu schimbarea locului. 

- Eu am s-o ajut pe Jane, spuse Sandra. De-a lungul anilor am ajuns 
expertă la vase. E de preferat să mă ocup de vase decât de gătit. 

Eve se ridică şi începu să strângă farfurule. 

Jane clătină din cap. 

- Tu şi Joe mergeţi în camera de zi cu o ceaşcă de cafea şi lăsaţi-ne pe 
noi să ne facem treaba. N-aţi face decât să ne încurcaţi. 

Eve ezită. 

- Du-te, o îndemnă Sandra. lar după ce termin aici, am să-l duc pe Toby 
să dea o raită prin curte. Azi a fost un leneş. 

- Pentru că îi dai prea mult să mănânce, bunico, protestă Jane ducându- 
se la chiuvetă. Cum să fac din el un câine de căutare şi salvare dacă o să 
cântărească două sute de kilograme? 

- Exagerezi ... 

- Vino, Eve. Am fost exilați. Joe luă cafeaua lui şi a lui Eve. Camera de 
ZI. 

Ea îl urmă şi se trânti pe canapea. Fra frântă de oboseală, şi mâncarea lui 
Galen nu făcuse decât s-o moleşească şi mai tare. 

Joe îi oferi ceaşca de cafea şi se aşeză lângă ea. 

- Îmi pare bine c-am venit s-o vedem. Îmi era al naibii de dor de ea. 

- Şi mie. Ai dreptate, nu e nimeni ca ea. 

- Ba s-ar putea să fie cineva. Tu. 

Eve clătină din cap. 

- Doar pentru că amândouă am crescut pe străzi, nu înseamnă că suntem 
gemene. 

- Eu aşa vă consider. Oh, nu spun că o iubesc pentru că seamănă cu tine. 
Merită ceva mai bun. Dar de multe ori observ la ea câte ceva care îmi 
aminteşte de tine. Joe zâmbi. Şi mă topesc. 

- Te topeşti? Eve se uită repede în ceaşcă. Nu tu, Joe. 

- Oh, ba da. Ăsta-i cuvântul. Îşi termină cafeaua şi se ridică. Acum mă 
duc pe verandă să văd dacă-l pot ajuta cu ceva pe Galen în treaba cu casa aia 
nouă. 

Se uită după el până ce uşa de plasă se închise în urma lui. Acele câteva 
cuvinte fuseseră atât de plăcute şi de calde, încât aproape că uitase răceala 
dintre ei. 

Sau timpul îşi spunea cuvântul? 

Nu ştia, dar simţea o apropiere care era atât de familiară, dar şi periculos 
de dulce. Evenimentele din ultimele zile îi aduseseră împreună; uitând parcă 
de ruptura dintre ei. Totuşi, ştia că aceasta exista încă ... 

Gata cu gândurile negre! Nu făceau decât s-o tulbure. 

Sări în picioare şi se duse în bucătărie să le ajute la vase pe mama ei şi 
pe Jane. 


Nu trebuia să vii. Dar mă bucur că ai făcut-o. Jane o îmbrăţişă pe Eve 
după ce o conduse la maşină. Acum ştii că sunt bine şi o să am grijă de 
bunica. 

- Ştiu că o să ai. Îmi pare rău că te-am băgat în povestea asta, Jane. 

- Hei, poate că Toby avea nevoie să mai pună puţin pe el. 

- Nu glumi. 

- E în regulă. Nu-ţi mai face griji. Jane făcu o pauză. Ce-o să faceţi cu 
jigodia aia care a aruncat blocul în aer? 

- Fu fără grijă. N-o să se mai apropie de tine. 

- Nu asta am întrebat. N-o să-l lăsaţi să scape, nu-i aşa? O să vă duceţi 
după el. 

Eve o privi lung. 

- O să fac ce e mai bine pentru tine şi pentru mama. 

- Mă gândeam eu că asta e problema. Jane se încruntă. Nu-ţi stă în fire să 
te dai bătută şi să-l laşi pe ticălosul ăla să zburde în libertate şi să facă 
blestemăţii ca aia. Putea să omoare o grămadă de oameni din bloc. 

- Putea să te omoare pe tine. 

- Dar n-a făcut-o şi acum încerci să-mi găseşti iar o ascunzătoare. O să te 
târăşti intr-o grotă ca să incerci sa ne aperi pe toţi. Nu face asta, Eve. 

- Ce? 

- M-am gândit la asta. Vreau să fii în siguranţă. Dar nu poți să fugi de 
jigodii. Trebuie să le dai o lovitură direct în mutră. Aşa că du-te după el şi 
pune mâna pe nebun. 

- Nu-i un lucru înţelept... 

- Oh, pentru Dumnezeu, mă împiedic la tot pasul de paza pe care mi-aţi 
instalat-o. Să nu îndrăzneşti să mă foloseşti ca pretext. Dacă puteam, mă 
duceam singură după el. N-am încotro, că sunt copil. 

- Facem ce trebuie făcut. 

Jane clătina din cap. 

- Nu e genul tău să te ascunzi. Poate că ai uitat cine eşti, ce faci. În parte 
e vina mea, şi nu-mi place. Promite-mi că ai să te gândeşti la asta. 

- Promit. Eve ezită. Te iubesc foarte mult, Jane. 

Jane dădu din cap. 

- Nu deveni siropoasă. 

- Am vrut doar să mă asigur că ştii. 

- Ştiu. Tu doar pune mâna pe nemernicul ăla şi ai grijă de tine. Când Eve 
urcă în maşină, Jane adăuga în şoaptă: Şi ai grijă de Joe. Are nevoie de asta 
mai mult decât e dispus să arate. 

Ce naiba putea să răspundă la asta? 

- Am să te sun diseară, Jane. 


Când ajunseră la căsuţă, Nathan le ieşi în întâmpinare. 

- Totul e bine? 

Eve dădu din cap şi cobori din maşină. 

- E bine. Nu perfect. 

- Nu există multe lucruri perfecte. Privirea lui Nathan se mută la lac. Dar 
locul ăsta se apropie de perfecţiune. Însă ai avut dreptate, Eve, lacul tău e 
frumos. Îţi alină sufletul. 

- Nouă ne place. 

- Îmi aminteşte că există încă lucruri pentru care merită să te lupti. 

- Galen ne-a spus că eşti un adevărat cruciat, spuse Eve. 

Nathan ridică din umeri. 

- Încerc. De cele mai multe ori, e o bătălie pierdută. Am obosit să mă 
mai lupt cu marile companii care ne poluează râurile şi lacurile. Ele au bani. 
Eu am numai cuvinte. 

- Nu înţeleg cum poate fi un om atât de pasionat de apă, când are aşa o 
repulsie faţă de şerpi şi aligatori. Galen începu să scoată lucrurile din maşină. 
Ar trebui să te reorientezi şi să-i incluzi şi pe tovarășii noştri din faună. Pun 
pariu că n-ai scris niciodată un articol despre virtuțile protejării hpitorilor. 

- Lasă pariul, spuse Nathan. Când am ajuns aici, am dat de Hughes, şeful 
echipei tale de pază. Spunea că vrea să te vadă. 

- Şi eu vreau să-l văd, spuse Galen. Îi dădu lui Nathan două geamantane. 
Aşa că poţi să faci pe animalul de povară şi să duci astea înauntru. Îşi scoase 
telefonul şi o luă în jos pe potecă. 

Nathan se uită după el. 

- Într-o bună zi ... Se întoarse şi duse bagajele înăuntru în casă. 

Eve luă cutia de piele în care se afla craniul, dar ezită să-l urmeze pe 
Nathan, rămânând cu ochii aţintiţi la lac. 

Alină sufletul. 

Frumuseţea chiar alină, se gândi ca. 

- Acasă, spuse încet Joe. 

Ea se uită la el, apoi îşi feri repede privirea. 

Dar cuvântul o însoţi în timp ce urca scările. 

Acasă. 


- Unde e Galen? îl întrebă Eve pe Joe când ieşi din dormitor, după ce 
vorbise cu Jane la telefon. 

- Afară, discută cu echipa de pază. Se vaită că zona e greu de păzit. 
Nathan e pe verandă, comunică cu natura. Ce face Jane? 

- Dezaprobă. Se strâmbă. Şi nu pierde nici o ocazie să-şi manifeste 
nemulțumirea. 

- Asta ce înseamnă? 

- Vrea să ne ducem după Hebert şi să încercăm să-l înhățăm. 

- Asta e Jane. Zâmbi. Nu-i o idee rea. Şi eu mă gândeam la acelaşi lucru. 

- Şi eu. Eve clătină din cap. Când mă gândesc la bloc, îmi vine să-l omor 
pe ticălos. Dar nu-i un lucru înţelept când Jane ... 

- S-ar putea să fie cel mai înţelept lucru pe care îl putem face. Să scăpăm 
de nemernic înainte să mai facă vreun rău. Poate dacă am avea o pistă ... 

- S-ar putea să avem, spuse Eve după un minut de gândire. 

El o privi întrebător. 

Eve clătină din cap în semn c-a înţeles ce-i trecea prin minte. 

- Nici nu vreau să mă gândesc la asta. Nu e... 

- Bine, bine. O să vorbim despre asta când n-ai să mai fii aşa de 
supărată. M-a sunat Jennings când vorbeai cu Jane. Vrea să vină după craniu. 

- O să-l aibă când oi vrea eu să i-l dau. Încă sunt supărată pe el. 

- A fost foarte insistent. Eu n-am făcut decât să-ţi transmit mesajul. Se 
ridică şi se duse la fereastră. Apune soarele. Ce frumos. Îmi plac apusurile de 
toamnă. 

Eve traversa camera şi 1 se alătură. 

- E frumos. Mereu mi-a plăcut să fiu aici. 

- Ştiu. Privirea lui poposi pe chipul ei. Dar mă mir că acum admiri 
peisajul. Abia aşteptai să fugi de aici. 

- Sufeream. Eve se uită spre dealul unde crezuse că îşi înmormântase 
fiica. Totul îmi amintea de ce ai făcut. 

- Îţi amintea? 

Ea îşi dădu seama că o spusese la timpul trecut. 

- Nu ştiu, Joe. Încă mai simt ... Nu s-a sfârşit. Nu ştiu dacă se va termina 
vreodată. 

- Nici eu nu ştiu dacă vreau să se termine. 

- Poftim? 

- Asta te miră. Privirea lui Joe se mută iarăşi la lac. Că vreau să-mi 
împart cu tine restul vieţii? Dumnezeule, da! Îmi pare rău că te-am făcut să 
suferi? Ştii că da. Vreau să mă întorc la ce am avut înainte? Bineînţeles că da. 
Deoarece cred că ne putem descurca mai bine. 

- Serios? 

- Acum doi ani te-am cerut în căsătorie. Spuneai că mă iubeşti. De ce n- 
al vrut? 

- Eram amândoi ocupați. Nu ne era mintea la asta. 

Joe se întoarse spre ea; îl înfruntă. 

- N-ai fost hotărât, fir-ar sa fie! O dată n-ai insistat! 

- Pentru că eram speriat. În relaţia noastră, eu am avut întotdeauna 
iniţiativa. 

- Ai avut pe naiba! 

- Mi-au trebuit 10 ani să te fac să recunoşti că mă iubeşti şi să accepţi să 
locuim împreună. Crezi că aş fi riscat să pierd asta îmboldindu-te într-o 
direcție în care nu voiai să mergi? 

- Voiam să mă mărit cu tine. 

- Atunci de ce n-ai făcut-o? 

- Ce încerci să spui? 

- Spun că eu am făcut nişte paşi uriași, dar încă mai sunt vioara a doua. 
Bonnie ... 

- Şi pentru asta m-ai minţit? 

- Nici vorbă. Aş fi făcut la fel, chiar dacă aş fi crezut că sunt pe primul 
loc. Voiam să pun capăt căutării tale. 

- Minţindu-mă. 

- A fost o greşeală. O regret. Am vrut să-ţi găseşti liniştea. Nimeni nu 
ştie mai bine ca mine cât te-ai luptat să laşi în urmă durerea şi deprimarea. De 
ce crezi că te iubesc atât de mult? O mângâie încet pe obraz. Mai ai doar 
câțiva paşi de făcut. 

- Sunt ... derutată. Îşi stăpâni lacrimile. Şi n-ai fost niciodată cel cu 
iniţiativa lua-te-ar naiba! 

- Ba da. Îţi cer să mă laşi să rămân. Lasă-mă să te ajut să faci acei ultimi 
paşi. Acum nu mai avem nimic de ascuns. Putem s-o luăm de la început. 

- Joe ... 

- Mă iubeşti. Ai fost fericită aici. Poţi fi iarăşi fericită. 

Ea îl privi neputincioasă. 

- Bine. Bărbatul făcu un pas înapoi. Nu te presez. Apoi se apropie şi o 
sărută apăsat. Pe dracu”, nu! Am obosit să am răbdare. Avem nevoie unul de 
altul, şi n-am să te las să distrugi asta. Se îndreptă spre uşa din faţă. Ne vedem 
dimineaţă. 

Ea tresări când uşa se trânti în urma lui. Aerul părea să vibreze de 
pasiunea pe care o emana. Tremura de emoție. Toate barierele pe care le 
ridicase între ei păreau să se prăbușească. 

Joe ... 

De ce nu te-ai măritat cu mine? 

Chiar, de ce? De ce evitase să facă acel pas important? Joe credea că 
ştie, şi totuşi era dispus să accepte locul 2. 

Dar nu era pe locul 2. Nu fusese niciodată. 

Se purtase aşa pentru că dorea să-l protejeze. Însă nu făcuse decât să-l 
rănească. Oare cât de mult greşise în aceşti doi ani? 

Cobora pe cărare şi fiecare mişcare îi trăda emoția greu de stăpânit. 
Privindu-l, îşi dădea seama că era alt om faţă de acum câteva săptamâni, când 
se întâlnise cu Jane. 

De atunci, nimic nu mai era la fel. 

Se întoarse de la fereastră. Era prea tulburată şi derutată pentru a-şi 
lămuri acum sentimentele. Aşa că mai bine să se gândească la altceva. 

Da, vezi să nu! 

- Vine Jennings. Joe reveni în cameră. Tocmai a sunat Galen din punctul 
de supraveghere de pe şoseaua principală. Jennings e singur, dar îl însoţeşte o 
maşină de poliție. 

- Poftim? 

Joe ridică din umeri. 

- Nu ştiu ce naiba se întâmplă. Ăsta nu e stilul lui Jennings. 

- Eve trecu pe lângă el şi ieşi pe verandă. 

- Ce se petrece? 

- Jennings. Probabil a venit după Victor. 

Nathan se încruntă. 

- Dar ce-i cu maşina de poliție? 

Joe nu răspunse. 

- Dacă nu vrei să se ştie că eşti şi tu implicat, ar fi bine să dispari, 
Nathan. 

Nathan ezită, apoi clătină din cap. 

- M-am săturat să mă tot ascund. Tu ai ieşit la lumină. E timpul s-o fac şi 
eu. 

- Cum vrei. 

Câteva minute mai târziu, maşina lui Jennings opri în fața casei. El 
coborî şi începu să urce treptele. 

- Scuze că procedez astfel, spuse el încet. Dar trebuie să iau 
reconstituirea aia, doamnă Duncan. 

Se zburli. 

- Nu-mi place să fiu presată, Jennings. Ai s-o primeşti când am să fiu 
pregătită să ţi-o dau. 

- Știu că eşti supărată pe mine, dar nu lăsa supărarea să-ţi influenţeze 
judecata. Tu ţi-ai făcut treaba; acum lasă-ne şi pe noi să ne-o facem pe a 
noastră. 

- Altfel ai să spargi uşa s-o iei? Eve se uită la maşina de poliție. Ai 
mandat de percheziție? 

- Oh, da. Jennings îl scoase din buzunar şi 1-l înmână lui Joe. Nu puteam 
risca să mă refuzi din nou. De când a sărit blocul în aer, superiorul meu, 
agentul Rusk, mă bate la cap să-l găsesc pe Hebert. 

- N-am terminat. Reconstituirea am terminat-o, dar n-am făcut 
comparaţiile foto şi video. 

- Le fac eu. Am în maşină fotografiile lui Bentley. Rusk vrea să verific 
imediat şi să-l sun de îndată ce plec de aici. 

- Nu-i acelaşi lucru. Ţi-a trecut vreodată prin minte că Hebert ar putea să 
vină după reconstituire? De ce nu institui un filaj al casei, în loc să-mi iei 
craniul? 

Dumnezeule, tocmai sugerase să fie folosită ca momeală! Ce era cu ea? 

- De fapt, am putea crea o situaţie similară pentru a-l ademeni pe Hebert. 
Ăsta e unul din motivele pentru care trebuie să am craniul. 

- Şi eu ies din afacerea asta? 

Jennings dădu din cap. 

- Nu înţeleg de ce obiectezi. Când am venit la tine, abia aşteptai să iau 
craniul. 

- Nu îmi place să mi se ia cu forţa ce am lucrat. Dacă aşteptai, probabil 
că te-aş fi chemat. 

- Nu avem timp. Făcu o pauză. Tocmai am sosit de la Boca Raton. Am 
fost câteva zile în cercetare acolo. 

- Şi? 

- Nimic concret, dar mi-a venit ceva în minte când eram acolo. Am 
revăzut însemnările cu ce mi-ai spus, şi răspunsul mi-a venit din senin. Totul 
era clar acolo, chiar sub ochii mei, dar nu-l vedeam. S-ar putea să mă înşel, 
dar am o bănuială ... Clătină din cap. N-am vorbit despre asta cu Rusk, să văd 
dacă mă crede nebun. Dacă nu, va trebui să ne mişcăm repede. 

- Ce bănuială? întrebă Joe. 

Jennings clătină din cap. 

- Vrei, te rog, să-mi aduci craniul? Nu mă face să-l iau eu. 

Joe făcu un pas în faţă. 

- Nici vorbă. 

- Mă întreb cum ar suna în presă genul ăsta de hărţuire, spuse încetişor 
Nathan din leagăn. 

Jennings se uită la Nathan , care până acum nu se amestecase. 

- Tu cine dracu” eşti? 

- Un prieten, spuse Joe. 

Jennings se uită la Eve. 

- Quinn e polițist. Vrei să-l faci să nu se supună unui înscris legal în faţa 
oamenilor din propriul său departament? 

Deci de asta adusese maşina de poliţie. Isteţ. Foarte isteţ. 

Joe nu-l scăpă din ochi pe omul de la FBI. 

- Puțin îmi pasă de înscrisul tău. Eve? 

- Nu. Ea se răsuci pe călcâie. Până la urmă i l-aş fi dat. Doar că nu-mi 
place să fac uz de forță şi voiam să-mi termin munca. N-are rost să ai 
probleme din cauza lui. 

- Mă pot descurca. 

- Nu, Joe. Intră în casă şi luă din dormitor cutia de piele în care se afla 
craniul lui Victor. leşi cu ea pe verandă şi i-o dădu lui Jennings. 

- Mulţumesc. Deschise cutia, se uită înăuntru, apoi o închise la loc. 
Ridică privirea şi spuse grav: Îmi cer scuze pentru scena aceasta. N-am avut 
de ales. Ți-as fi dat cu dragă inimă încă puţin timp, dar problema e prea 
urgentă. 

- Nu crezi că şi pentru mine e urgentă? Fiica mea era să moară în blocul 
ăla. 

- Acum poţi să laşi liniştită problema în seama noastră. 

- Am lăsat în seama ta siguranţa fetei mele şi ai dat-o în bară. De ce aş 
crede că o să fii mai eficient în găsirea lui Hebert? 

Jennings tresări. 

- Am meritat asta. Se întoarse şi o luă pe scări în jos. Am să te ţin la 
curent cu mersul lucrurilor. 

- Puțin probabil, spuse Joe. Am fost agent. Cunosc schema. 

Jennings urcă în maşină. 

- Am să fac tot posibilul. Asta e ceea ce pot să promit. 

Eve se uită după cele două maşini până dispărură în curbă. Ar fi trebuit 
să se simtă uşurată, se gândi ea. Scăpase de Victor, iar răspunderea îi aparţinea 
în întregime lui Jennings. Însă nu era liniştită. Se simţea ciudat de deprimată şi 
„.. înşelată. 

- Ai cedat greu, spuse Nathan. 

- Nu-mi terminasem treaba. Trebuia să fac comparaţia finală. 

- O s-o facă FBl-ul. 

- Dar Victor era al meu. 

- Nu trebuia să cedezi, spuse Joe. Te-aş fi susținut. 

- Da, te-ai fi luptat cu ei şi, probabil, ţi-ai fi pierdut slujba. 

- Poate. 

- Dar tu iubeşti afurisita aia de slujbă. 

- Da, dar e mai jos pe listă. Să-ţi spun cine-i în vârf? 

- Nu. 

- Aşa mă gândeam şi eu. începu să coboare treptele. Mă duc să-l caut pe 
Galen să-i spun ce s-a întâmplat. 

- Îmi pare rău, Eve, spuse Nathan. Am încercat să te ajut. 

- Ştiu. Trebuia să taci. Jennings o să-şi amintească mai târziu că erai aici. 

- Şi ce? N-am să mor din cauza asta. Făcu o grimasă. Sper! 

Eve simţi un fior rece. 

- Hei, am glumit! 

- Da. Eve dădu din cap şi intră în casă. 


15). 


Jennings făcu semn maşinii de poliție să-l depăşească şi opri la marginea 
şoselei. Formă numărul lui Robert Rusk din Washington. 

- Am luat-o, domnule. N-a fost plăcut. Îmi place femeia aia, şi dacă i-am 
mai fi dat o zi, probabil că ne-ar fi înmânat-o fără proteste. 

- N-ai avut timp să fii diplomat, spuse agentul Rusk. Trebuia să ştiu dacă 
e Harold Bentley. Ai luat cu tine fotografiile lui? 

- Sigur. Jennings aprinse plafoniera maşinii, apoi scoase din servietă 3 
fotografii şi le întinse pe scaunul din dreapta. Deschise cutia din piele şi 
scoase craniul. Fac acum comparaţia. 

- Și? 

Jennings studie trăsăturile craniului şi apoi, cu atenţie, făcu acelaşi lucru 
cu fotografiile. Scoase un fluierat. 

- Duncan e cu adevărat bună. 

- E Bentley? 

- Nici un dubiu în privinţa asta. Este clar Harold Bentley. 

- Eşti absolut sigur? 

- Da. 

- Bun. 

- Să-l aduc chiar acum la birou? Şi trebuie să discut cu dumneavoastră 
despre Boca Raton. S-ar putea să fi găsit ... 

Nu apucă să-şi termine fraza. 


Eve auzi prima explozia. Zgomotul fu atât de puternic încât zgudui casa. 

Alergă pe verandă. 

- Ce mama dracului se întâmplă? Nathan cobora în fugă treptele 
verandei. 

Apoi cerul nopţii fu iluminat de o vâlvătaie roşie. 

- Nu ştiu ... Eve se uita îngrozită la vârfurile pinilor care ardeau în 
depărtare. Cobori repede treptele şi o luă pe potecă, urmată îndeaproape de 
Nathan. 

- Veniţi, o să mergem cu maşina. Joe era lângă ea. O luă de braţ şi o 
trase spre jeep. Cred că e pe şosea. Dar trebuie să fie la vreo două mile de aici. 

Eve şi Nathan săriră în jeep şi Joe călcă pedala de acceleraţie. 

În timp ce goneau pe şosea, Eve îşi umezi buzele uscate. 

- Ce este? 

Joe nu răspunse. 

Cerul era luminat încă de la vâlvătaie. 

Incendiu. 

Dar ce îl provocase? 

Când ieşiră dintr-o curbă, Eve văzu fumul negru şi infernul dezlănţuit. 
La început nu-şi dădu seama ce ardea. 

Joe trase adânc aer în piept şi opri maşina. 

- Dumnezeule! 

O maşină, sau bucăţi dintr-o maşină. 

Ochii lui Eve se măriră de şoc. 

- Jennings? 

Joe dădu din cap. 

- Bănuiesc. 

- O mai fi în viaţă? 

Știu răspunsul înainte ca Joe să spună: 

- Nici o şansă. Drăcia care a aruncat în aer maşina a fost al naibii de 
puternică. Nici din metal n-a rămas mare lucru. 

- A fost o bombă? Cum? 

- S-ar putea să fie nevoie de câteva zile bune de muncă în laborator 
pentru a stabili asta. Cineva n-a vrut să mai rămână nimic întreg. 

- Hebert, spuse încet Eve. Pare să se priceapă foarte bine la explozibili. 
Blocul a fost... 

- Eu o întind dracului de aici. Galen alerga spre ei. Omul meu de pe 
autostradă mi-a telefonat că maşina de poliţie se întoarce. Trebuie să fi auzit şi 
ei explozia. 

- Am să vorbesc eu cu ei, spuse Joe. 

- Bine. Dar asta n-o să mă ajute. Voi doi s-ar putea să fi-ţi în afara 
oricăror bănuieli, dar eu nu. Galen se uită la maşina care ardea. Dar poate că 
va trebui să răspundeţi şi voi la câteva întrebări. Mi-aţi spus că îi sunteți ostili 
lui Jennings şi, câteva minute mai târziu, maşina lui a sărit în aer. Jennings era 
de la FBI. În cel mai bun caz, o să fiţi interogaţi în legătură cu implicarea 
voastră. Am să vă sun diseară, după ce se domoleşte toată tevatura. 

- Vin şi eu cu tine. Nathan cobori din jeep. 

- Atunci ai face bine să te mişti repede. Galen se întoarse şi dispăru în 
pădure. 

Nathan înjură în surdină şi fugi după el. 

Eve se uita la masina care ardea. Bietul Jennings ... 

- Ascultă, spuse Joe. Galen are dreptate; or să-mi pună tot felul de 
întrebări. Am să fac tot ce pot să mă descurc, dar n-am să te pot scoate de tot 
din treaba asta. 

Eve dădu mecanic din cap. Era atât de năucită că nici nu putea să 
gândească ce era mai bine de făcut. Nu voia să ajungă nici la secția de poliție, 
nici la sediul FBI, răspunzând la întrebări interminabile. Pe de altă parte, nici 
fuga nu era o opțiune. 

- Am să mă descurc. 

Joe scoase telefonul. 

- ÎI sun pe şef şi îi spun să trimită imediat aici o echipă de la 
criminalistică. Vreau ca toate dovezile să treacă mai întâi prin laboratoarele 
noastre. Nu există nici o garanţie că cei de la FBI nu vor interveni, din 
moment ce Jennings era omul lor, dar dacă se bagă şi preiau comanda, cel 
puţin vor fi obligați să împartă rezultatele cu poliția din Atlanta. 

În timp ce vorbea la telefon Joe, simţise doar mirosul de benzină şi de 
pini arzând, dar acum îşi dădea seama că mai era un miros ... 

- Te simţi bine? Privirea lui Joe era fixată pe chipul femeii. 

Ea inspiră adânc şi dădu din cap. 

- Mai bine ne întoarcem acasă. 

- Îmi pare rău. Uita maşina de poliţie. O să plecăm de îndată ce va fi 
posibil. 

Se intoarseră acasă dupa 15 minute, când sosi la faţa locului echipa de la 
criminalistică. Agentul special Hal Lindman, de la filiala FBI din Atlanta, sosi 
cu o jumătate de oră mai târziu, însoțit de doi detectivi de la secţia lui Joe. 
Trecură mai multe ore până să se încheie interogatoriul şi să fie luate ultimele 
declaraţii. 

- Nu s-a terminat, spuse Joe, uitându-se după maşina de poliţie care se 
îndepărta de casa lor. FBI-ul o să se repeadă ca un uliu asupra acestui caz, de 
îndată ce Rusk o să ajungă aici. O să preia investigația şi, cel mai târziu mâine 
dimineaţă, va fi la uşa noatră. 

- N-o să fim aici. 

- Poftim? 

- Sună-l pe Galen şi spune-i să-l ia pe Nathan şi să se întoarcă imediat. 
Vreau să vorbesc cu ei. 

Joe studie expresia feţei lui Eve, apoi dădu din cap. 

- Îi chem. 

Eve îşi încrucişă braţele, uitându-se pe fereastră. Cerul nu mai era roşu, 
dar copacii erau pârjoliţi şi arşi. 

Jennings era mort. Făcut bucățele. Închise ochii, amintindu-și cu silă de 
maşina care ardea în flăcări. Se supărase pe el pentru că luase craniul, dar 
omul ăla îi plăcuse cu adevărat. Nu merita să moară de mâna acelui monstru. 

- Vor fi aici într-o oră, spuse Joe. Trebuie să ia o barcă cu motor din 
celălalt capăt al lacului, pentru a evita gărzile de la locul crimei. 

Locul crimei. Era o exprimare urâtă, pentru o faptă urâtă. 

- Eve? 

Furia începu să ia locul groazei. 

- Sunt furioasă ca dracu”, Joe. Hebert l-a omorât din cauza craniului. 
Când şi-a dat seama că s-ar putea să nu afle cine e Victor, a vrut să fie sigur că 
nu va şti nici altcineva. Şi nu i-a păsat că arunca în aer un om de treabă. 

- S-ar putea să fie mai mult de atât, spuse Joe. Jennings mirosise ceva în 
Boca Raton. 

Da, Jennings era tulburat. Oare ce spusese? 

Totul era acolo, în faţă, dar nu se vedea. 

Despre ce vorbea Jennings? 

Îşi frecă tâmplele care îi zvâcneau. Nu putea gândi. Era prea furioasă ca 
să judece la rece. Îi venea să urle. 

Trebuie să priveşti jigodia în faţă şi să o zbrobeşti. 

Jane spusese asta, dar Eve dăduse înapoi. lar acum mai murise un om şi 
Hebert scăpase din nou. 

Blestemat să fie! 
Nu avea de gând să se târască într-o grotă şi să se ascundă iar. 


Când ajunse la debarcader Galen opri motorul bărcii. 

- Ne-ai chemat, am venit. 

- Să mergem în casă, spuse Eve. S-ar putea să nu avem mult timp. Joe nu 
ştie sigur când o să apară iarăşi FBI-ul. 

- Am înţeles, doamnă. Galen fluieră încetişor în timp ce cobora din barcă 
şi o urma. Cum spuneţi, doamnă. 

Joe stătea în fotoliul de lângă fereastră. 

- Aţi avut probleme să ajungeţi aici? 

Nathan clătină din cap. 

- Nici o problemă. Doamne, ce nevoie am avea de o cafea! Se îndreptă 
spre bucătărie. Voi vorbiţi, eu am să vă ascult în timp ce fac o cafea. 

Era palid şi tras la faţă, observă Eve. 

- Nu arăţi bine, îi spuse. 

- O să-mi treacă. Nu-s obişnuit cu treburi din astea. Se încruntă. Pe 
vremuri credeam că mi-ar plăcea să fiu reporter de poliție, dar n-am reuşit să 
trec de prima răfuială cu împuşcături dintre două bande. Turnă apă în ibric. 
Urăsc violenţa. Îmi face silă. 

- Intră în club. Eve se îngrozi amintindu-și de rugul funerar al lui 
Jennings. Nu trebuia să se întâmple. Nu trebuia să lăsăm să se întâmple. 

Joe o privea cu ochii mijiţi. 

- Aveam cum să împiedicăm asta? 

- Trebuia să încercăm. Nu-l putem lăsa să-şi facă mai departe de cap. Era 
cât pe ce să le omoare pe Jane şi pe mama. Pe Capel şi Jennings 1-a omorât, şi 
... Inspiră adânc, Jane mi-a spus că trebuie să-l privesc în faţă şi să-l nimicesc, 
dar mi-a fost prea frică de ce ar fi putut face. Nimeni nu e în siguranţă atât 
timp cât el e în viaţă şi în libertate. Nu pot să-l las să continue. 

- Ca să-l oprim, trebuie să-l găsim, spuse Joe. 

Eve rămase tăcută o clipă. 

- Sau să mă găsească el pe mine. 

- A distrus deja craniul, spuse Nathan. Acum s-ar putea să nu mai fii o 
țintă pentru el. Mai ales dacă are ceva mai important în Boca Raton. 

- Oh, mă va ţinti. Ştiu prea multe şi este evident că îi place să menţină 
curăţenia pentru Cabala. Și nu se va lăsa, dacă îşi va da seama că umblu după 
o dovadă pe care el nu o vrea descoperită. 

- Și anume? 

- Mormântul lui Bentley. Nu-mi trebuie tot scheletul. Cu tehnologia 
ADN din zilele noastre, dacă descopăr un fir de păr, un os, chiar un dinte, pot 
să am şansa să stric jocurile lui Hebert şi ale Cabalei. 

- Cum? 

- Nu ştiu încă. Dar ei nu vor ca Bentley să fie identificat, altfel n-ar fi 
aruncat în aer maşina lui Jennings. 

- Şi cum ai să găseşti mormântul? 

- S-ar putea să nu pot. Dar dacă Hebert crede că mă apropii de el, poate 
fi atras în capcană. Îşi deschise geanta. Pe de altă parte, s-ar putea să-l găsesc. 
Scoase un plic şi îl deschise. Dacă aflu de unde a venit asta. 

Joe luă plicul şi se uită la el. 

- Pământ, 

- Galen l-a numit „pământul ciudat”, spuse Eve. E deschis la culoare şi 
conţine o grămadă de oase micuţe sau așchii de cochilii. Toate orificiile 
craniului erau astupate cu noroiul ăsta. 

Nathan se strâmbă în timp ce îşi turna cafeaua. 

- Drăguţ. 

Galen zâmbi. 

- Nu-i grozav că am un spirit de observaţie foarte dezvoltat? Erai atât de 
obsedată de Victor încât n-am crezut că erai atentă la ce spuneam. 

- Nu voiam să fiu. Mă deranja la treabă. Dar, după ce ai plecat, 
comentariul tău a continuat să mă sâcâie. Aşa că am râcâit puţin noroi în plic 
şi l-am pus în geantă. 

- De ce nu mi-ai spus? întrebă Joe. 

- Am uitat de el. 

- Ai uitat? Joe o privi ridicând din sprâncene. 

- Bine, mi l-am scos din minte, spuse ea provocator. Ti-am spus, mă 
deranja să lucrez la Victor. 

Galen clătină din cap. 

- Obsesie. 

- Şi ce ai de gând să faci cu noroiul? întrebă Nathan. 

- Îl duc la Universitatea statului Louisiana. Acolo există una din cele mai 
bune facultăţi de geologie din Sud. Am să încerc să aflu unde se găseşte un 
pământ ca ăsta. 

- Şi pe urmă? 

- Mă duc acolo şi-l iau şi pe Hebert cu mine. 

- Nu, spuse scurt Joe. 

- Ba da. Eve îl privi în ochi. Faţă în faţă, Joe. Am să-i vin de hac, 
ticălosului. 

El rămase tăcut o clipă. 

- Nu la asta mă împotriveam. Ai spus „eu”, nu „nor. Am să vin cu tine. 

Ea deschise gura să protesteze, apoi dădu încet din cap. Nu era 
momentul să se lanseze într-o ceartă. Mai lucraseră împreună, şi avea deplină 
încredere în el. 

Încredere ... 

Galen dădu din cap. 

- Cred că mă agăţ şi eu de voi. 

- Nu, spuse Eve. Vreau să rămâi aici să stai cu ochii pe Jane. Are nevoie 
de tine aici. 

- Nu pentru asta am fost angajat. 

- Vreau să fie în siguranță. 

Galen se strâmbă. 

- Bine, dar Jane îmi va lua capul dacă află că nu mă ţin ca un căţel după 
tine. 

Eve schiţă un zâmbet. 

- Ai să supravieţuieşti. 

- Nu sunt aşa de sigur. E un client dur. 

Femeia se întoarse spre Nathan. 

- Vu cu noi? 

EI clătină din cap. 

- Mă îndrept spre Boca Raton. Dacă Jennings a descoperit ceva acolo, 
poate descopăr şi eu. O să ţinem legătura. Îşi mai turnă o ceaşcă de cafea. Nu 
avem mult timp. Suntem deja in 25, iar 29 era data care îl îngrijora atât de 
mult pe Etienne. 

Timpul nu stă în loc, se gândi Eve. Dar nu mai avea rost să intre în 
panică. 

- Atunci, trebuie să ne punem în mişcare. Se întoarse spre Joe. Poţi să-l 
suni pe şeful tău şi să-l rogi să ne ia FBI-ul din spinare câteva zile? 

- Asta nu, dar am să încerc să-l conving să-şi ţină gura în privinţa locului 
unde suntem. 

- Bine. Eve i se adresă lui Galen : Vreau ca Hebert să ştie ce punem la 
cale. 

- Ştie deja chiar mai multe decât mi-aş dori. 

- Vreau să fiu sigură de asta. 

- A1 vreo idee? 

- Cred că dacă Melton ştie, o să afle şi Hebert. Eve se încruntă la gândul 
ăsta. Tanzer. Se lăuda că nimic nu se petrece în Boca Raton, de care el să nu 
ştie. Poţi să găseşti pe cineva la colegiu, care poate fi mituit să-i transmită 
informația lui Tanzer, după ce plecăm de acolo? 

- Iar Tanzer îl va anunţa pe Melton. Da, am să pun un om de-al meu să 
se ocupe de asta. Zâmbi. La urma urmelor, Tanzer e un trou du cul. 

Doamne, parcă trecuse o veşnicie de când Marie Letaux folosise 
expresia asta! Se întâmplaseră atâtea, muriseră atâţia ... 

- Aveţi grijă, spuse cu seriozitate Nathan. N-aş vrea să cădeţi în capcana 
pe care i-o întindeţi lui Hebert. Omul ăsta îmi dă fiori. 

- Şi tu să ai grijă, spuse Eve, amintindu-și de fiorul pe care îl simţise 
când vorbise în acea seară, mai devreme, cu Nathan. 

- Eu sunt mereu atent. Nathan îşi termină cafeaua. Trebuie să rămân în 
viaţă ca să câştig Pulitzer-ul. Porni spre uşă. Vino, Galen. Mişcă-ţi fundul şi 
du-mă la aeroport. 


16. 


UNIVERSITATEA STATULUI LOUISIANA 
11:45 A.M. 
25 octombrie 


E vorba de regiunea Terrebonne. Profesorul Gerald Cassidy îşi îndreptă 
pe nas ochelarii cu lentile bifocale şi se uită la Eve şi la Joe. Aş paria pe asta. 

- Nici nu l-aţi testat, spuse Joe. Cum puteți fi sigur? 

- Am să-l duc în laborator să fac nişte teste, dar am mai văzut pământ 
din ăsta. E neobişnuit. Lucrarea mea de doctorat se ocupă despre zona 
respectivă. 

Ceea ce nu putea fi cu mult timp în urmă, se gândi Eve. Cassidy nu 
părea să aibă peste 25 de ani. 

- De ce e neobişnuit? 

- Are o concentraţie mare de calciu. Cassidy arătă aşchiile albe , 
minuscule, încorporate în glod. Cochilii. Cu sute de ani în urmă, întreaga zonă 

a fost inundată şi peste tot au rămas depozite de cochilii. Se încruntă. Dar n- 
am dat niciodată de un procent atât de mare de cochilii în mostrele de sol pe 
care le-am luat. Ar fi interesant de ştiut unde e localizat ... 

- Trebuie să fim absolut siguri că putem începe la Terrebonne, spuse Joe. 
Vreți să faceţi nişte teste? 

- Sigur. Reveniţi după-amiază. Făcu o pauză. De ce vreţi să ştiţi? Ce 
căutaţi? 

Eve ezită. 

- Un mormânt. 

Cassidy făcu o grimasă. 

- Baftă. Aia e o ţară împânzită de râuri. Sute de canale, iar cajunezii nu 
sunt deloc comunicativi. Nu le plac străinii. Mie mi-au trebuit luni întregi să 
adun suficiente informaţii pentru teza mea. 

- Dar trebuie să vă fi făcut câteva relaţii. Ne-aţi putea pune în legătură cu 
cineva care poate să ne arate cu precizie zona unde ar putea fi găsit pământul 
ăsta? 

- Jacques Dufour. Dacă e în criză de bani şi dispus să coopereze. El 
cunoaşte braţele de râuri mai bine ca oricine. Am să vă dau numărul lui de 
telefon din Houma. Trase un sertar al biroului, scoase o agendă din piele 
neagră şi o răsfoi. Eu unul nu m-aş folosi ca referinţă. Nu s-a sfiit să-şi arate 
disprețul faţă de mine. 

- De ce? 

- Aveam 24 de ani, puţin tocilar şi nu eram cajunez. După părerea lui — 
toate păcatele. Îl studie pe Joe. Totuşi, nu cred c-o să aveţi vreo problemă cu 
el. 

- N-o să am. Eve notă numărul de telefon şi se ridică. Când veți şti 
sigur? 

- După-amiază pe la 4. Vă întoarceți aici? 

Eve clătină din cap în drum spre uşă. 

- Joe vă va da numărul celularului nostru. Plecăm chiar acum spre 
Houma. 


- Se îndreaptă spre regiunea Terrebonne, spuse Melton de îndată ce 
Hebert răspunse la telefon. Caută mormântul. Pentru numele lui Dumnezeu, 
poți s-o dai în bară mai rău de atât? 

Hebert îşi înăbuşi un val de furie. 

- Nu vor găsi nimic. 

- Eu nu sunt atât de sigur. De la început ai dat chix cu afacerea asta. 

- O să fie în regulă. Cunosc mlaștinile alea şi pe oamenii care trăiesc 
acolo. Etienne şi cu mine am crescut în împrejurimi. 

- Ascultă-mă. Nu vreau agitaţie. Scapă de ei repede şi în linişte, apoi 
întoarce-te în Boca Raton. Doamne, nu-mi vine să cred că ai reuşit atât de 
repede! Eşti sigur că totul merge conform programului? 

- Totul se mişcă. Sunt sigur că informatorii tăi ţi-au spus deja că planul 
funcționează perfect. 

- Da, dimineaţa era un articol în ziar. Paza? 

- La locul ei. De îndată ce termin, mă întorc şi mai văd ce e de făcut. 

- Atunci, fă-o, naiba să te ia. Melton închise. 

Ticălos arogant. Hebert nu avea nevoie să-i spună Melton cât îi presa 
timpul. Stomacul i se strângea de fiecare dată când se gândea la asta. Fiecare 
mişcare pe care o făcuse în ultimul timp fusese fie ameninţată, fie anihilată. 
De parcă erau nişte forţe care îl împiedicau să reuşească. 

Etienne. 

Închise ochii. Superstiţii prosteşti şi caraghioase. Nu trebuia să intre în 
panică. Tot ce avea de făcut era să-i înlăture pe Quinn şi pe Duncan, apoi avea 
să fie liber să se concentreze asupra misiunii sale din Boca Raton. Avea să fie 
simplu. 

Dacă nu era o capcană. 

Dar chiar şi dacă ar fi fost, avantajul era de partea lui. În mlaștinile alea 
dispăreau în fiecare an oameni. La fiecare cot al braţului de râu pândea 
moartea. Avea destulă experienţă pentru a trece peste orice capcană sau pentru 
a o instala pe a lui. 

Două ore de zbor şi avea să fie în New Orleans. 

După încă o oră, va ajunge departe de mlaștină. 

ȘI o să aştepte... 


HOUMA 
4:05 P.M. 
25 octombrie 


- Cochilii? Jacques Dufour ridică din umeri. Cochilu sunt în toată 
regiunea. 

- Dar în locul ăsta concentraţia de cochilii este mare, spuse Eve. 
Profesorul Cassidy zicea că s-ar putea să ştii unde e. 

- S-ar putea. Va trebui să mă gândesc la asta. 

Eve strânse din dinţi. Omul era arogant, exact cum le spusese Cassidy. 

- Atunci, gândeşte-te. 

- Poate ar trebui să mergem să vedem. Vă fac un tur al zonei. Sunt cel 
mai bun ghid. 

- Nu vreau nici un tur. Vreau să găsim un loc... 

- Ce? întrebă scurt Joc. 

- N-am spus ... Dufour se opri când întâlni privirea lui Joe. Am o idee 
unde ar putea fi. Vărul meu, Jean Pierdu, trăieşte în zona unde sunt multe 
cochilii. 

- Atunci, dă-ne numărul lui de telefon. Vreau să-i vorbesc. 

Dufour zâmbi. 

- N-are telefon. Pe aici oamenii sunt foarte săraci. Vă duc eu la el. 500. 

- 300. Şi ar fi bine să ai dreptate în privinţa cochiliilor. N-aş vrea să-ţi 
pierzi timpul. Joe cobori glasul. Şi nici pe al meu. 

- Prea puţin. Locul e în inima regiunii şi s-ar putea să ... 

- Poate n-am fost eu prea clar. Joe făcu un pas spre el. 300 şi s-ar putea 
să ieşi din mlaștină cu pielea intactă. Supără-mă cu prostiile astea şi ai putea 
sfârşi ca momeală pentru aligatori. 

Dufour îşi strânse buzele. 

- E bine să ştiţi că în zona mlăștinoasă pot fi locuri periculoase pentru 
cine nu e familiarizat cu ea. 

- 300. 

Dufour ezită, apoi ridică din umeri. 

- 300. Fie. Pornim mâine dimineaţă. 

- Acum. 

- Am un tur peste 20 de minute. După aceea va fi prea întuneric să 
putem vedea. Zâmbi maliţios. Mergem foarte aproape de copaci. Cred că ţi-ai 
dori să vezi un şarpe de culoarea coralului; înainte să se încolăcească pe 
picioarele doamnei. 

Joe scoase o înjurătură în surdină şi se uită după Dufour, care se 
îndepărta legănat. 

- Poate mergea ceva mai bine dacă aveai mai multă răbdare şi nu-l 
ameninţai cu aligatorii, spuse Eve. 

- M-am săturat să tot am răbdare. 

Pentru ea, asta era clar. De când sosiseră în Houma, remarcase că Joe 
avea o stare de spirit bătăioasă. De când îl cunoştea, avusese doar câteva 
ocazii să vadă această latură a lui. În general, Joe încerca s-o ţină deoparte de 
violenţă. Acum însă, era încordat, vigilent şi nerăbdător. Da, nerăbdător era 

cuvântul. Era nerăbdător, dornic să se descătuşeze, să lovească. Nu era de 
mirare că Dufour cedase în cele din urmă. 

- Să găsim un hotel pentru la noapte, spuse ea. Trebuie să-l sun pe 
Galen, să mă asigur că Jane e bine. 


- Bineînţeles că e în siguranţă, spuse Galen. Mă simt insultat. 

- Insultat? Să-ţi amintesc că ea şi mama erau să sară în aer? 

- Punct ochit, punct lovit. Dar acum le-am înconjurat cu atâţia oameni de 
pază de-ai lui Hughes, încât doar o armată s-ar putea apropia de ele. Chiar 
dacă Hebert ar putea să treacă de paza instituită de FBI şi poliție... Se opri. 
Dar Hebert o să fie prea ocupat ca să încerce, nu-i aşa? Vreun semn de la el? 

- Nu încă. Dar avem o pistă despre locul mormântului. Suntem în 
Houma şi mâine intrăm în mlaștini. 

- Mă descurc foarte bine în mlaștini. Cred că aveţi nevoie de mine. 
Hughes ar putea să-mi preia sarcina de aici, şi eu... 

- N-avem nevoie de tine. Rămâi cu Jane. Ai veşti de la Nathan? 

- Nu, dar probabil o să vă contacteze el pe voi. Din anumite motive nu 
prea mă suportă. 

- Mă întreb de ce. Am să te sun mâine. Eve închise. 

Se simţea uşurată. O fi fost atitudinea lui Galen neserioasă la prima 
vedere, dar ea ştia că acesta îşi făcea treaba cu multă seriozitate. Jane era în 
siguranţă pe mâna lui. 

Se ridică şi se duse la fereastră. Începuse să plouă; în amurg, mlaştina 
îndepărtată arăta sinistră şi amenințătoare. 

- Ai dat de Galen? 

Eve se întoarse şi îl văzu pe Joe stând în prag. 

- Da. Jane e bine. Zâmbi. Galen voia să ne vină în ajutor. Spunea că se 
descurcă bine în mlaștini. l-am zis că nu avem nevoie de el. 

- Slavă Domnului! Cu starea mea de spirit actuală, nu cred că aş fi 
suportat umorul lui Galen. Aşa cum stă treaba, e posibil să trebuiască să-l înec 
pe Dufour, înainte să se termine. 

- Ai aflat ceva despre Jennings de la departament? 

Joe clătină din cap. 

- Încă nu. FBI-ul a preluat partea cu testele de laborator, dar şeful insistă 
să primească toate rapoartele de îndată ce ies din laboratoarele FBI. Am rugat- 
o pe Carol să mă sune imediat ce ajung rapoartele la secție. Și Rusk nu e deloc 
încântat de dispariţia noastră înainte ca echipa lui să ajungă în Georgia. Face 
mare tărăboi. 

- Nasol. 

- Asta spuneam şi cu. Joe făcu o pauză. Mă laşi să mă duc singur la vărul 
lui Dufour? 

- Nu. 

- Şi eu mă descurc destul de bine în mlaştini. Am învăţat multe în 
misiunea din Nicaragua, când eram puşcaş marin. 

- Sunt convinsă. Şi-abia aştepţi să-ţi foloseşti cunoştinţele. 

- Ba nu. Se uită la ea cu o intensitate care o şocă. Nu eşti singura 
furioasă. Era să te pierd. Javra trebuie să plătească. 

Iisuse! 

În cele din urmă reuşi să-şi ia ochii de la ea. 

- Merg şi eu cu tine la vărul lui Dufour. 

- Ne vedem mâine dimineaţă. Am camera de alături. Dacă ai nevoie de 
ceva, strigă-mă. 

Eve rămase în loc, uitându-se lung la uşa care se închisese în urma lui. 
În cele din urmă se întoarse la fereastră. 

Dacă ai nevoie de mine, strigă-mă. 

Mâna i se încleştă pe draperie. Nu avea nevoie de el. Dar, Dumnezeule, 
îl dorea! 


17. 


1:10 P.M. 
26 octombrie 


- Cât de aproape suntem? întrebă Eve. Parcă am fi de zile întregi în barca 
asta. 

- Au trecut doar 4 ore. Dufour manevră barca cu motor astfel încât să 
ocolească o creangă uriaşă de manglier care ieşea din apă. Braţele astea de râu 
şerpuiesc ca țiparii. Aveţi noroc că vă sunt ghid. Aruncă o privire spre Joe. 
Poate o să-mi dați mai mult să vă aduc înapoi. 

Joe nu se uită la el. 

- Întinzi coarda. 

- E groaznic să te rătăceşti în mlaştini. 

- Nu mă rătăcesc. Privirea lui Joe se mută pe faţa lui Dufour. Am 
memorat fiecare cot de când am plecat de la doc. Vrei să ţi le repet? 

Dufour clipi mărunt, încurcat. 

- Nu. Îşi întoarse repede privirea la apa nămoloasă dinaintea lui. Nu ştii 
de glumă? Învoiala rămâne învoială. 

Joe zâmbi. 

- Asta e filozofia mea. 

Eve nu se îndoia că Joe memorase toate coturile, dar nu înţelegea cum 
reuşise s-o facă. Vremea era rece, umedă şi, de când plecaseră de la doc, parcă 
erau într-o lume extraterestră. Chiparoşii crescuţi la întâmplare formau o 
copertină întunecată deasupra canalului îngust şi mâlos. Şerpi negri-maronii 
lunecau pe lângă barcă, iar copaci scheletici se agăţau cu disperare de fundul 
braţului de râu, luptând pentru viaţă în acest mediu ostil. Iar vegetaţia nu era 
singura care lupta pentru viaţă. 

- Ce sunt cocioabele alea de pe insulițe? întrebă Eve. Cum trăiesc 
oamenii acolo? 

- Vărul meu Jean, n-ar fi încântat să audă că-i faci casa cocioabă. Casa 
lui seamănă foarte mult cu alea. Deşi, cele mai multe dintre casele pe lângă 
care am trecut sunt folosite în principal de către vânători şi pescari. Dar pe 
măsură ce o să pătrundem mai adânc, o să găsiţi cajunezi care trăiesc la fel ca 
şi vânatul în mlaştini. V-am spus că oamenii de aici sunt săraci; n-au curaj să 
iasă şi să câştige bani serioşi ca mine. Se consideră norocoşi că au un acoperiş 
deasupra capului. 

- Uneori depăşirea sărăciei nu-i o chestiune de curaj. 

Dufour ridică din umeri. 

- Curaj sau prostie. 

- De ce sunt casele alea construite pe piloni? Pământul ajunge până la 
uşa din faţă. 

- Ăla nu e pământ, e noroi. Zona asta e aproape de ocean şi, când vine 
fluxul, aduce mâlul cu el. Dacă n-ar fi pe piloni, casele s-ar scufunda. 

- Ce mod riscant de a trăi, murmură Eve. Riscant şi trist. Cât de adânc e 
mâlul ăla? 

- Uneori are un metru jumătate, până la doi. Dufour rânji. E periculos 
dacă eşti somnambul. Cazi de pe verandă şi iei o gură de noroi. Arătă spre o 
cabană la câţiva metri mai înainte. Aia e casa lui Jean. 

Era o căsuţă mica din lemn, construită pe piloni şi legată de canal printr- 
un dig îngust. O femeie ieşi pe verandă şi se uită mohorâtă la ei. Era mică, 

slabă şi însărcinată. Doi băieţei doar în chiloți şi tricouri murdare se țineau de 
fustele ei. 

- Nu sta acolo căscând gura la noi, Margueritte, spuse Dufour în timp ce 
aducea barca lângă dig. Spune-i lui Jean că are oaspeţi. 

- N-avem nevoie de musafirii pe care-i aduci tu. Nu le suntem de nici un 
folos turiştilor. Se uită la Eve. Dacă vrei să vezi cum trăiesc cajunezii, atunci 
du-te în altă parte. Lasă-ne în pace pe noi. 

- Câtă nepoliteţe! Dufour chicoti mustrător. O să-i spun lui Jean să te 
bată mai des. Legă barca şi sări pe dig. El e acasă? 

- Da, dar n-o să vrea să te vadă. 

- Ba o să vrea. E vorba de nişte bani de câştigat. Se uită la burta umflată 
a femeii. ŞI e clar că nu v-ar strica nişte bani acum. Doi copii sub 5 ani şi încă 
o gură de hrănit pe drum? 

Ea ezită, apoi se întoarse. 

- Adu-i încoace. 

- Rămâi aici, Eve. Joe sări din barcă şi se îndreptă cu paşi mari spre 
cabană. Mă duc doar să arunc o privire. 

Era clar că Joe era într-o stare de spirit protectoare. Dar ea nu avea să 
rămână pe loc. 

Cobori din barcă şi era pe la mijlocul digului de lemn când Joe apăru la 
uşă şi îi făcu semn să intre. Femeia răsuflă uşurată. 

Erau în siguranţă. 

Deocamdată. 


- S-ar putea să ştiu un astfel de loc, spuse încet Jean Pierdu. Cât? 

- 500 să ne duci acolo, spuse Joe. Şi încă 500 dacă poţi să ne spui ceva 
care ne-ar putea interesa despre loc. 

Jean se uită la el cu indiferenţă. 

- Nu ştiu nimic despre cochilii. 

- Ce ştii despre morminte? întrebă Eve. 

Expresia feţei acestuia tot nu se schimbă. 

- Noi trăim retras aici. 

- Asta nu înseamnă că nu știți tot ce se petrece, spuse Dufour. Am auzit 
nişte zvonuri cum că, acum câţiva ani au fost nişte străini aici. Nouă nu ne 
pasă de străini. De ce să nu câştigi tu nişte bani? 

- Nu ne băgăm, Jean, spuse Margueritte încet. Are dreptate, de ce ne-ar 
păsa de străini? 

- Nu te amesteca, Margueritte. Jean rămase tăcut o clipă, apoi dădu încet 
din cap. 1000. 

- Se vede că eşti rudă cu Dufour, spuse sec Joe. 700. 

- Dă-i 1000 , Joe. Privirea lui Eve era aţintită asupra femeii şi a celor doi 
copii. 

Joe schiță un zâmbet. 

- Bine. Se întoarse spre Jean. Unde e? 

- Banii. 

Joe îşi scoase portofelul şi numără banii. 

- Mulţumuit? 

Jean dădu din cap şi îndesă banii în buzunar. 

- La vreo 4 mile de aici sunt două insule. Sunt într-un mic buzunar 
natural al mlaştinii şi au prins grosul cochiliilor, când a venit fluxul. Acolo s- 
ar putea să fie ce căutaţi voi. 

- Sunt insulițe noroioase ca asta? întrebă Eve. 

Jean dădu din cap. 

- Trăiesc aici de-o viaţă şi n-am întâlnit niciodată altundeva atâtea 
cochilii ca acolo. 

- Insulele sunt apropiate? 

- Da. Dar pe voi o să vă intereseze numai a doua. Pe cealaltă nu e nimic. 

- Şi ce este pe a doua? întrebă Joe. 

- N-o să găsiţi mormântul. Nu mai e acolo. 

- Dar a fost? 

- Mai scoate nişte bani, spuse Margueritte. 

Jean se uită urât la ea. 

- Aveam de gând să fac asta. 

Joe se despărți de alte cinci sute. 

- A existat un mormânt? 

- Două, răspunse Jean. Nemarcate. Dar au existat. L-am văzut pe Etienne 
săpându-le. S-a chinuit mult. Spunea că trebuie să ancoreze cadavrele de 
piloni, pentru că nu voia să rişte să le ia apa şi să fie găsite. 

- Etienne Hebert? L-ai cunoscut? 

- Sigur. A venit cam atunci când au venit şi ceilalţi doi. Însă el nu-i 
plăcea. El e cajunez ca noi. 

- Care ceilalți doi? Când? 

- Cam acum doi ani. Au venit doi bărbaţi şi i-au angajat pe câţiva dintre 
noi să le construiască o casă pe insulă şi, pe urmă, să uite ca au fost acolo. 
Ridică din umeri. Banii erau buni. De ce ne-ar fi păsat ce făceau ei? Atât timp 

cât nu le vindeau droguri copiilor noştri, puteau să facă prafuri cât voiau. Nu 
era treaba noastră. 

- Credeaţi că se ocupau cu droguri? 

- Ştiam că asta făceau. Ne-a spus Etienne. El venea, aducea o sticlă de 
vin şi stătea chiar pe scaunul ăla, povestindu-ne despre toate proviziile pe care 
le aducea pe canal, din Houma până la insulă. 

- Era un om de treabă, spuse Margueritte. N-o să-l băgaţi în bucluc? El 
n-a avut nici o vină. 

- Nu, îţi promit că Etienne n-o să intre în bucluc, spuse Eve. 

- Mereu spunea că nebunii aia o să sară în aer cu toate chimicalele alea 
pe care le aducea el. 

- Şi ce s-a întâmplat cu ei? 

- Ce-a spus Etienne c-o să se întâmple. Într-o noapte a fost o explozie 
mare. Când ne-am dus să vedem ce s-a întâmplat, l-am găsit pe Etienne 
săpând două morminte. Ne-a spus să plecăm şi să uităm ce se întâmplase. 
Spunea că poliţia nu trebuia să ştie, altfel o să creadă că şi noi suntem 
criminali. 

- Şi voi ce-aţi făcut? 

- Nu suntem proşti. Poliţia ne crede nişte lepădături. Etienne avea 
dreptate. 

- Şi cum îi chema pe cei doi? întrebă Joe. 

- Tu cum crezi că-i chema? Tonul lui Jean mustea de sarcasm. Smith şi 
Jones. Crezi că ne-ar fi spus numele adevărate? 

- Cât au stat pe insulă înainte de explozie? întrebă Eve. 

- 4 luni, poate. Au venit la noi cu două luni mai înainte de asta, dar am 
pierdut ceva timp, din cauză că am început să construim pe prima insulă. Pe 
urmă am hotărât că ar fi mai bine să pătrundă mai adânc în mlaştină şi a 
trebuit s-o luăm de la capăt pe a doua. 

- Ce distanţă e între ele? 

- În jur de 2 km. Dar în mlaştină, doi kilometri pot fi o distanţă mare. 

- Spuneai că mormântul nu mai e acolo. De unde ştii? 

- Etienne s-a întors. Ne-a spus că poliția punea întrebări, iar el trebuia să 
scape de schelete. 

- Ce ştii despre fratele lui Etienne? 

Jean se încruntă. 

- Are un frate? 

Jean clătină din cap. 

- Ajunge, zise Dufour. Nu le mai spune nimic până nu-ţi mai dau nişte 
bani, Jean. Zâmbi. Şi un mic bonus pentru mine că i-am adus până aici. 

- Probabil că ai stors de la ei destul şi fără să bagi mâna în buzunarul 
meu, spuse Jean. Şi am nevoie de toţi banii dacă eu şi familia mea vom fi 
nevoiţi să dispărem un timp. 

- De ce să fiţi nevoiţi? 

- Crezi că am încredere în tine sau în oamenii ăştia? Se uită la Joe. Noi 
n-am făcut nimic. Nu noi suntem răspunzători de moartea tâmpiţilor ăia. Şi-au 
făcut-o cu mâna lor. 

- Nu vă învinuim, spuse Eve. Nu trebuie să fugiți. 

Jean o ignoră. 

- Strânge lucrurile, Margueritte. 

- Trebuie să ne duci pe insula asta, spuse Joe. 

- De ce? V-am spus că nu-i nimic acolo. 

- S-ar putea să fie mai mult decât crezi. 

Jean scoase o exclamaţie de exasperare. 

- Pierdere de timp! Se ridică şi se îndreptă spre uşă. Vreţi să vedeţi 
locul? Aveţi un ghid. Eu am terminat cu asta. Îi făcu semn lui Dufour să-l 
urmeze. Haide, Jacques. Te conduc la barcă şi îți spun unde e. 

Jane se luă după el. 

- Vin şi eu să văd. Vreau să ma asigur că ne îndreptăm în direcţia cea 
bună. 

Eve dădu să-i urmeze, dar se opri lângă Margueritte, care scotea nişte 
haine dintr-un dulap plin de zgârieturi şi şubred. 

- Unde o să vă duceţi? 

- Nu e treaba voastră. 

- Chiar nu vrem să vă facem nici un rău. 

- Pleacă. 

Eve porni spre uşă. 

- Stai aşa. Margueritte rămase tăcută o clipă. O să fim bine. O să stăm un 
timp la nişte prieteni până vom fi în siguranţă să ne putem întoarce. În 
mlaştina asta nu ne poate găsi nimeni, decât dacă vrem noi să fim găsiți. 

- Dacă ştiaţi că trebuie să fugiţi aşa, de ce ați luat banii? 

Margueritte o privi mirată. 

- Aveam nevoie de ei. Poate că ţie nu ţi se par mulți, dar din banii ăştia 
copiii mei vor avea ce mânca luni de zile. Merită riscul. 

- Eve! strigă Joe de afară. 

- Vin! 

Joe se uită atent la ea când ajunse lângă el. 

- Ai convins-o că nu intenţionăm să-i azvârlim familia în închisoare? 

- Nu, nu vrea să mă creadă. Dar spune că banii au meritat riscul. 
Copilaşii ăia ... Mă întreb dacă au ce să mănânce. Sărăcia e cumplită, Joe. 

El dădu din cap, cu ochii la Jean. 

- Şi te împinge la lucruri murdare. 

Ea îngheţă. 

- Ce vrei să spui? 

- A fost puţin cam prea uşor. Ar fi trebuit să fie mai greu să scoatem de 
la el informațiile alea. 

Ea dădu din cap neliniştită. 

- Şi a fost cam ciudat că nu ştiau că Etienne avea un frate. Din câte am 
auzit, Etienne nu era cea mai discretă persoană din lume. Crezi că Hebert l-a 
pus pe Jean să ne atragă într-o capcană? 

- E posibil. 

- Atunci, toată povestea asta e o minciună? 

- Nu neapărat. Cele mai bune minciuni sunt întotdeauna cele care se 
bazează pe adevăr. Probabil că Etienne chiar le-a depănat un basm cu un 
laborator de droguri, iar Jean şi vecinii lor au închis ochii. Asta nu înseamnă 
că Jules Hebert n-a apărut aici azi-noapte, oferindu-le destui bani încât ce le- 
am dat noi să pară un amărât de mărunțiş. 

Pe Eve o străbătu un fior de gheață. 

- Atunci o să ne aştepte pe insulă. 

- Aşa bănuiesc şi eu. 

Ea inspiră adânc. 

- Bun. Dar cum găsim o... 

- Mai târziu. O ajută să urce în barcă. Lasă asta în seama mea. 

Ca atunci când o lăsase baltă lângă benzinăria de pe şoseaua de lângă 
New Orleans? 

Nici gând. 


18. 

- Uite prima insulă. Dufour arătă movila de noroi care se înălța mai în 
faţă. Cea pe care prietenii voştri, traficanţi de droguri, au abandonat-o, 
considerând că era prea expusă. După spusele lui Jean, următoarea insulă ar 
trebui să fie cea unde o să găsiţi mormântul care vă interesează. Rânji. Sau n-o 
să-l găsiţi, că nu există. Sunteţi siguri că vreţi să mergeţi mai departe? 

- Da, spuse Joe. Dar opreşte întâi la insula asta. Vreau să mă asigur că 
vărul tău n-a minţit cu privire la concentraţia de cochilii. 

Eve se uită mirată la el. 

Dufour ridică din umeri. 

- De ce nu ai răbdare până ajungi la insula care trebuie? 

- Tu fă ce ţi-am spus. 

Dufour ezită, apoi îndreptă barca spre digul îngust care ducea la o 
platformă — probabil fundaţia primului laborator de droguri. 

- Vă pierdeţi timpul. 

- E timpul nostru şi ai fost bine plătit pentru asta. 

Joe sări din barcă, apoi o ajută şi pe Eve să coboare. 

- Ne întoarcem într-un minut, Dufour. 

- Ce dracu” faci, întrebă Eve în şoaptă în timp ce îl urma pe platformă. 

- L-am văzut pe Dufour apăsând pe un buton de pe celularul lui chiar 
înainte de a lua ultima curbă. Probabil că a fost un semnal pentru Hebert. Pun 
pariu că ne aşteaptă mai sus. 

- De ce ne-am oprit aici? 

- Vreau să scap de o piedică. Tu eşti aia. 

Eve făcu ochii mari. 

- Piedică? 

- Nu-mi place cuvântul. Dar n-am de gând să fiu politicos. O să-mi stai 
în drum, aşa că rămâi aici. 

- Am să rămân pe dracu’! M-ai mai împins o dată din maşină în New 
Orleans. N-ai s-o faci iarăşi. 

- Ba da. Se întoarse cu faţa la ea. Privirea lui era mai dură şi mai rece 
decât o văzuse ea vreodată. N-am să admit să moară vreunul dintre noi pentru 
că eşti tu încăpăţânată. Asta-i treaba mea, nu a ta. Eu nu mă bag peste tine 
când lucrezi la cranii. Nu te băga nici tu acum. 

- Adică să te las să pleci şi, poate, să fii omorât? 

- Am să fiu omorât mai degrabă dacă-mi stai tu în cale. Asta n-o să se 
întâmple. 

- Şi cum ai să mă împiedici să vin cu tine? 

- La nevoie o să te fac să tragi un pui de somn , cu o directă de dreapta. 
Nu-mi forţa mâna, Eve. 

Şi ar fi făcut-o. Îşi dădea seama după încrâncenarea lui. Tot ce ţinuse în 
el se dezlănţuia acum. Niciodată nu-l văzuse mai pornit ... sau mai periculos. 
Era vânătorul, hăitaşul, războinicul. 

- Abia aştepţi să te duci după el. 

- Da. Eu nu sunt ca tine. Eu vreau ca Hebert să fie eliminat, pentru că e 
un pericol. 

- Şi eşti foarte fericit că ai prilejul s-o faci. 

- Văd că ai învăţat multe lucruri despre mine pe care nu le ştiai înainte. 
Zâmbi forţat. De exemplu, nu ţi-am spus niciodată de ce am plecat de la 
puşcaşii marini. Nu voiam să cunoşti acea parte a vieţii mele. Era prea 
violentă pentru tine. 

- De ce ai plecat? 

- Pentru că îmi plăcea prea mult. Şi mă apropiam prea mult de linia pe 
care nimeni n-ar trebui s-o treacă. Eram o maşină de ucis. 

- Nu e adevărat. 

- Ba da. Aş putea fi din nou. Acum. 

- Nici vorbă. Tu n-ai... 

- Hei, Quinn! strigă din barcă Darfour. O sa stai acolo toată ziua? 

- Devenise nerăbdător. Joe zâmbi. Sau poate Hebert e nerăbdător. Nu 
trebuie să-l lăsăm să aştepte. Băgă mâna în buzunarul de la haină şi îi întinse 
pistolul lui. Pentru orice eventualitate. 

- Eşti nebun? Te duci după Hebert fără pistol? 

- N-o să am nevoie de el. Se uită la cuțitul în formă de sabie vârât în 
tocul de la brâu. În mlaştină, pistolul nu e arma mea preferată. Se întoarse şi 
traversă platforma. Ține-ţi firea până mă întorc. 

- Joe. 

Se întoarse spre ea. 

- Ştii că am dreptate. Ştii că ar trebui să mă împuşti ca să mă opreşti să 
merg după el. 

- S-ar putea s-o fac. 

EI clătină din cap şi sări în barcă. 

- Dă-i bătaie, Dufour. 

- Joe! 

- N-ar trebui s-o laşi singură pe doamna, spuse Dufour. Dacă un şarpe ... 

- Porneşte, spuse Joe. 

Mâna lui Eve se încleştă pe patul pistolului în timp ce se uita cum barca 
se îndepărtează de insulă. Joe ţinea capul ridicat, de parcă adulmeca vântul. 
Poate chiar asta făcea. Nimic n-o mai mira la acest Joe ciudat, aprig. 

N-ar fi trebuit să-l las să plece. Mai bine ar fi găsit o modalitate de a-l 
opri. 

Cu toate astea, Joe avea dreptate. Ştia întotdeauna ce face şi, dacă s-ar fi 
luat după ea, şi-ar fi pus viața în pericol. Oricât de mult îşi dorea să-l ajute, era 
conştientă că, mergând cu el, ar fi făcut o mare greşeală. 

La naiba cu atâta rațiune! Ura să se simtă inutilă. 

Se duse la marginea platformei, străduindu-se să-l vadă, înainte să se 
piardă în zare. Prea târziu. Barca dăduse deja cotul. 


- O să fie chiar după cotul următor, spuse Dufour fără să se întoarcă. 
Câteva minute, nu mai mult. Unde era ticălosul ăla de Hebert? Dufour nu voia 
să fie cel care îl reducea la tăcere pe Quinn. Nu-i plăceau vibraţiile pe care le 
emana omul. 

Hebert îi promisese că lucrurile aveau să meargă strună şi, totuşi, Quinn 
o scosese deja pe femeie din cauză. Avea să-i spună lui Hebert că n-a fost vina 
lui, n-a avut ce face. 

Mai trecu un minut. 

Nici urmă de Hebert. Trebuia s-o facă el însuşi. 

- Uite-ți insula. Pe stânga. Opri motorul şi arătă cu mâna, în timp ce pe 
cealaltă o strecură în rucsac după armă. Nu-i cine ştie ce ... Casa a ars din 
temelii şi uită-te la ... 

Se răsuci iute cu arma în mână şi trase. 

= Ce dra ... 

Nu era nimeni acolo! Haina şi cizmele lui Quinn erau pe fundul bărcii, 
deplasându-se repede 

La dracu”! Iute ca fulgerul. Către barcă, nu în sens opus. 

Dufour ţinti cu grijă şi trase. 


Eve se uită la ceas. Doamne, trecuseră doar 15 minute, dar ei 1 se părea 
că trecuse o oră. Nu mai putea suporta. Ce să facă? se gândi cu amărăciune. Să 
se ducă înot după el, prin mlaştină? Nu trebuia să-l lase ... 

O împuşcătură. 

Inima îi tresări de spaimă. Joe nu avea armă. Era aici, în mâna ei. 

Altă împuşcătură. Apoi alta. 

Oh, Doamne! 

- Sunt şanse foarte mari ca el să fie mort, Eve. 

Se răsuci spre dreapta, unde auzise un glas, ridicând pistolul. 

Un glonţ spulberă ţeava pistolului, smulgându-i arma din mână. În timp 
ce se arunca la pământ, îl zări pe Hebert. Stătea într-o canoe, cu o puşcă 
aţintită spre ea. 

- Atâta violenţă! Nu m-aş fi aşteptat niciodată la asta din partea ta. 
Rezemă puşca de braţ şi vâsli către dig. Şi eu care încercam să fiu îngăduitor 
ŞI să-ţi mai dau ceva timp. Puteam să te omor înainte ca măcar să ştii că sunt 
aici. Nu m-ai auzit venind, nu-i aşa? 

- Nu. 

- Asta pentru că eu nu cred în folosirea bărcilor cu motor când sunt în 
mlaştină. O padelă face treabă mai bună dacă e mânuită de cineva care se 
pricepe. Acum am să cobor din barca asta. Să nu te mişti, altfel am să fiu 
nevoit să-ţi zbor capul. Hebert se ridică şi sări pe dig. Gata. Acum poţi să te 
ridici. 

Eve se ridică încet. 

- Unde e Joe, dar Rick? 

- M-ai recunoscut? Ce e drept, cel care m-a deghizat n-a făcut o treabă 
atât de elaborată. M-am gândit că îţi era destul de rău în noaptea aia ca să-mi 
dai prea multă atenţie. Totuşi, ţi-a plăcut de Rick Vadim, nu-i aşa? 

- Unde e Joe? 

- Ultima dată când l-am zărit, Dufour dădea cotul după insula cealaltă. 
Eu trebuia să-l lichidez pe Quinn, dar nu m-am putut apropia sufiecient fără să 
mă vadă. 

- Am crezut că ai să ne aştepţi acolo, pe insulă. 

Hebert clătină din cap. 

- N-aveam acoperire. A trebuit să mă duc ceva mai departe. Dar, pe 
urmă am văzut că nu erai în barcă şi-am ştiut că te-a lăsat undeva. Aşa că m- 
am hotarât să-l las pe Dufour să se ocupe de Quinn, iar eu să mă întorc să te 
caut. 

- Şi m-ai găsit. Acum ce urmează? 

- Ai auzit împuşcăturile. Aşteptăm să vedem dacă Dufour se întoarce 
singur. 

- Sau dacă Joe se întoarce singur. 

- Există şi posibilitatea asta. Am auzit că e foarte bun. 

- Mai bun decât tine. Mai bun decât oricine. Unghiile lui Eve 1 se 
înfipseră în palme. Nu e mort. 

- Atunci o să vină după tine. lar eu sunt aici. Nu trebuia să veniţi. A fost 
inutil. Crezi că nu m-aş fi întors să mă asigur că nu există nici o dovadă? 

- Nu eşti infailibil. Ai mai făcut greşeli. E clar că una dintre ele este 
aceea că te afli aici. 

- Nu sunt singurul care face greşeli. Quinn a făcut una mai mare 
lăsându-te singură. 

- S-a gândit că am să fiu în siguranţă. A vrut să mă protejeze. 

- Doreşte cu disperare să-ţi intre iarăşi în graţii. Voia să-l învingă pe 
balaurul cel rău şi să-i aştearnă hoitul la picioarele tale. Hebert zâmbi. Ştii, mi- 
a părut rău că a trebuit să te atrag în reconstituire folosindu-mă de fiica ta, dar 
asta continuă să aducă profituri. 

- Poftim? 

- Nu sunt de piatră. 

- Eşti un criminal. 

- Aşa cum este şi câştigătorul Medaliei de Onoare care ucide duşmanul 
în luptă. Totul e o chestiune de scopuri şi mijloace. 

- Tu nu eşti erou. 

- Nici n-am spus asta. Eu mă lupt doar pentru ceva în care cred. 

- Şi crezi că e bine să mă omori. 

- Cred că e necesar. Dar o fac cu părere de rău. Îţi admir tăria. Am să-ţi 
prelungesc viaţa cât pot. Ştiu ce prețioasă poate fi orice clipă. Hebert se duse 
la marginea platformei şi rămase în umbră. Tu stai acolo, unde te poate vedea 
Quinn când o să apară de după cotitură. 

- Iar tu ai să-l ciuruieşti. 

- Dacă n-a făcut-o Dufour înaintea mea. L-am plătit destul de bine 
pentru asta, dar nu sunt sigur că are curajul să se pună cu Quinn. 

Eve trase adânc aer în piept. 

- Joe nu trebuie să moară. 

- Ba bineînţeles că trebuie. Ştii foarte bine asta. Cunoaşte prea multe. 
Datoria mea e să menţin siguranţa Cabalei. 

- FBI-ul ştie deja de existenţa ei. 

- Bănuieşte. Hebert schiţă un zâmbet. E o diferenţă. Avem oameni în 
aproape fiecare filială FBI din ţară. Dovezile se rătăcesc, informaţiile nu ajung 
la cine trebuie, agenţii care ştiu prea multe au „accidente”. 

- Ca fratele tău. Tu l-ai omorât, nu-i aşa? 

Zâmbetul lui Hebert dispăru. 

- M-a trădat; a trădat Cabala. 

- Cum? 

- Am făcut o greşeală. O dată ce am descoperit că Bentley şi Simmons 
făceau aici cercetări privitoare la celulele de combustie, l-am trimis pe Etienne 
să lucreze pentru ei. M-am gândit că lui o să-i fie mai uşor să-i distrugă atât pe 
ei, cât şi prototipurile la care lucrau. Aveau încredere în el. Toată lumea avea 
încredere în Etienne. Era prietenul tuturor. 

- Când nu omora oameni? 

- El n-a omorât niciodată pe nimeni. L-am luat cu mine sperând că, dacă 
era atât de loial, Cabala o să-l accepte. L-am învăţat tot ce-am putut, dar pe el 
nu-l trăgea deloc inima. Totuşi, am vrut să fie cu mine. Mă simţeam singur. 
Trase adânc aer în piept. Eu am pus încărcătura explozibilă, dar Etienne a fost 
cel care s-a dus să verifice după explozie dacă muriseră amândoi. Mi-a spus că 
a văzut cadavrele şi le-a îngropat. 

- N-a făcut-o? 

- El îi plăcea pe Bentley şi Simmons. Plăcea pe toată lumea. Era doar un 
băiețandru, iar unui om deştept nu i-ar fi fost greu să-l manipuleze. Am crezut 
că totul e bine. Până acum 4 luni , când sursele noastre din Detroit ne-au spus 
că se făceau noi achiziţii similare cu cele făcute de Bentley cu doi ani în urmă. 
Ordinul venea din Louisiana. 

- Poate că experimenta altcineva. 

- Şi n-a fost totul. În ultimele două luni, trei membri ai Cabalei din 
Louisiana au murit în împrejurări cam suspecte. Se poate să fi avut accidente, 
dar toți trei erau cunoscuţi ca adversari ai restricțiilor impuse de ecologişti. 
Cabalei nu-i plac coincidenţele şi nici ca membrii ei să fie ţinte. 

- Răzbunare? 

- E o posibilitate. Hebert zâmbi trist. Suficient să-l sperie de moarte pe 
Melton. Se temea că el o să fie următorul. 

- Dar cum ar fi putut Bentley sau Simmons să ştie cine era membru al 
Cabalei? 

- N-ai ghicit? Bentley făcea parte din Cabala de peste 4 ani. Credea, la 
fel ca mine, că puterea Cabalei o să facă minuni. El a fost cel care a adus în 
atenţia noastră invenţia lui Simmons. Voia ajutorul nostru. Apoi, când s-a 
hotărât că trebuie să dispară, a şters-o şi l-a luat şi pe Simmons cu el. 

- Şi Cabala te-a trimis după ei. 

- Şi i-am găsit. Întotdeauna îi găsesc. 

- Dar de data asta ai făcut o treabă de mântuială, nu-i aşa? Ţi-ai 
dezamăgit preţioasa Cabala. 

- Nu i-am dezamăgit, spuse el înţepat. Am făcut o greşeală, atâta tot. O 
greşeală pe care am îndreptat-o. După veştile de la Detroit, Melton m-a 

întrebat dacă eram absolut sigur că Bentley şi Simmons erau morţi. 
Bineînţeles că eram absolut sigur. Nu-mi spusese persoana cea mai apropiată 
mie , singurul om în care aveam încredere, ca aşa era? Dar ei m-au întrebat 
dacă am văzut cu ochii mei cadavrele. Ce puteam să spun? Aşa că mi-au spus 
să mă duc să iau scheletele pentru testele ADN. La vremea aceea eram la 
Barcelona, şi l-am sunat pe Etienne spunându-i să deshumeze scheletele şi să 
ne întâlnim la Sarah Bayou în apropiere de Baton Rouge. Melton aranjase deja 
să ne aştepte la biserică un expert criminalist şi un specialist în ADN, astfel 
încât să grăbim testele. Rămase tăcut o clipă. Când a apărut Etienne cu sicriul, 
de cum l-am văzut mi-am dat seama că ceva nu e în regulă. 

- Nu avea scheletele? 

- Nici unul. Doar afurisitul ăla de craniu. La început mi-a spus că 
scheletele fuseseră furate. Văzând că nu-l cred, a mărturisit că distrusese 
ambele schelete, dar că îmi adusese craniul lui Harold Bentley. 

- De ce? 

- S-a gândit că asta o să mă scoată din încurcătură în faţa Cabalei. Se 
asigurase că craniul era aproape imposibil de identificat, dar nu voia să mă 
bage în belea. Era foarte mândru de el că făcea ceva pentru a mă salva, fără 
să-1 dea totuşi Cabalei ceea ce voia. 

- Dar asta nu l-a salvat pe Etienne, nu-i aşa? 

- Nu m-a înţeles. Am discutat cu el ore în şir, încercând să scot de la el 
dacă îi omorâse pe amândoi şi al cui era craniul. Tot ceea ce mi-a spus a fost 
că ceea ce făcea Cabala era rău, iar noi trebuia să facem ce era bine. Voia s-o 
rup cu Cabala. Clătină din cap. Nu a înţeles. Fără Cabala, care să garanteze 
ordinea, lumea ar fi un haos. Cineva trebuie să ne călăuzească. 

Dumnezeule, el chiar credea ce spunea! 

- Sunt de partea lui Etienne. Nici eu nu înţeleg asta. E doar propagandă. 
ȘI l-ai omorât? 

- Cât de uşor îți e să întrebi! spuse cu amărăciune Hebert. Crezi că 
voiam? Îl iubeam. Dacă ar fi existat vreo cale de a-l salva, aş fi făcut-o. 

- Întotdeauna există o cale. 

- A trebuit să-i spun Cabalei ce făcuse. Era de datoria mea. El trădase. 

- ȘI ei ţi-au spus ce să faci. 

- Da. Melton a spus să găsesc o cale de a-l ademeni la biserică, unde să-l 
lichidez. Biserica era destul de izolată pentru a ne atinge scopul şi pentru ce 
trebuia să fac. Hebert făcu o pauză. I-am spus lui Etienne că găsisem un mod 
de a trage Cabala pe sfoară. Furasem un schelet dintr-un cimitir vechi de lângă 
oraş şi îl pusesem în sicriu, astfel încât să avem ceva pentru specialiştii 

chemaţi la biserică. Îşi înghiţi nodul din gât. A fost simplu. I s-a părut o idee 
minunată. Voia să mă creadă. Întotdeauna a vrut să mă creadă. 

- Până în clipa morţii? 

- Până în clipa morţii. Ochii lui Hebert străluceau de lacrimi. A murit 
uşor. A fost fericit până la sfârşit. 

- Nici o moarte nu e uşoară. 

- Putea fi mai rău. Melton mi-a spus că trebuia să-l fac să vorbească 
înainte de a-l omorî. De asta a vrut să-l duc la biserică. Acolo aveam toată 
intimitatea necesară. Mă pricep foarte bine să-i fac pe oameni să vorbească. 
Știu toate metodele de tortură. Dar nu puteam să-i fac aşa ceva lui Etienne. El 
era foarte tare, foarte încăpățânat. Ar fi durat prea mult până să cedeze şi 
oricum trebuia lichidat. Aşa că am nesocotit ordinul şi l-am omorât repede. 
Melton n-a fost deloc încântat. A trebuit să găsesc o cale de a repara greşeala 
de a nu fi scos nici o informaţie de la Etienne. 

- Şi m-ai găsit pe mine. 

- Te-am găsit pe tine. 

- Dar nu ştiai dacă Etienne îți spusese adevărul legat de craniul lui 
Bentley. 

Hebert clătină din cap. 

- Credeam că îl cunosc suficient ca să ştiu dacă minte ... totuşi, reuşise să 
mă prostească doi ani. Nu-mi rămânea decât să sper. Făcu o pauză. Dar, după 
ce te-ai îmbolnăvit, am fost sigur că fie Bentley, fie Simmons puteau fi încă în 
viaţă. Unul dintre ei avea tot interesul să mori, pentru ca nimeni să nu ştie că 
el trăieşte şi continuă să lucreze la celulele de combustie. Am interogat-o pe 
Marie Letaux, în noaptea aceea, înainte să moară, dar chiar nu ştia cine o 
angajase. Primise un telefon, şi apoi banii, în cutia poştală , cu promisiunea că 
avea să primească restul de bani după ce îşi făcea treaba. A ţinut-o una şi bună 
că ea nu trebuia decât să facă ceva ca ţie să-ţi fie rău. Ridică din umeri. Nu 
mi-a fost de nici un ajutor. Trebuia să aştept până terminai reconstituirea ca să 
pot afla care dintre ei o angajase. 

- Cum ai aflat că acel craniu era al lui Bentley? 

- Un om infiltrat în filiala FBI a lui Rusk. Chiar înainte de a muri, 
Jennings i-a spus lui Rusk că fără nici un dubiu era Bentley. După uciderea lui 
Jennings, s-a dezlănţuit iadul; a fost destul de uşor să fac rost de informaţii. 

- Atunci, omul tău trebuie să fi aflat şi ce descoperire făcuse Jennings în 
Boca Raton. Ce anume? 

Hebert zâmbi slab şi clătină din cap: 

- Ca să poţi salva situația? Tot mai crezi că ai să scapi cu viaţă, nu-i aşa? 
Din experienţa mea, nimeni nu crede cu adevărat că o să moară, până îşi dă 
duhul. Te asigur, Eve, că dacă ţi-aş spune ce o să se întâmple, tot n-ai putea 
să-l salvezi pe tigrul bătrân. Planul s-a pus deja în mişcare şi totul e calculat 
până la ultimul detaliu. 

- Atunci n-ar trebui să ai reţineri să îmi spui. 

- Dar am. Viaţa trebuie să aibă totuşi anumite mistere. N-ai face decât să 
te frămânți, or ultimele tale clipe ar trebui să fie liniștite. 

- Nici tu nu eşti liniştit. Chiar dacă ma omori pe mine, tot îţi rămâne să-l 
găseşti pe Simmons. 

- Am să-l găsesc. Unui om îi e greu să se ascundă, mai ales când e căutat 
de Cabala. Hebert se uită iar spre canal şi se duse la marginea platformei. 
Quinn întârzie cam mult. Încep să mă întreb dacă ar trebui. 

Scoase un urlet. 

Lama unui cuţit pătrunsese până la os în mâna în care ţinea arma. 
Pistolul îi căzu din mâna dreaptă aproape retezată, şi Eve se repezi să-l ia. 

- Nu! strigă Joe din stufăriş. Nu te apropia de el. Înaintă prin mâlul de 
lângă platformă, îl înfăşcă pe hebert de genunchi şi îl trânti pe spate în mâl. 

Hebert se lupta cu disperare. Eve văzu dintr-o dată în mâna lui stângă 
ceva strălucind. 

Oh, Doamne, Hebert avea un cuţit! Iar Joe îşi aruncase cuțitul ochindu-i 
mâna. 

Eve ridică arma pentru a-l ţinti pe Hebert, dar cei doi se rostogoleau 
luptându-se în apa mâloasă. Putea să-l nimerească pe Joe. 

Sări direct în mocirlă şi îşi croi drum spre ei. 

- Joe îndepărtează-te o clipă de el. Nu pot... 

Cuţitul lui Hebert zbură în noroi, trimis de o lovitură dată de Joe cu 
muchia palmei. 

În clipa următoare , Joe era peste Hebert, cu mâinile încleştate pe 
beregata lui. Îi băgase capul sub apă şi îl ţinea acolo. Hebert dădea disperat 
din mâini şi din picioare. Mâlul îl sufoca. 

- Joe, şopti Eve. 

O clipă, ea nu ştiu dacă fu auzită, apoi, când el întoarse capul într-o 
parte, tresări speriată de ferocitatea oarbă de pe chipul lui. 

Apoi trase adânc aer în piept şi mâinile lui strânseră mai tare, iar ea auzi 
pocnetul făcut de gâtul frânt al lui Hebert. 

Îşi eliberă victima, se ridică şi făcu un pas înapoi. 

- Mă aşteptam să-mi fie mai greu cu el. 

- De ce? Aproape că i-ai retezat mâna când ai aruncat cuțitul. 

- Avea arma îndreptată spre tine. 

Ea se îngrozi uitându-se la Jules Hebert care zăcea cu faţa în noroi. 

- Ţi-a făcut ceva? 

Femeia se întoarse spre el şi văzu că încă mai avea aerul înspaimântător 
al unei fiare dezlănţuite. 

- Fir-ar sa fie, ţi-a făcut ceva? repetă Joe. 

- Nu m-a atins. Tu eşti rănit? 

- Am câteva vânătăi, deşi sub toată mizeria asta nu se văd. Şi tu eşti 
plină de noroi. De ce dracu” n-ai stat deoparte? 

Pentru că nu putuse sta deoparte când el era în pericol. 

- Avea un cuţit. 

- Chiar păream neajutorat? 

- Nu, dar el arăta înfricoşător. Încercă să zâmbească. Semeni cu Fiara din 
Mlaştină. 

- Aşa mă şi simt. Joe o apucă pe Eve de umeri şi se uită la ea cu ochii în 
flăcări. Ascultă-mă. N-o să se mai repete. Asta a fost ultima dată când te-am 
lăsat să-ţi rişti viaţa. Nu suport. La dracu” cu libertatea femeilor! Se întoarse, 
îşi croi drum prin noroi spre canoea lui Hebert şi urcă în ea. Mă întorc 
imediat. Duc canoea după cot, unde am lăsat barca cu motor a lui Dufour. O 
să ne intoarcem în oraş să ne curățăm. 

- Ce s-a întâmplat cu Dufour? 

- N-o să ne mai supere. 

Eram o maşină de ucis. Aş putea fi din nou. 

Eve îşi întoarse privirea îngrozită spre Hebert. 

- Şi cu el ce-o să facem? 

- ÎI lăsăm să putrezească. Bine, ştiu. Sunt un ticălos insensibil. Le vom 
spune poliţiştilor din Houma unde l-am lăsat. 

- Nu încă. 

- Nu? Ce surpriză! 

- Cabala nu ştie că el a murit şi noi suntem în viaţă. Putem câştiga timp 
până vor trimite pe altcineva după noi. 

- Ţi-a spus ce urmează să se întâmple în Boca Raton? 

- Nu mare lucru. A spus ceva despre un tigru, şi că n-o să-l putem opri. 
Că totul e planificat în cele mai mici amănunte. Eve îşi frecă tâmplele. Nu 
ştiu. Nu pot să gândesc. 

Joe o studie. 

- Nu-mi place că tremuri. 

- Mi-e frig. 

- Eşti îngheţată, şocată şi udă până la os. Octombrie nu e o perioadă 
tocmai bună pentru băi de nămol. 

- Tu ai făcut. 

- Da, dar eu nu sunt sensibil. 

- Prostii! 

- Trebuie să te duc înapoi la hotel să faci un duş fierbinte. Joe înfipse 
padela în apă. Să nu mişti nici un muşchi. 

Uşor de spus. Lui Eve i se păru că toţi muşchii îi tremurau de frig şi 
oboseală. Nici să gândească nu era în stare. Mintea îi era la fel de amorțită ca 
trupul. 

Dar trebuia să se elibereze de amorţeala asta. Nu aveau mult timp. 
Trebuia să încerce să-şi amintească ce a spus Hebert. 

Tigru. Ceva despre un tigru şi ultimul lui icnet. Asta însemna moarte, un 
omor. De ce nu putea să-şi aducă aminte? 

Trebuia să-şi amintească, altfel moartea lui Hebert nu însemna nimic. El 
avea să fie tot învingător şi omorurile aveau să continue. 

Timpul presa. 


Joe dădu drumul la duş şi o împinse pe Eve sub jetul fierbinte. În clipa 
următoare era lângă ea şi îi spăla părul cu şampon. 

- Mă spăl singură. Tu ai grijă de tine. 

- Taci. Îi săpuni corpul de la umeri până la glezne, apoi o împinse sub jet 
ca să se clătească. Stai acolo să te încălzeşti sub apă, cât mă spăl eu. 

- N-am timp. Trebuie să mă gândesc. Cineva o să moară, Joc. 

- Ştiu. Mi-ai spus de mai multe ori în barcă. 

- Serios? Urăsc moartea! O urăsc! 

- Ştiu. 

- Nu-i înţeleg pe criminalii ca Hebert. Lui nu i-a păsat de moartea 
nimănui, în afară de cea a fratelui său. Nu i-a păsat de ceilalţi care aveau fraţi, 
sau părinţi, sau copiii ... 

- Taci. Ţi-e mai cald acum? 

- A vrut să le omoare pe Jane şi pe mama. Două vieți minunate ... 

- Te-ai mai încălzit? 

O mai întrebase asta. Se gândi. Tremuratul dipărea; la fel şi amorţeala. 

- Da. 

- Bun. Joe ieşi de sub duş şi luă un prosop. Atunci să te şterg şi să te bag 
în pat. 

- Pot... 

- $şş. 

- Ştii, eu nu credeam cu adevărat în Cabala până să-l aud pe Hebert 
vorbind despre ea. Pentru mine, nu era reală. Acum însă cred. Ei sunt cei care 
au dat ordin ca mama şi Jane să fie omorâte. Cineva trebuie să-i oprească. 
Atâta răutate ... 

- Da. 

- Jennings spunea că era chiar acolo în faţa lui, dar el nu vedea. Ce nu 
vedea, Joe? 

- O să ne dăm seama mai târziu. O înfăşură într-un prosop uscat şi o 
împinse uşor spre dormitor. Urcă-te în pat cât mă şterg eu. 

- Dacă era chiar în faţa lui, atunci era şi în faţa noastră. 

- Singurul lucru pe care îl văd în faţă e patul. 

- Nu pot să dorm. 

- N-ai să fu în stare să legi nimic dacă nu te odihneşti. O apucă de braţ şi 
o trase spre pat. Haide. Am să te ţin în braţe, am să te încălzesc şi poţi să te 
gândeşti cât pofteşti. 

Se strecură în pat şi o trase lânga el, cuibărind-o la pieptul lui. E mai 
bine? 

Mai bine? Căldura şi siguranţa contra inevitabilităţiu reci a morţii. 

- Să nu mă laşi să adorm. 

- Nici o garanţie. Eşti pe cont propriu. Singura promisiune pe care o 
capeţi de la mine e că voi fi mereu lângă tine să te trezesc dimineaţa. 

Minunată promisiune, frumoasă promisiune ... 

O promisiune dulce-amară. 

- Nu te încorda, Eve. Primeşte acest moment. 

Ea îl primi. Se destinse. 

- Aşa. 

- Nu-o idee bună. 

- Şşş. El o mângâie pe păr. Să nu te împotriveşti niciodată Fiarei din 
Mlaştină. 

Dumnezeule, chiar zâmbea! Sau plângea? Poate câte puţin din 
amândouă. 

- N-aş vrea s-o visez. Ar vrea Fiara din Mlaştină să tacă puţin să mă pot 
gândi? 

- Asta se poate aranja. O sărută pe tâmplă. Închide ochii; te va ajuta să te 
concentrezi. 

Pleoapele ei erau prea grele ca să rămână deschise ... 

Nu, nu trebuia să adoarmă. Trebuia să-şi limpezească mintea şi să-şi 
amintească tot ce aflase de la Hebert în acele ultime momente ale lui. 
ȘI să-şi ţină afurisiţii de ochi deschişi. 


HOUMA 
3:35 A.M. 
27 octombrie 


Era chiar în faţa mea. 

Nu poţi face nimic în privința bătrânului tigru. 
E calculat până la ultimul icnet. 

Nunţi regale ... Olimpiada... 


- Oh, Doamne! Eve se ridică dreaptă în pat. E o înmormântare, Joe. 

- Poftim? Joe se ridică într-un cot. Ce tot spui acolo? 

- E o întrunire a Cabalei în Boca Raton. Dar le trebuie un motiv. Nu 
Olimpiadă, nu nuntă. E o înmormântare. O să fie in Boca Raton o 
înmormântare atât de importantă încât o să justifice prezenţa demnitarilor din 
toată lumea. 

Joe dădu încet din cap. 

- E posibil. 

- De ce altceva şi-ar fi trimis Cabala asasinul numărul 1 în Boca? 
Doamne, mă întreb câţi oameni importanți au fost omorâţi pentru ca această 
mizerabilă Cabala să aibă motiv să se întrunească? 

- Stai puţin. Nu ştim sigur că ai dreptate. 

- Nu ştim sigur că mă înşel. Dar Hebert vorbea de parcă persoana vizată 
era încă în viaţă. Spunea că n-am cum să împiedic asta, ceea ce înseamnă că 
până acum n-a murit. Poate găsim o cale să-l salvăm. 

- Cu condiţia să ştim cine e. 

- E cineva foarte cunoscut, altfel n-ar atrage atenția întregii lumi. 
Trăieşte în Boca şi doreşte ca după moarte să fie înmormântat acolo. Altfel 
întrunirea ar fi fost plănuită în altă parte. Întinse mâna după telefon. 

- Care e mobilul lui Nathan? 

Joe băgă mâna în buzunar şi scoase o agendă telefonică. 

- Ai dreptate, Nathan e ziarist. El trebuie să poată da de urma țintei. 

- Şi acum e în Boca. Formă rapid numărul lui Nathan. Acolo trebuie să 
fim si noi. Sună la New Orleans şi fă rezervări, cât vorbesc eu cu Nathan. 

19: 


- Iisuse! Nathan rămase tăcut o clipă, după ce Eve termină de vorbit. 
Trebuie să fie Franklin Copeland. 

Eve se îngrozi. 

- Poftim? 

- Mă mir că n-ai ghicit. De două zile numai despre asta se vorbeşte în 
ziare şi la televizor. Bătrânul Tigru e bolnav. 

- N-am urmărit ştirile. 

- Aţi fost cam ocupați. 

- Bătrânul Tigru, repetă Eve. Aşa l-a numit Hebert. 

- Aşa era poreclit Copeland când era colonel în Vietnam, înainte de a 
deveni preşedinte. Erou de război, fost preşedinte al Statelor Unite şi, în 
ultimii 15 ani, cunoscut pentru munca lui în cadrul UNESCO. Aş zice că 
înmormântarea lui ar justifica o listă impresionantă de oaspeți. 

- Şi ar urma să fie înmormântat în Boca? 

- Nu ştiu. Pot să aflu. Tăcere. L-am întâlnit o dată pe Copeland, când 
ținea o conferinţă în New Orleans. Mi-a plăcut. E un tip pe cinste. 

Eve nu-l cunoscuse, dar şi ei îi plăcuse ce auzise despre el. Părea un om 
inteligent şi cald, fără fumuri. 

- Vorbim de parcă ar fi deja mort, spuse Nathan. Ce dracu” am putea 
face să-l salvăm? 

- De ce suferă? Eve îşi tinu o clipă răsuflarea. Antrax? 

- Nu. 

- Atunci? 

- Nimic suspect. Are probleme cu inima, agravate de un astm sever. În 
ultimii doi ani, astmul părea sub control, dar de câteva săptămâni are mereu 
crize. A fost de trei ori în spital — ultima criză de astm a declanşat un infarct. 

- Astm ... Ce poate declanşa o criză? Vreo otravă? 

- Mă depăşeşte. Dar Serviciul Secret ar trebui să poată afla, o dată ce ştie 
ce se petrece. Veniţi încoace? 

- De îndată ce găsim un avion. Găseşte-ne un loc în afara oraşului, unde 
să stăm. Trebuie să rămânem în umbră. Nu vrem ca cineva să ştie că Hebert e 
mort. 

- E un lucru inteligent. Atunci eu mă duc chiar acum la cei de la 
Serviciul Secret care-i asigură protecţia lui Copeland să le spun ce ştim. 

- Bine. 

- Mă ocup de asta. Poate îl salvăm pe bătrân. Anunţă-mă cu ce avion 
veniţi şi am să vă aştept la aeroport. 

- Sper să nu fie prea târziu. Eve închise şi se întoarse spre Joc. Franklin 
Copeland. 

Bărbatul scoase un fluierat. 

- Se potriveşte. Nu e numai renumit, e şi iubit de mase. 

- Iar ei îl ucid doar ca să aibă un pretext să se întâlnească. Simţea că o 
ustură ochii de lacrimi. Le doresc să ardă în focul iadului! 

- Trebuie să fie o întrunire destul de importantă, spuse gânditor Joe. 
Etienne i-a spus lui Nathan că ei nu se întâlnesc personal decât dacă e vorba 
de ceva extrem de important. M-ar interesa să ştiu ce e pe agenda de lucru. 

- Şi pe mine. O să aflăm. Dar acum e important Copeland. Hai să 
plecăm. 


Nathan îi aştepta la poarta de sosiri. Eve nu avu nevoie să-i audă primele 
cuvinte. Faţa lui spunea totul. 

- Îmi pare rău. Copeland a murit acum două ore. 

Dezamăgirea o copleşi. Sperase că puteau să-l salveze. Ochii i se 
umplură de lacrimi. 

- Chiar am sperat ... 

- Să plecăm de aici. Joe o luă de braţ şi o conduse pe coridor. Cum e cu 
Serviciul Secret? Ai pătruns pâna la ei? 

Nathan dădu din cap. 

- Dar n-a fost uşor. Mi-a luat timp să-i conving că nu sunt un reporter 
zăpăcit care încearcă să scrie un articol de senzaţie. L-au sunat pe Rusk de la 
FBI să verifice dacă există vreo investigaţie în desfăşurare privitor la Cabala. 

- Şi s-au lămurit? 

- Nu. Rusk a murit într-un accident de maşină ieri după-amiază, în timp 
ce se îndrepta spre casă. 

Eve înţepeni. 

- Poftim? 

- L-a călcat o maşină în timp ce traversa strada să se ducă la 
supermarket. Bineînţeles, maşina a dispărut. 

Încă un deces. Ba nu, încă o crimă. Doamne, n-avea să se oprească 
niciodată? 

- Cabala. 

- Asta-i şi bănuiala mea. Mai întâi Jennings, apoi Rusk. 

- Dar Serviciul Secret trebuia să intre la bănuieli că Rusk a fost omorât 
atât de convenabil. 

- Moartea lui nu a putut fi legată de ceva. Nimeni din biroul lui Rusk nu 
ştia nimic despre Copeland sau despre ce se petrece aici. 

Dovezile se rătăcesc ... agenții au „accidente ” ... 

- Aşadar, n-au vrut să te asculte. 

- N-am spus asta. Am spus doar că n-a fost uşor. Când au hotărât că 
există o mică posibilitate ca ameninţarea la adresa lui Copeland să fie 
adevărată, s-au pus în mişcare. Dar a fost prea târziu. Copeland murise deja. 
Mă simt al naibii de vinovat că n-am putut să-i fac să se mişte mai repede. 

- Nu ştiu dacă noi ne-am fi descurcat mai bine, spuse Eve. Nu există nici 
o dovadă că ţinta era Copeland. O să 1 se facă autopsia? 

- Aşa sper. Cred că l-am convins pe Wilson, unul dintre agenţii 
Serviciului Secret al lui Copeland, să solicite asta. Dar investigația se face 
foarte discret. Ei vor ca moartea lui Copeland să fie tot atât de demnă cum a 
fost viaţa lui. 

- Aşa că înmormântarea va avea loc aşa cum s-a stabilit. 

- Aşa se pare, răspunse Nathan. 

- Şi Cabala a obţinut ce şi-a dorit. 

- E bine că Serviciul Secret ştie că întrunirea Cabalei ar putea avea loc 
aici. Nathan deschise portiera din dreapta a unui Chevrolet închiriat. Din asta 
ar putea să iasă ceva. 

- Doar că nu ştiu ce să caute. Eve urcă în maşină. Şi dacă nu găsesc nici 
o dovadă că Copeland a fost omorât, lucrurile s-ar putea opri aici. 

- Însă noi îl cunoaştem pe un membru al Cabalei care va fi aici, spuse 
Joe. Melton. 

Eve clătină din cap. 

- Dacă vine. Hebert spunea că se teme teribil să nu fie ţinta lui Thomas 
Simmons. Melton bănuia că moartea celor trei membri ai Cabalei din statul lui 
n-a fost accidentală, aşa cum a părut. Şi mai credea că el o să fie următorul. 

- Probabil că o întrunire a Cabalei nu are loc prea des, iar asta pare a fi 
foarte importantă, spuse Joe. Îmi imaginez că Melton trebuie să aibă o dovadă 
beton că există o ameninţare la viaţa lui, astfel încât ceilalți să-i scuze absenţa. 

- Sunt de acord cu tine. Nathan ieşi cu spatele din parcare. Aşa că jocul 
nu s-a terminat. Îl urmărim pe Melton până aflăm unde are loc întrunirea, apoi 
asmuţim FBI-ul asupra lor. 

Eve dădu din cap. 

- La ce ne-ar ajuta? Ăştia sunt oameni importanţi, cetăţeni de frunte ai 
țărilor lor. Cum putem dovedi că fac ceva ilegal? Credeţi că FBI-ul o să 
întreprindă ceva? E cuvântul nostru împotriva cuvântului lor. 

- Eu n-am de gând să mă las păgubaş, spuse Nathan. Mi-am tocit tălpile 
aici, umblând după Cabala, alergând după Simmons, iar acum am o pistă. În 
regulă, poate că nu vom fi în stare să-i dăm în gât pe mahări. Dar putem 
arunca o lumină puternică asupra afurisitei lor de societăţi secrete. Putem să le 
oferim nume şi figuri. 

- Şi poate ceva mai concret, spuse gânditor Joe. Dispozitive de ascultare 
la distanţă. Înregistrări video. Fotografii. 

- Securitatea lor este probabil beton, spuse Eve. O să fie greu să ne 
apropiem atât de mult. 

- Omul lor de frunte — Hebert — a ieşit din scenă. Asta ne-ar putea 
deschide o portiţă. 

- Mă îndoiesc. Ei nu s-ar baza exclusiv pe Hebert. Şi or să intre la 
bănuieli când nu vor putea să-l contacteze. Asta s-ar putea să-i facă să fie şi 
mai atenţi. 

Nathan se uită la Eve. 

- Vrei să te dai bătută? 

- Nici vorbă. Spun doar cum văd eu lucrurile. Poate nu obţinem tot ce 
vrem, dar cu ceva tot ne alegem. 

Nathan zâmbi. 

- Şi cum zicea Quinn, spuse Nathan zâmbind, s-ar putea să fie mai mult 
decât credem. Până la urmă, poate o să pun mâna pe Pulitzer. 


Căsuta albă de pe plajă unde îi dusese Nathan era la câteva mile în afara 
oraşului. 
- Atât am putut să găsesc în timpul scurt pe care l-am avut la dispoziție. 
Am aranjat închirierea prin telefon. 
- E foarte bună. Eve cobori din maşină. 
- Eu mă duc să arunc o privire prin împrejurimi, spuse Joe. 

- Cheia trebuie să fie într-o cutie cu cifru de sub palmier ... Nathan găsi 
cutia, formă combinaţia şi descuie uşa din faţă. Tu intră în casă. Eu mă duc să- 
l ajut pe Quinn să verifice zona. 

- Nu are nevoie de ajutor. 

- Oricum mă duc. Mă simt răspunzător, întrucât Galen nu-i aici. Apoi 
adăugă cu patimă : Slavă Domnului! 

Eve intră şi închise uşa. Toţi aveau grijă de siguranţa ei, dar nimeni nu 
fusese în stare să-l ţină la adăpost pe bietul Copeland. Nici chiar gărzile lui 
personale din Serviciul Secret. Oare cum reuşise Hebert să-l omoare? 

Traversă camera şi dădu drumul la televizor pe CNN. 

Pe ecran apăru chipul lui Franklin Copeland. Era un reportaj despre 
moartea lui, şi Eve se aşeză pe canapea să urmărească. Soţia lui Copeland, 
Lily, era încă în viaţă şi o imagine o prezenta la spital, cu câteva săptămâni în 
urmă, când Copeland suferise un infarct. Era o femeie subţire şi elegantă, la 
vreo 70 de ani; afecțiunea dintre cei doi soţi era evidentă. Spre finalul 
reportajului fură enumerate numeroasele realizări ale lui Copeland şi actele 
sale de caritate. Era o lista impresionantă. 

Nathan şi Joe intrară în cameră câteva minute mai târziu. Joe se aşeză pe 
canapea lângă Eve. 

- Ceva interesant? 

- Înmormântarea o să fie poimâine, la Catedrala St. Catherine. 

- 29 octombrie, spuse Joe. 

- Exact după program. Eve făcu un gest cu capul spre televizor, pe 
ecranul căruia apăruse un instantaneu reprezentând-o pe Kim Basinger urcând 
în avion la Los Angeles. L-a însoţit pe Copeland în Africa într-o misiune 
UNESCO. 

- Mă îndoiesc că face parte din Cabala, spuse sec Nathan. 

- Înaintea ei l-au arătat pe James Tarrant, magnatul presei britanice, 
grăbindu-se la aeroport după o întrunire la Londra. L-au citat declarând că 
lumea a pierdut un om mare, şi că o să ia parte la funeralii. 

- Înduioşător, spuse Joe. 

- O să fie greu să separăm aurul de zgură, spuse Nathan. Dar cheia ar 
putea fi Melton. Se întoarse să plece. Mă duc la redacţia ziarului local să văd 
dacă pot afla când urmează să-şi facă apariţia Melton. 

- Şi avem nevoie de nişte fotografii ale lui Thomas Simmons. Poţi să 
faci rost de ele? 

- Ah, omul din umbră. 

Era o descriere potrivită, se gândi Eve. Simmons pândise tot timpul în 
întuneric, la umbra şi mai neagră a amenințării lui Hebert. 

- Acest om din umbră a încercat să mă omoare şi, evident, a omorât cel 
puţin 3 membri ai Cabalei. Vreau să fiu în stare să-l recunosc. 

- Eu sunt cu un pas înaintea ta. Când am venit aici, am căutat pe internet 
site-ul Cal Tech şi mi-am făcut o copie cu fotografiile personalului. Am mai 
luat una de la ziarul colegiului. Am să fac două exemplare — pentru tine şi 
pentru Quinn. 

- Cum îl chema pe agentul Serviciului Secret al lui Copeland cu care ai 
vorbit? Wilson? întrebă Joe. E prea curând, dar o să merg să văd dacă au aflat 
ceva de la autopsie. 

- Da, Pete Wilson. Sper să ai mai mult noroc decât mine. Uşa se închise 
în urma lui. 

Eve i se adresă lui Joe. 

- Ce urmează? 

- Ne trebuie o maşină. Avem nevoie de echipament de supraveghere. Şi, 
evident, ne trebuie informaţii. Cu puţin noroc, Nathan ne va furniza 
informaţii. Ar fi bine să încep să mă ocup de restul. 

- Stai puţin. Eve ezită. Să-l sunăm pe Galen. Ridică mâna când el 
deschise gura să protesteze. Printre altele, Galen e furnizor de materiale şi îşi 
face treaba foarte bine. Are relaţii peste tot. Avem nevoie de el, Joc. 

- Nu avem nevoie de el. Ezită, apoi continuă : Dar ne-am putea folosi de 
el. 

Ochii ei se măriră de mirare. 

- Pot să lucrez cu el. El m-a adus în Baton Rouge. Diferendele dintre noi 
nu au însemnat nimic pentru el, dacă prezența mea îl ajuta să te mențină în 
siguranță. Iar eu pot să le ignor. Vrei să-l suni tu , sau îl sun eu? 

- Am să-l sun eu. 

- Bun. Joe se îndreptă spre bucătărie. O să fac o cafea, apoi îl sun pe 
Wilson şi la secție să aflu dacă au sosit rapoartele legiştilor. 

Eve dădu absentă din cap şi formă numărul lui Galen. 

- Hebert e mort? Aleluia! spuse Galen când ea termină cu relatarea 
ultimelor evenimente. Şi ce mod interesant a găsit Quinn să-l omoare. Îl 
aprob. 

- Sunt sigură că asta o să-l bucure. Poţi să ne faci rost de cele necesare? 
Ar fi mai bine ca cei din Cabala să nu ştie că eu şi Joe suntem încă în viaţă. 

- Floare la ureche. Dă-mi adresa şi numărul de telefon. 

Eve i le dădu. 

- Bun, spuse Galen. Mă pun în mişcare. Cred că Jonas Faber e tot în 
Orlando. El mă poate ajuta. 

- Cine e Jonas Faber? 

- Nu contează. Important e să capeţi ce vrei. Şi mă voi strădui să aflu 
unde se ţine întrunirea. 

- Nathan e deja pe urmele lui Melton. 

- Nu trimite un băiat să facă o treabă de bărbat. Iau legătura imediat cu 
personalul tehnic. Închise. 

- Ei, cum e? întrebă Joe din uşa bucătăriei. 

- A spus că se pune în mişcare. Ai aflat ceva de la Wilson? 

Joe clătină din cap. 

- Nu s-a făcut nici o autopsie. 

- Poftim? 

- Doctorul care l-a îngrijit a spus că ştie exact de ce a murit Copeland. 
Moarte naturală. Era alergic la mucegai şi în ultimul timp alergia se 
accentuase periculos. I s-au făcut analize repetate în spital şi, de fiecare dată, 
rezultatul a fost acelaşi. Au făcut totul pentru a menţine mediul steril, dar el a 
refuzat să-şi părăsească locuinţa de aici in Florida, sau să trăiască într-un 
balon. Pe aici e mucegai peste tot. 

- Autopsia putea să scoată ceva la iveală. 

- Nu vrea să tulbure familia fără o dovadă concretă, răspunse Joe. 
Cadavrul poate fi oricând deshumat dacă în urma anchetei se va ajunge la 
concluzia că a fost omorât. 


Două ore mai târziu, o agenţie de închiriat maşini trimise un Chevrolet 
negru SUV. 

În acea seară, după cină, primiră un telefon, apoi vizita lui Jonas Faber. 
Era un omuleţ simpatic, care îl rugă foarte politicos pe Joe să-l însoţească 
până la dubita sa. 

Joe se întoarse după 20 de minute, clătinând din cap. 

- S-a întâmplat ceva? 

- Dacă aş vrea să-mi deschid un magazin cu articole de spionaj sau să 
mă lansez în comerţul cu arme de calibru mic, aş şti la cine să apelez. Nici 
FBl-ul nu are echipament de supraveghere atât de sofisticat ca cel pe care mi 
l-a adus Faber. Ne-a lăsat în curte o dubiţă cu dotări tehnice date dracului! 
Zâmbi. Şi instructaj, pe deasupra. Nu m-a lăsat să plec până n-a fost sigur că 
ştiu să lucrez cu fiecare aparat în parte. A vrut chiar să-mi arate cum să 
folosesc un AK-7. I-am spus că nu sunt chiar un amator în armele de foc. 

- Se pare că prietenul nostru Galen când a spus că se pune în mişcare, 
chiar a vorbit serios. 


Nathan sună o oră mai târziu. 

- Melton e în Boca. A ajuns acum două ore şi s-a dus direct acasă la 
Copeland să-i prezinte condoleanţe văduvei. Ticălosul! 

- L-ai urmărit? întrebă Eve. 

- Pas cu pas. 

- Ai grijă. 

- Nici o problemă. Ţin la gâtul meu. 

- Am de gând să mă duc poimâine la slujba de înmormântare. Vreau să- 
ți cer o favoare. 

- De ce vrei să te duci? 

- Vreau să fiu acolo. Vreau să mă uit la toţi cei care intră în biserică, 
pentru ai recunoaşte mai târziu. Poţi să-mi procuri o pălărie neagră cu voaletă? 

- Probabil că n-ai să realizezi nimic ducându-te acolo. 

Ea ştia asta. Şi mai ştia că voia să-i aducă personal un ultim omagiu lui 
Copeland. Fusese un om mare şi, pe lângă regrete, simţea un fel de ... legătură. 

- N-are ce să strice. Nu vreau să stau aici cu mâinile în sân. Joe o să fie 
ocupat să se familiarizeze cu echipamentul de supraveghere. 

- Va trebui să rămâi în stradă cu mulțimea. Ca să intri în biserică, trebuie 
să fii pe listă. 

- Am să fiu acolo. 

- În regulă. Trec să-ţi las pălăria şi fotografiile lui Simmons după ce mă 
asigur că Melton s-a dus la hotel să se culce. 


- Uite-ţi pălăria neagră. Nathan îi întinse o sacoşă din plastic. N-a fost 
uşor. Magazinele obişnuite erau închise, aşa că a trebuit să mă duc la un 
minimarket cu program non-stop şi să cumpăr o pălărie neagră de plajă şi o 
eşarfă neagră din voal. Va trebui să-ţi faci singură voaletă. 

- Mă descurc. Mulţumesc , Nathan. 

- Nici o problemă. Băgă mâna în buzunar şi scoase un plic. Simmons. 

Ea îi arătă fotografiile. Una era un instantaneu făcut în faţa unei clădiri. 
Cealaltă — un prim-plan din ziarul colegiului, de pe vremea când Simmons 
fusese angajat la Colegiul Tehnic. Profesorul Thomas Simmons era un bărbat 
la vreo 30 de ani , cu trăsături regulate, excepţie făcând buza de jos uşor 
proeminentă. Purta ochelari cu ramă de os şi zâmbea încrezător. 

- Arată bine. E greu de crezut că e criminal. 

- Poate s-a reorientat când Cabala a încercat să-l arunce în aer : Unde e 
Quinn? 

- În spate, în dubita cu dotări tehnice. Tot echipamentul ăla îl fascinează. 
S-a hotărât să mă facă tehnician audio. 

- În fine, ar fi bine să mă întorc la hotel şi să stau cu ochii pe Melton, ca 
tu să ai ceva de înregistrat. Dădu să plece. Ţinem legătura, dar am de gând să 
stau lipit de Melton acum că e la faţa locului. Ne întâlnim poimâine, în faţa 
bisericii. 

- Bine. După ce uşa se închise în urma lui Nathan, Eve scoase din sacoşa 
de plastic pălăria şi eşarfa. Ambele erau ieftine şi de calitate îndoielnică, dar 
nu conta. 

- Nathan a adus fotografiile? 

Eve se uită şi-l văzu pe Joe stând în uşa bucătăriei. 

- Două. Îi întinse plicul. Ai terminat pe ziua de azi? 

EI clătină absent din cap, privind fotografiile. 

- I-am spus lui Nathan că e greu de crezut că e criminal. Uite ce mina de 
om serios are. 

- Pe mine nu mă mai miră nimic. Dar eu am văzut mai mulți criminali 
decât tine. 

- Poate că pe mine mă derutează tot scenariul ăsta. Probabil că Thomas 
Simmons a fost un om foarte bun, cu trăsături frumoase. Acum viaţa 1-a fost 
întoarsă pe dos şi a devenit criminal. E greu de înţeles. 

- Nu şi pentru mine. Crima e o alegere. lei o decizie şi apoi cântărești 
consecinţele. Eu sunt polițist şi n-am nici o problemă când e vorba să iau 
piuitul unei scursuri de pe stradă. Îndesă fotografiile în buzunar. Dar el a făcut 
o alegere proastă când a încercat să te ucidă. 


BOCA RATON 
29 octombrie 


Mulțimea se îngrămădea în faţa catedralei St. Catherine. Lui Eve îi 
trebuiră câteva minute să-l localizeze pe Nathan, apoi îşi croi drum spre el. 

- Eve? Nathan o studie atent prin voaleta neagră. 

Eve făcu un semn cu capul. 

- Melton e înăuntru? 

- A intrat acum 30 de minute. A vrut probabil să apuce şi el să fie în 
bătaia reflectoarelor înainte de sosirea preşedintelui. 

- Preşedintele e aici? 

- A ajuns acum 10 minute. Nathan arătă cu capul spre un grup de 4 
bărbaţi în costum de culoare închisă şi ochelari fumurii, care stăteau pe 
treptele catedralei. Serviciul Secret. 

- Sper să-l apere pe preşedinte. Cu Copeland n-au făcut o treabă bună. Se 
uită la uşa bisericii. Mă bucur că preşedintele Andreas e aici. Copeland merita 
toate onorurile. 

- Văd că te afectează mult treaba asta. 

- Cred că mă simt puţin vinovată. Dacă îmi dădeam seama mai devreme 
de situaţia de aici, poate îl puteam salva pe Copeland. 

- Sau poate nu. N-ai ştiut că Hebert îl tintea pe Copeland decât atunci 
când pentru el era prea târziu. 

- Minutele sunt importante când e vorba de viaţa unui om. Nu ştiu dacă 
.. Dumnezeule! Îl apucă pe Nathan de braţ. Spune-mi că nu văd bine. Ăla e 
Thomas Simmons? 

Nathan înţepeni. 

- Unde? 

- Peste drum. Cu cămaşă verde. E la nici 3 metri de agentul ăla de la 
Serviciul Secret. Privirea ei rămase fixată pe bărbatul care se uita atent la cei 
care soseau. Aceeaşi buză de jos proeminentă, aceiaşi ochelari cu ramă de os 
.. El e, Nathan. 

- Dacă nu, e sosia lui. Hai să vedem dacă ne putem apropia de el. 

Eve şi Nathan începură să-şi croiască drum prin mulțime. Dumnezeule, 
Simmons ... 

Thomas Simmons înălță brusc capul şi se uită direct la Nathan, care 
acum era la doar câţiva metri de el. 

Nathan zâmbi. 

- Salut, am putea... 

Simmons se întoarse şi se avântă în mulţime, împingând lumea în calea 
lui. Când mulţimea se subție o rupse la fugă. 

- La naiba! Nathan se repezi după el. 

Și Eve încercă să alerge, dar mulţimea o împiedică. Când în sfârşit 
ajunse la colţul străzii, îl zări pe Simmons sărind într-o Toyota bej. Nathan era 
la câțiva metri în spatele lui. 

Maşina demară în trombă. 

Nathan se opri şi înjură de mama focului uitându-se după Toyota care se 
pierdea în zare. 

- El era, nu-i aşa? Eve era acum lângă el. Era Simmons. 

- Aşa cred. Bărbatul bagă mâna în buzunar şi scoase un carnet. Şi sper că 
am reţinut numărul de înmatriculare. Mâzgăli un număr la repezeală. Nu că 
ne-ar ajuta la ceva dacă e o maşină închiriată. Quinn o să poată verifica? 

Ea dădu din cap şi luă foaia pe care i-o întinse Nathan. 

- Dar ce caută aici? 

- Cine ştie. Dacă chiar i-a omorât pe ceilalți membri ai Cabalei, poate că 
îşi alegea următoarea ţintă. Sau poate că îl urmărea pe Melton, ca şi mine. Se 
rezemă de perete şi încercă să-şi recapete răsuflarea. Doamne, am pierdut 
câteva kilograme. Fuga aia era să mă ucidă. 

- Măcar acum ştim că e aici. 

- E clar că nu e o umbră. Şi e într-o formă mai bună decât mine. Acum 
trebuie să ne întoarcem şi să aşteptăm ca Melton să iasă din biserică, 
ştergându-şi lacrimile de crocodil. Vii? 

Eve clătină din cap. 

- ÎI sun pe Joe şi îi dau numărul de înmatriculare, apoi mă duc acasă. 


CĂSUŢA DE PE LAC 
ATLANTA, GEORGIA 
3:05 P.M. 

29 octombrie 


Slujba de înmormântare începuse deja când Galen dădu drumul la 
televizor. Jonathan Andreas, preşedintele, stătea pe podium aducând primele 
elogii. 

Casa plină, se gândi Galen, în timp ce camera de luat vederi scana 
audiența. La slujbă participau cel puţin o sută de oameni. Recunoscu mai 
mulți demnitari. Tony Blair, Norman Schwarzkopf, Collin Powell. Cu genul 
ăsta de barosani, ar fi fost perfect rezonabil să ... 

- Putem să vorbim un minut, Galen? David Hughes stătea în prag. 

- E vreo problemă? 

- S-ar putea. David era încruntat. Pur şi simplu nu pricep. Nu e bine. 
Vino să arunci o privire. 

- Nu e o maşină închiriată în localitate. Joe închise telefonul. Vor să ne 
ajute, caută acum pe computer. N-o să dureze prea mult. 

Eve se încruntă. 

- Sper. Nu mă simt deloc în largul meu, ştiind că Simmons dă târcoale. 

- Dacă am putea afla unde e acum, îţi garantez că n-o să te mai sperie. 

- De ce crezi mereu că tu eşti cel care trebuie să ... 

Sună telefonul ei. 

- Salvat de clopoțel, murmură Joe în timp ce ea răspundea. 

- Am ceva. Glasul lui Nathan tremura de emoție. După înmormântare, 
Melton s-a întâlnit în faţa hotelului cu un bărbat. Întâlnirea a avut loc la un 
stand de ziare şi a durat doar câteva minute. Ştiam că Melton avea să fie 
înconjurat de reporteri, aşa că am riscat şi l-am urmărit pe tip. 

- Unde? 

- Aeroportul Fort Lauderdale. 

- Ce? 

- Mă rog, nu chiar la aeroport. E acolo o bază navală aeriană dezafectată. 
E disputată de societatea de istorie din localitate şi de aeroport. De la baza asta 
au decolat în 1945 avioanele acelea care s-au pierdut in Triunghiul 
Bermudelor. E acolo o clădire mare din beton, care precis o să fie locul 
întâlnirii. E înconjurată de un zid şi păzită de cel puţin 5 oameni în afară de 
tipul cu care s-a întâlnit Melton. 

- Un aeroport, murmură Eve. 

- E perfect. Membrii pleacă separat din Boca, după funeralii, chipurile 
spre casele lor. Se întâlnesc la baza navală, discută, apoi se duc la aeroport şi 
urcă în avioanele care îi vor duce acasă. Foarte inteligent. 

- Dar când? 

- Probabil pe la miezul nopţii. Vor ca zona să fie absolut pustie. Dă-mi-l 
pe Quinn. 

Eve îi întinse telefonul lui Joe. 

Acesta vorbi doar câteva clipe. 

- Am plecat. Închise şi se întoarse spre Eve. Vrea să duc echipamentul 
de supraveghere la bază şi să-l instalez în apropierea zidului. Spune că nu ne 
putem apropia de clădire cu atâtea gărzi, dar la mică distanţă de bază e un şanţ 
care ne poate servi de ascunzătoare. Camera de filmat şi echipamentul audio 
au o rază de acţiune mai mare de o milă. 

- Să mergem. 

- Eve. 

- Să nu spui o vorbă. De când am venit aici, stau cu mâinile în sân, 
uitându-mă cum toți ipocriţii ăia spun lumii ce om grozav a murit. 

- Unii dintre ei au fost sinceri. 

- Dar care? Trebuie să aflu. Eve se îndreptă spre ușă. Vreau să afle toată 
lumea. Se uită la el peste umăr. Şi să nu dea naiba să mă mai laşi la marginea 
drumului sau pe vreo insulă pustie. Pricepi? Suntem împreună în treaba asta. 

- Bine, dar ... Se întrerupse când sună telefonul lui. Apăsă pe buton. 
Quinn. Ascultă o clipă. Ce mama dracului? Înţepeni. Plastic? 


BAZA FORT LAUDERDALE 
2:45 A.M. 
30 octombrie 


Ferestrele clădirii albe de beton erau acoperite , astfel încât nici o lumină 
nu răzbătea în afară. Paznici în haine închise la culoare patrulau în zonă cu 
câini Doberman. 

- Uite că vine următorul, murmură Joe, focalizând camera pe berlina 
neagră din care cobori un bărbat. Îl recunosc şi pe ăsta. Un barosan. Şeicul 
Hassan Ben Abar. 

- Da. OPEC, spuse Eve. 

În ultima oră, se desfăşurase o paradă a unor figuri proeminente din toate 
domeniile de activitate. Eve îşi scoase din ureche dispozitivul de ascultare. 
Acum nu mai aud mare lucru. De câte ori decolează un avion apar paraziți. 

- Ai auzit ceva interesant? 

- Posibil. Clar că nu se poartă o conversaţie de salon, dar nu cunosc toate 
limbile. Trebuie să prind o discuţie între unii din membrii englezi. Îşi potrivi 
casca şi răsuci un buton pe panoul din faţa ei. Aşa-i mai bine. Ascultă o clipă. 
Ceva despre un defileu. Au nevoie de o majoritate clară pentru că există un 
mare risc ... Care-i marele risc, fir-ar să fie? Vorbesc despre asta. Comută pe o 
altă parte a clădirii. Tarrant, magnatul presei britanice. Vorbeşte despre bani şi 
ramificaţiile pentru Banca Mondială. Nu e sigur cum o să rezolve cu 
rambursările dacă regimul cade. 

- Care regim? 

- Şşş... Ridică mâna, ascultând. Brusc, înțepeni. Oh, Doamne! 

- Ce e? 

Ea clătină din cap. Doamne sfinte, nu-i venea să creadă ce auzea. Se uită 
la panou să se asigure că înregistra. Da, era în regulă. 

Joe se încruntă. 

- Eşti albă ca varul. Ce dracu’ ... Tăcu, uitându-se la ea. 

După 10 minute bune, Eve îşi scoase casca din ureche. 

- E vorba de Barajul celor Trei Defilee din China. Mai ţii minte 
reportajul special pe care l-am văzut anul trecut la televizor despre barajul 
construit pe fluviul Yangtze? 

- Da. Cel mai mare proiect de la construirea Marelui Zid. Trebuie să 
genereze 18.000 de megawaţi şi să controleze inundațiile. 

- Da. În ultimul secol au murit 300.000 de oameni din cauza inundaţiilor 
provocate de fluviul Yangtze. E un fluviu ucigaş. Inspiră adânc. Barajul e 
ținta. Au hotărât să se mişte repede, până să se termine primul stadiu. 
Construcţia e uşor de sabotat în momentul de față. Dar guvernul chinez e cu 
ochii-n patru şi paza urmează să fie întărită. 

- Sabotaj? 

- Da. Treaba va fi făcută pe 3 noiembrie când decizia de întărire a pazei 
devine funcțională. Dacă nu obţin majoritatea şi nu se mişcă repede, vor fi 
nevoiţi să aştepte până când barajul e gata şi atunci va fi mult mai greu. Îşi 
umezi buzele. Îţi imaginezi ce dezastru ar fi? 

- Prea bine. De ce fac asta? 

- Energia generată de baraj, va da un mare avânt economiei chinezeşti. 
Economia se mişcă repede sub actualul regim şi Cabalei îi e greu s-o 
controleze. 

- Şi dacă barajul dă greş, regimul ar putea cădea. 

- Ăsta e planul. Iar noul guvern ar avea câţiva membri ai Cabalei în 
poziţii-cheie. Control. 

- Scârbos. 

- Tragic. Eve închise ochii. Dumnezeu ştie câţi oameni vor muri din 
pricina acestui sabotaj... Deschise ochii, îşi îndreptă spatele şi îşi băgă din nou 
casca în ureche. Să vedem dacă mai au în lucru şi alte trucuri murdare. 

- Trucuri murdare? îtrebă Nathan din spatele lor. Ce se petrece? 

- Sabotarea Barajului celor Trei Defilee din China, spuse Joe. 

Nathan fluieră incetişor. 

- Deci asta era agenda de lucru. 

- Se pare că toţi vorbesc despre asta. Eve răsuci alt buton. Să vedem 
dacă se mai întâmplă şi altceva important. 


- Pun pariu că o să devină şi mai interesant, spuse Nathan. Melton 
trebuie să fie următorul care ajunge aici. Aţi ţinut socoteala? 

- 52 „ spuse Eve. Şi Joe i-a fotografiat pe toți. 

- Ai grijă să-l prinzi pe Melton. Nathan duse binoclul la ochi. Uite-l că 
vine... 

- Bingo! spuse Joe când Melton dispăru în clădire. Bunul senator 
înregistrat pentru posteritate. 

- Întotdeauna spui numai adevărul, se adresă Eve lui Nathan. 

- Adevărul este un cuvânt frumos, nu-i aşa? Nathan îşi îndreptă privirea 
spre clădire. Atât de curat şi de simplu. 

- Se pare că asta e. Joe se ridică şi se apropie de uşă. Mă duc să cercetez 
primprejur, să mă asigur că gărzile nu părăsesc perimetrul. 

- Bună idee, spuse Eve. Pentru că întrunirea începe oficial. Melton 
rosteşte cuvântul de bun-venit. 

- Cred că au sosit cu toţii. Nathan se îndreptă spre uşa dubiţei. Mă duc să 
sun la FBI, pe urmă să văd dacă pot să-l ajut pe Joe... 

- Stai puţin, Nathan. 

- Acum trebuie să ne mişcăm repede, altfel tot spectacolul se ... În clipa 
aceea se opri văzând arma din mâna ei. Eve? Ce dracu” faci? 

- Franklin Copeland era un om foarte bun. N-ai avut nici o mustrare de 
conştiinţă când a murit? 

El o privea uluit. 

- De ce să fi avut? Nu eu l-am omorât. 

- Nu tu l-ai omorât. Tu doar l-ai lăsat să moară. 

EI încremeni. 

- Poftim? M-am dus la Serviciul Secret. N-au vrut să mă asculte. 

- Joe a sunat iarăşi azi după-amiază Serviciul Secret şi a mai aflat nişte 
lucruri. Te-ai dus la ei la 4 ore după ce te-am sunat eu. Patru ore, Nathan! 

- Mi-a luat ceva timp să intru la ei. ŞI oricum n-ar mai fi contat. 

- Ba ar fi contat, dacă nu i-ai fi făcut în mod deliberat să creadă că ești 
dezechilibrat. Agentul Wilson a spus că bătea: câmpii când te-ai dus acolo. Nu 
e de mirare că nu te-au crezut. 

- La naiba, eram înnebunit! Nu puteam să-i fac să mă asculte. Oricum n- 
ar fi găsit ceva suspect. Hebert a fost prea deştept pentru noi. 

- De fapt, au găsit ceva ... o dată ce Joe i-a convins să meargă cu el acasă 
la preşedinte, în seara asta, mai devreme. Filtrul de la ventilaţia din dormitorul 
lui Copeland. Era acoperit cu un strat conţinând o substanţă care reacționa ca 

mucegaiul în plămânii lui. Cu fiecare respiraţie, plămânii lui slăbeau şi 
favorizau producerea crizelor de astm. 

- Diabolic. 

- Hebert spunea că totul e plănuit până la ultimul icnet. Sunt sigură că 
doctorii din Cabala au calculat bine astfel încât substanţa iritantă să provoace 
criza finală nu mai târziu de 27 octombrie. Astfel, înmormântarea putea, şi ar 
fi fost absolut firesc, ca toți membrii să-şi facă apariția înainte de 29. Nu 
trebuia să-l laşi să moară. 

- Ţi-am spus că ... O privea fix în faţă. E a doua oară când spui asta. 
Caraghios! De ce l-aş fi lăsat să moară? 

- Pentru că nu voiai ca întrunirea Cabalei să fie amânată. Voiai să fie toți 
aici. Ai plănuit asta din clipa în care Etienne ţi-a spus că membrii Cabalei se 
întrunesc în Boca Raton. 

- Dar nu mi-a spus. 

- Ba da, ţi-a spus. De ce nu ţi-ar fi spus? Te-a plăcut şi avea încredere în 
tine. Ai lucrat doi ani la el, ai avut grijă să ţi-l apropii. 

- Doi ani? 

- De când a venit să lucreze pentru tine la centrul de cercetare. 

- Poftim? 

- Oh, pentru Dumnezeu, nu te mai preface! S-a terminat! Nu ești Bill 
Nathan. 

Sprâncenele lui se înălţară. 

- Nu? Atunci cine sunt? la să vedem. Crezi că sunt Thomas Simmons? 

Ea clătină din cap. 

- Cât sperai să mai treacă până să aflu că eşti Harold Bentley? 

Faţa lui avu o tresărire. 

- Poftim? Eşti nebună? 

- Joe a primit un telefon de la secţia lui privitor la explozia care l-a ucis 
pe Jennings. Bomba n-a fost ascunsă în maşină, ci în craniu, şi detonată de la 
distanță. Eve făcu o pauză. Iar craniul nu era cel la care am lucrat. Nu era 
deloc un craniu uman. Era o imitație foarte bună, din plastic, şi acoperită cu 
lut. Evident, a fost schimbat. M-am întrebat cine ar fi putut să-l înlocuiască pe 
Victor cu un craniu de plastic, şi de ce. Apoi Galen a sunat să ne spună că 
Hughes găsise sub veranda casei de pe lac un dispozitiv de ascultare foarte 
mic, cu rază mare de acțiune. Ploaia dusese mormanul de frunze sub care 
fusese ascuns. Cineva a vrut să ştie exact ce se petrecea în casa noastră, iar 
Hebert n-ar fi putut nicicum să ajungă atât de aproape. Dar tu ai stat pe 
verandă cea mai mare parte a serii, şi te-am găsit pe trepte când am ieşit 

auzind explozia maşinii lui Jennings care sărise în aer. Tu puteai să 
monitorizezi convorbirea lui Jennings cu Rusk, apoi să arunci maşina în aer. 
Totul a părut să se lege. L-am rugat pe Galen să găsească nişte fotografu ale 
lui Simmons şi să le bage în computer. Şi, ce să vezi? Victor nu era deloc 
Harold Bentley, ci Thomas Simmons. 

Bentley rămase tăcut o clipă. 

- Păcat. Se pare că hora s-a terminat. 

- Şi ai mai făcut o înlocuire aseară, când ne-ai dat fotografiile unei 
persoane pe care ai numit-o Simmons. Înlocuiri pe computer efectuate pe 
fotografiile alea de la Colegiul Tehnic. Cu un program foto, e uşor în ziua de 
azi. Cine era bărbatul de la biserică? 

- Un tip ales şi angajat de mine. S-a descurcat destul de bine, nu-i aşa? 

- De ce ţi-ai dat atâta osteneală? 

- Mă gândeam că aţi fi putut intra la bănuieli dacă nu-i dădeam 
„substanţă” omului din umbră. 

- Şi când ai inlocuit craniile? 

- Când ţi-am strâns echipamentul la plecarea din casa lui Galen. De asta 
a trebuit să merg cu tine. Trebuia să fiu sigur că n-ai să scoţi reconstituirea din 
cutie ca să mai faci ceva la ea. 

- Pentru că reconstituirea de plastic te reprezenta pe tine, iar Victor era 
Simmons. Ţi-ai asumat un mare risc. 

- Nu chiar atât de mare. Erai aşa de supărată de ameninţarea la adresa 
fiicei tale că nu te mai gândeai la Victor. M-a ajutat şi faptul ca refuzi 
întotdeauna să te uiţi la fotografiile reconstituirilor tale. Ştiam că până la urmă 
ai să descoperi, dar am sperat să treacă destul timp până la acel moment. 

- Vrei să spui că ai sperat că Hebert o să ma omoare înainte să fac o 
comparaţie foto a reconstituirii. 

- Era încă o necesitate tragică într-o situaţie deja tragică. Bentley se 
încruntă. Am ştiut că trebuie să mori din clipa în care Hebert te-a adus în 
peisaj. Nu eu am vrut să se întâmple asta. Te respect şi te admir. 

- De asta ai mituit-o pe Marie să mă otrăvească? 

- Trăgeam de timp. Dacă mureai, trebuiau să aducă alt expert criminalist. 
Asta i-ar fi întârziat. Aveam nevoie de acea întârziere. 

- Dar Hebert s-a grăbit şi a ucis-o pe Marie astfel încât să nu bănuiesc că 
eram vizată şi să mă sperie suficient pentru a înceta să mai lucrez. 

- Da, blestemat fie sufletul lui! Ai început reconstituirea şi am ştiut că 
timpul se scurgea. În cazul în care Cabala descoperea că sunt în viaţă, şi-ar fi 
asmuţit toţi ogarii pe urmele mele. Ştiu ce putere deține. Nu i-ar fi luat nici o 


210 


săptămână să-mi dea de urmă. Nu puteam să permit asta. Tot ce-mi trebuia 
erau acele două săptămâni şi Cabala să fie aici. 

- Şi de asta l-ai omorât şi pe Jennings? 

- La început am avut de gând doar să-l folosesc pentru a abate Cabala de 
pe urmele mele şi a o pune pe o pistă falsă care să ducă la Simmons. Aveam 
de gând să-i dau craniul pentru identificare, şi pe urmă să arunc craniul în aer 
şi să dau vina pe Hebert. Dar mi-am dat seama că Jennings cam mirosise care 
erau planurile lui Hebert pentru Boca Raton. Trebuia să-l opresc. 

- Atâţia oameni morţi! De ce naiba nu ţi-ai luat pur şi simplu celulele 
combustibile şi n-ai părăsit ţara? Puteai să lucrezi altundeva la ele. 

- Pentru că, după ce Cabala a încercat să mă omoare, mi-am dat seama 
că nu o să se oprească. Că va găsi o cale să mă îngroape, aşa cum l-a îngropat 
pe Simmons împreună cu invenţia lui... Ştii ce anume ar fi fost acea celulă 
combustibilă? Câte milioane de oameni ar fi ajutat? Ar fi curăţat planeta. Dar 
Cabala n-a vrut să ne lase s-o realizăm. Le încurcam socotelile, profiturile, 
controlul. Ne-a zdrobit, aşa cum a făcut cu toate celelalte descoperiri care i-au 
stat în cale. Bentley zâmbi cu amărăciune. la gândeşte-te. Câte invenţii 
minunate despre care ai citit au dispărut pur şi simplu? Mai ţii minte articolele 
despre maşina din Daytona cu un motor electric supereficient care întrunea 
toate cerinţele cerute de ecologişti? A cumpărată de Detroit şi nu s-a mai auzit 
de ea. Inventatorii sunt mereu cumpăraţi sau speriaţi, sau ridiculizaţi de presă, 
grupuri de consumatori sau chiar de guvern. Se pierd în decor de parcă nici n- 
ar fi existat. Ei bine, eu şi Simmons nu aveam de gând să ne pierdem în decor. 
Eu aveam fonduri, iar el avea celula combustibilă. Voiam să facem retuşuri, 
după care eu să contactez câţiva susținători influenţi şi să-i dăm drumul. 

- Dar Hebert a declanşat acea explozie. 

- Da. Simmons a murit pe loc. Eu am luat foc, dar m-am târât în noroi şi 
flăcările s-au stins. Etienne m-a găsit acolo. 

- Şi te-a ajutat? 

- M-a dus într-o baracă din Houma şi m-a îngrijit ore în şir. Aveam o 
grămadă de bani într-un seif de pe insulă, dar el s-a temut să apeleze la doctor. 
Era gata să mor de câteva ori. Când m-am făcut bine, am încercat să mă 
gândesc ce era mai bine de făcut. Voiam să continui munca lui Simmons, dar 
era prea periculos să înfrunt singur Cabala. Apoi mi-a venit în minte soluţia : 
presa. De ce se teme cel mai mult o organizaţie secretă? De lumina atenţiei 
publice aţintită asupra ei. L-am pus pe Etienne să-i dea telefon lui Bill Nathan 
ŞI să-l roage să se întâlnească în secret cu mine, pentru că mă gândeam că el o 
să simpatizeze cu cauza mea. 

- Şi nu simpatiza? 

- Oh, ba da, atâta timp cât nu exista nici un risc. Era un laş mizerabil. 
Stiam că, probabil o să se ducă direct la Melton. Nu-l puteam lăsa s-o facă. Nu 
după tot ce am suferit. 

- Aşa că l-ai omorât şi 1-ai furat identitatea. 

- N-a fost prea greu. Era divorţat şi lucra pe cont propriu, umblând mult 
prin stat. Eu aveam mai multe arsuri pe faţă, şi oricum trebuia să fac operaţie 
estetică. L-am pus pe Etienne să-mi cumpere un carnet de şofer şi un paşaport, 
ambele false, şi m-am dus în Antigua unde mi s-a făcut operaţia. Faptul că 
înainte semănam cu Nathan mi-a fost de mare ajutor. 

- Şi acolo ai pus să fie executat craniul de plastic? 

- Nu, asta a fost mai târziu. După ce n-am reuşit să te înlătur din peisaj , 
mi-am dat seama că s-ar putea să fie necesar. 

- S-ar putea? Nu mi te închipui acționând la voia întâmplării. Aş paria că 
ai plănuit fiecare detaliu. 

- Mă rog, ştiam că achiziţionarea componentelor pentru celula 
combustibililor ar putea atrage atenţia. Ştiam destul despre invenţia lui 
Simmons pentru a o duce la bun sfârşit, dar trebuia să fiu pregătit în caz că 
moartea mea avea să fie pusă la îndoială de Cabala. 

- Pregătit să mă arunci în aer? 

- Dacă bomba nu era pregătită pentru tine, m-am gândit că ar putea fi un 
cadou frumos pentru Cabala la următoarea ei întrunire. Dar, aşa cum s-a 
întâmplat, împrejurările au impus s-o folosesc în alt scop. Jennings. Soarta. 

- Crimă. 

- Spune-i cum vrei. Am făcut ce a trebuit ca să supraviețuiesc şi să aduc 
lumii un lucru bun. Ridică din umeri. Cabala m-a învăţat că scopul scuză 
mijloacele. 

- Aşa că ai ajuns şi tu ca membrii ei. 

- Ba nu! Bentley încercă să-şi tempereze violenţa din glas. Am renunţat 
la soţie, la copii şi la o viaţă pe care o iubeam, pentru că am vrut să ajut ca 
lumea să devină un loc mai bun. Cabala a încercat să mă suprime, apoi m-a 
făcut să mă ascund ca un animal hăituit. Nici n-am îndrăznit să mă duc acasă, 
pentru că familia mea ar fi devenit ţinta lor. Fiecare act de violenţă pe care l- 
am comis îi acuză. 

- Crima e crimă, zise Eve. 

- Ți-e uşor să vorbeşti. Uneori, scopurile nobile cer sacrificii. 

- Vorbeşti ca Hebert. În felul tău, eşti la fel de deformat ca el. Şi i-ai 
spălat creierul lui Etienne, pâna a ajuns să facă tot ce-i spuneai. 

- Nu tot. N-am putut să-l conving să nu-i ducă lui Jules craniul lui 
Simmons. Era un suflet simplu; voia să ne împace pe toţi. 

- Ştiai că Jules avea să-l omoare. 

- Dacă n-ar fi făcut-o el, ar fi trebuit s-o fac eu. De asta l-am urmat pe 
Etienne la Baton Rouge. Nu puteam să risc ca el să vorbească. 

- Eşti incredibil! El ţi-a salvat viaţa. Dacă ai fost acolo la faţa locului, 
puteai să-l ajuţi. 

- Dar aveam nevoie de timp. După ce Etienne mi-a spus ce urma să se 
întâmple aici, am ştiut că prilejul bătea la uşă. Singurul mod în care mă 
puteam asigura că membrii Cabalei nu puteau opri cercetarea era să-i dobor. 
ȘI singurul mod de a-i termina pe toţi era să-i surprind pe toți într-un loc, 
adunaţi precum vulturii. Privirea îi fugi spre clădirea din beton. lar acum îi am 
pe toţi acolo. 53 din cei mai puternici şi egoişti ticăloşi de pe faţa pământului. 

- N-or să mai fie mult timp acolo. Joe l-a sunat pe tipul din Serviciul 
Secret, cu care a vorbit azi după-amiază. I-a cerut lui Pete Wilson să fie 
pregătit. 

- Mă mur că te-a lăsat singură cu mine pentru marea confruntare. 

- El nu ştia de confruntare. Credeam că am să continui să-ţi fac jocul 
până vine Serviciul Secret. 

Bentley zâmbi. 

- Dar tu ai vrut să le oferi oamenilor legii şi alte înregistrări pe lângă cele 
ale Cabalei. Ai înregistrat pe bandă mica noastră conversaţie, nu-i aşa? 

- Dacă ai bănuit, de ce ai mai vorbit cu mine? 

- Pentru că nu-mi pasă. N-o să conteze. Într-un doc din apropiere mă 
aşteaptă o barcă. Când o să vină Serviciul Secret, eu am să fiu în ea, în drum 
spre un laborator pe care l-am amenajat pe o insulă din Caraibe. În plus, după 
ce ai muncit din greu, meritai nişte răspunsuri. 

- Doamne, eşti în bătaia pistolului meu. Asta va conta. Ar trebui să fii 
nebun să nu... 

- Eve. Uşa camerei se deschise. Joe clătină resemnat din cap, uitându-se 
la arma din mâna ei. Mă temeam c-o să se întâmple asta. 

- Aşa că te-ai grăbit să asiguri paza doamnei, spuse Bentley. Serviciul 
Secret e pe drum? 

Joe dădu din cap. 

- În 10 minute e aici. 

- Chiar crezi că agenţii aia din Serviciul Secret vor face ceva în privinţa 
Cabalei? Nici vorbă! La naiba, Cabala va spune că ţine un moment de 


213 


reculegere particular în amintirea lui Copeland, iar autoritățile vor pune 
întrebări foarte respectuos, după care îşi vor cere scuze. 

- Dar vor şti cine a fost acolo. Vor avea înregistrări video şi pe bandă. 
Toţi vor ajunge nişte oameni marcați. Organizaţia secretă nu va mai fi secretă. 
E greu să faci jocuri de putere când toată lumea te bănuieşte. Lumina va fi 
aţintită asupra lor. 

- Lumina nu o să ţină o veşnicie. 

- Nimic nu ţine o veşnicie, spuse Eve. 

- Te înşeli. Un lucru e cu adevărat permanent. Bentley se uită la clădirea 
din beton. Am devenit foarte priceput la explozibili în timpul convalescenţei 
mele. Etienne a fost un profesor excelent. El învățase de la un maestru. Era 
foarte mândru de cunoştinţele lui. Ştia să fabrice bombe şi să le plaseze astfel 
încât să nu fie detectate. Ştiai că există modalităţi de a induce în eroare 
mirosul câinilor? 

Eve se încordă când îşi dădu seama că el nu vorbea despre explozibilul 
din craniu. 

- Blufezi. Cu toţi paznicii ăia, nu aveai cum să te apropii de clădire. 

- Dar paznicii nu erau aici acum trei săptămâni. 

Doamne, toate erau pe jumătate minciuni, pe jumătate adevăruri! 

- Etienne ţi-a spus exact unde avea să aiba loc întrunirea. 

- Da. Am uitat să menţionez asta? 

Eve se îndreptă spre uşă. 

- Pentru Dumnezeu, ai de gând să... 

Dubiţa se clătină puternic în timp ce noaptea explodă. Eve fu aruncată 
de perete, arma îi zbură din mână şi dubiţa se bălăbăni ca un om beat. Joe căzu 
pe spate. 

Bentley era deja la uşă când Eve îşi reveni. Se uită peste umăr, cu faţa 
luminată de o satisfacţie sălbatică. 

- Moartea e veşnică, Eve. Nimic nu e mai permanent. S-a zis cu Cabala. 

Apoi dispăru. 

Eve înfăşcă arma şi se repezi pe uşă. 

- Stai aici, spune Joe, ridicându-se de la pământ. ÎI prind eu. 

- Doamne Sfinte! Eve se opri îngrozită când văzu rămăşiţele clădirii de 
beton cuprinse de flăcări. 

Îşi smulse privirea de la ele. Bentley. 

Acesta alerga spre şanţul de canalizare. Ea porni după el. 

Joe era în faţa ei, apropiindu-se cu iuţeală de Bentley, care intrase în şanţ 
şi înainta cu disperare prin lăstăriş. 

Joe se uită peste umăr la Eve. 

- Fir-ar să fie, ţi-am spus să rămâi în dubiţă! Se poate să fi pus încă o... 

Pământul se zgudui când o altă explozie clătină clădirea. Betonul zbura 
în toate direcţiile ca nişte schije mortale. 

- Jos! urlă Joe. 

Eve se aruncă la pământ în timp ce proiectile din beton săgetau aerul. 
Doamne, era ca în mijlocul unui vulcan în erupție! Înălţă capul, şi un baraj de 
pietre mici o lovi în faţă. 

- Joe, eşti ... Joe! 

Joe zăcea gramadă la pământ. Nu se mişca. 

Eve alergă la el şi se lăsă în genunchi. 

- Joe! 

Palid. Ochii închişi. La tâmplă sângera o tăietură. Respira? Trebuia să 
respire. 

- Joe. Vorbeşte cu mine. Mă auzi? Vorbeşte cu mine. 

El nu deschise ochii. 

- Oh, Doamne, nu-l lăsa să moară! 

Băgă mâna în buzunar după celular. 911. Sună la 911. 

Faruri. 

Un şir de maşini oprea în faţa bazei în flăcări. Serviciul Secret. 

- Dă-l încolo! 

Sună la 911 pentru Joe. 


Joe deschise ochii. 

- Hei, eşti ... bine? 

Eve dădu din cap. 

- Şi tu eşti. Comoţie. Încercă să zâmbească. M-ai speriat. Nu voiai să te 
trezeşti. A durat două zile. 

EI îi luă mâna. 

- Îmi pare rău. 


215 


- E şi cazul. 

- Nu o să se repete. Ochu lui începură să se închidă. Mi-e somn... 

- Atunci, dormi. 

- Ai să stai aici? 

- Fii sigur. 

- Bentley? Deschise iar ochii. A scăpat? 

- A reuşit să ajungă la barcă şi a ieşit în larg. După ce le-am spus celor 
din Serviciul Secret că plănuia să scape în felul ăsta, ei au alertat Paza de 
Coastă. L-au interceptat în acea noapte, mai târziu. 

- Și? 

- Barca a sărit în aer, înainte ca ei să apuce să urce în ea. 

- Sinucidere? 

- Da. Serviciul Secret n-a mai trebuit să se ocupe de el. Are şi aşa destule 
probleme încercând să explice moartea atâtor persoane importante. 

- Au murit toţi? 

- N-au avut nici o şansă. Autorităţilor le e greu chiar şi să-i identifice pe 
cei mai mulți dintre ei. 

- Tu ai avut vreo problemă? 

- Glumeşti? Asta e o treabă grea. Serviciul Secret m-a interogat 5 ore 
încheiate. FBI-ul încă 3. Te vor lua şi pe tine la întrebări. Slavă Domnului că 
am avut înregistrările alea. 

Joe căscă. 

- Am să vorbesc cu ei de îndată ce mă trezesc, să fiu sigur că n-or să te 
mai supere. 

- Joe, mă descurc. 

- Puțin ajutor nu strică. 

- Culcă-te la loc. 

- Ceva nu e în regulă. Îi cercetă faţa. Nu mi-ai spus tot. 

- Ţi-am spus tot ce s-a întâmplat. 

- Nu, mă refer la tine. Te îngrijorează ceva. Ce te supără? 

- Mă întreb dacă nu cumva undeva în subconştientul meu mi-am dat 
seama că Bentley minţise că Etienne nu-i spusese locul întrunirii şi am ignorat 
pur şi simplu. Oare am închis ochii şi l-am lăsat pe Bentley să arunce în aer 
Cabala? 

- Prostii. Oricât ai fi vrut ca această Cabala să dispară, n-ai fi putut face 
asta. Tu urăşti crima. Moartea e duşmanul tău. Te lupţi zilnic cu ea. Îi ridică 
mâna şi îi sărută palma. Aşa că uită de asta, bine? 

Eve îşi umezi buzele. 

- Bine. 

Joe închise ochii. 

- Atunci lasă-mă să dorm să prind forţe să-i abordez pe tâmpiţi din 
Serviciul Secret. 

- Nu sunt tâmpiţi, îşi fac doar meseria şi ... 

Dar Joe dormea deja. 

Eve rămase acolo, ţinându-l de mână, uitându-se la faţa lui. Era din nou 
împăcată. Încă un dar de la Joe. 

Dar el nu vorbise numai de lipsa ei de vină , îşi dădu ea seama brusc. Nu 
spusese că el nu intuise că Bentley cunoştea destule pentru a întinde o capcană 
mortală. Joe era unul dintre cei mai deştepţi oameni pe care îi cunoscuse şi 
avea o memorie formidabilă. Oare ştiuse că exista posibilitatea ca întreaga 
Cabala să dispară în acea noapte? 

Era o întrebare pe care ştia că nu avea să i-o pună niciodată. 


- Aşadar, Bentley e mort, repetă Galen gânditor. „Pe mare, în corăbii...” 

- Mâine ne întoarcem acasă, spuse Eve. Ancheta nu s-a încheiat, dar ne 
permit să plecăm acasă. 

- Jane va sări în sus de bucurie. Quinn e bine? 

- Are dureri de cap. Dar era de aşteptat. 

- Dacă aş fi fost eu acolo, nu s-ar fi întâmplat. O suni tu pe Jane, sau îi 
spun eu? 

- O sun eu. 

- Fir-ar să fie, voiam să fac ceva ca să-i intru în graţii; şi să nu mă mai 
considere tâmpit. 

Eve zâmbi. 

- Jane a fost întotdeauna o fată cu o judecată impecabilă. 

- Cruzime, numele tău e Eve. 


- Trebuie să plec chiar acum la secţie. Se simt daţi la o parte că nu ştiu 
atât de multe ca cei de la FBI. Joe aduse bagajele în casă. Ai să fu bine? 

- Desigur. 

- Încearcă să te odihneşti. 

- Nu eu m-am lovit la cap. Privirea ei se mută de la lac, la copacii 
pârjoliţi unde murise Jennings, şi apoi la dealul lui Bonnie. 

- La naiba! Joe urmări privirea lui Jane. Ştiam eu că vechea durere nu o 
să-ți treacă. 

- Ce vrei să fac? Nu pot să uit. 

- Sunt un tâmpit. Trebuie s-o înfrunţi. Dar fă-mi o favoare. Nu te mai 
gândi. Nu lua nici o decizie. Eşti obosită. Încearcă să trăieşti în prezent 
următoarele câteva zile până termin eu, şi pe urmă putem vorbi. 

- Am să încerc, Joe. 

El începu să coboare treptele. 

- În drum spre casă, am să-i iau pe Jane, pe mama ta şi pe Toby. Cu ei, ai 
să fii prea ocupată ca să te mai poţi gândi şi la altceva. 

Eve se mai uită o dată spre lac, în timp ce el demara. Sperase că durerea 
avea să dispară, dar ea zăbovea încă. 

Intră în casă. Pe măsuţa de cafea, era un bilet. 


Eve, 
Am câteva lucruri de lămurit. Am să te sun. 
Spune-i lui Jane că n-am fugit pentru că m-a intimidat ea. 
Ea nu mă sperie ... mult. 
Galen. 


Zâmbi şi lăsă biletul jos. Câteva lucruri de lămurit? Acum ce naiba mai 
punea la cale, zăpăcitul ăla? 


Două zile mai târziu, Eve primi un telefon de la Galen. 

- Unde naiba eşti? 

- Am treabă. M-am gândit să te pun la curent. L-am sunat pe Hughes şi 
i-am spus să rămână cu tine şi să menţină supravegherea până la sfârşitul 
săptămânii. Asta include şi ţinerea la distanţă a presei. Ai adus-o pe Jane 
acasă? 

- Da. ŞI pe ea, şi pe mama. Tu unde eşti, Galen? 

- În Barbados. Simţeam nevoia de o vacanţă. 

- Aşa din senin? 

- Ultima slujbă m-a epuizat. Nu e uşor de lucrat cu tine, Eve. 

- De ce eşti în Barbados? 

- Pentru soare. Mi-a intrat frigul în oase cât am stat acolo la voi pe lac. 

- Galen. 

El rămase tăcut o clipă. 

- În regulă, de vină e firea mea bănuitoare. Nu cred că Bentley era genul 
care să se sinucidă. Şi mi s-a părut foarte convenabil că moartea lui a avut loc 
în mijlocul oceanului, unde rămăşiţele lui n-au putut fi recuperate. 

- Crezi că şi-a înscenat-o? 

- E foarte, foarte deştept. Altfel n-ar fi putut să mă prostească, făcându- 
mă să cred că e un tâmpit. 

- Mândria ta e rănită. 
principala lui ameninţare. Era obsedat de ideea celulei combustibile şi ţi-a 
spus că ştia destul ca să ducă proiectul la bun sfârşit. De ce să nu-şi fi înscenat 
propria moarte ca să poată lucra mai departe la el? 

- Crezi că într-o bună zi celula combustibilă a lui Simmons ar putea 
deveni realitate? 

- Vom trăi şi vom vedea. În tot cazul, nu cred că Bentley mai prezintă 
vreo ameninţare pentru tine. Eu doar adulmec pe aici să văd ce găsesc. 

- Şi dacă îl găseşti pe el? 

- Am să iau atunci o decizie. 

- Când te întorci? 

- Nu foarte repede. Eşti pe cont propriu. Mă rog, nu pe cont propriu. Îl ai 
pe Quinn. El ce mai face? 

- Bine, cred. Abia dacă l-am văzut de când m-am întors. Stă de 
dimineaţa şi până seara cu cei din Serviciul Secret şi de la FBI. 

- Viaţă de câine. Nu-l invidiez. Mie îmi place viaţa uşoară. Dacă nu-l 
găsesc pe Bentley, s-ar putea să plec într-o vacanţă adevărată. Pe urmă, îmi 
văd de viaţa mea. De ce nu faci şi tu la fel? Îţi recomand din tot sufletul. 
Închise. 

Cicălitor ticălos, se gândi Eve ţâfnoasă. Chiar fusese proastă că-şi făcuse 
griji pentru Galen în ultimele două zile. 

Neîncrederea lui cu privire la moartea lui Bentley era cam exagerată, dar 
nu total lipsită de temei. Bentley chiar îi spusese de barcă şi de intenţia lui de 
a scăpa. 

Dar lasă-l pe Galen să-şi facă griji pentru asta. 

Privirea îi zbură peste deal. 

Oare avea să se mai poată uita vreodată la acel mormânt fără să-şi 
amintească de Jules Hebert şi de moartea lui în mlaştini? Sau de piatra 
funerară cu numele lui Bonnie a ei, mânjită cu vopsea roşie? 

Vezi-ţi mai departe de viaţa ta, spuse Galen. 

Uneori lucrurile iți stau în drum şi uiţi cine eşti şi ce faci. 

De ce îi apărură dintr-o dată în minte acele cuvinte ale lui Jane? Fuseseră 
rostite când fata încerca s-o convingă să plece după Hebert şi nu aveau nici o 
legătură cu ... 

Înţepeni de şoc. 

- Oh, Doamne! 
Coborî încet treptele verandei. 


Jane stătea în leagănul de pe verandă când Joe se întoarse acasă de la 


secţie. Toby era ghemuit la picioarele ei. 


- Trebuie să fie frânt. Joe se aplecă şi îl mângâie. Nu l-am văzut 


niciodată atât de liniştit. 


- Da. Aleargă până cade din picioare. Te aşteptam, Joe. 

- Probleme? De ce nu m-aţi sunat? 

- Nu a vrut Eve. 

El înţepeni. Privirea îi zbură la uşa din faţă. 

- Ce s-a întâmplat? Unde e Eve? A plecat? 

Jane clătină din cap. 

- M-a rugat să-ţi transmit un mesaj. Vrea să te duci sus la mormânt. 

- Poftim? 

- Aşa a spus. A plecat acum mai bine de o oră. M-a întrebat dacă vreau 


să merg cu ca, şi cu am refuzat. 


- Eşti sigură că s-a dus la mormânt? Ţi-a spus de ce? 

Jane clătină din cap. 

- Cum arăta? 

Ea ridică din umeri. 

- Uneori e greu de spus ce gândeşte Eve. Nu arăta supărată, dar nu 


zâmbea. Nu ştiu, Joc. 


- Atunci, mai bine mă duc să văd singur. Incepu să coboare treptele 


verandei. 


tot. 


- Sper că e totul în regulă, strigă Jane după el. 
= SD EU oo 


Eve stătea lângă mormânt, cu ochii la piatra de căpătâi. 

- Eve? 

Ea nu se uită la el. 

- Mai sunt încă urme slabe de vopsea roşie. Credeam că am şters-o de 


- Am s-o fac eu mâine. 

- Nu, n-are nici o importanță. 
Tăcere. 

- De ce eşti aici, Eve? 

- Trebuia să-mi limpezesc mintea. M-am gândit că am s-o fac mai bine 
aici. 

- Trebuie să fie dureros să te uiţi la piatra asta. 

- Bineînțeles că este. 

- Şi te face să fii şi mai pornită împotriva mea. 

- Puțin. 

- Numai puţin? 

Privirea lui Eve o întâlni pe a lui. 

- Încerc să fiu sinceră cu tine. Galen a sunat azi. E în Barbados. 

- Şi ce face acolo? 

- Crede că s-ar putea ca Bentley să-şi fi înscenat moartea. Dă o raită pe 
acolo. Îl privi pe Joe. Nu eşti surprins? 

- M-am gândit şi eu la posibilitatea asta, şi am fost tentat să mă duc să 
cercetez. Însă am hotărât că prioritatea mea e aici. 

- Galen spunea că daca Bentley trăieşte, oricum nu mai prezintă nici o 
ameninţare pentru noi. Făcu o pauză. Şi mi-a recomandat să-mi văd mai 
departe de viaţa mea. 

- Şi tu ce i-ai spus? 

- N-am avut ocazia să spun ceva. Eve se uită iarăşi la piatra de mormânt. 
Dar cuvintele lui au aprins un beculeţ. Și pe urmă mi-am adus aminte de ceva 
ce mi-a spus Jane când încerca să mă convingă să ies din ascunzătoare. Mi-a 
spus că totul îmi stătea în drum şi mă făcea să uit cine sunt şi ce fac. ŞI asta a 
atins o coardă sensibilă. Fugeam de colo-colo, rătăcită şi supărată şi atât de 
dornică să mă apăr încât m-am închis în mine faţă de tot restul. 

- Cine te-ar putea condamna? 

- Eu mă condamn, spuse ea cu patimă. M-am considerat o victimă, şi am 
uitat cine sunt şi ce fac. Arătă cu mâna spre piatra funerară. M-am gândit 
numai la Bonnie. Nu m-am gândit niciodată la fetiţa pe care am îngropat-o în 
locul ei. Şi ea era una dintre cei pierduţi, şi eu nici nu m-am gândit la ea. 

- Dar... 

- Cu ani în urmă, m-am gândit că dacă nu o puteam ajuta pe Bonnie, 
puteam cel puţin să-i ajut pe părinţii altor copii pierduţi şi omorâţi. Aşa mi-am 
ales meseria asta. I-am dedicat ani întregi, şi totuşi m-am lăsat abătută de la 
drumul meu pentru că mi-am plâns prea mult de milă. Fetiţa din mormântul 
ăsta era cam de-o vârstă cu Bonnie. Avea toată viaţa înainte şi 1-a fost 
curmată. Strânse pumnii. lar eu nu m-am gândit niciodată la ea. Nu aveam 
dreptul să fiu atât de egoistă doar pentru că sufeream. 

- N-ai fost egoistă. Dacă vrei să condamni pe cineva, condamnă-mă pe 
mine. 

- M-am săturat să te condamn. 

Joe zâmbi. 

- Atunci, nu te mai îndemn s-o faci. Zâmbetul 1 se stinse când se uită la 
mormânt. De ce ai vrut să vin aici? 

- Pentru că voiam să ştiu ce simt dacă stau cu tine aici. 

- Ce simţi? 

- Tristeţe. Regret. Frică. 

- Şi asta ce înseamnă? 

- Înseamnă că ai făcut o greşeală şi m-ai rănit teribil. Înseamnă că 
probabil am făcut eu însămi câteva greşeli. Înseamnă că trebuie să mă vindec 
şi asta o să-mi ia ceva timp. Îl privi în ochi. Dar nu vreau s-o fac singură. Te 
vreau alături. Doare sau nu, nu-mi pot imagina viaţa fără tine. 

- Slavă Domnului! şopti el. 

- Nu-ţi promit că totul va fi la fel. 

Joe tăcu. După un timp, întrebă : 

- Spune-mi ce vrei de la mine. 

- Vreau să pui sa fie deshumată fetiţa asta. Vreau să-i fac o reconstituire. 
Și pe urmă vreau să mă ajuţi să aflu cine e. 

- S-a făcut. 

- Şi am de gând s-o găsesc pe Bonnie a mea. Ai să mă ajuţi? 

- Bineînţeles că am să te ajut. Făcu o pauză. Eu n-am încetat să caut. Am 
urmărit fiecare raport, fiecare pistă, chiar după ce am plătit să-ţi fie trimis acel 
raport ADN. 

- Nu mi-ai spus asta. 

- M-am gândit că n-ai să mă crezi. 

- Poate nu te-aş fi crezut. Mi-ai fi spus dacă o găseai? 

Schiţă un zâmbet. 

- Şi eu m-am întrebat asta de o mie de ori. Cred că ți-aş fi spus. Sper că 
ți-aş fi spus. Nu pot garanta. 

- Şi eu sper că mi-ai fi spus, pentru că vreau să am iarăşi încredere în 
tine, Joe. 

- Deja ai încredere în mine. Trebuie doar să recunoşti. De ce altceva ai 
vrea s-o luăm de la capăt? 

- Pentru că te iubesc atât de mult încât viaţa nu valorează nimic fără tine, 
spuse ea simplu. 

EI îi întinse mâna. 

Eve ezită, apoi i-o luă. 

Forţă. Linişte. Iubire. Atingerea lui era atât de familiară, şi totuşi avea un 
element nou. 

Renaştere? Poate. 

Mâna ei se strânse pe mâna lui. 

- Ar fi bine să ne întoarcem la Jane. Cred că era îngrijorată. 

- Ştiu că era, spuse Joe păşind alături de ea pe potecă. Se temea că ai să 
mă părăseşti. Probabil că era îngrijorată gândindu-se la cine ar obține custodia 
lui Toby. 

- Nu fi caraghios. Jane ar obţine custodia, chiar dacă ar trebui să fugă de 
acasă cu câinele ăla. Se opri brusc şi se uită peste umăr la mormântul pe care 
în toate acele luni îl numise al lui Bonnie. 

- În regulă? întrebă Joe cu blândeţe. 

Ea începu să creadă că avea să fie în regulă. 

- Sigur, mă gândeam doar la fetița aceea. Vreau să mă apuc imediat de 
reconstituire. Porni din nou pe potecă. Cred că am s-o denumesc Sally ... 


EPILOG 


Îmi place numele de Sally, spuse Bonnie. Una dintre prietenele mele de 
la şcoală era Sally Meyers. Îți aminteşti de ea, mamă? 

Eve se uită peste umăr şi o văzu pe Bonnie ghemuită pe pervazul 
ferestrei. 

- Ai avut o mulțime de prietene. Se întoarse la măsurarea craniului de 
copil. Și dacă mi-aş fi amintit de ea, în mod sigur nu i-aş fi dat numele ei 
acestei biete fetiţe. 

- De ce nu? Bonnie chicoti. Eşti superstițioasă. Crezi că i-ar fi purtat 
ghinion. 

- Nu sunt Superstițioasă. 

- Ba da, eşti. 

- Am învăţat doar să nu risc, obraznico. 

- Sally e bine. Tatăl ei i-a dat o maşină şi era să moară într-un accident 
anul trecut. Dar o duce bine. 

- Eu n-aş numi asta bine. Și nici nu mă pot raporta la noțiunea de bine 
aşa cum o vezi tu pe lumea cealaltă. 

- Ştiu. Depăşeşte domeniul tău de experienţă. De asta eşti atât de 
hotărâtă să mă găseşti. 

- Nu-ţi da aere de superioritate. Sunt totuşi mama ta. 

- Da, eşti. Bonnie zâmbi drăgăstos. Şi înţeleg de ce vrei să mă aduci 
acasă. Doar că nu vreau să suferi făcând acest lucru. De data asta era să-l 
pierzi pe Joe. 

- Am rezolvat problema. 

- Da. Bonnie îşi rezemă capul pe geam. O simt în tine. 

- Ce simţi? 

- Un fel de strălucire, seninătate ... 

- Oh, scuteşte-mă! 

- Te simți stânjenită? Să-ţi fie învăţătură de minte că ai fost cinică. 
Bonnie se uită la Sally. Sper să reuşeşti să o aduci acasă. E pierdută de mult 
timp. 

- De cât timp? 

- Mai de mult decât mine. Ai mai primit veşti de la Galen? 

- Nu. Tu? 

- Vrei să ştii dacă e mort. Nu cred. 

- Nu ştiu de ce am întrebat. Refuz să-mi fac griji pentru el. 

Bonnie chicoti. 

- Ba ai să-ţi faci. Rămase tăcută o clipă. Acum trebuie să plec. În câteva 
minute Jane şi Toby vor apărea pe treptele verandei. Ea o să-ţi arate ce truc 
la învăţat. 

- Asta trebuie să dovedească faptul că eşti clarvăzătoare? Ea îl învaţă în 
fiecare zi un truc nou. 

- Mă rog, m-am gândit să încerc. Eşti sceptică. Când vor ajunge la uşă, 
tu vei convinsă că tocmai te-ai trezit din somn şi ai început să lucrezi iar la 
Sally. 

- Ceea ce probabil s-a şi întâmplat. Îl auzi pe Toby țopăind pe treptele 
verandei şi apoi scuturându-şi blana. Se pare că a fost în apă. Tot timpul e ud. 
Refuză să stea departe de lac. E un afurisit. 

- E plin de viaţă. Ai de învăţat de la el. Lasă viaţa să intre în tine, mamă. 

Uşa se deschidea şi Eve ştiu că dacă se uita la fereastră Bonnie nu avea 
să mai fie acolo. 

- Eve , trebuie să vezi asta! 

Bonnie dispăruse, dar viaţa era aici, năvălind tumultuoasă în cameră o 
dată cu Jane şi Toby. 
- Abia aştept. Eve îşi sterse lutul de pe mâini şi le ieşi in întâmpinare. 


229 


226 


